**การพัฒนาทักษะการใช้คำราชาศัพท์ โดยใช้บทเรียนสำเร็จรูป**

**สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา**

**สำนักงานเขตพื้นที่การศึกษามัธยมศึกษาเลย หนองบัวลำภู**

**THE DEVELOPMENT OF ROYAL WORDS USAGE SKILLS BY USING THE**

**PROGRAMMED INSTRUCTION FOR MATTHAYOMSUKSA 2 STUDENTS**

**OF CHIANGKLOMWITTAYA SCHOOL, SECONDARY EDUCATIONAL**

**SERVICE AREA OFFICE LOEI NONGBUALUMPHU**

กนกวรรณ สอนพรหม 1  
ดร.มาริยา เถาอินปาก2

นางสาวปัจจรี ศรีโชค 3

นางสาวกัลญา ด้วงแพง 4

**บทคัดย่อ**

การวิจัยครั้งนี้มีวัตถุประสงค์เพื่อ 1) สร้างและพัฒนาบทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู ให้มีประสิทธิภาพตามเกณฑ์ 80/80 2) เพื่อเปรียบเทียบผลสัมฤทธิ์ทางการเรียนระหว่างก่อนเรียนกับหลังเรียน เรื่อง การพัฒนาทักษะ การใช้คำราชาศัพท์ โดยใช้บทเรียนสำเร็จรูป สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู กลุ่มเป้าหมายในการวิจัยได้แก่ นักเรียนชั้นมัธยมศึกษาปีที่ 2/1 โรงเรียนเชียงกลมวิทยา ภาคเรียนที่ 1 ปีการศึกษา 2565 จำนวน 10 คน ได้มาโดยการเลือกแบบเจาะจง (purposive sampling) เครื่องมือที่ใช้ในการวิจัย ได้แก่ 1) บทเรียนสำเร็จรูป จำนวน 5 ชุด 2) แผนการจัดการเรียนรู้ จำนวน 5 แผน 3) แบบทดสอบวัดผลสัมฤทธิ์ทางการเรียน ชนิดเลือกตอบ 4 ตัวเลือก จำนวน 30 ข้อ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย () ค่าส่วนเบี่ยงเบนมาตรฐาน (S.D.) ค่าประสิทธิภาพ (E1/E2) และการทดสอบค่า t-test แบบ Dependent sample t-test

**ผลการวิจัยพบว่า**

1. ผลการหาประสิทธิภาพของบทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียน ชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู มีค่าประสิทธิภาพ E1/E2 = 81.80/83.67 ซึ่งสูงกว่าเกณฑ์ที่กำหนดไว้คือ 80/80

2. ผลการเปรียบเทียบผลสัมฤทธิ์ทางการเรียนระหว่างก่อนเรียนกับหลังเรียน เรื่อง การพัฒนาทักษะการใช้ คำราชาศัพท์ โดยใช้บทเรียนสำเร็จรูป สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู มีคะแนนผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสําคัญทางสถิติที่ระดับ .05

**คำสำคัญ :** การพัฒนาทักษะการใช้คำราชาศัพท์, และบทเรียนสำเร็จรูป

1นักศึกษาสาขาวิชาภาษาไทย คณะครุศาสตร์ มหาวิทยาลัยราชภัฏเลย

2อาจารย์สาขาวิชาภาษาไทย คณะครุศาสตร์ มหาวิทยาลัยราชภัฏเลย

3อาจารย์สาขาวิชาภาษาไทย คณะครุศาสตร์ มหาวิทยาลัยราชภัฏเลย

4ครู โรงเรียนเชียงกลมวิทยา

**ABSTRACT**

The purpose of this research were 1) to create and develop the programmed instruction for the development of Royal words usage skills for Matthayomsuksa 2 students of Chiangklomwitthaya school, Secondary Educational service area office Loei Nongbualumphu to reach the efficiency criteria of 80/80 2) to compare the students learning achievement between pre-test and post-test for the development of Royal words usage skills by using programmed instruction for Matthayomsuksa 2 students of Chiangklomwitthaya school, Secondary Educational service area office Loei Nongbualumphu. The samples were selected by purposive sampling totaling 10 of Matthayomsuksa 2/1 students of Chiangklomwitthaya school who were studying in the first semester of the academic year 2022. The instruments contained 3 types : 1) 5 sets of the programmed instruction 2) 5 of lesson plans 3) 30 item of 4 multiple choices objective test. The data were analyzed by using percentage, mean (X), standard deviation (S.D.), E1/E2 and dependent sample t-test.

**The results of research were as follows:**

1. The efficiency of the programmed instruction for the development of Royal words usage skills for Matthayomsuksa 2 students of Chiangklomwitthaya school, Secondary Educational service area office Loei Nongbualumphu had efficiency (E1/E2) = 81.80/83.67 which were higher than the specified criteria of 80/80.

2. The students learning achievement for post-test were significantly higher than pre-test at the .05 level with statistical significance.

**Keywords**: The development of Royal words usage skills and the programmed instruction.

**ความเป็นมาของปัญหา**

ภาษาไทยเป็นเอกลักษณ์ประจำชาติ เป็นสมบัติทางวัฒนธรรมอันก่อให้เกิดความเป็นเอกภาพ และเสริมสร้างความเป็นไทย เป็นเครื่องมือในการติดต่อสื่อสารความเข้าใจและความสัมพันธ์ที่ดีต่อกัน ทำให้สามารถประกอบกิจธุระการงานและดำรงชีวิตร่วมกันในสังคมประชาชาติได้อย่างสันติสุข อีกทั้งยังเป็นเครื่องมือในการแสวงหาความรู้ ประสบการณ์ จากแหล่งข้อมูลสารสนเทศต่าง ๆ เพื่อพัฒนาความรู้ ความคิด วิเคราะห์ วิจารณ์ และสร้างสรรค์ให้ทันต่อการเปลี่ยนแปลงทางสังคม และความก้าวหน้าทางวิทยาศาสตร์ เทคโนโลยี ตลอดจนนำไปใช้ในการพัฒนาอาชีพให้มีความมั่นคงทางสังคมและเศรษฐกิจ ภาษาไทยควรแก่การทำนุบำรุง ส่งเสริม อนุรักษ์และสืบทอดให้คงอยู่คู่ชาติตลอดไป ภาษาไทยมีความสำคัญเพราะภาษาไทยเป็นเครื่องมือสื่อสารของคนในชาติ เป็นสื่อในการถ่ายทอดวัฒนธรรม เป็นปัจจัยก่อให้เกิดความรู้สึกเป็นไทยร่วมกัน นำมาซึ่งความสามัคคีของชนในชาติเป็นเครื่องมือช่วยในการศึกษาวิชาต่าง ๆ เป็นเครื่องมือช่วยในการประกอบอาชีพ ช่วยให้คนรู้จักคิดพิจารณาเหตุการณ์และปัญหาต่าง ๆ สามารถแก้ปัญหาได้ เป็นประโยชน์แก่การดำรงชีวิต หากสามารถใช้ภาษาได้ดีจะช่วยพัฒนาบุคลิกภาพของคนและทำให้สามารถแสวงหาความรู้เพื่อเสริมปัญญาได้ตลอดชีวิต (ดวงใจ ไทยอุบุญ, 2543 : 1)

พระราชบัญญัติการศึกษาแห่งชาติ พ.ศ.2542 แก้ไขเพิ่มเติม ฉบับที่ 2 ฉบับปรับปรุงพุทธศักราช 2545 ฉบับที่ 3 พุทธศักราช 2553 และฉบับที่ 4 พุทธศักราช 2562 มาตรา 6 กล่าวว่า การจัดการศึกษาต้องเป็นไปเพื่อพัฒนาคนไทยให้เป็นมนุษย์ที่สมบูรณ์ทั้งร่างกาย จิตใจ สติปัญญา ความรู้และคุณธรรม มีจริยธรรมและวัฒนธรรมในการดำรงชีวิต สามารถอยู่ร่วมกับผู้อื่นได้อย่างมีความสุข มาตรา 22 ได้กล่าวถึง การจัดการศึกษาต้องยึดหลักว่าผู้เรียนทุกคนมีความสามารถเรียนรู้และพัฒนาตนเองได้ และถือว่าผู้เรียนมีความสำคัญที่สุด กระบวนการจัดการศึกษาต้องส่งเสริมให้ผู้เรียนสามารถพัฒนาตามธรรมชาติและเต็มตามศักยภาพ มาตรา 23 มีสาระสำคัญ คือ การจัดการศึกษาทั้งการศึกษาในระบบ นอกระบบและการศึกษาตามอัธยาศัยต้องเน้นความสำคัญทั้งความรู้ และคุณธรรม กระบวนการเรียนรู้ ในฐานะภาษาประจำชาติ เป็นมรดกอันล้ำค่าที่คนไทยทุกคนควรช่วยกันรักษาไว้ให้คงอยู่ตลอดไป การเรียนรู้ภาษาไทยได้อย่างมีประสิทธิภาพซึ่งต้องอาศัยวุฒิภาวะและประสบการณ์ในการจัดประสบการณ์ทางด้านภาษาประกอบด้วยทักษะการฟัง การพูด การอ่าน และการเขียนเป็นพื้นฐาน ซึ่งเป็นภารกิจหลักของโรงเรียนและครูผู้สอนที่จะจัดการเรียนการสอนให้ผู้เรียน และมาตรา 24 กล่าวว่า จัดเนื้อหาของสาระและกิจกรรมให้สอดคล้องกับความสนใจและความถนัดของผู้เรียน โดยคำนึงถึงความแตกต่างระหว่างบุคคล จัดกิจกรรมให้ผู้เรียนได้เรียนรู้จากประสบการณ์จริง ฝึกการปฏิบัติให้ทำได้ คิดเป็น ทำเป็น รักการอ่าน และเกิดการใฝ่รู้อย่างต่อเนื่อง จัดการเรียนการสอนโดยผสมผสานสาระความรู้ด้านต่าง ๆ อย่างได้สัดส่วนสมดุลกัน รวมทั้งปลูกฝังคุณธรรม ค่านิยมที่ดีงาม และคุณลักษณะอันพึงประสงค์ไว้ในทุกวิชา สื่อการเรียนและอำนวยความสะดวกเพื่อให้ผู้เรียนเกิดการเรียนรู้และมีความรอบรู้ รวมทั้งสามารถใช้การวิจัยเป็นส่วนหนึ่งของกระบวนการเรียนรู้ (สำนักงานคณะกรรมการการศึกษาแห่งชาติ, 2542 : 3, 2545 : 2, 2553 : 8, 2563 : 3)

นอกจากนี้หลักสูตรแกนกลางการศึกษาขั้นพื้นฐาน พุทธศักราช 2551 ได้กำหนด ให้ผู้เรียนเรียนรู้ 8 กลุ่มสาระการเรียนรู้ ได้แก่ 1) ภาษาไทย 2) คณิตศาสตร์ 3) วิทยาศาสตร์ 4) สังคมศึกษา ศาสนา และวัฒนธรรม 5) สุขศึกษาและพลศึกษา 6) ศิลปะ 7) การงานอาชีพและเทคโนโลยี 8) ภาษาต่างประเทศ ตลอดจนได้กล่าวถึงความสำคัญของการศึกษาภาษาไทยไว้ว่า การเรียนการสอนวิชาภาษาไทยมุ่งให้ผู้เรียนใช้ภาษาไทยได้ถูกต้อง มีความคิดริเริ่มสร้างสรรค์ มีนิสัยรักการอ่าน การเขียน และเห็นคุณค่าของวรรณคดี ด้วยความสำคัญดังกล่าว หลักสูตรแกนกลางการศึกษาขั้นพื้นฐาน พุทธศักราช 2551 จึงได้กำหนดให้วิชาภาษาไทยเป็นวิชาพื้นฐานที่นักเรียนจะต้องเรียนรู้ เพื่อพัฒนาทักษะด้านการสื่อสารให้มีประสิทธิภาพ โดยกลุ่มสาระการเรียนรู้ภาษาไทยได้แบ่งเนื้อหาออกเป็น 5 สาระ ได้แก่ สาระที่ 1 การอ่าน สาระที่ 2 การเขียน สาระที่ 3 การฟัง การดู และการพูด สาระที่ 4 หลักการใช้ภาษาไทย และสาระที่ 5 วรรณคดีและวรรณกรรม (กระทรวงศึกษาธิการ, 2552 : 27)

การใช้คำราชาศัพท์ถือเป็นเอกลักษณ์ประจำชาติที่โดดเด่นประการหนึ่ง ดังนั้น การเรียนรู้คำราชาศัพท์ซึ่งจำเป็นสำหรับผู้ใช้ภาษา เพราะการเรียนรู้คำราชาศัพท์ให้ประโยชน์ต่อผู้เรียนหลาย ประการ ประโยชน์ที่กล่าวถึง คือ การเรียนรู้คำราชาศัพท์ ทำให้สามารถใช้ถ้อยคำได้สุภาพ ถูกต้อง ตามโอกาส และเหมาะสมกับฐานะของบุคคล เป็นการแสดงถึงความมีวัฒนธรรมในการใช้ภาษาของผู้ใช้ ซึ่งเป็นที่น่าชื่นชมของบุคคลทั่วไป (อุษาวรรณ์ ปาลียะ, 2543 : 1-2) การเรียนรู้คำราชาศัพท์ จึงเป็นสิ่งจําเป็นและมีความสำคัญอย่างยิ่ง แต่จากงานวิจัยในชั้นเรียนของครูผู้สอนภาษาไทยหลาย ๆ ท่าน พบว่าการเรียนรู้คำราชาศัพท์ที่ผ่านมาไม่ประสบความสำเร็จเท่าที่ควร ทั้งในเรื่องของความรู้ ความจำและการนำไปใช้ ทั้งนี้ เพราะผู้เรียนรู้สึกว่าการเรียนคำราชาศัพท์เป็นเรื่องค่อนข้างยากต้องท่องจำมาก ไม่มีความจำเป็นที่จะต้องเรียนเพราะไม่ได้ใช้ ซึ่งในความเป็นจริงคำราชาศัพท์ได้เข้ามามีบทบาทในชีวิตประจำวัน แม้จะไม่ได้ใช้มากแต่ทุกคนโดยเฉพาะผู้มีการศึกษาจะต้องมีโอกาสได้สัมผัสกับคำราชาศัพท์ทุกวันไม่โดยตรงก็โดยอ้อม โดยทางสื่อมวลชน เช่น หนังสือพิมพ์ โทรทัศน์ วิทยุ (สนิท บุญฤทธิ์, 2530 : 25)

จากการที่ผู้วิจัยได้ฝึกปฏิบัติการสอนในสถานศึกษา 1 ผู้วิจัยได้จัดการเรียนการสอนในรายวิชาภาษาไทย ชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู มีผลการทดสอบทางการศึกษาระดับชาติขั้นพื้นฐาน (O-NET) ระดับชั้นมัธยมศึกษาปีที่ 3 ปีการศึกษา 2564 ของโรงเรียนเชียงกลมวิทยา กลุ่มสาระการเรียนรู้ภาษาไทยมีคะแนนเฉลี่ยร้อยละ 52.39 ซึ่งต่ำกว่าระดับประเทศที่มีคะแนนเฉลี่ย 54.29 (โรงเรียนเชียงกลมวิทยา, 2564) และผู้วิจัยให้นักเรียนทำแบบฝึกหัด และทำกิจกรรมภายในห้องเรียน พบว่านักเรียนส่วนใหญ่มีปัญหาเกี่ยวกับการใช้คำราชาศัพท์ โดยไม่เห็นถึงความสำคัญในการนำ คำราชาศัพท์มาใช้ ไม่รู้ถึงหลักการใช้คำราชาศัพท์ที่ถูกต้องและไม่รู้ความหมายของคำราชาศัพท์ เช่น อาพาธ แปลความหมายเป็น นอน จำวัด แปลความหมายเป็น สวดมนต์ การนำทรงไปใช้กับคำกริยาราชาศัพท์ เช่น ทรงเสวย การนำคำราชาศัพท์ไปใช้กับบุคคลทั่วไป ส่งผลให้ผลสัมฤทธิ์ทางการเรียน เรื่องคำราชาศัพท์เป็นปัญหาที่ต้องรีบแก้ไขอย่างเร่งด่วน เพราะหากปล่อยให้นักเรียนขาดพื้นฐาน ด้านการใช้คำราชาศัพท์อาจส่งผลกระทบต่อการเรียนรู้เรื่องคำราชาศัพท์ในระดับที่สูงขึ้นไป

จากสภาพปัญหาดังกล่าว ผู้วิจัยได้ศึกษาแนวทางการจัดการเรียนรู้ สื่อ นวัตกรรมต่าง ๆ ในการแก้ปัญหาการใช้คำราชาศัพท์ แล้วพบว่า บทเรียนสำเร็จรูป เป็นอีกแนวทางหนึ่งที่สามารถแก้ไขปัญหาดังกล่าวได้ ดังที่ ทิศนา แขมมณี (2552 : 16) ได้กล่าวว่า บทเรียนสำเร็จรูปคือสื่อการจัดการเรียนรู้ที่สร้างขึ้น โดยกำหนดเนื้อหา วัตถุประสงค์ วิธีการ ตลอดจนอุปกรณ์การสอนที่นักเรียนสามารถเรียนรู้ได้ด้วยตนเอง โดยแบ่งเนื้อหาออกเป็นส่วนย่อย ๆ เรียกว่า กรอบ โดยลำดับเนื้อหาจากง่ายไปหายาก แต่ละกรอบมีคำถาม และคำตอบเพื่อให้นักเรียนสามารถเรียนรู้ได้ตามศักยภาพของตนเอง สอดคล้องกับสุคนธ์ สินธพานนท์ และคณะ (2545 : 115) ได้กล่าวถึงคุณค่าและประโยชน์ของบทเรียนสำเร็จรูป สรุปได้ดังนี้ 1) เด็กสามารถทำงานได้ตามลำพัง พ้นการดูถูก ถูกว่ากล่าวจากครู ไม่ต้องฟังคำวิพากษ์วิจารณ์หรือเยาะเย้ยจากเพื่อน ๆ ซึ่งก่อให้เกิดความสบายใจและความเป็นอิสระ 2) ทำให้เกิดการพึ่งตนเอง และมีความเชื่อมั่นในตนเองมากขึ้น 3) สามารถพิสูจน์ความไม่รู้ของนักเรียน โดยการให้นักเรียนได้รู้ผลการกระทำหรือการตอบคำถามของตนเอง 4) สามารถใช้เป็นองค์ประกอบของกิจกรรมเสริมการเรียนรู้ของนักเรียนได้เป็นอย่างดี และยังสอดคล้องกับแนวคิดของ กุศยา แสงเดช (2552 : 8) ได้กล่าวว่า ขั้นตอนการสร้างบทเรียนสำเร็จรูป มีดังนี้ 1) กำหนดจุดประสงค์เชิงพฤติกรรมที่สามารถวัดได้ 2) เนื้อหาหรือเรื่องที่จะให้เรียนรู้แบ่งเป็นหน่วยย่อย ๆ เรียกว่ากรอบการเรียน ความสั้นยาวของแต่ละกรอบแตกต่างกันไปตาม ความเหมาะสม 3) จัดเรียงลำดับกรอบการเรียนให้ต่อเนื่องกัน เริ่มจากง่ายไปหายาก และเหมาะสมกับความสามารถของผู้เรียน มีการทบทวนให้ผู้เรียนทดสอบการเรียนรู้ของตนเองตลอดเวลา 4) ผู้เรียนมีโอกาสเรียนรู้เนื้อหาและทักษะจากกิจกรรมต่าง ๆ ที่กำหนดไว้ในกรอบ 5) เป็นการเรียนรู้ที่ให้ข้อมูลย้อนกลับจากผลการทดสอบทันที 6) มีการเสริมแรงแก่ผู้เรียนในขั้นตอนสำคัญเป็นระยะ เช่น คำชมเชย 7) ไม่จำกัดเวลาเรียน ผู้เรียนสามารถใช้เวลาในการเรียนรู้ตามความสามารถของแต่ละบุคคล 8) มีการวัดประเมินผลแน่นอน ซึ่งมีทั้งการทดสอบย่อยระหว่างเรียน ทดสอบก่อนเรียน และทดสอบหลังเรียน เพื่อวัดความก้าวหน้าในการเรียนรู้ นอกจากนี้ยังสอดคล้องกับงานวิจัยของ ศศิธร เวียงวะลัย (2551 : 76-79) ได้ศึกษาการจัดการเรียนรู้ภาษาไทย เรื่องชนิดของคำ ชั้นประถมศึกษาปีที่ 6 โดยการจัดกิจกรรมการเรียนรู้แบบกลุ่มร่วมมือประกอบบทเรียนสำเร็จรูปแบบเส้นตรง ผลการวิจัยพบว่า แผนการจัดการเรียนรู้ภาษาไทย เรื่อง ชนิดของคำ ชั้นประถมศึกษาปีที่ 6 โดยการจัดกิจกรรมการเรียนรู้แบบกลุ่มร่วมมือประกอบบทเรียนสำเร็จรูปแบบเส้นตรง มีประสิทธิภาพเท่ากับ 82.24/87.14 ซึ่งสูงกว่าเกณฑ์ 80/80 ที่ตั้งไว้ ดัชนีประสิทธิผลของแผนการจัดการเรียนรู้ภาษาไทย เรื่อง ชนิดของคำ มีค่าเท่ากับ 0.7805 แสดงว่านักเรียนมีความก้าวหน้าทางการเรียนร้อยละ 78.05 และมีความพึงพอใจต่อการเรียนด้วย แผนการจัดการเรียนรู้ที่ผู้ศึกษาค้นคว้าสร้างขึ้น โดยรวมและเป็นรายด้าน 4 ด้าน คือ ด้านเนื้อหาที่เรียน ด้านรูปแบบบทเรียนสำเร็จรูป ด้านการเป็นสื่อการเรียน และด้านกิจกรรมการเรียนรู้ อยู่ในระดับมาก ส่วนด้านการวัดผลประเมินผลอยู่ในระดับมากที่สุด สอดคล้องกับ ทองคูณ หนองพราว (2552 : 79) ได้ศึกษาการพัฒนาแผนการจัดกิจกรรมการเรียนรู้และบทเรียนสำเร็จรูป เรื่องจังหวัดของเรา (บุรีรัมย์) กลุ่มสาระการเรียนรู้สังคมศึกษา ศาสนาและวัฒนธรรม ชั้นประถมศึกษาปีที่ 4 ผลการวิจัยพบว่า แผนการจัดกิจกรรมการเรียนรู้ และบทเรียนสำเร็จรูปมีประสิทธิภาพ 83.87/84.08 นักเรียนมีผลสัมฤทธิ์ทางการเรียนหลังเรียนและก่อนเรียนแตกต่างกันอย่างมีนัยสำคัญทางสถิติที่ระดับ .01 โดยมีผลสัมฤทธิ์ทางการเรียนสูงกว่าก่อนเรียน นอกจากนี้ ทรงศักดิ์ ถิตย์รัศมี (2554 : 2) ได้ศึกษาเรื่อง การพัฒนาทักษะการใช้เครื่องหมายวรรคตอน โดยใช้บทเรียนสำเร็จรูป กลุ่มสาระการเรียนรู้ภาษาไทย ชั้นประถมศึกษาปีที่ 4 ผลการวิจัยพบว่า 1) บทเรียนสำเร็จรูป เรื่อง การใช้เครื่องหมายวรรคตอน กลุ่มสาระการเรียนรู้ภาษาไทย ชั้นประถมศึกษาปีที่ 4 ทั้ง 7 ชุด ที่สร้างขึ้นมีประสิทธิภาพของกระบวนการและประสิทธิภาพของผลลัพธ์เท่ากับ 87.67/83.33 ซึ่งสูงกว่าเกณฑ์ 80 / 80 ที่ตั้งไว้ 2) ดัชนีประสิทธิผลของบทเรียนสำเร็จรูป เรื่อง การใช้เครื่องหมายวรรคตอน กลุ่มสาระการเรียนรู้ภาษาไทย ชั้นประถมศึกษาปีที่ 4 มีค่าเท่ากับ 0.7005 หมายความว่านักเรียนที่เรียนด้วยบทเรียนสำเร็จรูป มีความรู้และทักษะในการอ่านเพิ่มขึ้นร้อยละ 70.05 3) นักเรียนชั้นประถมศึกษาปีที่ 4 ที่เรียนด้วยบทเรียนสำเร็จรูป เรื่อง การใช้เครื่องหมายวรรคตอน กลุ่มสาระการเรียนรู้ภาษาไทย มีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 4) นักเรียนชั้นประถมศึกษาปีที่ 4 ที่เรียนด้วยบทเรียนสำเร็จรูป เรื่องการใช้เครื่องหมายวรรคตอน กลุ่มสาระการเรียนรู้ภาษาไทย มีความพึงพอใจโดยรวมอยู่ในระดับมาก มีค่าเฉลี่ยเท่ากับ 4.31

จากความเป็นมาและความสำคัญของปัญหาดังกล่าวข้างต้น ผู้วิจัยจึงสนใจที่จะแก้ปัญหาด้วยการพัฒนาทักษะการใช้ คำราชาศัพท์ โดยใช้บทเรียนสำเร็จรูป สำหรับนักเรียนชั้นมัธยมศึกษา ปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู เพื่อให้นักเรียนได้ฝึกฝนทบทวนทักษะการใช้คำราชาศัพท์ให้มีประสิทธิภาพต่อไป

**วัตถุประสงค์ของการวิจัย**

1. เพื่อสร้างและพัฒนาบทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู ให้มีประสิทธิภาพตามเกณฑ์ 80/80

2. เพื่อเปรียบเทียบผลสัมฤทธิ์ทางการเรียนระหว่างก่อนเรียนกับหลังเรียน เรื่อง การพัฒนาทักษะการใช้คำราชาศัพท์ โดยใช้บทเรียนสำเร็จรูป สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู

**วิธีดำเนินการวิจัย**

**1. ประเภทของการวิจัย**

การวิจัยกึ่งทดลอง (Quasi – experimental design) แบบกลุ่มทดลอง 1 กลุ่ม และมีการทดสอบก่อนและหลังการทดลอง (One group pre-test post-test design)

**2. กลุ่มเป้าหมาย**

กลุ่มเป้าหมายที่ใช้ในการวิจัย ได้แก่ นักเรียนชั้นมัธยมศึกษาปีที่ 2/1 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู ในภาคเรียนที่ 1 ปีการศึกษา 2565 จำนวน 10 คน ได้มาโดยการเลือกแบบเจาะจง (Purposive sampling)

**3. เครื่องมือ กระบวนการสร้าง และหาคุณภาพเครื่องมือที่ใช้ในการเก็บข้อมูล**

3.1 เครื่องมือที่ใช้ในการวิจัย

3.1.1 บทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู จำนวน 5 ชุด ได้แก่

3.1.1.1 บทเรียนสำเร็จรูปชุดที่ 1 เรื่อง รู้เฟื่องเรื่องคำราชาศัพท์

3.1.1.2 บทเรียนสำเร็จรูปชุดที่ 2 เรื่อง คำราชาศัพท์ชวนคิดพินิจหมวดร่างกาย

3.1.1.3 บทเรียนสำเร็จรูปชุดที่ 3 เรื่อง คำราชาศัพท์หรรษากริยาน่ารู้

3.1.1.4 บทเรียนสำเร็จรูปชุดที่ 4 เรื่อง คำราชาศัพท์น่ายลเชิญชมหมวดเครื่องใช้

3.1.1.5 บทเรียนสำเร็จรูปชุดที่ 5 เรื่อง คำราชาศัพท์น่ารู้หมวดหมู่เครือญาติ 3.1.2 แผนการจัดการเรียนรู้ เรื่อง การพัฒนาทักษะการใช้คำราชาศัพท์ โดยใช้บทเรียนสำเร็จรูป สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู จำนวน 5 แผน ดังนี้

3.1.2.1 แผนการจัดการเรียนรู้ที่ 1 เรื่อง รู้เฟื่องเรื่องคำราชาศัพท์

3.1.2.2 แผนการจัดการเรียนรู้ที่ 2 เรื่อง คำราชาศัพท์ชวนคิดพินิจหมวดร่างกาย

3.1.2.3 แผนการจัดการเรียนรู้ที่ 3 เรื่อง คำราชาศัพท์หรรษากริยาน่ารู้

3.1.2.4 แผนการจัดการเรียนรู้ที่ 4 เรื่อง คำราชาศัพท์น่ายลเชิญชมหมวดเครื่องใช้

3.1.2.5 แผนการจัดการเรียนรู้ที่ 5 เรื่อง คำราชาศัพท์น่ารู้หมวดหมู่เครือญาติ

3.1.3 แบบทดสอบวัดผลสัมฤทธิ์ทางการเรียน เรื่อง การพัฒนาทักษะการใช้คำราชาศัพท์ โดยใช้บทเรียนสำเร็จรูป สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู เป็นแบบทดสอบปรนัยชนิด 4 ตัวเลือก จำนวน 30 ข้อ ใช้ทดสอบก่อนเรียนและหลังเรียน

3.2 การสร้างและหาคุณภาพของบทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียน ชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู ผู้วิจัยได้ดำเนินการสร้างตามขั้นตอน ดังนี้

3.2.1 ศึกษาเอกสารเกี่ยวกับหลักสูตรแกนกลางการศึกษาขั้นพื้นฐาน พุทธศักราช 2551 หลักการ แนวคิด ทฤษฎี เอกสารและงานวิจัยที่เกี่ยวข้องกับหลักการใช้คำราชาศัพท์ การพัฒนาบทเรียนสำเร็จรูป แล้วนำมาเป็นกรอบแนวคิดในการสร้างบทเรียนสำเร็จรูปที่เหมาะสมกับเนื้อหาและนักเรียน

3.2.2 ออกแบบสร้างบทเรียนสำเร็จรูปตามโครงสร้างและกรอบที่วางไว้ โดยผู้วิจัยได้สร้างบทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู จำนวน 5 ชุด

3.2.3 สร้างแบบประเมินความเหมาะสมของบทเรียนสำเร็จรูป เพื่อให้ผู้เชี่ยวชาญตรวจสอบความเหมาะสม โดยมีเกณฑ์พิจารณาความเหมาะสม 5 ระดับ ดังนี้ (ปกรณ์ ประจันบาน, 2560)

5 หมายถึง มีความเหมาะสมในระดับมากที่สุด

4 หมายถึง มีความเหมาะสมในระดับมาก

3 หมายถึง มีความเหมาะสมในระดับปานกลาง

2 หมายถึง มีความเหมาะสมในระดับน้อย

1 หมายถึง มีความเหมาะสมในระดับน้อยที่สุดดังนี้

3**.**2.4 นำบทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู ทั้ง 5 ชุด ไปให้ผู้เชี่ยวชาญด้านหลักสูตรและการสอน ด้านวัดผลและประเมินผลการศึกษา และด้านเนื้อหาภาษาไทย จำนวน 3 ท่าน ตรวจสอบเพื่อปรับปรุงแก้ไข แล้วนําผลการประเมิน ของผู้เชี่ยวชาญมาวิเคราะห์หาค่าความเหมาะสม พบว่า บทเรียนสำเร็จรูปมีความเหมาะสมโดยรวมอยู่ในระดับมากที่สุด มีค่าเฉลี่ย (X) เท่ากับ 4.33-5.00

3.2.5 นำบทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 ทั้ง 5 ชุด ไปปรับปรุงแก้ไขตามคำแนะนำของผู้เชี่ยวชาญ แล้วนำไปจัดทำฉบับสมบูรณ์ เพื่อนำไปใช้กับกลุ่มเป้าหมายต่อไป

3.3 การสร้างและหาคุณภาพของแผนการจัดการเรียนรู้

3.3.1 ศึกษาหลักสูตรแกนกลางการศึกษาขั้นพื้นฐานพุทธศักราช 2551 หลักการแนวคิด หลักการ ทฤษฎี เอกสารและงานวิจัยที่เกี่ยวข้องกับหลักการใช้คำราชาศัพท์ แล้วนำมาเป็นกรอบแนวคิดในการสร้างแผนการจัดการเรียนรู้

3.3.2 สร้างแผนการจัดการเรียนรู้ เรื่อง การพัฒนาทักษะการใช้คำราชาศัพท์ โดยใช้บทเรียนสำเร็จรูป สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู จำนวน 5 แผน

3.3.3 นำแผนการจัดการเรียนรู้ทั้ง 5 แผน ให้ผู้เชี่ยวชาญตรวจสอบ จำนวน 3 ท่าน (ผู้เชี่ยวชาญชุดเดิม) เพื่อตรวจสอบความเหมาะสม โดยมีเกณฑ์พิจารณาความเหมาะสม 5 ระดับ ดังนี้ (ปกรณ์ ประจันบาน, 2560)

5 หมายถึง มีความเหมาะสมในระดับมากที่สุด

4 หมายถึง มีความเหมาะสมในระดับมาก

3 หมายถึง มีความเหมาะสมในระดับปานกลาง

2 หมายถึง มีความเหมาะสมในระดับน้อย

1 หมายถึง มีความเหมาะสมในระดับน้อยที่สุดดังนี้

พบว่าแผนการจัดการเรียนรู้มีความเหมาะสมโดยรวมอยู่ในระดับมากที่สุด มีค่าเฉลี่ย (X) เท่ากับ 3.67-5.00

3.3.4 นำแผนการจัดการเรียนรู้ทั้ง 5 แผน ไปปรับแก้ตามที่ผู้เชี่ยวชาญแนะนำ เพื่อจัดทำฉบับสมบูรณ์ ก่อนนำไปใช้กับกลุ่มเป้าหมาย

3.4 การสร้างและหาคุณภาพของแบบทดสอบวัดผลสัมฤทธิ์ทางการเรียน

3.4.1 ศึกษาหลักสูตรแกนกลางการศึกษาขั้นพื้นฐาน พุทธศักราช 2551 หลักการ แนวคิด ทฤษฎี เอกสารและงานวิจัยที่เกี่ยวข้องกับ หลักการวัดและประเมินผลการศึกษา แล้วนำมาเป็นกรอบแนวคิดในการสร้างแบบทดสอบวัดผลสัมฤทธิ์ทางการเรียน

3.4.2 สร้างแบบทดสอบวัดผลสัมฤทธิ์ทางการเรียน เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 แบบปรนัย 4 ตัวเลือก จำนวน 35 ข้อ โดยให้ครอบคลุมเนื้อหาและวัตถุประสงค์

3.4.3 นำแบบทดสอบวัดผลสัมฤทธิ์ทางการเรียนที่สร้างขึ้นนำเสนอผู้เชี่ยวชาญ 3 ท่าน (ผู้เชี่ยวชาญชุดเดิม) เพื่อหาค่าดัชนีความสอดคล้อง (IOC: Index of Item objective congruence) โดยใช้ค่า IOC ดังนี้

+1 หมายถึง แน่ใจว่า แบบทดสอบวัดผลสัมฤทธิ์ทางการเรียนมีคุณภาพตามประเด็นที่กำหนด

0 หมายถึง ไม่แน่ใจว่า แบบทดสอบวัดผลสัมฤทธิ์ทางการเรียนมีคุณภาพตามประเด็นที่กำหนด

-1 หมายถึง แน่ใจว่า แบบทดสอบวัดผลสัมฤทธิ์ทางการเรียนไม่มีคุณภาพตามประเด็นที่กำหนด 3.4.4 นำผลการตรวจสอบจากผู้เชี่ยวชาญมาหาค่าความสอดคล้อง (IOC) ของแบบทดสอบวัดผลสัมฤทธิ์ทางการเรียน เรื่อง การพัฒนาทักษะการใช้คำราชาศัพท์ ไปให้ผู้เชี่ยวชาญประเมิน พบว่า ในการวิจัยครั้งนี้ มีค่าดัชนีความสอดคล้อง (IOC) เท่ากับ 0.67-1.00

3.4.5 นำแบบทดสอบวัดผลสัมฤทธิ์ทางการเรียนไปหาค่าความเชื่อมั่นของแบบทดสอบกับนักเรียน ที่ลักษณะคล้ายกับกลุ่มตัวอย่าง ซึ่งได้แก่นักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู ที่กำลังศึกษาในภาคเรียนที่ 1 ปีการศึกษา 2565 จำนวน 10 คนได้มาโดยการใช้เทคนิคการเลือกแบบเจาะจง (Purposive sampling)

3.4.6 นำแบบทดสอบวัดผลสัมฤทธิ์ทางการเรียนที่ได้ไปใช้กับนักเรียนกลุ่มทดลอง แล้วนำผลการทดลอง มาหาคุณภาพของข้อสอบ โดยหาค่าความยาก (p) ค่าอำนาจจำแนก (r) พิจารณาคัดเลือกข้อสอบตามเกณฑ์ค่าความยากตั้งแต่ 0.20 ถึง 0.80 และค่าอำนาจจำแนกตั้งแต่ 0.20 ถึง 1.00 พบว่า แบบทดสอบมีค่าความยาก (p) ระหว่าง 0.50-0.80 และมีค่าอำนาจจำแนก (r) อยู่ระหว่าง 0.20-0.40 แล้วนำแบบทดสอบวัดผลสัมฤทธิ์ทางการเรียนที่ได้มาหาความเชื่อมั่นของแบบทดสอบทั้งฉบับ โดยใช้สูตร KR-20 ของคูเดอร์ ริชาร์ดสัน (Kuder - Richardson) ได้ค่าความเชื่อมั่นของข้อสอบทั้งฉบับเท่ากับ 0.71

3.4.7 จัดพิมพ์แบบทดสอบวัดผลสัมฤทธิ์ทางการเรียนที่ผ่านการตรวจสอบคุณภาพแล้วเป็นฉบับสมบูรณ์ ปรนัย จำนวน 30 ข้อ เพื่อนำไปใช้จริงกับกลุ่มเป้าหมาย

**การเก็บรวบรวมข้อมูล**

ผู้วิจัยได้วางแผนการดำเนินการเก็บรวบรวมข้อมูลด้วยตนเอง โดยปฏิบัติขั้นตอนการรวบรวมข้อมูล ดังนี้

1. ให้ผู้เรียนทำแบบทดสอบก่อนเรียน (pre–test) ที่ผู้วิจัยสร้างขึ้น แล้วเก็บรวบรวมผลการทดสอบไว้เพื่อนำไปวิเคราะห์ 2. ดำเนินการสอนผู้เรียนตามแผนการจัดการเรียนรู้ จำนวน 5 แผน แผนละ 1 ชั่วโมง ใช้เวลาสอนทั้งหมด 5 ชั่วโมง และบันทึกพฤติกรรมโดยใช้แบบสังเกตพฤติกรรม และเก็บคะแนนจากบทเรียนสำเร็จรูปที่สร้างขึ้นจำนวน 5 ชุด

3. เมื่อสอนครบทั้ง 5 แผนแล้ว ผู้วิจัยทำการทดสอบความรู้หลังเรียน (post–test) โดยใช้แบบทดสอบฉบับเดิม แล้วตรวจนับคะแนนเพื่อนำไปวิเคราะห์

4. นำคะแนนที่ได้จากการทดสอบทั้งก่อนการทดลอง (pre–test) และหลังการทดลอง (post–test) ไปวิเคราะห์ค่าสถิติ t-test แบบ Dependent sample t-test

**การวิเคราะห์ข้อมูล**

1. วิเคราะห์หาประสิทธิภาพของบทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษา ปีที่ 2 โรงเรียนเชียงกลมวิทยา โดยการหาประสิทธิภาพของกระบวนการ/ประสิทธิภาพของผลลัพธ์ (E1/E2)

**ตารางที่ 1** ผลการหาประสิทธิภาพของบทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา

|  |  |  |  |  |
| --- | --- | --- | --- | --- |
| ประสิทธิภาพ | คะแนนเต็ม |  | S.D. | ร้อยละ |
| ประสิทธิภาพของกระบวนการ (E1) | 409 | 40.9 | 1.29 | 81.80 |
| ประสิทธิภาพของผลลัพธ์ (E2) | 251 | 25.1 | 1.10 | 83.67 |
| ประสิทธิภาพ (E1/ E2 ) = 81.80/83.67 | | | | |

จากตารางที่ 1 พบว่า ผลการหาประสิทธิภาพของบทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู คะแนนกระบวนการมีค่า ร้อยละ 81.80 (E1 = 81.80) ส่วนคะแนนผลสัมฤทธิ์หลังเรียนมีค่าร้อยละ 83.67 (E2 = 83.67) หรือ E1/E2 = 81.80/83.67 แสดงให้เห็นว่า การทดสอบประสิทธิภาพของบทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา สำนักงานเขตพื้นที่การศึกษามัธยมศึกษาเลย หนองบัวลำภู สูงกว่าเกณฑ์ที่กำหนดไว้ คือ 80/80

2. ผลการเปรียบเทียบผลสัมฤทธิ์ทางการเรียนระหว่างก่อนเรียนกับหลังเรียน เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา

**ตารางที่ 2** ผลการเปรียบเทียบผลสัมฤทธิ์ทางการเรียนระหว่างก่อนเรียนกับหลังเรียน เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา

|  |  |  |  |  |  |
| --- | --- | --- | --- | --- | --- |
| **การสอบ** | **N** |  | **S.D.** | **t** | **p - values** |
| ก่อนเรียน  หลังเรียน | 10  10 | 13.60  25.10 | 2.12  1.10 | 16.75\* | .00 |

\*p < .05

จากตารางที่ 2พบว่า ผลการเปรียบเทียบผลสัมฤทธิ์ทางการเรียนระหว่างก่อนเรียนกับหลังเรียน เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา คะแนนระหว่างก่อนเรียนกับหลังเรียนมีค่าเฉลี่ยก่อนเรียนเท่ากับ 13.60 (= 13.60, S.D. = 2.12) ส่วนค่าเฉลี่ยหลังเรียนเท่ากับ 25.10 (= 25.10, S.D. = 1.10) แสดงว่าคะแนนผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 ตามที่ตั้งไว้

**ผลการวิจัย**

1. บทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา มีค่าประสิทธิภาพ (E1/E2) = 81.80/83.67 ซึ่งสูงกว่าเกณฑ์ที่กำหนดไว้คือ 80/80

2. ผลสัมฤทธิ์ทางการเรียน เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา หลังได้รับการจัดการเรียนรู้ โดยใช้บทเรียนสำเร็จรูป หลังเรียนสูงกว่าก่อนเรียน

**อภิปรายผล**

1. บทเรียนสำเร็จรูป สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา มีค่าประสิทธิภาพ E1/E2 เท่ากับ 81.80/83.67 ซึ่งสูงกว่าเกณฑ์ที่กำหนดไว้ คือ 80/80 ทั้งนี้อาจเนื่องมาจากบทเรียนสำเร็จรูปที่ผู้วิจัยสร้างขึ้นมีประสิทธิภาพ มีความสอดคล้องและเหมาะสมกับวัยของผู้เรียน ซึ่งได้ดำเนินการตามหลักการสร้างบทเรียนสำเร็จรูปอย่างเป็นระบบ เป็นบทเรียนสำเร็จรูปที่มีภาพประกอบ มีสีสันสวยงามดึงดูดความสนใจจากผู้เรียนได้เป็นอย่างดี เนื้อหาในบทเรียนสำเร็จรูปแต่ละชุดได้ออกแบบให้ผู้เรียนได้เรียนจากง่ายไปหายาก มีกิจกรรมการใช้คำราชาศัพท์ที่หลากหลาย เช่น คู่ฉันนั้นสำคัญ คำกริยาน่าเติม โยงคำจำศัพท์ ซึ่งจะทำให้เกิดความท้าทายและอยากจะปฏิบัติชุดต่อ ๆ ไป นอกจากนี้ยังมีแบบทดสอบก่อนเรียนและหลังเรียนที่จะทำให้ผู้สอนได้ ทราบถึงพัฒนาการก่อนและหลังเรียนหลังจากลงมือปฏิบัติในแต่ละชุดของผู้เรียนได้ บทเรียนสำเร็จรูปที่ผู้วิจัยได้สร้างขึ้นมีประสิทธิภาพตามเกณฑ์ที่กำหนดไว้ เพราะการสร้างนวัตกรรมนี้ได้ศึกษาและดำเนินการตามหลักการสร้างบทเรียนสำเร็จรูป ที่มีบุคลากรทางการศึกษาหรือนักการศึกษาได้ศึกษาและทำการวิจัยแล้วว่าหลักการสร้างบทเรียนสำเร็จรูปที่ดีและมีคุณภาพต้องสามารถใช้ประโยชน์ได้อย่างหลากหลาย สอดคล้องกับแนวคิดของ ทิศนา แขมมณี (2552 : 16) ได้กล่าวถึงความหมายของบทเรียนสำเร็จรูป คือ สื่อการจัดการเรียนรู้ที่สร้างขึ้น โดยกำหนดเนื้อหา วัตถุประสงค์ วิธีการ ตลอดจนอุปกรณ์การสอนที่นักเรียนสามารถเรียนรู้ได้ด้วยตนเอง โดยแบ่งเนื้อหาออกเป็นส่วนย่อย ๆ เรียกว่า กรอบ โดยลำดับเนื้อหาจากง่ายไปหายาก แต่ละกรอบมีคำถามและคำตอบเพื่อให้นักเรียนสามารถเรียนรู้ได้ตามศักยภาพของตนเอง

นอกจากนี้ยังสอดคล้องกับงานวิจัยของศศิธร เวียงวะลัย (2551 : 76-79) ได้ศึกษาการจัดการเรียนรู้ภาษาไทย เรื่องชนิดของคำ ชั้นประถมศึกษาปีที่ 6 โดยการจัดกิจกรรมการเรียนรู้แบบกลุ่มร่วมมือประกอบบทเรียนสำเร็จรูปแบบเส้นตรง ผลการวิจัยพบว่า แผนการจัดการเรียนรู้ภาษาไทย เรื่อง ชนิดของคำ ชั้นประถมศึกษาปีที่ 6 โดยการจัดกิจกรรมการเรียนรู้แบบกลุ่มร่วมมือประกอบบทเรียนสำเร็จรูปแบบเส้นตรงมีประสิทธิภาพเท่ากับ 82.24/87.14 ซึ่งสูงกว่าเกณฑ์ 80/80 สอดคล้องกับ ทองคูณ หนองพราว (2552 : 79) ได้ศึกษาการพัฒนาแผนการจัดกิจกรรมการเรียนรู้และบทเรียนสำเร็จรูป เรื่องจังหวัด ของเรา (บุรีรัมย์) กลุ่มสาระการเรียนรู้สังคมศึกษา ศาสนาและวัฒนธรรม ชั้นประถมศึกษาปีที่ 4 ผลการวิจัยพบว่า แผนการจัดกิจกรรมการเรียนรู้และบทเรียนสำเร็จรูป มีประสิทธิภาพ 83.87/84.08 และยังสอดคล้องกับ ทรงศักดิ์ ถิตย์รัศมี (2554 : 2) ได้ศึกษาเรื่อง การพัฒนาทักษะการใช้เครื่องหมายวรรคตอน โดยใช้บทเรียนสำเร็จรูป กลุ่มสาระการเรียนรู้ภาษาไทย ชั้นประถมศึกษาปีที่ 4 ผลการวิจัยพบว่า บทเรียนสำเร็จรูป ทั้ง 7 ชุด ที่สร้างขึ้นมีประสิทธิภาพของกระบวนการและประสิทธิภาพของผลลัพธ์เท่ากับ 87.67/83.33 ซึ่งสูงกว่าเกณฑ์ 80 / 80 ที่ตั้งไว้

จากผลการวิจัยดังกล่าว แสดงให้เห็นว่า บทเรียนสำเร็จรูป ทั้ง 5 ชุด ที่ผู้วิจัยสร้างและพัฒนาขึ้นมาเป็นบทเรียนสำเร็จรูป ที่มีประสิทธิภาพ ซึ่งเป็นไปตามวัตถุประสงค์ข้อที่ 1 ที่ระบุว่า เพื่อสร้างและพัฒนาบทเรียนสำเร็จรูป เรื่อง การพัฒนาทักษะการใช้ คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา ให้มีประสิทธิภาพตามเกณฑ์ 80/80 และเป็นไปตามสมมุติฐานการวิจัยข้อที่ 1 ที่ระบุว่า ผลการหาประสิทธิภาพของบทเรียนสำเร็จรูป เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา มีประสิทธิภาพตามเกณฑ์ 80/80

2. ผลการเปรียบเทียบผลสัมฤทธิ์ทางการเรียน เรื่อง การพัฒนาทักษะการใช้คำราชาศัพท์ สำหรับนักเรียนชั้นมัธยมศึกษาปีที่ 2 หลังได้รับการจัดการเรียนรู้ โดยใช้บทเรียนสำเร็จรูป สูงกว่าก่อนเรียน ซึ่งเป็นไปตามสมมติฐานที่ตั้งไว้ ทั้งนี้ผู้เรียนมีผลสัมฤทธิ์ทางการเรียนสูงขึ้น อาจเนื่องมาจากการพัฒนาเครื่องมือที่เหมาะกับการพัฒนาทักษะการใช้คำราชาศัพท์ ได้แก่ แผนการจัดการเรียนรู้ บทเรียนสำเร็จรูป เรื่อง การพัฒนาทักษะการใช้คำราชาศัพท์ และแบบทดสอบวัดผลสัมฤทธิ์ทางการเรียน ซึ่งเครื่องมือที่ได้จัดทำขึ้นนี้ ได้รับการพิจารณา และข้อเสนอแนะจากผู้เชี่ยวชาญ ที่ให้คำแนะนําในการสร้างบทเรียนสำเร็จรูป การทำแผนการจัดการเรียนรู้ และแนวทางในการจัดทำเครื่องมือให้มีความเหมาะสม โดยผู้เชี่ยวชาญให้คำแนะนําในการสร้างบทเรียนสำเร็จรูป การทำแผนการจัดการเรียนรู้ และแนวทางในการจัดทำเครื่องมือเพื่อให้สามารถประเมินผลและปรับปรุงแก้ไขกระบวนการจัดการเรียนรู้ให้เหมาะสมยิ่งขึ้น สอดคล้องกับ พิชิต ฤทธิ์จรูญ (2544 : 3-5) ได้กล่าวถึงความหมายของการวัดและการประเมินผลไว้ว่า คือกระบวนการกำหนดตัวเลขหรือสัญลักษณ์ให้กับบุคคล สิ่งของ หรือเหตุการณ์อย่างมีกฎเกณฑ์ เพื่อให้ได้ข้อมูลที่แทนปริมาณ หรือคุณภาพของคุณลักษณะที่จะวัด เป็นการตัดสินคุณค่าหรือคุณภาพของผลที่ได้จากการวัดโดยเปรียบเทียบกับผลการวัดอื่น ๆ หรือเกณฑ์ที่ตั้งไว้ อีกทั้ง โชติกา ภาษีผล (2559 : 2-3) ที่ได้กล่าวถึงความสำคัญของการวัดและประเมินผล ไว้ว่า การวัดและประเมินผลมีความสำคัญในการเรียนการสอน และมีความสัมพันธ์กับจุดประสงค์การสอนและการจัดประสบการณ์การเรียนรู้ โดยที่การเรียนการสอนประกอบด้วยหลักสูตรที่ต้องมีจุดประสงค์การสอน อันเป็นลักษณะพฤติกรรมที่คาดว่าจะเกิดขึ้นกับผู้เรียนเมื่อสิ้นสุดการเรียนการสอน จุดประสงค์การสอนที่ดีต้องมีความชัดเจน บ่งบอกถึงพฤติกรรมได้ครอบคลุม ครบถ้วนตามกรอบของเนื้อหา ตลอดจนมีความเป็นไปได้ เรียงลำดับตามขั้นตอนก่อนหลัง ไม่ซ้ำซ้อนและเหมาะกับระดับความสามารถของผู้เรียน การวัดและประเมินผลต้องดำเนินควบคู่ไปกับการเรียนการสอน เป็นการประเมินสภาพจริงที่ให้ข้อมูลสารสนเทศที่เที่ยงตรง เชื่อถือได้เกี่ยวกับผู้เรียนและกระบวนการทางการเรียนรู้

อีกทั้งยังสอดคล้องกับงานวิจัยของ รังสรรค์ กลิ่นแก้ว (2550 : 52) ได้ศึกษาวิจัยเรื่อง การเปรียบเทียบผลสัมฤทธิ์ทางการเรียนวิชาภาษาไทย ระหว่างวิธีการสอนแบบบทเรียนสำเร็จรูปภาษาไทยเพื่อการสื่อสาร และการสืบค้น ท 43202 กับวิธีการสอนแบบปกติ ชั้นมัธยมศึกษาปีที่ 6 โรงเรียนบางพลีราษฎร์บำรุง อำเภอบางพลี จังหวัดสมุทรปราการ ผลการวิจัยพบว่า ผลสัมฤทธิ์ทางการเรียนที่เรียนโดยใช้วิธีการสอนแบบบทเรียนสำเร็จรูปภาษาไทยเพื่อการสื่อสาร และการสืบค้น ท43202 สูงกว่ากลุ่มที่เรียนด้วยวิธีการสอนแบบปกติอย่างมีนัยสำคัญทางสถิติที่ระดับ .05 สอดคล้องกับ อาภาภรณ์ อินเสมียน (2551 : 81) ได้พัฒนาบทเรียนสำเร็จรูปประกอบการ์ตูนเรื่องอริยสัจ 4 กลุ่มสร้างเสริมประสบการณ์ชีวิต ชั้นประถมศึกษาปีที่ 4 ผลการวิจัยพบว่า บทเรียนสำเร็จรูปประกอบการ์ตูนเรื่อง อริยสัจ 4 กลุ่มสร้างเสริมประสบการณ์ชีวิต ชั้นประถมศึกษาปีที่ 4 มีคุณภาพอยู่ในระดับมากโดยมีค่าเฉลี่ย 3.91 มีประสิทธิภาพเท่ากับ 87.66/89.40 ผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01 และยังสอดคล้องกับ นวลจันทร์ วิเศษ (2552:70) ได้ศึกษาการพัฒนาบทเรียนสำเร็จรูปการ์ตูนประกอบกิจกรรมการเรียนการสอน เรื่อง การประหยัด กลุ่มสาระการเรียนรู้สังคมศึกษา ศาสนาและวัฒนธรรม ชั้นประถมศึกษาปีที่ 6 ผลการวิจัยพบว่า บทเรียนสำเร็จรูปการ์ตูนประกอบกิจกรรมการจัดการเรียนรู้มีประสิทธิภาพ 84.20/85.12 นักเรียนมีผลสัมฤทธิ์ทางการเรียนหลังเรียนด้วยบทเรียนสำเร็จรูปสูงกว่าก่อนเรียนอย่างมีนัยสำคัญทางสถิติที่ระดับ .01

ดังนั้นจึงสรุปได้ว่า การวิจัยเรื่อง การพัฒนาทักษะการใช้คำราชาศัพท์ โดยใช้บทเรียนสำเร็จรูป สำหรับนักเรียนชั้นมัธยมศึกษา ปีที่ 2 โรงเรียนเชียงกลมวิทยา บรรลุตามวัตถุประสงค์ข้อที่ 2 ที่ว่า เพื่อเปรียบเทียบผลสัมฤทธิ์ทางการเรียนระหว่างก่อนเรียนกับ หลังเรียน เรื่อง การพัฒนาทักษะการใช้คำราชาศัพท์ โดยใช้บทเรียนสำเร็จรูป สำหรับนักเรียนชั้นมัธยมศึกษาปีที่ 2 โรงเรียนเชียงกลมวิทยา เป็นไปตามสมมุติฐานการวิจัยข้อที่ 2 ที่ระบุว่าผลการเปรียบเทียบผลสัมฤทธิ์ทางการเรียนหลังเรียนสูงกว่าก่อนเรียน

**ข้อเสนอแนะ**

**1. ข้อเสนอแนะทั่วไป**

จากผลการวิจัย พบว่า หลังเมื่อนำบทเรียนสำเร็จรูป เรื่อง การพัฒนาทักษะการใช้คำราชาศัพท์ มาใช้ นักเรียนมีความสามารถ เรื่อง การใช้คำราชาศัพท์ หลังเรียนสูงกว่าก่อนเรียน และสูงกว่าเกณฑ์ ดังนั้น การใช้คำราชาศัพท์ ครูสามารถ นำบทเรียนสำเร็จรูปมาใช้ในการจัดการเรียนการสอน เพื่อพัฒนาผู้เรียนได้

**2. ข้อเสนอแนะในการวิจัยครั้งต่อไป**

2.1 ควรมีการศึกษาวิจัย เรื่อง การพัฒนาทักษะการใช้คำราชาศัพท์ โดยใช้บทเรียนสำเร็จรูป กับนักเรียนในระดับ ชั้นอื่น ๆ

2.2 ควรทำการวิจัยเกี่ยวกับนวัตกรรมอื่น ๆ มาใช้กับนักเรียนชั้นมัธยมศึกษาปีที่ 2 เช่น ชุดสื่อวิดีทัศน์ ชุดกิจกรรม การเรียนรู้ ชุดฝึกทักษะ เป็นต้น

2.3 ควรทำการวิจัยเปรียบเทียบการจัดการเรียนรู้โดยใช้บทเรียนสำเร็จรูปกับนวัตกรรมอื่น ๆ เช่น ชุดกิจกรรม การเรียนรู้ ชุดฝึกทักษะ บทเรียนคอมพิวเตอร์ช่วยสอน ฯลฯ

**เอกสารอ้างอิง**

กระทรวงศึกษาธิการ. (2551). **หลักสูตรแกนกลางการศึกษาขั้นพื้นฐาน พุทธศักราช 2551.** กรุงเทพฯ : โรงพิมพ์ชุมนุมสหกรณ์

การเกษตรแห่งประเทศไทย จำกัด.

กุศยา แสงเดช. (2552). **บทเรียนสำเร็จรูป คู่มือการพัฒนาสื่อการเรียนการสอนที่เน้นผู้เรียนเป็นสำคัญ ระดับประถมศึกษา.** กรุงเทพฯ :

ฟิสิกส์เซ็นเตอร์.

โชติกา ภาษีผล. (2559). **การวัดและประเมินผลการเรียนรู้.** กรุงเทพฯ : คณะครุศาสตร์ จุฬาลงกรณ์มหาวิทยาลัย.

ดวงใจ ไทยอุบุญ. (2543). **ทักษะการสอนเขียนภาษาไทย.** กรุงเทพฯ : โรงพิมพ์แห่งจุฬาลงกรณ์มหาวิทยาลัย.

ทรงศักดิ์ ถิตย์รัศมี. (2554). **การพัฒนาทักษะการใช้เครื่องหมายวรรคตอน โดยใช้บทเรียนสำเร็จรูป กลุ่มสาระการเรียนรู้ภาษาไทย**

**ชั้นประถมศึกษาปีที่ 4.** วิทยานิพนธ์ปริญญาครุศาสตรมหาบัณฑิต สาขาวิชาหลักสูตรและการสอน บัณฑิตวิทยาลัย

มหาวิทยาลัยราชภัฏหาสารคาม.

ทิศนา แขมมณี. (2552). **การสร้างบทเรียนสำเร็จรูป 14 วิธีการสอนสำหรับครูมืออาชีพ.** กรุงเทพฯ : โรงพิมพ์แห่งจุฬาลงกรณ์มหาวิทยาลัย.

นวลจันทร์ วิเศษ. (2552). **การพัฒนาบทเรียนสำเร็จรูปการ์ตูนประกอบกิจกรรมการเรียนการสอนเรื่อง การประหยัด กลุ่มสาระการ**

**เรียนรู้สังคมศึกษา ศาสนาและวัฒนธรรม ชั้นประถมศึกษาปีที่ 6**. วิทยานิพนธ์ปริญญามหาบัณฑิต สาขาหลักสูตรและ

การสอน บัณฑิตวิทยาลัย มหาวิทยาลัยมหาสารคาม.

ปกรณ์ ประจัญบาน. (ม.ป.ป.). **โปรแกรมตรวจข้อสอบ วิเคราะห์ข้อสอบและวิเคราะห์ค่าสถิติพื้นฐาน.** พิษณุโลก : สาขาวิชาวัดผลและ

ประเมินผลการศึกษา คณะศึกษาศาสตร์ มหาวิทยาลัยนเรศวร.

พิชิต ฤทธิ์จรูญ. (2552). **หลักการวัดและประเมินผลทางการศึกษา.** พิมพ์ครั้งที่ 5. กรุงเทพฯ : เฮ้าส์ ออฟ เคอร์มิสท์.

รังสรรค์ กลิ่นแก้ว. (2550). **การเปรียบเทียบผลสัมฤทธิ์ทางการเรียนวิชาภาษาไทยระหว่างวิธีการสอน แบบบทเรียนสำเร็จรูป**

**ภาษาไทยเพื่อการสื่อสารและการสืบค้น ท43202 กับวิธีการสอนแบบปกติ ชั้นมัธยมศึกษาปีที่ 6 โรงเรียนบางพลีราษฎร์**

**บำรุง อำเภอบางพลี จังหวัดสมุทรปราการ.** วิทยานิพนธ์ปริญญาศึกษาศาสตรมหาบัณฑิต สาขาวิจัยการศึกษามหาบัณฑิต

บัณฑิตวิทยาลัย มหาวิทยาลัยรามคำแหง.

โรงเรียนเชียงกลมวิทยา. (2564). **การทดสอบทางการศึกษาระดับชาติขั้นพื้นฐาน (O-net).** เลย : โรงเรียนเชียงกลมวิทยา.

ศศิธร เวียงวะลัย. (2556). **การจัดการเรียนรู้.** กรุงเทพฯ : โอ.เอส.พริ้นติ้งเฮาส์.

สนิท บุญฤทธิ์. (2544). **ราชาศัพท์.** กรุงเทพฯ : ชมรมเด็ก.

สำนักงานคณะกรรมการการศึกษาแห่งชาติ. (2542). **พระราชบัญญัติการศึกษาแห่งชาติ พุทธศักราช 2542 (ฉบับที่ 1).** กรุงเทพฯ :

เดอะบุคส์.

\_\_\_\_\_\_. (2545). **พระราชบัญญัติการศึกษาแห่งชาติ พุทธศักราช 2542 และแก้ไขเพิ่มเติม พุทธศักราช 2545 (ฉบับที่ 2).** กรุงเทพฯ :

เดอะบุคส์.

\_\_\_\_\_\_. (2553). **พระราชบัญญัติการศึกษาแห่งชาติ พุทธศักราช 2542 และแก้ไขเพิ่มเติม พุทธศักราช 2553 (ฉบับที่ 3).**

กรุงเทพฯ : เดอะบุคส์.

\_\_\_\_\_\_. (2562). **พระราชบัญญัติการศึกษาแห่งชาติ พุทธศักราช 2542 และแก้ไขเพิ่มเติม พุทธศักราช 2562 (ฉบับที่ 4).**

กรุงเทพฯ : เดอะบุคส์.

สุคนธ์ทิพย์ คงทอง. (2559). **การพัฒนาแบบฝึกทักษะ เรื่อง คำราชาศัพท์และคำสุภาพ กลุ่มสาระการเรียนรู้ภาษาไทย ชั้นประถมศึกษา**

**ปีที่ 5.** วิทยานิพนธ์ปริญญาครุศาสตรมหาบัณฑิต สาขาวิจัยและการประเมินผลการศึกษา บัณฑิตวิทยาลัย มหาวิทยาลัยราชภัฏ

มหาสารคาม.

**เอกสารอ้างอิง (ต่อ)**

อาภาภรณ์ อินเสมียน. (2551). **การพัฒนาบทเรียนสำเร็จรูปแบบประกอบภาพการ์ตูน เรื่อง อริยสัจ 4 กลุ่มสร้างเสริมประสบการณ์**

**ชีวิต ชั้นประถมศึกษาปีที่ 4** . วิทยานิพนธ์ปริญามหาบัณฑิต สาขาหลักสูตรและการสอน บัณฑิตวิทยาลัย

มหาวิทยาลัยมหาสารคาม.

อุษาวรรณ ปาลียะ. (2543). **การพัฒนาชุดการเรียนรู้ด้วยตนเองวิชาภาษาไทยเรื่องราชาศัพท์ และคำศัพท์สำหรับพระภิกษุและ**

**สุภาพชน ระดับชั้นมัธยมศึกษาปีที่ 2.** วิทยานิพนธ์ปริญญาการศึกษามหาบัณฑิต สาขาเทคโนโลยีการศึกษา บัณฑิตวิทยาลัย

มหาวิทยาลัยศรีนครินทรวิโรฒ ประสานมิตร.