**พฤกษศาสตร์พื้นบ้านของไผ่ในบ้านท่ามะนาว หมู่ 4 ตำบลนาอ้อ**

**อำเภอเมืองเลย จังหวัดเลย**

**Ethnobotany of Bamboo in Ban Tamanaw, No.4,**

**Na O Sub-district, Mueang Loei District, Loei Province.**

1

2

2

1

1

รัชนีกร พลทองสถิต , วาสนา เมยมงคล , อาภัสรา ศรีมงคล , นันทพร กงภูเวช และปิยะนุช เหลืองาม

1

1

1

2

Ratchaneekorn Phonthongsathit Watsana Moeimongkhon Apasara srimongkol Piyanuch Lue-ngarm

2

Nantaporn kongpoowet

E-mail : [sb6340148218@lru.ac.th](mailto:sb6340148218@lru.ac.th) , [sb6340148221@lru.ac.th](mailto:sb6340148221@lru.ac.th) , [sb6340148228@lru.ac.th](mailto:sb6340148228@gmail.com)

โทร 0932312381, 0993456863, 0886071280

**บทคัดย่อ**

ศึกษาพฤกษศาสตร์พื้นบ้านของไผ่ ในหมู่บ้านท่ามะนาว หมู่ที่ 4 ตำบลนาอ้อ อำเภอเมืองเลย จังหวัดเลย   
มีวัตถุประสงค์เพื่อศึกษาชนิดของไผ่และศึกษาการใช้ประโยชน์ตามพฤกษศาสตร์พื้นบ้านของไผ่แต่ละชนิดในบ้านท่ามะนาว หมู่ที่ 4 ตำบลนาอ้อ อำเภอเมืองเลย จังหวัดเลย ดำเนินการศึกษาโดยการออกภาคสนามสำรวจเส้นทางภายในหมู่บ้าน   
บันทึกข้อมูล บันทึกภาพไผ่แต่ละชนิด เก็บตัวอย่างไผ่ด้วยวิธีการอัดแห้ง แล้วนำมาจัดจำแนก ระบุชนิดเพื่อศึกษาลักษณะการใช้ประโยชน์จากไผ่ โดยผลการศึกษาสามารถจัดจำแนกพบไผ่ทั้งหมด 4 สกุล 12 ชนิด คือ สกุล Bambusa 6 ชนิด ได้แก่   
ไผ่สีสุก ไผ่เลี้ยง ไผ่บงหวาน ไผ่ข้าวหลาม ไผ่กิมซุง ไผ่ป่า สกุล Dendrocalamus 4 ชนิด ได้แก่ ไผ่ตง ไผ่เฮียะ ไผ่ซาง ไผ่หก   
สกุล Gigantochloa 1 ชนิด ได้แก่ ไผ่ไร่ สกุล Thyrsostachys 1 ชนิด ได้แก่ ไผ่รวก โดยมีการใช้ประโยชน์แบ่งออก  
เป็น 7 ลักษณะ ได้แก่ ด้านอาหาร ด้านที่อยู่อาศัย ด้านยารักษาโรค ด้านเครื่องนุ่งห่ม ด้านความเชื่อ ด้านหัตถกรรม   
ด้านเศรษฐกิจการใช้ประโยชน์ตามภูมิปัญญาพื้นบ้านจากไผ่ขึ้นอยู่กับเอกลักษณ์เฉพาะถิ่น จำนวนของไผ่ที่นิยมนำมาใช้ประโยชน์ในด้านต่าง ๆ สภาพการดำรงชีวิตขนบธรรมเนียมประเพณี ความเชื่อและการนับถือศาสนาของกลุ่มชน ไผ่ต่างชนิดกันมีลักษณะกายวิภาคต่างกัน กลุ่มท่อลำต้นเลียงบริเวณผิวลำต้นมีขนาดเล็กและเรียงตัวกันหนาแน่น ในขณะที่กลุ่มท่อลำต้นเลียงด้านในมีขนาดใหญ่กว่าและเรียงตัวกันหลวม ๆ ไผ่ที่มีสัดส่วนไฟเบอร์สูงมีแนวโน้มของสมบัติเชิงกลที่สูงตามกัน ปัจจุบันองค์ความรู้บางอย่างกำลังเลือนหายไปจึงควรส่งเสริมอนุรักษ์องค์ความรู้ เพื่อให้อยู่อย่างยั่งยืน นอกจากนี้สามารถคัดเลือก  
สายพันธุ์ไผ่ที่มีความเหมาะสมสำหรับนำไปเพิ่มมูลค่าในการแปรรูปใช้ประโยชน์ด้านต่าง ๆ รวมทั้งส่งเสริมในการปลูกให้กับเกษตรต่อไป

**คำสำคัญ:** ไผ่, การสำรวจไผ่, การใช้ประโยชน์ตามภูมิปัญญาชาวบ้าน, พฤกษศาสตร์พื้นบ้าน

**Abstract**

Ethnobotany of Bamboo in Ban Tamanaw, No.4, Na O Sub-district, Mueang Loei District, Loei Province. To study the type of bamboo. Study on the use of folk botany of each species in Ban Tamanaw

2

นักศึกษาหลักสูตรครุศาสตรบัณฑิต สาขาวิทยาศาสตร์ทั่วไป คณะครุศาสตร์ มหาวิทยาลัยราชภัฏเลย

อาจารย์ประจำสาขาวิชาวิทยาศาสตร์ทั่วไป คณะครุศาสตร์ มหาวิทยาลัยราชภัฏเลย

1

No. 4 No.4, Na O Sub-district, Mueang Loei District, Loei Province.Conducted by field survey, trails within the village. Then identify the species to study the use of bamboo. The results of this study can be classified

into 4 generas 12 species The benefits are divided into 7 characteristics, including food, housing medicine the garment faith Handicrafts, economics, utilization of local wisdom from bamboo depends on local identity. The number of bamboos that are popularly used in various aspects of living conditions, traditions. beliefs and religious beliefs of the people Different bamboo species have different anatomy.The vascular bundles on the surface of the vessel are small and densely arranged. while the inner conveying pipe group They are larger and more loosely arranged. Bamboo with high fiber content tends to have high mechanical properties. At present, some body of knowledge is fading away, so it should be promoted to conserve knowledge. to stay sustainable In addition, bamboo species can be selected that are suitable for adding value in processing, utilizing various fields as well as promoting in further planting for agriculture.

**Keywords:** Bamboo, Bamboo exploration, Utilization of folk wisdom, Indigenous botany

**1. ความเป็นมาของปัญหา**

ไผ่ เป็นพืชเศรษฐกิจที่มีความสำคัญมาก เนื่องจากว่าเป็นทรัพยากรที่มนุษย์รู้จักนำมาใช้ประโยชน์มากกลุ่มหนึ่ง ไผ่เป็นพืชอเนกประสงค์ที่สามารถขึ้นได้ในส่วนต่าง ๆ ของโลกบริเวณเขตร้อนและเขตกึ่งร้อนมีเพียงเล็กน้อยเท่านั้นที่พบในเขตหนาว ประเทศไทยซึ่งอยู่ในเขต Tropical จัดได้ว่าเป็นศูนย์กลางของความหลากหลายของไผ่ (center of diversity of bamboos) แห่งหนึ่งของโลก (จรัล เห็นพิทักษ์, 2553) ไผ่เป็นทรัพยากรป่าไม้ที่จัดอยู่ในประเภท "ของป่า" ซึ่งเรารู้จักกันดี เพราะในชีวิตประจำวันของเราใช้ประโยชน์จากไผ่ทั้งทางตรงและทางอ้อม ทั้งนี้เพราะทุกส่วนของไผ่ล้วนมีประโยชน์ทั้งสิ้น ไม่ว่าจะเป็นราก ลำต้น ใบ หรือหน่ออ่อนก็ตาม สามารถนำไม้ไผ่มาสร้างที่อยู่อาศัย ทำเครื่องมือหรืออุปกรณ์ที่ใช้ในการประกอบอาชีพ เช่น สุ่ม ไซ ทำของใช้ต่าง ๆ   
ในครัวเรือน เช่น กระชอน กระจาด ตะกร้า   
ทำเฟอร์นิเจอร์ต่าง ๆ เช่น ชั้นวางของ แคร่ โต๊ะ เก้าอี้ เตียง และหน่อก็ยังสามารถนำมาทำอาหารได้มากมายหลายชนิด นอกจากนี้ไผ่ยังเป็นสมุนไพรซึ่งมีสรรพคุณเป็น

ยารักษาโรคได้อีกด้วยและนอกจากนี้การใช้ประโยชน์ทางอ้อมของไผ่ก็คือ ช่วยป้องกันการพังทลายของดินบริเวณชายฝั่งแม่น้ำลำต้นคลอง สามารถชะลอความเร็วของกระแสน้ำและกระแสลมได้เป็นอย่างดีซึ่งจะช่วยบรรเทาอุทกภัยและวาตภัยได้ด้วยจึงทำให้ชาวชนบทนิยมปลูกไผ่ไว้ในบริเวณหมู่บ้าน สิ่งเหล่านี้เกิดจากภูมิปัญญาชาวชนบทที่รู้จักนำสิ่งใกล้ตัวมาใช้ประโยชน์ (เกสร สุนทรเสรี, 2541)ประเทศไทยมีกลุ่มชนพื้นบ้านที่มีความผูกพันธ์กับพืชมาตั้งแต่โบราณกาล สังคมของไทยเราก้าวย่างเข้าสู่ยุคไทยแลนด์ 4.0 หรือยุคนวัตกรรม ส่งผลให้มนุษย์ทุกคนหันมาพึ่งพาเทคโนโลยีมากขึ้น อีกทั้งยังลืมขนบธรรมเนียมประเพณีในท้องถิ่น ไผ่เป็นพืชเศรษฐกิจที่มีความสำคัญมาก มีการนำไผ่มาใช้ประโยชน์หลายประการ  
ทั้งด้านอุปโภคและบริโภค ในปัจจุบันสังคมพื้นบ้านหรือสังคมชนบทได้มีการพัฒนาไผ่ไปสู่สังคมอุตสาหกรรม  
 และที่สำคัญสังคมของไทยก้าวเข้าสู่ยุคนวัตกรรมส่งผลให้มนุษย์หันมาพึ่งพาเทคโนโลยีมากขึ้น จึงเรียกว่าไผ่เป็นพืชอเนกประสงค์ ซึ่งจัดเป็นทรัพยากรธรรมชาติที่สำคัญ  
อย่างยิ่ง (สุทัศน์ เดชวิสิทธิ์, 2544 : 11-19) จังหวัดเลยเป็นจังหวัดหนึ่งที่ชุมชนในท้องถิ่นได้นำไผ่มาใช้ประโยชน์มากมายหลายชนิดเนื่องจากว่าจังหวัดเลยเป็นจังหวัดหนึ่งที่มีไผ่อุดมสมบูรณ์ จึงมีการนำไผ่มาใช้ประโยชน์ใน  
ด้านพฤกษศาสตร์พื้นบ้านมาก ยกตัวอย่างประโยชน์ของไผ่เริ่มจากงานโครงสร้าง เช่น สร้างบ้าน ของใช้ในบ้าน เช่น ตะกร้า กระเช้า จนถึงงานละเอียด ๆ เช่น จักสาน หน่อไผ่ก็สามารถนำมาประกอบอาหารได้หลายชนิด   
อาทิ อุหน่อไม้ หมก ซุปหน่อไม้ ซึ่งเป็นอาหารยอดนิยม เมื่อไผ่มีอายุมากขึ้นก็สามารถนำมาทำประโยชน์อย่างอื่น ๆ ได้ตั้งแต่ทำรั้วบ้าน ฝาบ้าน ทำเล้าไก่ เล้าหมู   
ทำร้านให้ต้นบวบ แตง เป็นต้น (ชุติญา จงมีเสร็จ, 2546) พฤกษศาสตร์พื้นบ้าน เป็นการศึกษาความสำคัญระหว่างพืชกับมนุษย์ โดยเฉพาะท้องถิ่นหรือ  
กลุ่มคนดั้งเดิม ซึ่งจะเกี่ยวช้องกับการใช้ประโยชน์  
ในชีวิตประจำวันจากพืชที่มีอยู่ตามธรรมชาติรอบตัว ความรู้ที่เกิดขึ้นมีความเหมาะสมและเฉพาะเจาะจงแตกต่างกันไปในแต่ละชุมชน มีการสั่งสมและถ่ายทอดสืบต่อภายในยาวนาน (ปรัชญา ศรีสง่า, 2554) การศึกษาพฤกษศาสตร์พื้นบ้านของไผ่ เป็นการศึกษาลักษณะการใช้ประยชน์ของไผ่ ซึ่งไผ่เป็นทรัพยากรป่าไม้ที่สำคัญและ  
มีประโยชน์ต่อคนไทยแทบทุกครัวเรือนในชนบท ทุกส่วนของลำต้นไม่ว่าจะเป็นหน่อไม้หรือลำต้นไม้ไผ่   
ล้วนนำถูกมาใช้ประโยชน์อย่างกว้างขวาง ไผ่ใช้ประโยชน์ได้อเนกประสงค์ทั้งทางตรงและทางอ้อม เริ่มตั้งแต่รากซึ่งเป็นระบบรากฝอยประสานกันอย่างเหนียวแน่นช่วยยึดติดตามไหล่เขาและริมห้วยไว้ไม่ให้พังทลาย ดินขุยไผ่  
มีลักษณะร่วนโปร่งเบาเหมาะกับการปลูกพืชพิเศษบางชนิด (สำนักงานป่าไม้เขตเชียงใหม่, 2550 อ้างถึงใน  
กรมป่าไม้, 2541) ในปัจจุบันสินค้าทางการเกษตรที่ผลิตมาจากไผ่มีราคาถูก ไม่ได้รับความนิยม เป็นผลมาจาก  
ค่าครองชีพที่สูง อีกทั้งงานหัตถกรรมด้านการจักสาน   
เป็นงานฝีมือแบบภูมิปัญญาชาวบ้าน เด็กรุ่นใหม่ไม่ค่อยให้ความสำคัญกับงานทางด้านหัตถกรรมเหมือนสมัยก่อน เนื่องจากเป็นงานที่ละเอียดอ่อน ประณีต ใช้ความอดทน  
ที่สูง ใช้ระยะเวลานาน ภูมิปัญญาท้องถิ่นไม่มีการสืบทอดไปสู่คนรุ่นหลัง ซึ่งบ้านท่ามะนาว หมู่ 4 ตำบลนาอ้อ อำเภอเมืองเลย จังหวัดเลย มีจำนวนประชากร 1,390 คน จำนวนครัวเรือน 229 ครัวเรือน ประชากรส่วนใหญ่  
ทำอาชีพเกษตรกรรม เช่น ทำนา ทำไร่ และอาชีพรอง คือ อาชีพหัตถกรรม เช่น การจักสาน ซึ่งงานหัตถกรรมเป็น  
ที่โดดเด่นมาก เพราะมีการใช้ประโยชน์จากไผ่หลายชนิดให้เกิดประโยชน์และสามารถเผยแพร่ภูมิปัญญาท้องถิ่น  
ให้คนรุ่นหลังไว้ศึกษาได้ต่อไป (จำลอง อุทธคำ, 2565 สัมภาษณ์)

จากสภาพปัญหาดังกล่าวผู้วิจัยจึงมีความสนใจ  
ที่จะศึกษาพฤกษศาสตร์พื้นบ้านของไผ่ใน   
หมู่บ้านท่ามะนาว หมู่ 4 ตำบลนาอ้อ อำเภอเมืองเลย จังหวัดเลย เพื่อให้ได้ข้อมูลความหลากหลายทางชีวภาพของไผ่และการใช้ประโยชน์ตามพฤกษศาสตร์พื้นบ้านของไผ่แต่ละชนิด อีกทั้งผู้วิจัยเห็นว่าเป็นการอนุรักษ์  
ให้เยาวชนรุ่นหลังได้สืบสานประเพณีวัฒนธรรมและภูมิปัญญาของคนในท้องถิ่นให้คงอยู่ ก่อให้เกิดประโยชน์สูงสุดทั้งต่อตนเองและผู้อื่น พร้อมทั้งให้เป็นประโยชน์สูงสุดเพื่อให้ข้อมูลพื้นฐานในการศึกษาและแหล่งความรู้ของชุมชนต่อไป

**วัตถุประสงค์การวิจัย**

1. เพื่อศึกษาชนิดของไผ่พื้นบ้านในท้องถิ่นของหมู่บ้านท่ามะนาว หมู่ 4 ตำบลนาอ้อ อำเภอเมืองเลย จังหวัดเลย

2. เพื่อศึกษาการใช้ประโยชน์ด้านต่าง ๆ   
ตามพฤกษศาสตร์พื้นบ้านของไผ่ในท้องถิ่นของหมู่บ้าน  
ท่ามะนาว หมู่ 4 ตำบลนาอ้อ อำเภอเมืองเลย จังหวัดเลย

**2.เอกสารและงานวิจัยที่เกี่ยวข้อง**

ความหลากหลายทางชีวภาพ คือ ความผันแปรต่างของสิ่งมีชีวิตทั้งหมดในโลกและการมีปฏิสัมพันธ์ของสิ่งมีชีวิตเหล่านี้นักวิทยาศาสตร์มักพูดถึงความหลากหลายทางชีวภาพ และสามารถแบ่งออกเป็นสามระดับคือความหลากหลายในชนิดพันธุ์พันธุกรรมและระบบนิเวศซึ่งทั้งสามระดับนี้ไม่สามารถแยกจากกันได้เพราะล้วนแล้วแต่มีความสำคัญและต่างมีปฏิสัมพันธ์ซึ่งกันและกันอีกทั้งการเปลี่ยนแปลงที่เกิดขึ้นในระดับหนึ่งของความหลากหลายทางชีวภาพจึงส่งผลต่อการเปลี่ยนแปลงในระดับอื่น ๆ ด้วย (สิริกุล บรรพพงศ์, 2546 : 5-6)

พฤกษศาสตร์พื้นบ้าน หมายถึง การศึกษาเรื่องการใช้ประโยชน์ของพืชที่ได้มีการสืบทอดกันมาแต่โบราณ ทั้งที่เป็นอาหาร เครื่องนุ่งห่ม ยารักษาโรค ที่อยู่อาศัยตลอดจนใช้เป็นสัญลักษณ์ และความเชื่อถือต่าง ๆ รวมถึงวิธีการจำแนกแบบพื้นบ้าน ตลอดจนขั้นตอนการเตรียมและลู่ทางการใช้พืชนั้น ๆ

ข้อมูลส่วนใหญ่ที่เกี่ยวกับพฤกษศาสตร์พื้นบ้าน ได้มาจากจดหมายเหตุต่าง ๆ และ จากการศึกษาของนักพฤกษศาสตร์และนักมนุษย์วิทยา พืชมีวิวัฒนาการควบคู่มากับมนุษย์มาแต่ครั้งดึกดำบรรพ์ เป็นสิ่งมีชีวิตที่อยู่ใกล้ชิดกันมาโดยตลอด อำนวยประโยชน์แก่มนุษย์มากที่สุดมีพืชจำนวนหนึ่งใช้เป็นอาหารของมนุษย์ได้โดยตรง และอีกมากชนิดที่มนุษย์ได้นำมาใช้ในรูปต่าง ๆ สำหรับในประเทศไทยข้อมูลด้านพฤกษศาสตร์พื้นบ้านที่ได้รวบรวมข้อมูล ศึกษา ค้นคว้า หรือวิจัยในด้านนี้ต่อไป โดยได้ประยุกต์ขอบเขตของพฤกษศาสตร์พื้นบ้านให้เหมาะสมกับการศึกษาในประเทศไทยและให้มีความกระชับขึ้น ถือเอาความหมายจากคำจำกัดความเป็นหลัก และแจงให้มีรายละเอียดมากขึ้นการจำแนกพืชที่มนุษย์นำมาใช้ประโยชน์นั้นมีหลายวิธีและพืชชนิดหนึ่ง ๆ ก็อาจยังประโยชน์แก่มนุษย์ ได้หลายอย่าง ในที่นี้จะแบ่งย่อยตามลักษณะการใช้ประโยชน์พืชในชีวิตประจำวันของชุมชนในท้องถิ่น ที่เป็นหลัก ได้แก่ เป็นอาหาร เป็นที่อยู่อาศัย เป็นเครื่องนุ่งห่ม เป็นยารักษาโรค เป็นสัญลักษณ์  
และความเชื่อถือต่าง ๆ

การศึกษาพฤกษศาสตร์พื้นบ้านในประเทศไทยอยู่ในระยะเริ่มต้น ข้อมูลที่เกี่ยวกับการใช้ประโยชน์พืชโดยผ่านการค้นคว้าวิจัยตามแบบแผนมีน้อยมากเท่าที่มีการจดบันทึกเป็นหลักฐานอยู่บ้าง ได้แก่ ข้อมูลเกี่ยวกับพืชสมุนไทยในตำรับยาไทยโบราณ ข้อจำกัดของการศึกษาพฤกษศาสตร์พื้นบ้านในประเทศไทยก็คือ ประเทศไทยยังขาดข้อมูลพื้นฐานเกี่ยวกับความอุดมสมบูรณ์  
ของทรัพยากรพืช ทั้งยังขาดแคลนนักพฤกษศาสตร์ที่เชี่ยวชาญ และมีประสบการณ์ทางด้านการจำแนกพันธุ์พืชและขาดแคลนนักพฤกษศาสตร์พื้นบ้าน (Ethnobotanist) ผู้มีประสบการณ์สามารถจำแนกพืชในละแวกชุมชนของตนเองได้ข้อมูลพื้นฐานทรัพยากรพรรณพืชของประเทศใดประเทศหนึ่ง โดยจะปรากฏอยู่ในหนังสือพรรณพฤกษชาติ (Flora) ประเทศไทยยังไม่เคยมีหนังสือพรรณพฤกษชาติของประเทศ ฉบับสมบูรณ์มาก่อน ในขณะที่ประเทศอื่นในภูมิภาคเอเชีย และเอเชียตะวันออกเฉียงใต้ได้ตีพิมพ์หนังสือพรรณพฤกษชาติ ของประเทศมานานแล้ว โดยนักพฤกษศาสตร์ชาวตะวันตก ได้แก่ หนังสือพรรณพฤกษชาติของประเทศอินเดีย พม่า แหลมมลายู ภูมิภาคอินโดจีน และชวา หนังสือพรรณพฤกษชาติ

**งานวิจัยที่เกี่ยวข้อง**

เกียรติศักดิ์ เสนาวงศ์, พิชญา สุเพ็ญศิลป์ (2561) การศึกษาการใช้ประโยชน์จากไผ่ตามภูมิปัญญาท้องถิ่นและการจำแนกหมวดหมู่ของไผ่การศึกษาพฤกษศาสตร์พื้นบ้านของไผ่ ในบ้านนาอ้อ หมู่ที่ 5 ตำบลนาอ้อ อำเภอเมืองเลย จังหวัดเลย มีวัตถุประสงค์เพื่อศึกษาชนิดของไผ่ และศึกษาการใช้ประโยชน์ตามพฤกษศาสตร์พื้นบ้านของไผ่แต่ละชนิดในบ้านนาอ้อหมู่ 5 ตำบลนาอ้อ   
อำเภอเมืองเลย จังหวัดเลย ดำเนินการศึกษาโดยการออกภาคสนามสำรวจเส้นทางภายในหมู่บ้าน จับตำแหน่ง GPS ของไผ่ บันทึกข้อมูล บันทึกภาพไผ่แต่ละชนิด แล้วนำมาจัดจำแนกระบุชนิด เพื่อศึกษาลักษณะการใช้ประโยชน์จากไผ่ โดยผลการศึกษาสามารถจัดจำแนกพบไผ่ทั้งหมด 3 สกุล 5 ชนิดคือ สกุล Barbusa ได้แก่ ไผ่บงหวาน (Bambusa burmanico Gamble.) พบร้อยละ 11 และไผ่เลี้ยง (Bambusa nana Roxb.) พบร้อยละ 77 สกุล Dendrocalamus ได้แก่ ไผ่ตง (Dendrocalamus asper.) พบร้อยละ 9 สกุล Gigantochloa ได้แก่ ไผ่ไร่ลอ (Gigantochloa nigrocitiata Kurz.) พบร้อยละ 1 และไผ่ไร่ (Gigantochloa atbocitiata.) พบร้อยละ 2 โดยมีการใช้ประโยชน์แบ่งออกเป็น 4 ลักษณะ ได้แก่ ด้านอาหาร ด้านที่อยู่อาศัย ด้านการทำเป็นเครื่องมือเครื่องใช้ ด้านพิธีกรรมหรืองานประเพณี การใช้ประโยชน์ตามภูมิปัญญาพื้นบ้านจากไผ่ขึ้นอยู่กับเอกลักษณ์เฉพาะถิ่นสภาพ การดำรงชีวิตขนบธรรมเนียมประเพณีความเชื่อและการนับถือศาสนาของกลุ่มชนปัจจุบันองค์ความรู้บางอย่างกำลังเลือนหายไปจึงควรส่งเสริมอนุรักษ์องค์ความรู้เพื่อให้อยู่อย่างยั่งยืน

คมเขต เพ็ชรรัตน์, วันดี พินิจวรสิน และอรศิริ ปาณินท์ (2561) การดำรงอยู่ของชุมชนผลิตหัตถกรรมจักสานในประเทศไทยมีจำนวนลดน้อยลง เนื่องจากหลายปัจจัยโดยเฉพาะ การพัฒนาระบบเศรษฐกิจและกิจการงานอุตสาหกรรมของประเทศ ทำให้ชุมชนผลิตหัตถกรรมจักสาน ในหลายท้องที่ของประเทศไทยไม่สามารถปรับตัวเองได้จนต้องสลายกลุ่มของตนไป บทความนี้

มีวัตถุประสงค์เพื่อนำเสนอแนวทางการปรับตัวด้วยวิธีการอนุรักษ์และการสร้างสรรค์ ผลิตภัณฑ์หัตถกรรมจักสานของศูนย์ส่งเสริมฝีมือจักสานด้วยไม้ไผ่ อำเภอพนัสนิคม จังหวัดชลบุรี โดยมีการเก็บข้อมูลด้วย การสัมภาษณ์ และการสังเกตการดำเนินงานของศูนย์ส่งเสริมมือจักสานด้วยไม้ไผ่ ร่วมกับการ รวบรวมข้อมูลเชิงเอกสาร และภาพถ่าย โดยข้อมูลที่ได้รับถูกวิเคราะห์ด้วยการวิเคราะห์เชิงเนื้อหา และการจัดกลุ่มข้อมูล ศูนย์ส่งเสริมมือจักสานด้วยไม้ไผ่ จัดตั้งเป็นกลุ่มผลิตหัตถกรรมจักสานแห่งแรกของอำเภอพนัสนิคมเมื่อปี พ.ศ. 2521 โดยการสนับสนุนของมูลนิธิส่งเสริมศิลปาชีพ ศูนย์ฯ นี้มีบทบาทสำคัญในการส่งเสริมชาวบ้านในอำเภอพนัสนิคมให้สามารถผลิตหัตถกรรมจักสานจากไม้ไผ่ที่มีความประณีตและทันสมัยเพื่อสร้างมูลค่าเพิ่มให้กับผลิตภัณฑ์รวมถึงการสร้างเครือข่ายการผลิตของ ศูนย์ฯ อยู่ทั่วอำเภอพนัสนิคม ที่พร้อมผลิตงานหัตถกรรมจักสานเพื่อส่งจำหน่ายให้กับมูลนิธิศิลปาชีพ เป็นรายได้ของครอบครัว นอกเหนือจากการทำไร่ทำนาสืบมา

**3. วิธีการดำเนินงานวิจัย**

1. ศึกษาเอกสารและงานวิจัยที่เกี่ยวข้องกับความหลากหลายทางชีวภาพและการใช้ประโยชน์ตามพฤกษศาสตร์พื้นบ้านของไผ่ พร้อมทั้งสืบค้นข้อมูลพื้นที่  
ในการสำรวจ

2. ติดต่อนายจำลอง อุทธคำ (ผู้นำชุมชน)   
เพื่อประสานงานขออนุญาตใช้สถานที่ขอข้อมูลประวัติหมู่บ้าน แผนที่หมู่บ้าน และติดต่อนางมาลัย ศรีคำมี (ปราชญ์ชาวบ้าน) เพื่อลงพื้นที่สำรวจชนิดของไผ่ ลักษณะทางพฤกษศาสตร์พื้นบ้านของไผ่

3. สร้างแบบสัมภาษณ์ซึ่งในการสร้างแบบสัมภาษณ์ ผู้วิจัยสร้างแบบสัมภาษณ์แบบไม่มีโครงสร้างคำถามในแบสัมภาษณ์จะมีทั้งหมด 4 ตอน ประกอบด้วย ตอนที่ 1 ข้อมูลผู้ให้สัมภาษณ์ ตอนที่ 2 ลักษณะทางพฤกษศาสตร์ของไผ่ ตอนที่ 3 การนำไผ่มาใช้ประโยชน์ทางพฤกษศาสตร์พื้นบ้าน ตอนที่ 4 การแพร่กระจายพันธ์และการขยายพันธ์ของไผ่ และให้ผู้เชี่ยวชาญตรวจสอบจำนวน 3 ท่าน ได้แก่ ผู้ช่วยศาสตราจารย์ปิยะนุช   
เหลืองาม ผู้ช่วยศาสตราจารย์อิศรารัตน์ มาขันพันธ์ อาจารย์วิระ อิสโร เมื่อผู้เชี่ยวชาญตรวจสอบแบบสัมภาษณ์แล้วผู้วิจัยได้ดำเนินการปรับเพิ่มข้อคำถามในส่วนที่ยังไม่สมบูรณ์ตามคำแนะนำของผู้เชี่ยวชาญ และทำเป็นแบบสัมภาษณ์ฉบับสมบูรณ์ จากนั้นนำแบบสัมภาษณ์ลงพื้นที่เพื่อเก็บข้อมูล

4. นำอุปกรณ์ต่าง ๆ ลงพื้นที่สำรวจเพื่อศึกษาชนิดของไผ่และการนำไผ่มาใช้ประโยชน์ ตามพฤกษศาสตร์พื้นบ้านในพื้นที่ตามเส้นทางของหมู่บ้าน โดยมีนางมาลัย ศรีคำมี (ปราชญ์ชาวบ้าน) เป็นผู้พาลงพื้นที่สำรวจ   
พร้อมบันทึกข้อมูลและบันทึกภาพโครงสร้างลักษณะภายนอกของไผ่ ได้แก่ ลักษณะวิสัย ลำต้น ใบ ดอก ผล เมล็ด โคนต้น หน่อ เพื่อนำมาใช้ประโยชน์ในการตรวจสอบชื่อชนิดและเก็บตัวอย่างพืช โดยการอัดแห้ง เพื่อนำมาตรวจสอบและวิเคราะห์ลักษณะทางสัณฐานวิทยาระบุชนิดและจำแนก ระดับสกุลตรวจสอบ  
ชื่อวิทยาศาสตร์โดยเทียบกับหนังสือเกี่ยวข้องกับไผ่

5. นำแบบสัมภาษณ์ลงพื้นที่โดยการสำรวจและสัมภาษณ์ตามเส้นทางเดินของหมู่บ้านท่ามะนาว หมู่ 4 ตำบลนาอ้อ อำเภอเมืองเลย จังหวัดเลย โดยการ  
สุ่มตัวอย่างแบบตามสะดวก เป็นการเลือกแบบไม่มีกฎเกณฑ์อาศัยความสะดวกของผู้วิจัยเป็นหลัก กลุ่มตัวอย่างจะ เป็นใครก็ได้ที่ให้ความร่วมมือกับผู้วิจัยในการให้ข้อมูลบางอย่าง (สิน พันธุ์พินิจ, 2554 : 132) และใช้แบบสัมภาษณ์เป็นเครื่องมือเก็บข้อมูล ร้อยละ25   
จากจำนวนครัวเรือนทั้งสิ้น 229 ครัวเรือน ผู้วิจัยทำการเดินตามเส้นทางเดินของหมู่บ้านและทำการสัมภาษณ์ชาวบ้านที่ให้ความร่วมมือกับผู้วิจัยในการให้ข้อมูล   
เรื่อง การใช้ประโยชน์ตามพฤกษศาสตร์พื้นบ้านของไผ่ จำนวน 57 ครัวเรือน จากจำนวนครัวเรือนคิดเป็น  
ร้อยละ 25 จากจำนวนครัวเรือนทั้งหมด 229 ครัวเรือน ในบ้านท่ามะนาว หมู่ 4 ตำบลนาอ้อ อำเภอเมืองเลย จังหวัดเลย และสัมภาษณ์ปราชญ์ชาวบ้านผู้รู้ โดยมี  
นางมาลัย ศรีคำมี (ปราชญ์ชาวบ้าน)

นำลงพื้นที่สอบสัมภาษณ์เพื่อศึกษาความหลากหลายทางชีวภาพและการใช้ประโยชน์ตามพฤกษศาสตร์พื้นบ้าน  
ของไผ่แต่ละชนิด

6. วิเคราะห์ข้อมูลโดยใช้วิธีการวิเคราะห์ข้อมูลแบบสามเส้า (Triangulation) ซึ่งมีการตรวจสอบข้อมูลสาระสำคัญโดยการเปรียบเทียบมุมมองหลาย ๆ ด้าน   
เพื่อตรวจสอบความถูกต้อง ของข้อมูลผลการวิเคราะห์ตลอดจนผลการวิจัย (Denzin. 1970 อ้างถึงใน สุภางค์ จันทวานิช. 2543: 129-130; ภาณุพงศ์ อนันต์ชัยพัฒนา. 2552: 48; สุภางค์ จันทวานิช. 2554b: 129-130)

เนื่องจากการวิจัยเชิงคุณภาพไม่เน้นข้อมูลเชิงปริมาณ การเก็บข้อมูลจึงไม่เน้นที่การสร้างเครื่องมือ  
ในการเก็บรวบรวมข้อมูล ดังนั้น ความถูกต้องและน่าเชื่อถือของข้อมูล จึงฝากไว้ที่คุณภาพของผู้วิจัย   
และการตรวจสอบข้อมูลก่อนการวิเคราะห์ โดยจะต้องตรวจสอบข้อมูลในขณะที่เก็บข้อมูลอยู่ในภาคสนาม   
และเมื่ออกจากภาคสนามก็ต้องมีการตรวจสอบอีกครั้ง เพื่อพิจารณาว่าข้อมูลที่ได้นั้นเพียงพอที่จะตอบคำถามวิจัยได้หรือไม่ และข้อมูลที่ได้มีความถูกต้องน่าเชื่อถือเพียงไร การตรวจสอบข้อมูลในการวิจัยเชิงคุณภาพนิยมใช้วิธีการตรวจสอบแบบสามเส้า (Triangulation Method)

- การตรวจสอบสามเส้าด้านข้อมูล (Data triangulation) แหล่งที่จะพิจารณาในการตรวจสอบ ได้แก่ แหล่งบุคคล โดยผู้วิจัยจะเป็นคนเก็บข้อมูลและบอกรายระเอียด ชื่อของไผ่ จากนั้นจะให้ นางมาลัย ศรีคำมี (ปราชญ์ชาวบ้าน) ตรวจสอบความถูกต้องของข้อมูล   
ว่าข้อมูลที่ผู้วิจัยระบุนั้นถูกต้องหรือไม่

- การตรวจสอบสามเส้าด้านผู้วิจัย (Investigator triangulation) การตรวจสอบในการวิจัย การสังเกตลักษณะทางพฤกษศาสตร์ของไผ่ จะใช้ผู้วิจัยสังเกต 3 คน โดยจะไม่ใช้ผู้วิจัยคนเดียวในการสังเกต เพื่อทราบเปรียบเทียบข้อมูลว่า ถ้าผู้วิจัยเปลี่ยนไปจะได้ข้อมูล  
ที่เหมือนเดิมหรือไม่

- การตรวจสอบสามเส้าด้านทฤษฎี (Theory triangulation) การตรวจสอบ จะใช้ข้อมูลจากปราชญ์ชาวบ้าน และข้อมูลจากหนังสือนุกรมวิธานในการตรวจสอบว่ามีความแตกต่างกันมากน้อยเพียงใด

- การตรวจสอบสามเส้าด้านวิธีรวบรวมข้อมูล (Methodological triangulation) นำข้อมูลที่วิเคราะห์แล้วเช่น ใช้วิธีการสังเกต การสัมภาษณ์ และการใช้เอกสาร มารวมข้อมูล แบ่งแยกเป็นหัวข้อ และสรุปข้อมูลแบบบรรยาย และแผนภูมิ

7. คำนวณหาร้อยละการใช้ประโยชน์ตามพฤกษศาสตร์พื้นบ้านของไผ่ ซึ่งหมายถึงค่าที่แสดงข้อมูลทั้งหมดเทียบให้เป็นฐาน 100 หน่วย (100%)

8. สรุปผลการศึกษาชนิดของไผ่พื้นบ้านในท้องถิ่นของหมู่บ้านท่ามะนาว หมู่ 4 ตำบลนาอ้อ อำเภอเมืองเลย จังหวัดเลย และการใช้ประโยชน์ด้านต่าง ๆ   
ตามพฤกษศาสตร์พื้นบ้านของไผ่ในท้องถิ่นของ  
หมู่บ้านท่ามะนาว หมู่ 4 ตำบลนาอ้อ อำเภอเมืองเลย จังหวัดเลยและอภิปรายผลการศึกษา

9. จัดทำรูปเล่มวิจัยและนำเสนอ

**การเก็บรวบรวมข้อมูล**

ผู้วิจัยได้ดำเนินการจัดเก็บข้อมูลโดยคณะผู้วิจัย   
ซึ่งใช้แบบสัมภาษณ์จำนวน 57 ชุด โดยการลงพื้นที่  
ใช้การสุ่มตัวอย่างแบบตามสะดวก คิดเป็นจำนวน   
57 ครัวเรือน จากจำนวนครัวเรือนคิดเป็น  
ร้อยละ 25 จากจำนวนครัวเรือนทั้งหมด 229 ครัวเรือน ในบ้านท่ามะนาว หมู่ 4 ตำบลนาอ้อ อำเภอเมืองเลย จังหวัดเลยผู้ศึกษาก็นำข้อมูลที่ได้ทั้งหมดมาวิเคราะห์ข้อมูลแล้วบรรยายออกมาให้ผู้ที่สนใจศึกษา

**การวิเคราะห์ข้อมูล**

เนื่องจากการวิจัยเชิงคุณภาพไม่เน้นข้อมูลเชิงปริมาณ การเก็บข้อมูลจึงไม่เน้นที่การสร้างเครื่องมือในการเก็บรวบรวมข้อมูล ดังนั้น ความถูกต้องและน่าเชื่อถือของข้อมูล จึงฝากไว้ที่คุณภาพของผู้วิจัย และ  
การตรวจสอบข้อมูลก่อนการวิเคราะห์ โดยจะต้องตรวจสอบข้อมูลในขณะที่เก็บข้อมูลอยู่ในภาคสนาม   
และเมื่ออกจากภาคสนามก็ต้องมีการตรวจสอบอีกครั้ง เพื่อพิจารณาว่าข้อมูลที่ได้นั้นเพียงพอที่จะตอบคำถามวิจัยได้หรือไม่ และข้อมูลที่ได้มีความถูกต้องน่าเชื่อถือเพียงไร การตรวจสอบข้อมูลในการวิจัยเชิงคุณภาพนิยมใช้วิธีการตรวจสอบแบบสามเส้า (Triangulation Method)

1 การตรวจสอบสามเส้าด้านข้อมูล แหล่งที่จะพิจารณาในการตรวจสอบ ได้แก่ แหล่งบุคคล โดยผู้วิจัยจะเป็นคนเก็บข้อมูลและบอกรายระเอียด ชื่อของไผ่ จากนั้นจะให้ นางมาลัย ศรีคำมี (ปราชญ์ชาวบ้าน) ตรวจสอบความถูกต้องของข้อมูล ว่าข้อมูลที่ผู้วิจัยระบุนั้นถูกต้องหรือไม่

2. การตรวจสอบสามเส้าด้านผู้วิจัย   
การตรวจสอบในการวิจัย การสังเกตลักษณะทางพฤกษศาสตร์ของไผ่ จะใช้ผู้วิจัยสังเกต 3 คน โดยจะไม่ใช้ผู้วิจัยคนเดียวในการสังเกต เพื่อทราบเปรียบเทียบข้อมูลว่า ถ้าผู้วิจัยเปลี่ยนไปจะได้ข้อมูลที่เหมือนเดิมหรือไม่

3. การตรวจสอบสามเส้าด้านทฤษฎี   
การตรวจสอบ จะใช้ข้อมูลจากปราชญ์ชาวบ้าน และข้อมูลจากหนังสือนุกรมวิธานในการตรวจสอบว่ามีความแตกต่างกันมากน้อยเพียงใด

4. การตรวจสอบสามเส้าด้านวิธีรวบรวมข้อมูล นำข้อมูลที่วิเคราะห์แล้วเช่น ใช้วิธีการสังเกต   
การสัมภาษณ์ และการใช้เอกสาร มารวมข้อมูล แบ่งแยกเป็นหัวข้อ และสรุปข้อมูลแบบบรรยาย และแผนภูมิ

**4. ผลการทดลอง**

การศึกษาพฤกษศาสตร์พื้นบ้านของไผ่  
ในบ้านท่ามะนาว หมู่ที่ 4 ตำบลนาอ้อ อำเภอเมืองเลย จังหวัดเลย ตั้งแต่เดือนมิถุนายน 2565 ถึงเดือนกันยายน 2565 โดยมีวัตถุประสงค์เพื่อศึกษาชนิดและการใช้ประโยชน์ตามพฤกษศาสตร์พื้นบ้านของไผ่แต่ละชนิด ดำเนินการศึกษาโดยการสำรวจ และบันทึกภาพไผ่  
แต่ละชนิด แล้วนำมาจัดจำแนกซึ่งมีการเก็บข้อมูลโดยการสัมภาษณ์ปราชญ์ชาวบ้าน ชาวบ้าน และผู้รู้ เพื่อศึกษาลักษณะวิสัยและการใช้ประโยชน์จากไผ่ โดยผลการศึกษาสามารถจัดจำแนกได้ ดังนี้

1. ชนิดของไผ่พื้นบ้านในท้องถิ่นของ  
หมู่บ้านท่ามะนาว หมู่ 4 ตำบลนาอ้อ อำเภอเมืองเลย จังหวัดเลย พบไผ่ทั้งหมด 12 ชนิด 4 สกุล คือ

สกุล Bambusa ได้แก่ ไผ่สีสุก พบร้อยละ 7   
ไผ่เลี้ยง พบร้อยละ 32 ไผ่ป่า พบร้อยละ 6 ไผ่บงหวานพบร้อยละ 3 ไผ่ข้าวหลาม พบร้อยละ 7 และไผ่กิมซุง   
พบร้อยละ 14

สกุล Dendrocalamus ได้แก่ ไผ่ตง พบร้อยละ 2 ไผ่เฮียะ พบร้อยละ 1 ไผ่ซาง พบร้อยละ 5 ไผ่หก พบร้อยละ 8

สกุล Gigantochloa ได้แก่ ไผ่ไร่ ในพื้นที่  
พบร้อยละ 12

สกุล Thyrsostachys siamensis ในพื้นที่ได้แก่ ไผ่รวก พบร้อยละ 3

2. 2 การใช้ประโยชน์ ตาพฤกษศาสตร์พื้นบ้านของไผ่ในท้องถิ่นของหมู่บ้านท่ามะนาว หมู่ 4 ตำบลนาอ้อ อำเภอเมืองเลย จังหวัดเลย พบว่ามี 7 ด้าน ได้แก่   
ด้านอาหาร ด้านที่อยู่อาศัย ด้านเครื่องนุ่งห่ม ด้านยารักษารักษาโรค ด้านความเชื่อ ด้านหัตถกรรม และ  
ด้านเศรษฐกิจ โดยด้านที่ใช้ประโยชน์มากที่สุดคือ   
ด้านอาหาร คิดเป็นร้อยละ 35 ด้านหัตถกรรม คิดเป็นร้อยละ 28 ด้านที่อยู่อาศัย คิดเป็นร้อยละ 16 ด้านเศรษฐกิจ   
คิดเป็นร้อยละ 11 ด้านยารักษารักษาโรคและ  
ด้านความเชื่อ คิดเป็นร้อยละ 5 ตามลำดับ ซึ่งการนำไผ่มาใช้ประโยชน์ในแต่ละด้านที่มีการนำมาใช้ประโยชน์  
มากที่สุด มีลักษณะเด่นของแต่ละชนิดไผ่ ดังนี้ ไผ่กิมซุง   
มีการนำใช้ประโยชน์นด้านอาหารมากที่สุด   
คิดเป็นร้อยละ 40 ไผ่ข้าวหลาม มีการนำมาใช้ประโยชน์ด้านที่อยู่อาศัยมากที่สุด คิดเป็นร้อยละ 36 ไผ่ซาง   
มีการนำมาใช้ประโยชน์ด้านอาหารมากที่สุด คิดเป็นร้อยละ 37 ไผ่ตง มีการนำมาใช้ประโยชน์ด้านอาหารมากที่สุด คิดเป็นร้อยละ 56 ไผ่เฮียะ มีการนำมาใช้ประโยชน์ด้านหัตถกรรมมากที่สุด คิดเป็นร้อยละ 63 ไผ่บงหวาน มีการนำมาใช้ประโยชน์ด้านอาหารมากที่สุด คิดเป็นร้อยละ 69 ไผ่ป่า มีการนำมาใช้ประโยชน์ด้านอาหารมากที่สุด   
คิดเป็นร้อยละ 22 ไผ่รวก มีการนำมาใช้ประโยชน์  
ด้านอาหารมากที่สุด คิดเป็นร้อยละ 37 ไผ่ไร่   
มีการนำมาใช้ประโยชน์ด้านหัตถกรรมมากที่สุด   
คิดเป็นร้อยละ 48 ไผ่เลี้ยง มีการนำมาใช้ประโยชน์  
ด้านอาหารมากที่สุด คิดเป็นร้อยละ 55 ไผ่สีสุก มีการนำมาใช้ประโยชน์ด้านหัตถกรรมมากที่สุด คิดเป็น  
ร้อยละ 30 ไผ่หก มีการนำมาใช้ประโยชน์ด้านที่อยู่อาศัยมากที่สุด คิดเป็นร้อยละ 37

**5. อภิปรายผล**

จากการศึกษาพฤกษศาสตร์ของไผ่  
ในบ้านท่ามะนาว หมู่ที่ 4 ตำบลนาอ้อ อำเภอเมืองเลย จังหวัดเลย ตั้งแต่วันที่ 1 เดือนมิถุนายน 2565   
ถึงวันที่ 30 เดือนกันยายน 2565 พบไผ่ทั้งหมด 12 ชนิด 4 สกุล ดังต่อไปนี้ สกุล *Bambusa* ได้แก่ ไผ่สีสุก (*Bambusa blumeana Schult.f*.) ไผ่เลี้ยง (*Bambusa nana* Roxb.) ไผ่บงหวาน(*Bambusa cf. burmanica*.)   
ไผ่ข้าวหลาม(*Cephalostachyum pergracile* Munro.) ไผ่กิมซุง (*Bambusa beecheyana* Munro) และไผ่ป่า(*Bambusa arundinacea* Wild.) และยังพบไผ่สกุล Dendrocalamus ได้แก่ ไผ่ตง (*Dendrocalamus asper*.) ไผ่เฮียะ (*Cephalostachyum virgatum* (Munro) Kurz) ไผ่ซาง (*Dendrocalamus strictus* (Roxb.) Nees) ไผ่หก (*Dendrocalamus hamiltonii* Nees) และยังพบไผ่สกุลGigantochloa ได้แก่ ไผ่ไร่ (*Gigantochloa albociliata.*)

สกุล *Thyrsostachys siamensis* ได้แก่ ไผ่รวก (*Thyrsostachys Siamensis*.) ซึ่งประเทศไทยมีการกระจายพันธุ์ของไผ่เป็นจำนวนมากหลากหลายชนิด   
ซึ่งสอดคล้องกับตัวอย่างการศึกษาพฤกษศาสตร์พื้นบ้านของไผ่ในบ้านตาดซ้อ ตำบลเขาแก้ว อำเภอเชียงคาน จังหวัดเลย ของวัชราภรณ์ ทีภูเวียง (2558)   
มีวัตถุประสงค์เพื่อศึกษาลักษณะทางพฤกษศาสตร์   
และจัดจำแนกหมวดหมู่ของไผ่ โดยการสำรวจ และเก็บตัวอย่างไผ่โดยการบรรยายลักษณะทางสัณฐานวิทยาของไผ่ พร้อมระบุชื่อวิทยาศาสตร์ เพื่อจำแนกชนิดและเพื่อศึกษาการใช้ประโยชน์ของไผ่แต่ละชนิด ผลการศึกษาพบไผ่ 4 สกุล 7 ชนิด คือ สกุล *Bambusa* ได้แก่ ไผ่เลี้ยง *(B.sp*.) ไผ่บงหวาน (*B.burmanica*) ไผ่หนาม ไผ่ป่า(*B.bambos*) และไผ่สีสุก (*B.blumeana*) สกุล *Dendrocalamus* ได้แก่ ไผ่ซาง (*D.membanaceus*) สกุล *Schizostachyum* ได้แก่ ไผ่ข้าวหลาม (*S.pergacile*) สกุล *Gigantochloa* ได้แก่ ไผ่ไร่ (*G.albociliata*) และสอดคล้องกับตัวอย่างการศึกษาการใช้ประโยชน์จากไผ่ตามภูมิปัญญาท้องถิ่นและการจำแนกหมวดหมู่ของไผ่การศึกษาพฤกษศาสตร์พื้นบ้านของไผ่ ในบ้านนาอ้อ หมู่ที่ 5 ตำบลนาอ้อ อำเภอเมืองเลย จังหวัดเลย ของเกียรติศักดิ์ เสนาวงศ์และพิชญา สุเพ็ญศิลป์ (2561) โดยมีวัตถุประสงค์เพื่อศึกษาชนิดของไผ่และศึกษาการใช้ประโยชน์ตามพฤกษศาสตร์พื้นบ้านของไผ่แต่ละชนิด ดำเนินการศึกษาโดยสำรวจเส้นทางภายในหมู่บ้าน จับตำแหน่ง GPS ของไผ่ บันทึกข้อมูล บันทึกภาพไผ่  
แต่ละชนิด แล้วนำมาจัดจำแนกระบุชนิด เพื่อศึกษาลักษณะการใช้ประโยชน์จากไผ่ ผลการศึกษาสามารถ  
จัดจำแนกพบไผ่ทั้งหมด 3 สกุล 5 ชนิดคือ สกุล *Bambusa* ได้แก่ ไผ่บงหวาน (*Bambusa burmanico* Gamble.) พบร้อยละ 11 และไผ่เลี้ยง (*Bambusa nana* Roxb.) พบร้อยละ 77 สกุล *Dendrocalamus* ได้แก่   
ไผ่ตง (*Dendrocalamus asper.)* พบร้อยละ 9 สกุล *Gigantochloa* ได้แก่ ไผ่ไร่ลอ(ไผ่ไล่เลอ) (*Gigantochloa nigrocitiata* Kurz.) พบร้อยละ 1 และยังพบไผ่ไร่ (*Gigantochloa atbocitiata*.) พบร้อยละ 2 โดยมีการใช้ประโยชน์แบ่งออกเป็น 4 ลักษณะ ได้แก่ ด้านอาหาร   
ด้านที่อยู่อาศัย ด้านการทำเป็นเครื่องมือเครื่องใช้   
ด้านพิธีกรรมหรืองานประเพณี การใช้ประโยชน์ตาม  
ภูมิปัญญาพื้นบ้านจากไผ่ขึ้นอยู่กับเอกลักษณ์เฉพาะถิ่นสภาพการดำรงชีวิตขนบธรรมเนียมประเพณีความเชื่อและการนับถือศาสนาของกลุ่มชนปัจจุบันองค์ความรู้บางอย่างกำลังเลือนหายไปจึงควรส่งเสริมอนุรักษ์  
องค์ความรู้เพื่อให้อยู่อย่างยั่งยืน และสอดคล้อง  
กับตัวอย่างการศึกษาลักษณะเฉพาะของไผ่ธรรมชาติใน  
อำเภอไทรโยค อำเภอทองผาภูมิ อำเภอสังขละบุรี และ  
อำเภอศรีสวัสดิ์ จังหวัดกาญจนบุรี ของธัญพิสิษฐ์ พวงจิก และพรชัย หาระโคตร (2561) วัตถุประสงค์ของงานวิจัยนี้เพื่อสำรวจ รวบรวม และศึกษาลักษณะเฉพาะ  
ของไผ่ธรรมชาติในอำเภอไทรโยค อำเภอทองผาภูมิ   
อำเภอสังขละบุรี และอำเภอศรีสวัสดิ์ จังหวัดกาญจนบุรี พบว่าไผ่ในป่าธรรมชาติมี ความหลากหลายทางพันธุกรรมสูงโดยมีพันธุ์ไผ่ ที่พบจำนวน 90 สายพันธุ์ ซึ่งไผ่ในพื้นที่อำเภอไทรโยค ทองผาภูมิ และสังขละบุรี มีความหลากหลายสูงกว่าพื้นที่อำเภอศรีสวัสดิ์ ลักษณะลำต้นไผ่  
ที่พบในเขตอำเภอทองผาภูมิและสังขละบุรีมีขนาดลำต้นใหญ่กว่าพื้นที่อำเภอไทรโยคและศรีสวัสดิ์ อย่างไรก็ตาม ไผ่มีขนาดลำต้นเล็กจะมีความแข็งแกร่งมากกว่า  
และสามารถเจริญเติบโตได้ดีใกล้เคียงกับในป่าธรรมชาติ เมื่อนำมาปลูกที่สาขาวิชาเทคโนโลยีการเกษตร   
คณะวิทยาศาสตร์และเทคโนโลยมหาวิทยาลัยธรรมศาสตร์ จังหวัดปทุมธานี นอกจากนี้ สามารถคัดเลือกสายพันธุ์ไผ่ที่มีความเหมาะสมสำหรับนำไปเพิ่มมูลค่า   
ในการแปรรูปใช้ประโยชน์ด้านต่าง ๆ รวมทั้งส่งเสริมในการปลูกให้กับเกษตรต่อไป จำนวน 10 สายพันธุ์ ได้แก่   
ไผ่รวก ไผ่หางช้าง ไผ่คล้ายเลี้ยง ไผ่ผากมัน ไผ่ซางนวล   
ไผ่มั่นหมู ไผ่บงใหญ่ ไผ่ตงหม้อ และไผ่ข้าวหลาม

จากการสัมภาษณ์ข้อมูล การใช้ประโยชน์จากไผ่ของปราชญ์ชาวบ้านและชาวบ้านจำนวน 57 คน ที่ได้จากการสุ่มตัวอย่าง 100% จาก 229 ครัวเรือน ที่อาศัยอยู่  
ในบ้านท่ามะนาว หมู่ที่ 4 มีการนำไผ่จากบ้านน้ำภูมาใช้ประโยชน์ ในการสัมภาษณ์พบว่า มีการนำลำต้นมาใช้ประโยชน์ด้านเครื่องมือเครื่องใช้มากที่สุดคือ ใช้ประโยชน์จากไผ่ทั้ง 12 ชนิด โดยการนำลำต้นมาใช้เป็น  
เครื่องมือเครื่องใช้ภายในครัวเรือนและการลำต้นมาทำเครื่องมือจักสาน โดยการทำตอก สุ่มไก่ ที่ตากยาสูบ กระเป๋า กระติบข้าว หวดนึ่งข้าว กระด้ง ข้อง ที่ดักปลา โคมไฟ เปล เป็นต้น ไผ่ที่นิยมนำมาใช้ประโยชน์ ได้แก่   
ไผ่เลี้ยง (*Bambusa nana* Roxb.) ไผ่ป่า (*Bambusa arundinacea* Wild.) ไผ่รวก(ไผ่ตีโย) (*Thyrsostachys Siamensis*.) ไผ่ข้าวหลาม(ไผ่แดง) *Cephalostachyum pergracile* Munro.) ไผ่ซาง (*Dendrocalamus strictus* (Roxb.) Nees) ไผ่หก (*Dendrocalamus hamiltonii* Nees) และ ไผ่ไร่ (*Gigantochloa albociliata*.)   
การนำไผ่มาใช้ประโยชน์ทางด้านที่อยู่อาศัยคือ ส่วนมากจะใช้ลำต้นของไผ่สีสุก (*Bambusa blumeana* Schult.f.) ไผ่ป่า (*Bambusa arundinacea* Wild.) ไผ่ตง (*Dendrocalamus asper*.) ไผ่เฮียะ(ไผ่เฮี๊ยะ, ไม้เฮียะ)(*Cephalostachyum virgatum* (Munro) Kurz)   
ไผ่กิมซุง(ไผ่กิมจู) (*Bambusa beecheyana* Munro)   
ไผ่ข้าวหลาม(*Cephalostachyum pergracile* Munro.) และไผ่ซาง (*Dendrocalamus strictus* (Roxb.) Nees) โดยใช้ส่วนของลำต้นทำแคร่ ฝาเรือนบ้าน กระต๊อบไม้ไผ่ รั้ว เสากระท่อม โรงเห็ด เป็นต้น และด้านงานพิธีกรรมหรืองานประเพณี ใช้ส่วนของลำต้นไผ่มาประกอบ  
งานพิธีกรรม เช่น การใช้ไผ่ไร่ (*Gigantochloa albociliata*.) ทำขันกระหย่อง และไม้พรมน้ำมนต์   
ส่วนงานประเพณีจะใช้ลำต้นไผ่ มาทำไม้ข้าวจี่ ในงานเทศกาลบุญข้าวจี่ ไผ่ที่นิยมใช้คือ ไผ่เลี้ยง (*Bambusa nana* Roxb.) ไผ่ตง (*Dendrocalamus asper* ) การนำไผ่มาใช้ประโยชน์ทางด้านอาหารคือ ส่วนมากจะ  
นำหน่อของไผ่เลี้ยง (*Bambusa nana* Roxb.) ไผ่ตง (*Dendrocalamus asper*.) ไผ่ไร่ (*Gigantochloa albociliata*.) ไผ่บงหวาน (*B.burmanica*) ไผ่หก (*Dendrocalamus hamiltonii Nees*) มาต้ม แกง หมก หน่อไม้ดอง หน่อไม้อัดถุง หน่อไม้ปิ๊ป ซึ่งไผ่แต่ละชนิด  
มีการใช้งานที่แตกต่างกันออกไป สอดคล้องกับตัวอย่างในการศึกษาการใช้ประโยชน์จากไม้ไผ่ของธัญพิสิษฐ์ พวงจิก (2555) ไผ่เป็น พืชอเนกประสงค์สามารถนำไปใช้ประโยชน์ได้อย่างมากมาย ในปัจจุบันเทคโนโลยีสูงขึ้นสามารถพัฒนาการใช้ประโยชน์จากไม้ไผ่ได้มากขึ้น ตัวอย่างเช่น การผลิตเสื้อยืดเสื้อผ้าจากไม้ไผ่ นับว่าเป็นอุตสาหกรรมที่เพิ่มมูลค่าให้กับไม้ไผ่และตลาดมีความต้องการสูง สามารถช่วยลดปัญหาโลกร้อนได้เป็นอย่างดี นอกจากนี้ยังใช้ลำต้นไม้ไผ่ผลิตเป็นพลังงานทดแทนได้ในอนาคต เช่น น้ำมันไบโอดีเซล ก๊าซชีวภาพจากลำต้นไม้ไผ่ ใช้ผลิตถ่านกัมมันต์ที่สามารถนำไปใช้ประโยชน์ได้อย่างมากและชาวประมง ก็ยังจำเป็นต้องใช้ไม้ไผ่ในการเลี้ยงสัตว์น้ำ เช่น หอย ปลา ถึงแม้จะต้องซื้อไม้ไผ่ราคาแพงขึ้นและหายากกว่าเดิม โดยไม้ไผ่ส่วนใหญ่จะมาจากภาคเหนือ เช่น จังหวัดน่าน และแพร่ แต่สภาพของป่าไผ่ในปัจจุบันเหลือน้อยมาก เนื่องจากมีการตัดไผ่ในธรรมชาติเกินกำลัง การผลิตของป่า ถ้าพวกเราไม่ช่วยกันปลูกไผ่เพิ่มขึ้นก็จะเกิดปัญหาขาดแคลนไม้ไผ่มากยิ่งขึ้น แต่หากช่วยกันเพิ่มพื้นที่ปลูกไผ่ ตั้งแต่บัดนี้ป่าไผ่ก็จะมากขึ้น สามารถนำไปใช้ประโยชน์ให้แก่เกษตรกรผู้ปลูกไผ่และผู้เกี่ยวข้องในการแปรรูปไผ่ได้อีกมากมายมหาศาล

ความรู้พื้นบ้านหรือภูมิปัญญาพื้นบ้านในการใช้ประโยชน์จากไผ่ ยังไม่ได้มีการรวบรวมข้อมูลอีกจำนวนมาก เนื่องจากการใช้ประโยชน์จากไผ่ในแต่ละหมู่บ้าน มีการใช้ประโยชน์ที่แตกต่างกันออกไป ซึ่งนับได้ว่าเป็นข้อมูลสำคัญที่ทำให้รู้จักการใช้ประโยชน์จากไผ่หลากหลายชนิด แต่ปัจจุบันนี้กลุ่มคนส่วนมากในชุมชนหรือหมู่บ้านไม่ค่อยมีความรู้ในด้านการใช้ประโยชน์มากเท่าไหร่เนื่องจากปัจจุบันนี้มีการเปลี่ยนแปลงไปเป็นระบบสังคมเมือง   
เข้าสู่ไทยแลนด์ยุค 4.0 ซึ่งทำให้ผู้คนรุ่นหลัง ขาดการเรียนรู้ประสบการณ์และอาจทำให้การถ่ายทอดความรู้ในรุ่นต่าง ๆ เลือนหายไปด้วย หากไม่มีการสืบทอดองค์ความรู้และภูมิปัญญาไว้ ภูมิปัญญาท้องถิ่นดังกล่าวอาจเลือนหายไปจากสังคมปัจจุบันไปในที่สุด จากที่กล่าว  
มาควรมีการบันทึกและสืบทอดภูมิปัญญาคนรุ่นเก่าไว้  
เพื่อเป็นแนวทางการใช้ชีวิตแบบดั้งเดิมไม่ให้เลือนหายไปตามกาลเวลา

**ข้อเสนอแนะ**

1 การลงพื้นที่ออกสำรวจในแต่ละครั้งควรนำแผงไม้อัดแห้งลงพื้นที่เก็บตัวอย่างไผ่ด้วยเนื่องจากสภาพอากาศมีผลต่อการเปลี่ยนแปลงลักษณะโครงสร้างของตัวอย่างไผ่

2 เวลาในการออกพื้นที่สำรวจ มีเวลาจำกัด   
การเก็บภาพตัวอย่างให้ครบทุกส่วน จะต้องใช้เวลาเก็บมากกว่านี้ เพราะไผ่จะมีช่วงเวลาในการเจริญที่ยาวนาน ดังนั้นถ้าจะเก็บภาพตัวอย่างให้ได้ครบต้องใช้เวลาอย่างน้อย 1 ปี

**เอกสารอ้างอิง**

เกษร สุนทรเสรี. (2541). ไผ่ไม้มหัศจรรย์. กรุงเทพฯ : ไทยวัฒนาพานิชย์. 6-61.

จรัล เห็นพิทัก (2553). พฤกษศาสตร์พื้นบ้านของไผ่ ในบ้านท่ามะนาว หมู่ที่ 4 ตำบลนาอ้อ อำเภอเมือง จังหวัดเลย. เลย : สาขาวิชาวิทยาศาสตร์ทั่วไป   
คณะครุศาสตร์ มหาวิทยาลัยราชภัฏเลย.

จำลอง อุทธคำ. (17 มิถุนายน 2565). ผู้ใหญ่บ้าน  
บ้านท่ามะนาว หมู่ที่ 4. สัมภาษณ์.

ชุติญา จงมีเสร็จ. 2546. ไผ่: ไม้สารพัดประโยชน์ช่วยลดโลกร้อน. แหล่งที่มา https://bit.ly/3BzHy9p

เต็ม สมิตินันท์ และวีระชัย ณ นคร. (2555). พื้นฐานทั่วไปของความหลากหลายทางชีวภาพ. กรุงเทพฯ : บริษัท ธนาเพรส จำกัด.

ปรัชญา ศรีสง่า. (2554). พฤกษศาสตร์พื้นบ้านชาวอาข่า หมู่บ้านห้วย หยวกป่าโซ่ อำเภอแม่ฟ้าหลวง และหมู่บ้านใหม่พัฒนา อำเภอแม่สรวย จังหวัดเชียงราย. วารสาร พฤกษศาสตร์ไทย. สารานุกรมไทย สำหรับเยาวชน. (2553). กรุงเทพฯ : ด่านสุทธากพิมพ์.

วัชราภรณ์ ทีภูเวียง. (2558). พฤกษศาสตร์พื้นบ้านของไผ่ในตาดซ้อ ตำบลเขาแก้ว อำเภอเชียงคาน   
จังหวัดเลย. เลย : สาขาวิชาชีววิทยา   
คณะวิทยาศาสตรบัณฑิต มหาวิทยาลัยราชภัฏเลย.

สำนักอนุรักษ์ทรัพยากรป่าชายเลนกรมทรัพยากรทางทะเลและชายฝั่ง. (2550). ความหลากหลายชีวภาพ (Biodiversity).