การพัฒนาการเรียนรู้วัฒนธรรมท้องถิ่นและทักษะงานฝีมือ เรื่อง การปฏิบัติตนในฐานะพุทธศาสนิกชนที่ดี ของนักเรียน ชั้นประถมศึกษาปีที่ 5 โรงเรียนบ้านโคกใหญ่ โดยใช้การจัดการเรียนรู้แบบเชิงรุก (Active Learning) และชุมชนเป็นฐานการเรียนรู้

Development of learning of local culture and craft skills: good Buddhist practices, social studies, religion and culture. Integrated with career learning strands Grade 5, Ban Khok Yai School, by using active learning and community base learning

เจริญชัย ประกิ่ง 1ชัชวาลย์ จันทะแก้ว2จุฑามาส ศรีจำนงค์3

E-mail : jutamus001@hotmail.com

โทรศัพท์: 089-6419554

**บทคัดย่อ**

การวิจัยนี้มีวัตถุประสงค์เพื่อ (1) พัฒนาการเรียนรู้วัฒนธรรมท้องถิ่น เรื่อง การปฏิบัติตนในฐานะพุทธศาสนิกชนที่ดี ของนักเรียนชั้นประถมศึกษาปีที่ 5 โรงเรียนบ้านโคกใหญ่ โดยใช้การจัดการเรียนรู้แบบเชิงรุก (Active Learning) และชุมชนเป็นฐานการเรียนรู้ (2) พัฒนาทักษะงานฝีมือของนักเรียนระดับชั้นประถมศึกษาปีที่ 5 โดยใช้การจัดการเรียนรู้แบบเชิงรุก (Active Learning) และชุมชนเป็นฐานการเรียนรู้ (3) ศึกษาความพึงพอใจของนักเรียนชั้นประถมศึกษาปีที่ 5 ที่มีต่อการจัดการเรียนรู้แบบเชิงรุก (Active Learning) และชุมชนเป็นฐานการเรียนรู้ กลุ่มเป้าหมาย ได้แก่ นักเรียนชั้นประถมศึกษาปีที่ 5 โรงเรียนบ้านโคกใหญ่ อำเภอท่าลี่ จังหวัดเลย ภาคเรียนที่ 1 ปีการศึกษา 2565 จำนวน 13 คน โดยการเลือกแบบเจาะจง เครื่องมือที่ใช้ในวิจัย ได้แก่ แบบสังเกตพฤติกรรม แบบประเมินผลงาน แบบสอบถามความพึงพอใจ วิเคราะห์ข้อมูลเชิงปริมาณ โดยใช้ ความถี่ ร้อยละ ค่าเฉลี่ยและส่วนเบี่ยงเบนมาตรฐาน

ผลการวิจัยพบว่า (1) นักเรียนชั้นประถมศึกษาปีที่ 5 ที่เรียนโดยใช้การจัดการเรียนรู้แบบเชิงรุก (Active Learning) และชุมชนเป็นฐานการเรียนรู้ มีการเรียนรู้วัฒนธรรมท้องถิ่น ผ่านเกณฑ์ร้อยละ 70 จำนวน 13 คิดเป็นร้อยละ 100 (2) นักเรียนชั้นประถมศึกษาปีที่ 5 ที่เรียนโดยใช้การจัดการเรียนรู้แบบเชิงรุก (Active Learning) และชุมชนเป็นฐานการเรียนรู้ ผ่านเกณฑ์การประเมินทักษะงานฝีมือ ร้อยละ 70 จำนวน 12 คน คิดเป็นร้อยละ 92.21 (3) นักเรียนชั้นประถมศึกษาปีที่ 5 ที่เรียนโดยใช้การจัดการเรียนรู้แบบเชิงรุก (Active Learning) และชุมชนเป็นฐานการเรียนรู้ มีความพึงพอใจอยู่ในระดับดีมาก (.= 2.88, S.D. = 0.17)

**คำสำคัญ :**  วัฒนธรรมท้องถิ่น, ทักษะงานฝีมือ, การจัดการเรียนรู้แบบเชิงรุก, ชุมชนเป็นฐานการเรียนรู้

**Abstract**

The objectives of this research were (1) to develop local cultural learning on good moral practices of Prathom Suksa 5 students at Ban Khok Yai School by using learning activities and communities as a learning base; (2) to develop skills. (3) to study the satisfaction of grade 5 students towards active learning and community as a learning base; learning base 1st semester, academic year 2022, 13 students by purposive selection method satisfaction questionnaire Qualitative and quantitative data were analyzed using frequency, percentage, mean and standard deviation.

The results of the research revealed that (1) Grade 5 students who studied Active Learning with a community-based There are 13 students who have developed local cultural learning through the criteria of 70%, representing 100%. (2) Grade 5 students who learn Active Learning with a community way of life using the Khan Mak Beng model, which is a body of local knowledge. at 12 students passed the skill criteria of 70 percent, representing 92.21 percent. (3) Grade 5 students learn Active Learning based on the community. Satisfaction at a very good level ( = 2.88, S.D. = 0.17).

**Keywords :**  Local culture, craft skills, proactive learning management, community-based

1 นักศึกษา หลักสูตรครุศาสตรบัณฑิต สาขาวิชาการประถมศึกษา คณะครุศาสตร์ มหาวิทยาลัยราชภัฏเลย

2 นักศึกษา หลักสูตรครุศาสตรบัณฑิต สาขาวิชาการประถมศึกษา คณะครุศาสตร์ มหาวิทยาลัยราชภัฏเลย

3 อาจารย์ประจำกลุ่มวิชาวัดผลการศึกษา คณะครุศาสตร์ มหาวิทยาลัยราชภัฏเลย

**ความเป็นมาของปัญหา**

วัฒนธรรมท้องถิ่นเป็นรากฐานสำคัญของวัฒนธรรมของชาติ เป็นสิ่งที่แสดงถึงวิถีการดำเนินชีวิต ความคิด ความเชื่อ ค่านิยม จารีต ประเพณี พิธีกรรม และภูมิปัญญาของคนในชุมชน อันบ่งบอกถึงความเป็นอัตลักษณ์ เอกลักษณ์ สะท้อนถึงวิถีชีวิต อันเรียบง่าย เป็นสังคมที่พัฒนาชุมชนให้ก้าวไปสู่สังคมที่มีคุณภาพ โดยสร้างคุณธรรม และจริยธรรม อีกทั้งยังดำรงความเป็นชาติพันธุ์ แต่ปัจจุบันวัฒนธรรมท้องถิ่นหรือภูมิปัญญาท้องถิ่น ถูกกลืนหายไป เพราะไม่ได้รับการเอาใจใส่ สืบสาน ทำนุบำรุงให้เจริญงอกงามจากผู้เป็นเจ้าของวัฒนธรรม ซึ่งสาเหตุดังกล่าวอาจเกิดจากปัจจัยหลายประการ ได้แก่ การเปลี่ยนแปลงของค่านิยมตามยุคสมัย การเผยแพร่วัฒนธรรมข้ามชาติและการเจริญก้าวหน้าของเทคโนโลยี ที่สามารถรับรู้ข่าวสารกันได้ทุกมุมโลกผ่านทางสังคมออนไลน์ที่นิยมในกลุ่มวัยรุ่น รวมทั้งโทรทัศน์ นิตยสาร บุคคลและสื่อบันเทิงอื่น ๆ ดังนั้นจึงได้มีการสอดแทรกวัฒนธรรมท้องถิ่นไว้ในหลักสูตรแกนกลางการศึกษาขั้นพื้นฐาน พุทธศักราช 2551 เพื่อให้นักเรียนได้เห็นความสำคัญของวัฒนธรรมในท้องถิ่น ซึ่งเป็นสิ่งที่เกิดจากสภาพแวดล้อมในการดำรงชีวิตของคนในท้องถิ่น ส่งผลให้นักเรียนเกิดการเรียนรู้เกี่ยวกับทักษะอาชีพ ซึ่งได้แก่ ทักษะงานฝีมือ ทักษะงานช่าง ทักษะงานประดิษฐ์ และรวมไปถึงวัฒนธรรมที่อยู่ในท้องถิ่น เพื่อที่นักเรียนจะได้นำเอาความรู้เหล่านั้นไปต่อยอดในการดำรงชีพรวมทั้งเป็นการธำรงรักษาไว้ซึ่งวัฒนธรรมท้องถิ่นของตนเอง

ผู้วิจัยเป็นนักศึกษาสาขาประถมศึกษา ชั้นปีที่ 3 คณะครุศาสตร์ มหาวิทยาลัยราชภัฏเลย ในโครงการครูรัก(ษ์)ถิ่น ซึ่งได้รับทุนจากกองทุนเพื่อความเสมอภาคทางการศึกษา ได้ลงพื้นที่โรงเรียนบ้านโคกใหญ่ อำเภอท่าลี่ จังหวัดเลย ซึ่งเป็นโรงเรียนปลายทางที่จะได้รับการบรรจุแต่งตั้งเข้ารับราชการครูเมื่อสำเร็จการศึกษา ได้ตระหนักถึงความสำคัญและคุณค่าของวัฒนธรรมท้องถิ่นในชุมชนโรงเรียนปลายทาง คือ ชุมชนบ้านโคกใหญ่ ซึ่งเป็นชุมชนที่มีความเข้มแข็ง มีวัฒนธรรมท้องถิ่นที่โดดเด่น โดยเฉพาะ เรื่อง การสืบทอดวัฒนธรรมท้องถิ่นการทำขันหมากเบ็ง ซึ่งเป็นส่วนหนึ่งของความเชื่อ วัฒนธรรมและประเพณีท้องถิ่นในชุมชน นิยมทำขึ้นมาเพื่อนำไปบูชาพระในวันสำคัญทางพุทธศาสนา ผู้วิจัยจึงสนใจที่จะพัฒนาการเรียนรู้วัฒนธรรมท้องถิ่นและทักษะงานฝีมือ เรื่อง การปฏิบัติตนในฐานะพุทธศาสนิกชนที่ดี ให้กับนักเรียนชั้นประถมศึกษาปีที่ 5 โดยใช้การจัดการเรียนรู้แบบเชิงรุก (Active Learning) ร่วมกับชุมชนเป็นฐาน เพื่อจัดกิจกรรมให้ผู้เรียนได้ลงมือปฏิบัติงานฝีมือและมีปฏิสัมพันธ์กับชุมชน กิจกรรมการเรียนรู้ผ่านการปฏิบัติ ทำให้ผู้เรียนเกิดความภาคภูมิใจในวัฒนธรรมท้องถิ่น ผ่านการลงมือปฏิบัติงานฝีมือ เกิดการเรียนรู้ที่ยั่งยืน

**วัตถุประสงค์ของการวิจัย**

1. เพื่อพัฒนาการเรียนรู้วัฒนธรรมท้องถิ่น เรื่อง การปฏิบัติตนในฐานะพุทธศาสนิกชนที่ดี ของนักเรียนชั้นประถมศึกษาปีที่ 5 โดยใช้การจัดการเรียนรู้แบบเชิงรุก (Active Learning) ร่วมกับชุมชนเป็นฐาน

2. เพื่อพัฒนาทักษะงานฝีมือของนักเรียนระดับชั้นประถมศึกษาปีที่ 5 โดยการใช้โมเดลขันหมากเบ็งที่เป็นภูมิปัญญาท้องถิ่น

3. เพื่อศึกษาความพึงพอใจของนักเรียนชั้นประถมศึกษาปีที่ 5 ที่มีต่อการจัดการเรียนการสอนโดยใช้การจัดการเรียนรู้แบบ

เชิงรุก Active Learning ร่วมกับชุมชนเป็นฐาน

**วิธีดำเนินการวิจัย**

1. ประเภทของการวิจัย

การวิจัยเพื่อพัฒนาการเรียนรู้ (วิจัยในชั้นเรียน)

2. ประชากรและกลุ่มตัวอย่าง

2.1 ประชากร ได้แก่ นักเรียนโรงเรียนบ้านโคกใหญ่ สำนักงานเขตพื้นที่การศึกษาประถมศึกษาเลย เขต 1

ภาคเรียนที่ 1 ปีการศึกษา 2565

2.2 กลุ่มตัวอย่าง ได้แก่ นักเรียนชั้นประถมศึกษาปีที่ 5 โรงเรียนบ้านโคกใหญ่ สำนักงานเขตพื้นที่การศึกษา

ประถมศึกษาเลย เขต 1 ภาคเรียนที่ 1 ปีการศึกษา 2565 จำนวน 13 คน ได้มาโดยเลือกแบบเจาะจง (Purposive Sampling)

3. เครื่องมือที่ใช้ในการเก็บข้อมูล

3.1 แผนการจัดการเรียนรู้ เรื่อ งการปฏิบัติตนในฐานะพุทธศาสนิกชนที่ดี จำนวน 3 แผน

3.2 แบบประเมินผลงาน

3.3 แบบประเมินกิจกรรมกลุ่ม

3.4 แบบสังเกตพฤติกรรม

3.5 แบบสอบถามความพึงพอใจ

4. การเก็บรวบรวมข้อมูล

4.1 ผู้วิจัยได้ทำความเข้าใจกับนักเรียนเกี่ยวกับขั้นการปฏิบัติกิจกรรมการเรียนรู้แบบเชิงรุก Active Learning ร่วมกับ

การใช้ชุมชนเป็นฐาน เพื่อให้นักเรียนมีความเข้าใจเกี่ยวกับขั้นตอนที่ผู้วิจัยกำหนด

4.2 ทำการทดลองโดยให้นักเรียน เรียนรู้เรื่องการปฏิบัติตนในฐานะพุทธศาสนิกชนที่ดี กลุ่มสาระการเรียนรู้สังคมศึกษา

ศาสนา และวัฒนธรรมบูรณาการร่วมกับกลุ่มสาระการเรียนรู้การงานอาชีพโดยใช้การจัดการเรียนรู้แบบเชิงรุก Active Learning ร่วมกับการใช้ชุมชนเป็นฐาน ดังนี้

4.2.1 นักเรียนเรียนรู้ เรื่องการปฏิบัติตนในวันสำคัญทางพุทธศาสนา โดยใช้การจัดการเรียนรู้แบบเชิงรุก Active

Learning ร่วมกับการใช้ชุมชนเป็นฐาน

4.2.2 นักเรียนเรียนรู้ เรื่องขันหมากเบ็งแห่งวัฒนธรรมในท้องถิ่น โดยใช้การจัดการเรียนรู้แบบเชิงรุก Active

Learning ร่วมกับการใช้ชุมชนเป็นฐานและมีโมเดลขันหมากเบ็งแห่งวัฒนธรรมเป็นสื่อนวัตกรรมประกอบการจัดการเรียนรู้

4.2.3 นักเรียนเรียนรู้ เรื่องการเข้าร่วมกิจกรรมร่วมกับชุมชนในวันเข้าพรรษา โดยใช้ชุมชนบ้านโคกใหญ่เป็นฐาน

ในการจัดการเรียนรู้

4.3 ในระหว่างทำการทดลองผู้วิจัยได้ทำการทดสอบพัฒนาการทางด้านทักษะงานฝีมือโดยให้นักเรียนประดิษฐ์ขันหมาก

เบ็ง

4.4 หลังจากสิ้นสุดการทดลองการเรียนรู้แบบเชิงรุก Active Learning ร่วมกับการใช้ชุมชนเป็นฐานแล้ว ผู้วิจัยได้ทำการ

ทดสอบความรู้เกี่ยวกับวัฒนธรรมท้องถิ่นจากกิจกรรมการจัดการเรียนการสอน เรื่องการปฏิบัติตนในฐานะพุทธศาสนิกชนที่ดี

5.การวิเคราะห์ข้อมูล

ตอนที่ 1 วิเคราะห์การเรียนรู้วัฒนธรรมท้องถิ่น เรื่อง การปฏิบัติตนในฐานะพุทธศาสนิกชนที่ดี ของนักเรียนชั้นประถมศึกษาปีที่ 5 โดยใช้การจัดการเรียนรู้แบบเชิงรุก (Active Learning) ร่วมกับชุมชนเป็นฐาน โดยใช้ความถี่ ร้อยละ

ตอนที่ 2 วิเคราะห์ทักษะงานฝีมือของนักเรียนระดับชั้นประถมศึกษาปีที่ 5 โดยการใช้โมเดลขันหมากเบ็งที่เป็นภูมิปัญญา

ท้องถิ่น โดยใช้ความถี่ ร้อยละ

ตอนที่ 3 วิเคราะห์ความพึงพอใจของนักเรียนชั้นประถมศึกษาปีที่ 5 ที่มีต่อการจัดการเรียนการสอนโดยใช้การจัดการเรียนรู้

แบบเชิงรุก Active Learning ร่วมกับชุมชนเป็นฐาน โดยใช้ค่าเฉลี่ยและส่วนเบี่ยงเบนมาตรฐาน

**ผลการวิจัย**

**ตอนที่ 1** วิเคราะห์พัฒนาการเรียนรู้วัฒนธรรมท้องถิ่น

ตารางที่ 1 ตารางประเมินพัฒนาการเรียนรู้วัฒนธรรมท้องถิ่น เรื่อง การปฏิบัติตนในฐานะพุทธศาสนิกชนที่ดี ของนักเรียนชั้นประถมศึกษาปีที่ 5 โรงเรียนบ้านโคกใหญ่ โดยใช้การจัดการเรียนรู้แบบเชิงรุก (Active Learning) ร่วมกับชุมชนเป็นฐาน

| **นักเรียน** | **เนื้อหาครบถ้วน** | | | | **ใบงานสะอาดเรียบร้อย** | | **ลายมือสวย**  **งาม** | | **ส่งงานตรงเวลา** | | **กิจกรรมกลุ่มการตอบคำถาม** | | | | | **รวมคะแนน** | **ผลการ**  **ประเมิน** | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **4** | **3** | **2** | **1** | **2** | **1** | **2** | **1** | **2** | **1** | **1** | **2** | **3** | **4** | **5** | **15** | **ผ** | **มผ** |
| นักเรียนคนที่ 1 | ⁄ |  |  |  |  | ⁄ |  | ⁄ | ⁄ |  |  |  |  |  | ⁄ | 11 | ⁄ |  |
| นักเรียนคนที่ 2 |  | ⁄ |  |  |  | ⁄ |  | ⁄ | ⁄ |  |  |  |  | ⁄ |  | 11 | ⁄ |  |
| นักเรียนคนที่ 3 | ⁄ |  |  |  |  | ⁄ |  | ⁄ | ⁄ |  |  |  | ⁄ |  |  | 11 | ⁄ |  |
| นักเรียนคนที่ 4 |  | ⁄ |  |  |  | ⁄ |  | ⁄ | ⁄ |  |  |  |  | ⁄ |  | 11 | ⁄ |  |
| นักเรียนคนที่ 5 | ⁄ |  |  |  |  | ⁄ |  | ⁄ | ⁄ |  |  |  | ⁄ |  |  | 11 | ⁄ |  |
| นักเรียนคนที่ 6 | ⁄ |  |  |  | ⁄ |  | ⁄ |  | ⁄ |  |  |  |  |  | ⁄ | 15 | ⁄ |  |
| นักเรียนคนที่ 7 | ⁄ |  |  |  | ⁄ |  | ⁄ |  | ⁄ |  |  |  | ⁄ |  |  | 13 | ⁄ |  |
| นักเรียนคนที่ 8 | ⁄ |  |  |  | ⁄ |  | ⁄ |  | ⁄ |  |  |  | ⁄ |  |  | 13 | ⁄ |  |
| นักเรียนคนที่ 9 |  | ⁄ |  |  |  | ⁄ |  | ⁄ | ⁄ |  |  |  |  |  | ⁄ | 12 | ⁄ |  |
| นักเรียนคนที่ 10 | ⁄ |  |  |  | ⁄ |  | ⁄ |  | ⁄ |  |  |  |  |  | ⁄ | 15 | ⁄ |  |
| นักเรียนคนที่ 11 | ⁄ |  |  |  |  | ⁄ |  | ⁄ | ⁄ |  |  |  |  |  | ⁄ | 13 | ⁄ |  |
| นักเรียนคนที่ 12 | ⁄ |  |  |  | ⁄ |  |  | ⁄ | ⁄ |  |  |  |  |  | ⁄ | 14 | ⁄ |  |
| นักเรียนคนที่ 13 |  | ⁄ |  |  |  | ⁄ |  | ⁄ | ⁄ |  |  |  |  |  | ⁄ | 12 | ⁄ |  |

จากตารางที่ 1 พบว่าพัฒนาการเรียนรู้วัฒนธรรมท้องถิ่น เรื่อง การปฏิบัติตนในฐานะพุทธศาสนิกชนที่ดี ของนักเรียนชั้นประถมศึกษาปีที่ 5 โรงเรียนบ้านโคกใหญ่ โดยใช้การจัดการเรียนรู้แบบเชิงรุก (Active Learning) ร่วมกับชุมชนเป็นฐาน ผ่านเกณฑ์ร้อยละ 70 จำนวน 13 คิดเป็นร้อยละ 100

**ตอนที่ 2** วิเคราะห์ทักษะงานฝีมือของนักเรียนระดับชั้นประถมศึกษาปีที่ 5 ที่ได้จากการจัดการเรียนรู้แบบเชิงรุก Active Learning ร่วมกับการใช้ชุมชนเป็นฐาน

โดยการวิเคราะห์จากการผลงานการประดิษฐ์ขันหมากเบ็ง ซึ่งเป็นวัฒนธรรมท้องถิ่นของชุมชนบ้านโคกใหญ่ ที่ได้จากนักเรียนระดับชั้นประถมศึกษาปีที่ 5 โรงเรียนบ้านโคกใหญ่ หลังจากที่ได้ผ่านกิจกรรมการจัดการเรียนรู้แบบเชิงรุก Active Learning ร่วมกับการใช้ชุมชนเป็นฐาน เรื่องการปฏิบัติตนในฐานพุทธศาสนิกชนที่ดี โดยการใช้โมเดลขันหมากเบ็งที่เป็นภูมิปัญญาท้องถิ่นของชุมชนบ้านโคกใหญ่ ซึ่งผลงานที่ได้มีลักษณะดังภาพต่อไปนี้



**ภาพที่ 1** ผลงานการประดิษฐ์ขันหมากเบ็ง นักเรียนระดับชั้นประถมศึกษาปีที่ 5 โรงเรียนบ้านโคกใหญ่



**ภาพที่ 2** ผลงานการประดิษฐ์ขันหมากเบ็ง นักเรียนระดับชั้นประถมศึกษาปีที่ 5 โรงเรียนบ้านโคกใหญ่

จากภาพที่ 1-2 พบว่า นักเรียนระดับชั้นประถมศึกษาปีที่ 5 มีความตั้งใจในการประดิษฐ์พานขันหมากเบ็งตามขั้นตอนอย่างถูกต้อง ผลงานมีความเรียบร้อย สวยงาม นักเรียนเกิดความภาคภูมิใจในผลงานของตนเอง และเกิดความรัก และศรัทธาต่อชุมชน

ตรารางที่ 2 ทักษะงานฝีมือของนักเรียนระดับชั้นประถมศึกษาปีที่ 5 โดยการใช้โมเดลขันหมากเบ็งที่เป็นภูมิปัญญาท้องถิ่นของชุมชนบ้านโคกใหญ่ เป็นสื่อนวัตกรรมในการจัดการเรียนรู้

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **นักเรียน** | **ประเด็นการประเมิน / ระดับคะแนน** | | | | | | | | | | | **ผลการประเมิน** | |
| **ความสวยงามและความละเอียดปราณีต** | | | | **ความตั้งใจในการทำงานที่ได้รับมอบหมาย** | | **มีส่วนร่วมในกิจกรรม** | | **นำเสนอผลงาน** | | **รวมคะแนน** |
| **4** | **3** | **2** | **1** | **2** | **1** | **2** | **1** | **2** | **1** | **10** | **ผ** | **มผ** |
| นักเรียนคนที่ 1 | ⁄ |  |  |  | ⁄ |  | ⁄ |  | ⁄ |  | 10 | ⁄ |  |
| นักเรียนคนที่ 2 | ⁄ |  |  |  | ⁄ |  | ⁄ |  | ⁄ |  | 10 | ⁄ |  |
| นักเรียนคนที่ 3 |  | ⁄ |  |  | ⁄ |  | ⁄ |  | ⁄ |  | 9 | ⁄ |  |
| นักเรียนคนที่ 4 | ไม่เข้าร่วมกิจกรรม | | | | | | | | | | | | |
| นักเรียนคนที่ 5 | ⁄ |  |  |  | ⁄ |  | ⁄ |  | ⁄ |  | 10 | ⁄ |  |
| นักเรียนคนที่ 6 | ⁄ |  |  |  | ⁄ |  | ⁄ |  | ⁄ |  | 10 | ⁄ |  |
| นักเรียนคนที่ 7 | ⁄ |  |  |  | ⁄ |  | ⁄ |  | ⁄ |  | 10 | ⁄ |  |
| นักเรียนคนที่ 8 | ⁄ |  |  |  | ⁄ |  | ⁄ |  | ⁄ |  | 10 | ⁄ |  |
| นักเรียนคนที่ 9 | ⁄ |  |  |  | ⁄ |  | ⁄ |  | ⁄ |  | 10 | ⁄ |  |
| นักเรียนคนที่ 10 | ⁄ |  |  |  | ⁄ |  | ⁄ |  | ⁄ |  | 9 | ⁄ |  |
| นักเรียนคนที่ 11 |  | ⁄ |  |  | ⁄ |  | ⁄ |  | ⁄ |  | 10 | ⁄ |  |
| นักเรียนคนที่ 12 | ⁄ |  |  |  | ⁄ |  | ⁄ |  | ⁄ |  | 9 | ⁄ |  |
| นักเรียนคนที่ 13 |  | ⁄ |  |  | ⁄ |  | ⁄ |  | ⁄ |  | 9 | ⁄ |  |

จากตารางที่ 2 พบว่าทักษะงานฝีมือของนักเรียนระดับชั้นประถมศึกษาปีที่ 5 ที่ได้จากการจัดการเรียนรู้แบบเชิงรุก Active Learning ร่วมกับการใช้ชุมชนเป็นฐาน เรื่องการปฏิบัติตนในฐานพุทธศาสนิกชนที่ดีกลุ่มสาระการเรียนรู้สังคมศึกษา ศาสนา และวัฒนธรรมบูรณาการร่วมกับกลุ่มสาระการเรียนรู้การงานอาชีพ โดยการใช้โมเดลขันหมากเบ็งที่เป็นภูมิปัญญาท้องถิ่นของชุมชนบ้านโคกใหญ่ เป็นสื่อนวัตกรรมในการจัดการเรียนรู้ เมื่อเปรียบเทียบกับเกณฑ์การประเมินร้อยละ 70 หรือ 7/10 คะแนน ผ่านเกณฑ์การประเมินทักษะงานฝีมือ ร้อยละ 70 จำนวน 12 คน คิดเป็นร้อยละ 92.21

**ตอนที่ 3** วิเคราะห์ความพึงพอใจของนักเรียนชั้นประถมศึกษาปีที่ 5 ที่มีต่อการจัดการเรียนการสอนโดยใช้การจัดการเรียนรู้

แบบเชิงรุก Active Learning ร่วมกับการใช้ชุมชนเป็นฐานเรื่องการปฏิบัติตนในฐานะพุทธศาสนิกชนที่ดี

**ตารางที่ 3**  ตารางการประเมินวิเคราะห์ความพึงพอใจ ของนักเรียนชั้นประถมศึกษาปีที่ 5

|  |  |  |  |  |
| --- | --- | --- | --- | --- |
| **ลำดับที่** | **ประเด็นความเห็น** |  |  | **ระดับความพึงพอใจ** |
| 1 | เปิดโอกาสให้นักเรียนมีส่วนร่วมในการทำกิจกรรม | 3.00 | 0.00 | มาก |
| 2 | เปิดให้นักเรียนทำกิจกรรมอย่างอิสระ | 2.46 | 0.50 | ปานกลาง |
| 3 | กระตุ้นให้นักเรียนเกิดความคิดริเริ่มสร้างสรรค์ | 2.85 | 0.36 | มาก |
| 4 | มีการอธิบายเนื้อหาที่ชัดเจนเข้าใจง่าย | 3.00 | 0.00 | มาก |
| 5 | กิจกรรมน่าสนใจสนุกสนาน | 3.00 | 0.00 | มาก |
| 6 | อุปกรณ์เพียงพอในการทำกิจกรรม | 3.00 | 0.00 | มาก |
| 7 | เวลาและสถานที่เหมาะสมแก่การทำกิจกรรม | 2.62 | 0.49 | มาก |
| 8 | มีการช่วยเหลือ และให้ความสนใจนักเรียนอย่างทั่วถึง | 2.85 | 0.36 | มาก |
| 9 | มีการใช้สื่อ ตัวอย่างประกอบการสอนที่เหมาะสม | 3.00 | 0.00 | มาก |
| 10 | ผู้สอนมีบุคลิกภาพการแต่งกายและการใช้ภาษาที่เหมาะสม | 3.00 | 0.00 | มาก |
| **เฉลี่ย** | | **2.88** | **0.17** | **มาก** |

จากตารางที่ 3 พบว่า ความพึงพอใจของนักเรียนชั้นประถมศึกษาปีที่ห้าโรงเรียนบ้านโคกใหญ่ที่มีต่อกันจัดการเรียนการสอน โดยใช้ รูปแบบการสอนแบบเชิงรุก Active learning ร่วมกับการใช้ชุมชนเป็นฐาน ในภาพรวม มีความพึงพอใจอยู่ในระดับมาก

**อภิปรายผล**

1.1 นักเรียนชั้นประถมศึกษาปีที่ 5 ที่เรียนโดยใช้การจัดการเรียนรู้แบบเชิงรุก (Active Learning) ร่วมกับชุมชนเป็นฐาน มีพัฒนาการเรียนรู้วัฒนธรรมท้องถิ่น ผ่านเกณฑ์ร้อยละ 70 จำนวน 13 คิดเป็นร้อยละ 100 ทั้งนี้อาจเป็นเพราะว่า การพัฒนาทักษะการเรียนรู้วัฒนธรรมท้องถิ่นโดยใช้การจัดการเรียนรู้แบบเชิงรุกและชุมชนเป็นฐานการเรียนรู้ เป็นการทำกิจกรรมที่มีความหลากหลาย ส่งเสริมให้ผู้เรียนมีส่วนร่วมในชั้นเรียน สร้างปฏิสัมพันธ์ระหว่างครูผู้สอนกับผู้เรียนและชุมชน มุ่งให้ผู้เรียนได้ลงมือปฏิบัติทำกิจกรรมที่เป็นวัฒนธรรมของคนในท้องถิ่น โดยเชื่อมโยงองค์ความรู้จากชุมชน สอดคล้องกับงานวิจัยของพระมหาสิทธิโชค สิริวณฺโณ (อินทร์พิบูลย์) และคณะ (2564) ได้พัฒนาผลสัมฤทธิ์ทางการเรียนโดยใช้การเรียนรู้เชิงรุก วิชาพระพุทธศาสนาของนักเรียนชั้นประถมศึกษาปีที่ 6 ผลการวิจัย พบว่า นักเรียนที่ได้รับการสอนโดยใช้การเรียนรู้เชิงรุกมีผลสัมฤทธิ์ทางการเรียนหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05

1.2นักเรียนชั้นประถมศึกษาปีที่ 5 ที่เรียนโดยใช้การจัดการเรียนรู้แบบเชิงรุก (Active Learning) ร่วมกับชุมชนเป็นฐาน โดยใช้โมเดลขันหมากเบ็งที่เป็นภูมิปัญญาท้องถิ่น ผ่านเกณฑ์การประเมินทักษะงานฝีมือ ร้อยละ 70 จำนวน 12 คน คิดเป็นร้อยละ 92.21 ทั้งนี้อาจเป็นเพราะว่า การพัฒนาทักษะงานฝีมือโดยใช้การจัดการเรียนรู้แบบเชิงรุกร่วมกับชุมชนเป็นฐาน เป็นการฝึกกิจกรรมจากการลงมือปฏิบัติ โดยนักเรียนได้มีส่วนร่วมในการออกแบบกิจกรรม ฝึกทักษะงานฝืมือ ตั้งแต่การวางแผนการทำงาน การออกแบบ การลงมือปฏิบัติ และการนำไปใช้ประโยชน์ต่อชุมชน โดยการประดิษฐ์พานขันหมากเบ็งเป็นภูมิปัญญาท้องถิ่นที่ชาวบ้านชุมชนบ้านโคกใหญ่ นำไปถวายวัดในงานบุญวันสำคัญทางศาสนา ปฏิบัติสืบทอดกันมารุ่นต่อรุ่น ทำให้นักเรียนเกิดความภาคภูมิใจและตระหนักถึงความสำคัญของวัฒนธรรมท้องถิ่นและการปฏิบัติตนเป็นพุทธศาสนิกชนที่ดี เมื่อได้ลงมือฝึกปฏิบัติอย่างต่อเนื่องจึงทำให้มีทักษะงานฝืมือผ่านเกณฑ์ที่กำหนด สอดคล้องกับงานวิจัยของธัญชนก สท้านพบ และสุมนชาติ เจริญครบุร (2557) ที่ได้ศึกษาผลการจัดกิจกรรมการเรียนรู้เรื่อง การประดิษฐ์พานบายศรีปากชามประยุกต์ โดยใช้รูปแบบการสอนทักษะปฏิบัติของเดวีส์ ในด้าน 1) ผลสัมฤทธิ์ทางการเรียน 2) ทักษะการประดิษฐ์พานบายศรีปากชามประยุกต์ และ 3) คุณลักษณะอันพึงประสงค์ ผลการวิจัยพบว่า 1) นักเรียนมีคะแนนผลสัมฤทธิ์ทางการเรียนเฉลี่ยร้อยละ86.31และมีจำนวนนักเรียนผ่านเกณฑ์คิดเป็นร้อยละ85.00 ซึ่งสูงกว่าเกณฑ์ที่ตั้งไว้ 2) นักเรียนมีคะแนนทักษะในการประดิษฐ์พานบายศรีปากชามประยุกต์ในภาพรวมอยู่ในระดับดี 3) นักเรียนมีคะแนนคุณลักษณะอันพึงประสงค์ในภาพรวม อยู่ในระดับดี และค่าเฉลี่ยแต่ละวงจรปฏิบัติการเพิ่มขึ้นตามลำดับ

1.3นักเรียนชั้นประถมศึกษาปีที่ 5 ที่เรียนโดยใช้การจัดการเรียนรู้แบบเชิงรุก (Active Learning) ร่วมกับชุมชนเป็นฐาน มีความพึงพอใจอยู่ในระดับดีมาก ทั้งนี้อาจเป็นเพราะว่า การจัดการเรียนรู้แบบเชิงรุก เป็นการเปิดโอกาสให้นักเรียนมีส่วนร่วมในการทำกิจกรรม กิจกรรมมีความน่าสนุก น่าสนใจ สอดคล้องกับชีวิตจริง รวมทั้งมีสื่อนวัตกรรมที่เป็นโมเดลจำลองพานขันหมากเบ็ง ที่นำมาใช้ประกอบการจัดการเรียนการสอนอย่างเหมาะสม ครูมีการอธิบายเนื้อหาได้ชัดเจนเข้าใจง่าย ให้ผู้เรียนได้ลงมือปฏิบัติ โดยเชื่อมโยงองค์ความรู้จากชุมชนเป็นฐาน ทำให้ผู้เรียนมีความสุข และสนุกกับการทำกิจกรรม จึงมีผลการประเมินความพึงพอใจอยู่ในระดับดีมาก สอดคล้องกับ งานวิจัยของภูษณิศา มีนาเขตร และสิริทรัพย์ สีหะวงษ์ (2561) ได้ศึกษาผลของการจัดการเรียนการสอนแบบใช้ชุมชนเป็นฐานร่วมกับการใช้ Courseville ในรายวิชาการสร้างเสริมสุขภาพต่อการส่งเสริมทักษะการเรียนรู้ในศตวรรษที่ 21 ของนักศึกษาพยาบาล ผลการวิจัย พบว่า นักศึกษามีความพึงพอใจต่อคุณภาพและรูปแบบการจัดการเรียนการสอนแบบใช้ชุมชนเป็นฐานร่วมกับ Courseville อยู่ในระดับมาก และงานวิจัยของพระมหาสิทธิโชค สิริวณฺโณ (อินทร์พิบูลย์) และคณะ (2564) ได้พัฒนาผลสัมฤทธิ์ทางการเรียนโดยใช้การเรียนรู้เชิงรุก วิชาพระพุทธศาสนาของนักเรียนชั้นประถมศึกษาปีที่ 6 ผลการวิจัยพบว่า นักเรียนมีความพึงพอใจต่อการจัดกิจกรรมการเรียนรู้เชิงรุก อยู่ในระดับมาก

**สรุปผลการวิจัย**

ผลการวิจัยพบว่า (1) นักเรียนชั้นประถมศึกษาปีที่ 5 ที่เรียนโดยใช้การจัดการเรียนรู้แบบเชิงรุก (Active Learning) ร่วมกับชุมชนเป็นฐาน มีพัฒนาการเรียนรู้วัฒนธรรมท้องถิ่น ผ่านเกณฑ์ร้อยละ 70 จำนวน 13 คิดเป็นร้อยละ 100 (2) นักเรียนชั้นประถมศึกษาปีที่ 5 ที่เรียนโดยใช้การจัดการเรียนรู้แบบเชิงรุก (Active Learning) ร่วมกับชุมชนเป็นฐาน โดยใช้โมเดลขันหมากเบ็งที่เป็นภูมิปัญญาท้องถิ่น ผ่านเกณฑ์การประเมินทักษะงานฝีมือ ร้อยละ 70 จำนวน 12 คน คิดเป็นร้อยละ 92.21 (3) นักเรียนชั้นประถมศึกษาปีที่ 5 ที่เรียนโดยใช้การจัดการเรียนรู้แบบเชิงรุก (Active Learning) ร่วมกับชุมชนเป็นฐาน มีความพึงพอใจอยู่ในระดับดีมาก (.= 2.88, S.D. = 0.17)

**ข้อเสนอแนะ**

ข้อเสนอแนะในการนำผลการวิจัยไปใช้

1. ควรจัดกิจกรรมให้เหมาะสมกับเวลา และเนื้อหาที่กำหนด เนื่องจากการจัดการเรียนรู้แบบเชิงรุก ต้องใช้เวลาในการฝึกปฏิบัติ ค่อนข้างนาน ถ้าไม่ปรับกิจกรรม หรือควบคุมเรื่องเวลา จะทำให้นักเรียนเบื่อหน่ายในการฝึกปฏิบัติ

2. โมเดลขันหมากเบ็ง เป็นภูมิปัญญาท้องถิ่นที่มีในแต่ละชุมชน ผู้ที่สนใจสามารถนำโมเดลนี้ไปประกอบการจัดกิจกรรมการเรียนรู้แบบบูรณาการเนื้อหาแต่ละวิชาได้อย่างหลากหลาย

ข้อเสนอแนะสำหรับการวิจัยครั้งต่อไป

1. ควรมีการเก็บข้อมูลเชิงคุณภาพ เพื่อให้งานมีความลุ่มลึกและสามารถอธิบายกระบวนการทำงาน การฝึกปฏิบัติได้อย่างชัดเจน

2. ควรเก็บรวบรวมข้อมูลจากผู้มีส่วนเกี่ยวข้องอื่นเพิ่มเติม เช่น คนในชุมชน ปราชญชาวบ้าน ครู นักเรียน ผู้ปกครอง เพื่อให้ได้ข้อมูลที่ครอบคลุมทุกประเด็นอย่างรอบด้าน

**เอกสารอ้างอิง**

กระทรวงศึกษาธิการ. (2551). **หลักสูตรแกนกลางการศึกษาขั้นพื้นฐานพุทธศักราช 2551**. กรุงเทพฯ : โรงพิมพ์

ชุมนุมสหกรณ์การเกษตรแห่งประเทศไทย จำกัด. https://shorturl.asia/1lzDa. (12 พฤจิกายน 2565)

กลุ่มนิเทศ ติดตาม และประเมินผลการจัดการศึกษา สำนักงานเขตพื้นที่การศึกษามัธยมศึกษา เขต 35. (2563).

**แนวทางการจัดการเรียนรู้เชิงรุก [Active Learning].** https://shorturl.asia/APosj. (13 พฤจิกายน)

ธัญชนก สท้านพบ และดร.สุมนชาติ เจริญครบุรี2. (2559). **ผลการจัดกิจกรรมการเรียนรู้เรื่อง การประดิษฐ์พานบายศรีปากชาม**

**ประยุกต์ โดยใช้รูปแบบการสอนทักษะปฏิบัติของเดวีส์ สำหรับนักเรียนชั้นมัธยมศึกษาปีที่2 โรงเรียนหนองเรือวิทยา.**

วารสาร มข. สาขามนุษศาสตร์และสังคมศาสตร์. ปีที่ 4 (ฉบับที่) 1, 66 – 75.

นิตยา วิทยผดุง. (2561). **การศึกษาพัฒนาผลการเรียนรู้ เรื่อง หลักธรรมสำคัญของศาสนาต่างๆของนักเรียน**

**ชั้นประถมศึกษาปีที่ 6 โดยใช้เทคนิควิธีสอนแบบโมเดลซิป.** รายงานการวิจัยในชั้นเรียน https://shorturl.asia/4kxbw. (15 พฤจิกายน 2565)

พระมหาสิทธิโชค สิริวณฺโณ (อินทร์พิบูลย์) และคณะ. (2564). **การพัฒนาผลสัมฤทธิ์ทางการเรียนโดยใช้การเรียนรู้เชิงรุก**

**วิชาพระพุทธศาสนาของนักเรียนชั้นประถมศึกษาปีที่ 6.** วารสารการบริหารนิติบุคคลและนวัตกรรมท้องถิ่น. ปีที่ 8

ฉบับที่ 8, 203 – 214.

พรรษชล แข็งขัน. (2561). **รายงานผลการดำเนินโครงการบริการวิชาการแก่สังคม การทำนุบำรุง**

**ศิลปะวัฒนธรรมและภูมิปัญญาท้องถิ่น โครงการ“ขันหมากเบญจ์”วัฒนธรรมความเชื่อของชาวอีสาน.**

https://shorturl.asia/znC6y. (23 พฤจิกายน 2565)

ภูษณิศา มีนาเขตร, สิริทรัพย์ สีหะวงษ์. (2561). **ผลของการจัดการเรียนการสอนแบบใช้ชุมชนเป็นฐาน**

**ร่วมกับการใช้ Courseville ในรายวิชาการสร้างเสริมสุขภาพต่อการส่งเสริมทักษะการเรียนรู้ใน**

**ศตวรรษที่21 ของนักศึกษาพยาบาล.**

file:///C:/Users/ADMIN/Downloads/aong,+%23%23default.groups.name.manager%23%23,+2

5-1-2562-5.pdf. (23 พฤจิกายน)

วิไลภรณ์ ฤทธิคุปต. (2561). **การจัดการเรียนรู้โดยใช้ชุมชนเป็นฐาน : กลยุทธ์การจัดการเรียนรู้ที่มี**

**ประสิทธิภาพ ของครูในศตวรรษที่ 21.** <https://shorturl.asia/zZ3ir>. (25 พฤจิกายน)

prasert rk. (22 มิถุนายน 2555). **ทฤษฎีความพึงพอใจ.**

https://www.gotoknow.org/posts/492000?fbclid=IwAR1A61sSGdfOlTp\_XRPl18IaX9keMQo

nK5ZAr4gCJg63uXXtHS9RTPFztlg. (25 พฤจิกายน)