ผลการจัดการเรียนรู้ตามแนวคิดสะเต็มศึกษาร่วมกับโมเดลชุดยิงโพรเจกไทล์ ในรายวิชาฟิสิกส์ เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5

STEM based Education learning management outcomes of students in Grade 11 in conjunction with projectile firing kit model in Physics under the topic of Projectile Motion

ทองคูณ โพธาราม1 รัตนาพร ละครขวา2 จุฑามาส ศรีจำนงค์ 3

E-mail : jutamus001@hotmail.com

โทรศัพท์: 089-6419554

**บทคัดย่อ**

การวิจัยมีวัตถุประสงค์เพื่อ (1) เปรียบเทียบผลสัมฤทธิ์ทางการเรียนก่อนเรียนและหลังเรียนของนักเรียนที่ ได้รับการจัดการเรียนรู้ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์ (2) เพื่อศึกษาทักษะกระบวนทางวิทยาศาสตร์ ในรายวิชาฟิสิกส์ของนักเรียนชั้นมัธยมศึกษาปีที่ 5 (3) เพื่อศึกษาความพึงพอใจของนักเรียนชั้นมัธยมศึกษาปีที่ 5 ต่อการจัดการเรียนรู้วิชาฟิสิกส์ หลังการใช้รูปแบบการจัดการเรียนรู้ตามแนวคิดสะเต็มศึกษา กลุ่มตัวอย่าง ได้แก่ นักเรียนชั้นมัธยมศึกษาปีที่ 5 โรงเรียนนาด้วงวิทยา อำเภอนานาด้วง จังหวัดเลย จำนวน 21 คน กลุ่มตัวอย่างได้มาโดยการสุ่มแบบเจาะจง (Purposive sampling) โดยใช้ห้องเรียนเป็นหน่วยของการสุ่ม ซึ่งโรงเรียนจัดห้องเรียนแบบคละความสามารถมีทั้งนักเรียนที่มีความสามารถในการเรียนระดับเก่ง ปานกลาง และอ่อนอยู่ในห้องเดียวกัน เครื่องมือที่ใช้ในการวิจัยประกอบด้วย แบบทดสอบวัดผลสัมฤทธิ์ทางการเรียนวิชาฟิสิกส์ชนิดเลือกตอบ 4 ตัวเลือก จำนวน 10 ข้อ แบบวัดทักษะกระบวนการทางฟิสิกส์ และแบบวัดความพึงพอใจต่อการจัดการเรียนรู้เป็นมาตราส่วนประมาณค่า 5 ระดับ จำนวน 10 ข้อ วิเคราะห์ข้อมูลโดยหาค่าเฉลี่ย ส่วนเบี่ยงเบนมาตรฐาน และทดสอบสมมุติฐานด้วยสถิติที

ผลการวิจัย พบว่า (1) ผลสัมฤทธิ์ทางการเรียนหลังเรียนของนักเรียนที่ ได้รับการจัดการเรียนรู้ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์ สูงกว่าก่อนเรียน อย่างมีนัยสำคัญทางสถิติที่ระดับ .05 (2) ทักษะกระบวนทางวิทยาศาสตร์ ในรายวิชาฟิสิกส์ ของนักเรียนชั้นมัธยมศึกษาปีที่ 5 มีทักษะการทำงานเป็นกลุ่ม เรียนรู้โดยการลงมือปฏิบัติ รู้จักแก้ปัญหาด้วยตนเอง (3) ความพึงพอใจของนักเรียนชั้นมัธยมศึกษาปีที่ 5 ที่มีต่อการจัดการเรียนรู้รูปแบบสะเต็ม ร่วมกับการใช้โมเดลชุดยิงโพรเจกไทล์ อยู่ในระดับมาก

**คำสำคัญ :** ผลการจัดการเรียนรู้, สะเต็มศึกษา

**Abstract**

The research aimed to (1) compare the pre-test and post-test achievements of students who received STEM conceptual learning management in combination with the use of projectile firing kit models, (2) to study students’ physics process skills (3) to study Grade 11 students’ satisfaction after using STEM conceptual learning management in Physics. Examples include 21 Grade 11 students at Na Duang Withaya School, Loei Province. Research instruments included Physics achievement test, Physics process skills test and learning management satisfaction test .Analyze the data using mean, standard deviation, and t-test for dependent sample.

The results showed that (1) the post-test achievement of students who taught using stem-based education in combination with the use of projectile firing kit models was statistically significantly higher than before class at .05 level, (2) the physics process skills of Grade 11 students were having group work skills, learning by doing and solving problems. (3) The satisfaction of Grade 11 students in stem learning in combination with the use of projectile firing kit models was high.

**Keywords :** learning management outcomes, STEM based Education

**Keywords :**  Outcomes based learning, STEM Education, Projectile firing kit model

1 นักศึกษา หลักสูตรครุศาสตรบัณฑิต สาขาวิชาฟิสิกส์ คณะครุศาสตร์ มหาวิทยาลัยราชภัฏเลย

2 นักศึกษา หลักสูตรครุศาสตรบัณฑิต สาขาวิชาฟิสิกส์ คณะครุศาสตร์ มหาวิทยาลัยราชภัฏเลย

3 อาจารย์ประจำกลุ่มวิชาวัดผลการศึกษา คณะครุศาสตร์ มหาวิทยาลัยราชภัฏเลย

**ความเป็นมาของปัญหา**

วิทยาศาสตร์มีบทบาทสำคัญยิ่งในสังคมโลกปัจจุบันและอนาคต เพราะวิทยาศาสตร์เกี่ยวข้องกับทุกคน ทั้งใน

ชีวิตประจำวันและการงานอาชีพต่าง ๆ ตลอดจนเทคโนโลยี เครื่องมือเครื่องใช้และผลผลิตต่าง ๆ ที่มนุษย์ใช้เพื่ออำนวยความสะดวกในชีวิตและในการทำงานล้วนเป็นผลของความรู้วิทยาศาสตร์ผสมผสานกับความคิดสร้างสรรค์ และศาสตร์อื่น ๆ วิทยาศาสตร์ช่วยให้มนุษย์ได้พัฒนาวิธีดิด ทั้งความคิดเป็นเหตุเป็นผล คิดสร้างสรรค์ คิดวิเคราะห์ วิจารณ์ มีทักษะสำคัญในการค้นคว้าความรู้มีความสามารถในการแก้ปัญหาอย่างเป็นระบบ สามารถตัดสินใจโดยใช้ข้อมูลหลากหลาย และประจักษ์พยานที่ตรวจสอบได้ วิทยาศาสตร์เป็นวัฒนธรรมของโลกสมัยใหม่ ซึ่งเป็นสังคมแห่งการเรียนรู้ (Knowledge based society) ทุกคนจึงจำเป็นต้องได้รับการพัฒนาให้รู้วิทยาศาสตร์ เพื่อที่จะมีความรู้ ความเข้าใจในธรรมชาติและเทคโนโลยีที่มนุษย์สร้างสรรค์ขึ้นสามารถนำความรู้ไปใช้อย่างมีเหตุผล สร้างสรรค์ และมีคุณธรรม (กระทรวงศึกษาธิการ, 2560)

จากความสำคัญเกี่ยวกับวิทยาศาสตร์ข้างต้น สำนักงานคณะกรรมการการศึกยาขั้นพื้นฐาน จึงได้กำหนดทักษะสำคัญ

และคุณลักษณะของนักเรียนที่จำเป็นต้องเรียนรู้ในกลุ่มสาระการเรียนรู้วิทยาศาสตร์ ลงในหลักสูตรแกนกลางการศึกษาขั้นพื้นฐาน พุทธศักราช 2551 (ฉบับปรับปรุง 2560) ไว้ว่า นักเรียนสามารถนำความรู้ และกระบวนการทางวิทยาศาสตร์ไปใช้ในการศึกษา ค้นคว้าหาความรู้และแก้ปัญหาอย่างเป็นระบบ มีการคิดอย่างเป็นเหตุเป็นผล คิดวิเคราะห์ คิดสร้างสรรค์และมีจิตวิทยาศาสตร์ (กระทรวงศึกษาธิการ, 2560) นอกจากนี้แนวทางในการจัดการเรียนการสอนตามพระราชบัญญัติการศึกษาแห่งชาติ พุทธศักราช 2542 แก้ไขเพิ่มเติม (ฉบับที่ 2) พุทธศักราช 2545 มาตรา 22 ได้ระบุว่า การจัดการศึกษาต้องยืดหลักว่านักเรียนทุกคนมีความสามารถเรียนรู้และพัฒนาตนเองได้ และถือว่านักเรียนมีความสำคัญที่สุด กระบวนการจัดการศึกษาต้องส่งเสริมให้นักเรียนสามารถพัฒนาตามธรรมชาติและเต็มตามศักยภาพ

จากการศึกษารายงานการประเมินคุณภาพการศึกษาพบว่าเรียนมีผลการเรียนต่ำกว่าเกณฑ์ที่กำหนด เมื่อพิจารณา

รายละเอียดของปัญหาเบื้องต้น พบว่า ในการจัดการเรียนการสอนวิชาฟิสิกส์ ส่วนใหญ่ครูจัดการเรียนรู้โดยเน้นการสอนแบบบรรยาย ใช้สื่อการเรียนรู้และนวัตกรรมน้อย เน้นให้นักเรียนท่องจำสูตรเพื่อนำไปใช้ในการแก้โจทย์ปัญหา นักเรียนไม่มีโอกาสได้เรียนรู้ด้วยตนเอง ขาดการลงมือปฏิบัติและขาดการมีปฏิสัมพันธ์กับเพื่อน ประกอบกับนักเรียนแต่ละคนมีความสามารถในการเรียนรู้และมีวิธีการเรีขนรู้ได้แตกต่างกัน ทำให้การจัดการเรียนรู้ในชั้นเรียนเป็นไปได้ช้า นักเรียนเกิดความเบื่อหน่าย ขาดแรงจูงใจที่กระตุ้นให้นักเรียนเกิดความสนใจในการเรียน และเมื่อพิจารณาเนื้อหาในรายวิชาฟิสิกส์ พบว่า เนื้อหาที่นักเรียนมีผลสัมฤทธิ์ทางการเรียนต่ำที่สุด คือ เรื่อง การเคลื่อนที่แบบโพรเจกไทล์ อาจเป็นเพราะเนื้อหามีความซับซ้อน เมื่อนักเรียนไม่ได้ทำการทดลองทำให้ไม่สามารถจินตนาการลักษณะของเคลื่อนที่เกิดขึ้นได้ เกิดความสับสน ยากแก่การเข้าใจขาคสื่อการเรียนรู้ที่เร้าความสนใจ นักเรียนขาดความกระตือรือร้นในการเรียนรู้ด้วยตนเอง โดยเรียนรู้และปฏิบัติตามที่ครูบอกเท่านั้น ส่งผลให้ผลสัมฤทธิ์ทางการเรียนต่ำและการจัดการเรียนรู้ไม่บรรลุตามวัตถุประสงค์

จากวิกฤตข้างต้นจึงต้องมีการปรับกระบวนทัศน์ของครู จากกระบวนทัศน์เดิมที่เน้นให้ครูเป็นศูนย์กลาง เป็นกระบวน

ทัศน์ใหม่ที่เน้นนักเรียนเป็นศูนย์กลาง (พิมพันธ์ เคชะคุปต์, 2550) โดยมีจุดเน้นอยู่ที่การจัดกิจกรรมการเรียนรู้ แบบเปิดโอกาสให้นักเรียนมีส่วนร่วมในกิจกรรมทั้งทางด้านร่างกาย สติปัญญา อารมณ์และสังคม (วิมลรัตน์ สุนทรโรจน์, 2554) คารให้ความสำคัญกับความสนใจ ความสามารถ ตลอดจนประสบการณ์เดิมของนักเรียน แนะนำ ส่งเสริมให้นักเรียนรู้จักเรียนด้วยตนเองสร้างความสนใจกระตุ้นการมีส่วนร่วมของนักเรียน พัฒนาทั้งร่างกาย สติปัญญา เกิดความงอกงามทางความคิดมีเหตุผลในการดำเนินชีวิต และสร้างเจตคติที่ดีของนักเรียน ส่งเสริมความกระตือรือร้น เพราะสื่อการเรียนรู้ช่วยเสริมบรรยากาศในการเรียนรู้ให้ดียิ่งขึ้น สื่อการเรียนรู้มีหลากหลายรูปแบบ เช่น บทเรียนโมดูล บทเรียนสำเร็จรูป บทเรียนมัลติมิเดีย เป็นต้น

การจัดการเรียนรู้ร่วมกับโมเดลเป็นสื่อการสอนอีกรูปแบบหนึ่งที่ถือว่ามีความสำคัญ ที่เน้นให้ผู้เรียนสร้างความรู้ใหม่และสร้างสรรค์ชิ้นงานในศตวรรษที่ 21 สถาบันส่งเสริมการสอนวิทยาศาสตร์และเทคโนโลยี ต้องการพัฒนาคุณภาพของการศึกษาไทยโดยการดำเนินการโครงการสะเต็มศึกษา (STEM Education) ซึ่งสามารถช่วยพัฒนาทักษะการแก้ปัญหา ด้านความคิดสร้างสรรค์และนวัตกรรม รวมถึงการสื่อสารและความร่วมมือได้เป็นอย่างดี และสะเต็มศึกษาเป็นการจัดการเรียนรู้แบบบูรณาการ 4 สาขาวิชา ได้แก่วิทยาศาสตร์ (Science) เทคโนโลยี (Technology) วิศวกรรมศาสตร์ (Engineering) และคณิตศาสตร์(Mathematics) (สิรินภากิจเกื้อกูล, 2558) สิ่งสำคัญคือในขณะที่นักเรียนทำกิจกรรม นักเรียนมีความสนใจและกระตือรือร้นต่อการเรียนรู้และการทำกิจกรรม สามารถพัฒนาความรู้ความเข้าใจ ฝึกทักษะด้านวิทยาศาสตร์ คณิตศาสตร์ และเทคโนโลยี นักเรียนมีโอกาสนำความรู้มาออกแบบวิธีการหรือกระบวนการเพื่อตอบสนองความต้องการหรือแก้ปัญหาที่เกี่ยวข้องกับชีวิตประจำวัน เพื่อให้ได้เทคโนโลยีซึ่งเป็นผลผลิตจากกระบวนการออกแบบเชิงวิศวกรรม รวมถึงสามารถพัฒนากระบวนการหรือพัฒนาสิ่งใหม่ที่เป็นประโยชน์ต่อการดำเนินชีวิตและการประกอบอาชีพในอนาคตได้อย่างแท้จริง (ศูนย์สะเต็มศึกษาแห่งชาติ, 2557)

จากหลักการและเหตุผลที่กล่าวมาข้างต้น ทำให้ผู้วิจัยสนใจที่จะศึกษาการจัดการเรียนรู้แบบสะเต็มศึกษา (STEM Education) ในรายวิชาฟิสิกส์ เรื่องการเคลื่อนที่แบบโพรเจกไทล์ ซึ่งสามารถบูรณาการทั้งวิทยาศาสตร์ คณิตศาสตร์ เทคโนโลยีและการออกแบบเชิงวิศวกรรม ส่งเสริมทักษะการเรียนรู้และการสร้างสรรค์ชิ้นงาน ในด้านทักษะการแก้ปัญหา ทักษะความคิดสร้างสรรค์และทักษะการสื่อสารและความร่วมมือได้เป็นอย่างดีซึ่งเป็นคุณลักษณะที่สำคัญของนักเรียนในศตวรรษที่ 21 โดยเชื่อว่าการจัดการเรียนรู้แบบบูรณาการสะเต็มศึกษาให้นักเรียนสามารถสร้างองค์ความรู้ได้มากกว่าการรับรู้และจดจำอีกทั้งนักเรียนยังสามารถนำความรู้ที่ได้เชื่อมโยงกับในชีวิตประจำวัน พัฒนาตนเอง สังคมและประเทศชาติต่อไป

**วัตถุประสงค์ของการวิจัย**

1. เพื่อเปรียบเทียบผลสัมฤทธิ์ทางการเรียนก่อนเรียนและหลังเรียนของนักเรียน ที่ได้รับการจัดกิจกรรมการเรียนรู้ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์ ในรายวิชาฟิสิกส์ เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5

2. เพื่อศึกษาทักษะกระบวนทางวิทยาศาสตร์ ในรายวิชาฟิสิกส์ที่ได้รับการจัดกิจกรรมการเรียนรู้แบบตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์ ในรายวิชาฟิสิกส์ เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5

3. เพื่อศึกษาความพึงพอใจต่อการจัดการเรียนรู้ของนักเรียน ที่ได้รับการจัดตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์ ในรายวิชาฟิสิกส์ เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5 ในระดับที่มาก

**สมมุติฐานของการวิจัย**

ผู้เรียนที่ได้รับการจัดกิจกรรมการเรียนรู้ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์ในรายวิชาฟิสิกส์ เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5 มีคะแนนผลสัมฤทธิ์หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05

**ประโยชน์ที่คาดว่าจะได้รับ**

1. ได้พัฒนาผลสัมฤทธิ์ทางการเรียนวิทยาศาสตร์ รายวิชาฟิสิกส์ เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5 ที่ได้รับการเรียนรู้ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์

2. นักเรียนมีทักษะกระบวนทางวิทยาศาสตร์ ในรายวิชาฟิสิกส์โดยนักเรียนมีทักษะการทำงานเป็นกลุ่ม เรียนรู้ด้วย

ความสนุกสนานโดยการลงมือปฏิบัติ รู้จักแก้ปัญหาด้วยตนเอง

3. นักเรียนมีความพึงพอใจต่อการจัดกิจกรรมการเรียนรู้ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์ ในรายวิชาฟิสิกส์ เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5 ในระดับมาก

**วิธีดำเนินการวิจัย**

1. ประเภทของการวิจัย

การวิจัยเพื่อพัฒนาการเรียนรู้ (วิจัยในชั้นเรียน)

2. ขอบเขตด้านประชากร/กลุ่มตัวอย่าง

* 1. ประชากร คือ นักเรียนชั้นมัธยมศึกษาปีที่ 5 โรงเรียนนาด้วงวิทยา อำเภอนานาด้วง จังหวัดเลย

ภาคเรียนที่ 2 ปีการศึกษา 2565 จำนวน 98 คน จาก 4 ห้องเรียน

2.2 กลุ่มตัวอย่าง คือ นักเรียนชั้นมัธยมศึกษาปีที่ 5/1 โรงเรียนนาด้วงวิทยา อำเภอนานาด้วง จังหวัดเลยจำนวน 1 ห้อง นักเรียน 21 คน กลุ่มตัวอย่างได้มาโดยการสุ่มแบบเจาะจง (Purposive sampling) โดยใช้ห้องเรียนเป็นหน่วยของการสุ่ม ซึ่งโรงเรียนจัดห้องเรียนแบบคละความสามารถมีทั้งนักเรียนที่มีความสามารถในการเรียนระดับเก่ง ปานกลาง และอ่อนอยู่ในห้องเดียวกัน

3. เครื่องมือที่ใช้ในการเก็บข้อมูล

3.1 แผนการจัดกิจกรรมการเรียนรู้ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์ ในรายวิชาฟิสิกส์ เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5 จำนวน 2 แผน ใช้เวลา 4 ชั่วโมง

3.2 แบบทดสอบวัดผลสัมฤทธิ์ทางการเรียน วิชาฟิสิกส์เพิ่มเติม เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5 เป็นแบบปรนัย ชนิดเลือกตอบ 4 ตัวเลือก จำนวน 10 ข้อ

3.3 แบบวัดทักษะกระบวนการทางวิทยาศาสตร์ ในรายวิชาฟิสิกส์ประกอบการจัดการเรียนรู้ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์ ในรายวิชาฟิสิกส์ เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5 จำนวน 1 ชุด

3.4 แบบวัดความพึงพอใจของนักเรียนต่อการจัดการเรียนรู้ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์ ในรายวิชาฟิสิกส์ เรื่อง การเคลื่อนที่แบบโพรเจกไทล์ของนักเรียนชั้นมัธยมศึกษาปีที่ 4 เป็นแบบมาตราส่วนประมาณค่า (Rating scale) มี 5 ระดับ จำนวน 10 ข้อ

4. การเก็บรวบรวมข้อมูล

4.1 ผู้วิจัยศึกษารายงานการประเมินคุณภาพการศึกษา และวิเคราะห์ปัญหาการจัดการเรียนรู้วิชาฟิสิกส์ เรื่องการเคลื่อนที่แบบโพรเจกไทล์ จากการที่ได้สอบถามครู และสัมภาษณ์นักเรียนที่เคยเรียนเรื่องนี้มาแล้ว

4.2 ชี้แจงวัตถุประสงค์จากการวิจัยให้นักเรียนกลุ่มตัวอย่างทราบ และอธิบายถึงบทบาทหน้าที่ของนักเรียน

และผู้วิจัย

4.3 ผู้วิจัยทำการทดสอบก่อนการจัดการเรียนรู้โดยใช้รูปแบบการสอนเทคนิคสะเต็มศึกษา โดยนักเรียนทำ

แบบทดสอบวัดผลสัมฤทธิ์ทางการเรียนฟิสิกส์ เรื่อง การเคลื่อนที่แบบโพรเจกไทล์เป็นแบบปรนัยจำนวน 10 ข้อ

4.4 จัดการเรียนรู้ตามแผนการจัดการเรียนรู้โดยใช้รูปแบบการสอนเทคนิคสะเต็มศึกษา ที่เตรียมไว้และ

ทำแบบวัดทักษะกระบวนการทางวิทยาศาสตร์ ในรายวิชาฟิสิกส์จากการทดลองที่วัดระดับความสามารถ 5 ระดับ ซึ่งรวมอยู่ในกิจกรรมที่เตรียมไว้

4.5 เมื่อเสร็จสิ้นการจัดการเรียนรู้แล้ว นักเรียนทำแบบทดสอบวัดผลสัมฤทธิ์ทางการเรียนวิชาฟิสิกส์ จำนวน

10 ข้อ และให้นักเรียนทำแบบวัดความพึงพอใจต่อการจัดการเรียนรู้จำนวน 10 ข้อ

5.การวิเคราะห์ข้อมูล

5.1 วิเคราะห์ข้อมูลวัดผลสัมฤทธิ์ทางการเรียนวิชาฟิสิกส์ โดยหาค่าเฉลี่ย ส่วนเบี่ยงเบนมาตรฐาน และทดสอบสมมุติฐานด้วยสถิติ t-test (Dependent Samples)

5.2 วิเคราะห์ข้อมูลทักษะกระบวนการแก้โจทย์ปัญหาทางฟิสิกส์ โดยหาความถี่ ร้อยละ

5.3 วิเคราะห์ความพึงพอใจของนักเรียนที่มีต่อการจัดการเรียนรู้ตามแนวคิดสะเต็มศึกษา โดยหาค่าเฉลี่ย

และส่วนเบี่ยงเบนมาตรฐาน

**ผลการวิจัย**

**1. ผลการวิเคราะห์คะแนนผลสัมฤทธิ์ทางการเรียนวิชาฟิสิกส์ ของนักเรียนชั้นมัธยมศึกษาปีที่ 5 เรื่องการ**

**เคลื่อนที่แบบโพรเจกไทล์ ก่อนเรียนและหลังเรียนด้วยการจัดกิจกรรมการเรียนรู้ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์**

**ตาราง 1** แสดงคะแนนผลสัมฤทธิ์ทางการเรียนวิชาฟิสิกส์ก่อนเรียนและหลังเรียน ของนักเรียนชั้นมัธยมศึกษาปีที่ 5 รายวิชาฟิสิกส์ เรื่อง การเคลื่อนที่แบบโพรเจกไทล์

|  |  |  |  |  |  |
| --- | --- | --- | --- | --- | --- |
| **ที่** | **นักเรียน** | **ก่อนเรียน** | **หลังเรียน** |  |  |
| 1 | นักเรียนคนที่ 1 | 4 | 6 | 2 | 4 |
| 2 | นักเรียนคนที่ 2 | 3 | 6 | 3 | 9 |
| 3 | นักเรียนคนที่ 3 | 3 | 7 | 4 | 16 |
| 4 | นักเรียนคนที่ 4 | 2 | 5 | 3 | 9 |
| 5 | นักเรียนคนที่ 5 | 5 | 7 | 2 | 4 |
| 6 | นักเรียนคนที่ 6 | 4 | 6 | 2 | 4 |
| 7 | นักเรียนคนที่ 7 | 4 | 7 | 3 | 9 |
| 8 | นักเรียนคนที่ 8 | 4 | 7 | 3 | 9 |
| 9 | นักเรียนคนที่ 9 | 3 | 8 | 5 | 25 |
| 10 | นักเรียนคนที่ 10 | 4 | 7 | 3 | 9 |
| 11 | นักเรียนคนที่ 10 | 4 | 8 | 4 | 16 |
| 12 | นักเรียนคนที่ 12 | 3 | 6 | 3 | 9 |
| 13 | นักเรียนคนที่ 13 | 3 | 6 | 3 | 9 |
| 14 | นักเรียนคนที่ 14 | 4 | 8 | 4 | 16 |
| 15 | นักเรียนคนที่ 15 | 6 | 8 | 2 | 4 |
| 16 | นักเรียนคนที่ 16 | 5 | 10 | 5 | 25 |
| 17 | นักเรียนคนที่ 17 | 4 | 7 | 3 | 9 |
| 18 | นักเรียนคนที่ 18 | 5 | 7 | 2 | 4 |
| 19 | นักเรียนคนที่ 19 | 4 | 8 | 4 | 16 |
| 20 | นักเรียนคนที่ 20 | 2 | 6 | 4 | 16 |
| 21 | นักเรียนคนที่ 21 | 2 | 6 | 2 | 16 |
| **รวม** | | 78 | 146 | 66 | 238 |
|  | | 3.71 | 6.95 | 3.14 | 11.33 |
|  | | 1.06 | 1.12 | 0.96 | 6.39 |

จากตาราง 1 พบว่า นักเรียนมีผลสัมฤทธิ์ทางการเรียนวิชาฟิสิกส์ก่อนเรียน เรื่อง การเคลื่อนที่แบบโพรเจกไทล์ มีค่าเฉลี่ยเท่ากับ 3.71 และส่วนเบนมาตรฐานเท่ากับ 1.06 และมีผลสัมฤทธิ์ทางการเรียนวิชาฟิสิกส์ เรื่อง การเคลื่อนที่แบบโพรเจกไทล์ มีค่าเฉลี่ยเท่ากับ 6.95 และส่วนเบนเบนมาตรฐานเท่ากับ 1.12

**ตาราง 2** แสดงผลการเปรียบเทียบผลสัมฤทธิ์ทางการเรียนวิชาฟิสิกส์ก่อนเรียนและหลังเรียน เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5 โรงเรียนนาด้วงวิทยา ที่เรียนโดยใช้การจัดการเรียนรู้สะเต็มศึกษา

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **การทดลอง** |  |  |  |  |  |  |  |  |
| ก่อนเรียน | 21 | 3.71 | 1.06 | 66 | 238 | 15.72 | 20 | .000 |
| หลังเรียน | 21 | 6.95 | 1.12 |

\*p < .05 

จากตาราง 2 พบว่า ผลสัมฤทธิ์ทางการเรียนวิชาฟิสิกส์ เรื่องการเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5 ที่เรียนโดยใช้การจัดการเรียนรู้สะเต็มศึกษา (STEM Education) หลังเรียนโดยใช้กิจกรรมการเรียนรู้สูงกว่าก่อนเรียนอย่างมีนัยสำคัญสถิติที่ระดับ .05

**2. ผลการวิเคราะห์ทักษะกระบวนการทางวิทยาศาสตร์ ในรายวิชาฟิสิกส์ ของนักเรียนชั้นมัธยมศึกษาปีที่ 5 ที่ ได้รับการจัดกิจกรรมการเรียนรู้****ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์**

**ตาราง 3** แสดงคะแนนทักษะกระบวนการทางวิยาศาสตร์ ในรายวิชาฟิสิกส์ เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5 โรงเรียนนาด้วงวิทยา ที่เรียนโดยใช้การจัดการเรียนรู้ตามแนวคิดสะเต็มศึกษา

|  |  |  |  |  |  |  |
| --- | --- | --- | --- | --- | --- | --- |
| **นักเรียน** | **ทักษะการสังเกต**  **(5)** | **ทักษะการวัด**  **(5)** | **ทักษะการคำนวณ**  **(5)** | **ทักษะการตีความข้อมูล**  **(5)** | **ทักษะการสร้างแบบจำลอง**  **(5)** | ***รวม***  **(25)** |
| นักเรียนคนที่ 1 | 4 | 4 | 4 | 4 | 4 | 20 |
| นักเรียนคนที่ 2 | 4 | 5 | 4 | 5 | 5 | 23 |
| นักเรียนคนที่ 3 | 4 | 4 | 4 | 4 | 4 | 20 |
| นักเรียนคนที่ 4 | 4 | 4 | 5 | 4 | 5 | 22 |
| นักเรียนคนที่ 5 | 4 | 4 | 4 | 4 | 4 | 20 |
| นักเรียนคนที่ 6 | 4 | 5 | 4 | 5 | 5 | 23 |
| นักเรียนคนที่ 7 | 4 | 4 | 4 | 4 | 4 | 20 |
| นักเรียนคนที่ 8 | 4 | 4 | 5 | 4 | 5 | 22 |
| นักเรียนคนที่ 9 | 4 | 4 | 4 | 4 | 4 | 20 |
| นักเรียนคนที่ 10 | 4 | 4 | 5 | 4 | 5 | 22 |
| นักเรียนคนที่ 10 | 5 | 5 | 4 | 5 | 5 | 24 |
| นักเรียนคนที่ 12 | 4 | 4 | 5 | 4 | 5 | 22 |
| นักเรียนคนที่ 13 | 5 | 5 | 4 | 5 | 5 | 24 |

|  |  |  |  |  |  |  |
| --- | --- | --- | --- | --- | --- | --- |
| **นักเรียน** | **ทักษะการสังเกต**  **(5)** | **ทักษะการวัด**  **(5)** | **ทักษะการคำนวณ**  **(5)** | **ทักษะการตีความข้อมูล**  **(5)** | **ทักษะการสร้างแบบจำลอง**  **(5)** | ***รวม***  **(25)** |
| นักเรียนคนที่ 14 | 4 | 5 | 4 | 5 | 5 | 23 |
| นักเรียนคนที่ 15 | 4 | 4 | 5 | 4 | 5 | 22 |
| นักเรียนคนที่ 16 | 5 | 5 | 4 | 5 | 5 | 24 |
| นักเรียนคนที่ 17 | 4 | 5 | 4 | 5 | 5 | 23 |
| นักเรียนคนที่ 18 | 4 | 5 | 4 | 5 | 5 | 23 |
| นักเรียนคนที่ 19 | 5 | 5 | 4 | 5 | 5 | 24 |
| นักเรียนคนที่ 20 | 5 | 5 | 4 | 5 | 5 | 24 |
| นักเรียนคนที่ 21 | 4 | 4 | 4 | 4 | 4 | 20 |

**ตาราง 4** ระดับคะแนนวัดทักษะกระบวนการแก้โจทย์ปัญหาทางฟิสิกส์ ในรายวิชาฟิสิกส์ เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5 โรงเรียนนาด้วงวิทยา ที่เรียนโดยใช้การจัดการเรียนรู้ตามแนวคิดสะเต็มศึกษา

|  |  |  |  |
| --- | --- | --- | --- |
| **คะแนนทักษะกระบวนการทางฟิสิกส์** | **ระดับทักษะกระบวนการทางฟิสิกส์** | **จำนวน (คน)** | **ร้อยละ** |
| 21-25 | ดีมาก | 16 | 75.00 |
| 16-20 | ดี | 5 | 25.00 |
| 15-11 | ปานกลาง | - |  |
| ต่ำกว่า 10 | ปรับปรุง | - |  |

จากตาราง 4 และ 5 พบว่า แสดงให้เห็นว่า ทักษะกระบวนการทางฟิสิกส์ เรื่องการเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5 โรงเรียนนาด้วงวิทยา ที่เรียนโดยใช้การจัดการเรียนรู้แบบสะเต็มศึกษา อยู่ในระดับดีมาก จำนวน 16 คน คิดเป็นร้อยละ 75.00 และระดับดี จำนวน 5 คน คิดเป็นร้อยละ 25.00

**3. ผลการศึกษาความพึงพอใจต่อการจัดกิจกรรมการเรียนรู้ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์ ที่ส่งเสริมผลสัมฤทธิ์ทางการเรียน และส่งเสริมทักษะการแก้โจทย์ปัญหาวิชาฟิสิกส์ เรื่อง การเคลื่อนที่แบบโพรเจกไทล์ นักเรียนชั้นมัธยมศึกษาปีที่ 5**

**ตาราง 5** แสดงผลการศึกษาความพึงพอใจต่อการจัดการเรียนรู้ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์ในรายวิชาฟิสิกส์ เรื่อง การเคลื่อนที่แบบโพรเจกไทล์ ของนักเรียนชั้นมัธยมศึกษาปีที่ 5

|  |  |  |  |
| --- | --- | --- | --- |
| **องค์ประกอบการจัดการเรียนรู้** |  |  | **ระดับความพึงพอใจ** |
| บรรยากาศของการเรียนเปิดโอกาสให้นักเรียนมีส่วนร่วมในการทำกิจกรรม | 4.14 | 0.48 | มาก |
| บรรยากาศของการเรียนทำให้นักเรียนมีความรับผิดชอบต่อตนเองและกลุ่ม | 4.19 | 0.40 | มาก |
| บรรยากาศของการเรียนทำให้นักเรียนมีความกระตือรือร้นในการเรียน | 3.86 | 0.66 | มาก |
| กิจกรรมการเรียนรู้มีความเหมาะสมกับเนื้อหา | 3.50 | 0.79 | ปานกลาง |
| กิจกรรมการเรียนรู้ทำให้นักเรียนเข้าใจในเนื้อหามากขึ้น | 4.67 | 0.58 | มากที่สุด |
| กิจกรรมการเรียนรู้ส่งเสริมการเรียนรู้ร่วมกัน | 4.00 | 0.63 | มาก |
| การจัดการเรียนรู้ทำให้นักเรียนเข้าใจเนื้อหาได้ง่าย | 3.71 | 0.56 | มาก |
| การจัดการเรียนรู้ทำให้นักเรียนจำเนื้อหาได้นาน | 3.95 | 0.59 | มาก |
| การจัดการเรียนรู้ช่วยให้นักเรียนตัดสินใจโดยใช้เหตุผล | 4.14 | 0.48 | มาก |
| การจัดการเรียนรู้ช่วยให้นักเรียนสามารถนำความรู้ไปประยุกต์ใช้ในชีวิตประจำวันได้ | 4.14 | 0.48 | มาก |
| **ค่าเฉลี่ย** | **4.03** | **0.56** | **มาก** |

จากตาราง 5 พบว่า ความพึงพอใจของนักเรียนชั้นมัธยมศึกษาปีที่ 5 ต่อการจัดการเรียนรู้รูปแบบสะเต็มศึกษา โดยรวมมีค่าเฉลี่ยเท่ากับ 4.03 ส่วนเบี่ยงเบนมาตรฐานเท่ากับ 0.56 ซึ่งอยู่ในระดับมาก

**อภิปรายผล**

1. นักเรียนที่ได้รับการจัดการเรียนรู้ตามแนวคิดสะเต็มศึกษา (STEM Education) ร่วมกับโมเดลชุดยิงโพรเจกไทล์ มี

ผลสัมฤทธิ์ทางการเรียน หลังเรียนสูงกว่าก่อนเรียนอย่างมีนัยสําคัญทางสถิติที่ระดับ .05 ทั้งนี้เนื่องมาจาก การจัดกระบวนการเรียนรู้ตามแนวคิดสะเต็มศึกษา เป็นแนวทางการจัดการเรียนรู้ให้ผู้เรียนเกิดการเรียนรู้และสามารถบูรณาการความรู้ทางวิทยาศาสตร์เทคโนโลยี กระบวนการทางวิศวกรรมและคณิตศาสตร์ ไปใช้ในการเชื่อมโยงและแก้ปัญหาในชีวิตจริง รวมทั้งการพัฒนากระบวนการหรือผลผลิตใหม่ควบคู่ไปกับการพัฒนาทักษะแห่งศตวรรษที่ 21 ซึ่งในการจัดกิจกรรมการเรียนรู้ผู้สอนมีการสร้างความสนใจ สร้างความอยากรู้อยากเห็น มีการตั้งคำถาม กระตุ้นผู้เรียนให้มีความสนใจในเนื้อหา การจัดการเรียนรู้ตามแนวคิดสะเต็มศึกษา (STEM Education) เน้นให้นักเรียนได้ใช้ความคิดของตนเองได้มากที่สุด และการจัดการเรียนรู้ ที่เน้นเด็กเป็นศูนย์กลาง นักเรียนสามารถแสดงความคิดเห็นได้อย่างเสรีร่วมกันกับเพื่อน ๆ โดยครูผู้สอน จะมีหน้าที่คอยกระตุ้นให้ผู้เรียนเกิดความอยากเรียนรู้ โดยเริ่มตั้งแต่การสร้างความสนใจ ครูผู้สอนอาจมี คำถามเพื่อกระตุ้นให้ผู้เรียนเกิดความสงสัย และสนใจในกิจกรรม จากนั้นครูใช้ คำถามในการนำเข้าสู่บทเรียน จากนั้นบอกจุดประสงค์การเรียนรู้ และอธิบายความหมายของการเคลื่อนที่แบบโพรเจกไทล์ให้นักเรียนฟัง ครูวัดความรู้พื้นฐานของนักเรียนโดย ใช้แบบทดสอบก่อนเรียน ผ่าน Google form เมื่อทำแบบทดสอบเสร็จ ครูมีการอธิบายเพิ่มเติมเกี่ยวกับการเคลื่อนที่แบบโพรเจกไทล์ และสรุปเนื้อหาด้วยการให้นักเรียนสรุปตามความเช้าใจของตนเอง ขั้นขยายความรู้มีการแบ่งกลุ่มนักเรียนเพื่อสร้างโมเดลชุดยิงโพรเจกไทล์เพื่อใช้ประกอบการเรียนและเป็นการกระตุ้นความคิดสร้างสรรค์ของนักเรียน มีการใช้โมเดลชุดยิงนำมาใช้ประกอบการสอนเป็นวิธีการที่ช่วยให้ผู้เรียนได้เรียนรู้เรื่องต่าง ๆ อย่างสนุกสนานและท้าทายความสามารถโดยผู้เรียน เป็นผู้ออกแบบสร้างโมเดลชุดยิงและมีการลงมือทดลองเอง ทำให้ได้รับประสบการณ์ตรง เป็นวิธีการที่เปิดโอกาสให้ผู้เรียนมีส่วนร่วมสูง ซึ่งสอดคล้องกับงานวิจัยของ ธัญญารัตน์ รัตนหิรัญ (2562) ได้จัดการเรียนรู้ตามแนวสะเต็มศึกษาเพื่อพัฒนาทักษะกระบวนการทางวิทยาศาสตร์และความสามารถในการสร้างสรรค์ผลงานสำหรับนักเรียนชั้นมัธยมศึกษาปีที่ 1 ผลสัมฤทธิ์ทางการเรียน เรื่อง ความร้อน ของนักเรียนชั้นมัธยมศึกษาปีที่ 1 หลังเรียนสูงกว่าก่อนเรียน และงานวิจัยของอภิญญา สิงห์โต (2563) การพัฒนากิจกรรมการเรียนรู้แบบสะเต็มศึกษาที่ส่งเสริมความสามารถในการคิดแก้ปัญหา สำหรับนักเรียนชั้นมัธยมศึกษาปีที่ 1 ความสามารถในการคิดแก้ปัญหาของนักเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01 สอดคล้องกับงานวิจัยของพรทิพย์ สังเกต (2564) ผลสัมฤทธิ์ทางการเรียน ทักษะกระบวนการทางวิทยาศาสตร์ขั้นบูรณาการและเจตคติต่อวิชาเคมีของนักเรียนชั้นมัธยมศึกษาปีที่ 5 โดยใช้การจัดการเรียนรู้ตามแนวคิดสะเต็มศึกษา ผลสัมฤทธิ์ทางการเรียนของนักเรียนชั้นมัธยมศึกษาปีที่ 5 ที่ได้รับการจัดการเรียนรู้ตามแนวคิดสะเต็มศึกษา หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05

2. นักเรียนชั้นมัธยมศึกษาปีที่ 5 โรงเรียนนาด้วงวิทยา ที่เรียนโดยใช้การจัดการเรียนรู้แบบสะเต็มศึกษา มีทักษะกระบวนการทางฟิสิกส์ เรื่อง การเคลื่อนที่แบบโพรเจกไทล์ อยู่ในระดับดีมาก จำนวน 16 คน คิดเป็นร้อยละ 75.00 และระดับดี จำนวน 5 คน คิดเป็นร้อยละ 25.00 ทั้งนี้อาจเป็นเพราะว่า การจัดการเรียนรู้แบบสะเต็มศึกษา ช่วยให้นักเรียนเกิดกระบวนการคิด ได้แก่ การคิด วิเคราะห์ การคิดอย่างเป็นระบบ คิดอย่างเป็นเหตุผล คิดสร้างสรรค์ และเกิดกระบวนการแก้ปัญหาจากการลงมือปฏิบัติ นักเรียนได้ร่วมกันออกแบบชุดยิงการเคลื่อนที่แบบโพรเจกไทล์ ซึ่งเป็นการจัดกิจกรรมการเรียนรู้ทางวิทยาศาสตร์ที่เชื่อมโยงความสัมพันธ์ระหว่างความรู้วิทยาศาสตร์กับเทคโนโลยี บูรณาการศาสตร์แต่ละวิชา เพื่อให้ผู้เรียนเกิดความเข้าใจ สามารถระบุปัญหา วางแผนการแก้ปัญหาตามวิธีการทางวิทยาศาสตร์ สื่อสารความรู้ที่ได้จากการศึกษาค้นคว้าให้บุคคลอื่นฟัง นำความรู้กระบวนการวิทยาศาสตร์ไปประยุกต์ใช้ในการดำเนินชีวิตประจำวัน และสามารถทำงานร่วมกับผู้อื่นได้อย่างสร้างสรรค์ ซึ่งสอดคล้องกับงานวิจัยของ จุฑารัตน์ เกาะหวาย (2563) การพัฒนาหน่วยการเรียนรู้บูรณาการแบบ STEM เรื่อง เสียง สำหรับนักเรียนชั้นมัธยมศึกษาปีที่ 5 นักเรียนมีความสามารถในการแก้ปัญหาอย่างสร้างสรรค์หลังเรียนสูงกว่าก่อนเรียน อย่างมีนัยสำคัญทางสถิติที่ .01 และชนสิทธิ์ สิทธิ์สูงเนิน (2563) การจัดการเรียนรู้ตามแนวสะเต็มศึกษาเพื่อพัฒนาทักษะกระบวนการทางวิทยาศาสตร์และความสามารถในการสร้างสรรค์ผลงาน สำหรับนักเรียนชั้นมัธยมศึกษาปีที่ 1 ทักษะกระบวนการทางวิทยาศาสตร์ของนักเรียนโดยภาพรวมอยู่ในระดับดีมีพัฒนาการสูงขึ้น สอดคล้องกับงานวิจัยของปาจรีย์ เนรมิตพานิชย การออกแบบแผนการจัดการเรียนรู้ด้วยรูปแบบสะเต็มศึกษา เพื่อพัฒนากระบวนการเรียนรู้เชิงความคิดสร้างสรรค์ในชั้นเรียนวิทยาศาสตร์ สอดคล้องกับงานวิจัยของพรทิพย์ สังเกต (2564) ผลสัมฤทธิ์ทางการเรียน ทักษะกระบวนการทางวิทยาศาสตร์ขั้นบูรณาการและเจตคติต่อวิชาเคมีของนักเรียนชั้นมัธยมศึกษาปีที่ 5 โดยใช้การจัดการเรียนรู้ตามแนวคิดสะเต็มศึกษา ทักษะกระบวนการทางวิทยาศาสตร์ขั้นบูรณาการของนักเรียนชั้นมัธยมศึกษาปีที่5 ที่ได้รับการจัดการเรียนรู้ตามแนวคิดสะเต็มศึกษา หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05

3. นักเรียนชั้นมัธยมศึกษาปีที่ 5 โรงเรียนนาด้วงวิทยา ที่เรียนโดยใช้การจัดการเรียนรู้แบบสะเต็มศึกษา มีความพึงพอใจอยู่ในระดับมาก ทั้งนี้อาจเป็นเพราะการจัดการเรียนรู้ตามแนวคิดสะเต็มศึกษา (STEM Education) ร่วมกับโมเดลชุดยิงโพรเจกไทล์ เรื่อง การเคลื่อนที่แบบโพรเจกไทล์ ทำให้ผู้เรียนสามารถเรียนได้อย่างเข้าใจเนื้อหา และสามารถนำความรู้ที่ได้ไปต่อยอดและใช้ในชีวิตประจำวันได้ อีกทั้งยังมีการลงมือปฏิบัติจริงซึ่งทำให้ผู้เรียนได้มีส่วนร่วมและทำให้เกิดความสนใจในเนื้อหาที่ได้เรียนมากยิ่งขึ้น ส่งผลให้นักเรียนมีความพึงพอใจต่อการจัดกิจกรรมการเรียนรู้อยู่ในระดับมากซึ่งสอดคล้องกับงานวิจัยของ อนุสรา พุ่มพิกุล (2562) ผลของการจัดการเรียนรู้ตามแนวทางสะเต็มศึกษาโดยใช้ปัญหาเป็นฐานที่เน้นกระบวนการคิดอย่างมีวิจารณญาณที่มีต่อสมรรถนะการออกแบบวิธีการแก้ปัญหา ผลสัมฤทธิ์ทางการเรียน และความพึงพอใจของนักเรียนชั้นมัธยมศึกษาปีที่ 1 มีความพึงพอใจอยู่ในระดับมาก สอดคล้องกับงานวิจัยของนัสรินทร์ บือซา (2558) ได้ศึกษาผลการจัดการเรียนรู้ตามแนวคิดสะเต็มศึกษา (STEM Education) ที่มีต่อผลสัมฤทธิ์ทางการเรียนชีววิทยา ความสามารถในการแก้ปัญหาและความพึงพอใจต่อการจัดการเรียนรู้ของนักเรียนชั้นมัธยมศึกษาปีที่ 5 นักเรียนมีความพึงพอใจต่อการจัดการเรียนรู้ตามแนวคิดสะเต็มศึกษา (STEM Education) อยู่ในระดับมาก สอดคล้องกับงานวิจัยของ จีระกานต์ สุขปัญญา (2562) ความคิดสร้างสรรค์ทางวิทยาศาสตร์ การมีส่วนร่วม และความพึงพอใจของนักเรียนชั้นมัธยมศึกษาปี ที่ 5 ตามโครงการขับเคลื่อนโรงเรียนจัดการเรียนรู้สะเต็มศึกษาในสถานศึกษา สังกัดสำนักงานเขตพื้นที่การศึกษามัธยมศึกษาเขต 23

**สรุปผลการวิจัย**

1. ผลสัมฤทธิ์ทางการเรียนหลังเรียนของนักเรียนที่ ได้รับการจัดการเรียนรู้ตามแนวคิดสะเต็มศึกษาร่วมกับการใช้โมเดลชุดยิงโพรเจกไทล์ สูงกว่าก่อนเรียน อย่างมีนัยสำคัญทางสถิติที่ระดับ .05

2. ทักษะกระบวนการทางฟิสิกส์ของนักเรียนชั้นมัธยมศึกษาปีที่ 5 มีทักษะการทำงานเป็นกลุ่ม เรียนรู้ด้วยความสนุกสนานโดยการลงมือปฏิบัติ รู้จักแก้ปัญหาด้วยตนเอง

3. ความพึงพอใจของนักเรียนชั้นมัธยมศึกษาปีที่ 5 ที่มีต่อการจัดการเรียนรู้รูปแบบสะเต็ม ร่วมกับการใช้โมเดลชุดยิง

โพรเจกไทล์ อยู่ในระดับมาก

**ข้อเสนอแนะ**

ข้อเสนอแนะในการนำผลการวิจัยไปใช้

1. ในการจัดกิจกรรมการเรียนรู้ และกระบวนการเรียนรู้ ควรมีการปรับให้มีความยืดหยุ่นของเวลา และกิจกรรมให้

เหมาะสมกับแต่ละกิจกรรม ซึ่งแต่ละกิจกรรมอาจใช้เวลาในการเรียนรู้ที่แตกต่างกันไป

2. ผลการจัดการเรียนรู้ตามแนวคิดสะเต็มศึกษา สามารถทำให้ผู้เรียนเกิดทักษะกระบวนการทางฟิสิกส์ ทักษะการทำงานเป็นทีม เป็นการเรียนรู้จากการลงมือปฏิบัติ ครูผู้สอนสามารถนำไปออกแบบกิจกรรมในวิชาต่างๆ ได้

ข้อเสนอแนะสำหรับการทำวิจัยครั้งต่อไป

1. หากมีการดำเนินกิจกรรมโดยใช้โมเดลชุดยิงโพรเจกไทล์ ไปต่อยอดหรือไปปรับปรุง ควรมีการเพิ่มอุปกรณ์ในการออกแบบและสร้างชุดยิงโพรเจกไทล์ที่หลากหลายมากยิ่งขึ้น หรืออาจมีการบอกล่วงหน้าเพื่อให้ผู้เรียนได้เตรียมอุปกรณ์ในการสร้างสรรค์ผลงานมาเองเพิ่มเติมจากที่ครูผู้สอนเตรียมให้ เพื่อไม่ให้การสร้างสรรค์ผลงานมีข้อติดขัด

2. ควรมีการนำงานวิจัยชุดยิงโพรเจกไทล์นี้ไปเพิ่มเติมในเนื้อหาสาระให้ครบถ้วนในหน่วยการเรียนรู้ เพื่อส่งเสริมการเรียนการสอนให้มีประสิทธิภาพสู้ขึ้น และมีความครบถ้วนมากยิ่งขึ้น

**เอกสารอ้างอิง**

กระทรวงศึกษาธิการ. (2560). **ตัวชี้วัดและสาระการเรียนรู้แกนกลางกลุ่มสาระการเรียนรู้วิทยาศาสตร์ (ฉบับปรับปรุง พ.ศ.2560)**

**ตามหลักสูตรแกนกลางการศึกษาขั้นพื้นฐาน พุทธศักราช 2551.** กรุงเทพมหานคร : โรงพิมพ์ชุมนุมการเกษตร

แห่งประเทศไทย จำกัด.

จุฑารัตน์ เกาะหวาย. (2563). **การพัฒนาหน่วยการเรียนรู้บูรณาการแบบ STEM เรื่อง เสียง สำหรับนักเรียนชั้นมัธยมศึกษาปีที่ 5.**

ปริญญานิพนธ์ การศึกษามหาบัณฑิต สาขาวิชาวิทยาการทางการศึกษาและการจัดการเรียนรู้.

คณะศึกษาศาสตร์ มหาวิทยาลัยศรีนครินทรวิโรฒ

จีระกานต์ สุขปัญญา. (2562). **ความคิดสร้างสรรค์ทางวิทยาศาสตร์ การมีส่วนร่วม และความพึงพอใจของนักเรียนชั้นมัธยมศึกษา**

**ปีที่ 5 ตามโครงการขับเคลื่อนโรงเรียนจัดการเรียนรู้สะเต็มศึกษาในสถานศึกษา สังกัดสำนักงานเขตพื้นที่การศึกษา**

**มัธยมศึกษาเขต 23**. ปริญญานิพนธ์ ครุศาสตรมหาบัณฑิต (วิทยาศาสตร์ศึกษา).

คณะครุศาสตร์ มหาวิทยาลัยราชภัฏมหาสารคาม

ชนสิทธิ์ สิทธิ์สูงเนิน. (2563). การจัดการเรียนรู้ตามแนวสะเต็มศึกษาเพื่อพัฒนาทักษะกระบวนการทางวิทยาศาสตร์และความสามารถ

ในการสร้างสรรค์ผลงาน สำหรับนักเรียนชั้นมัธยมศึกษาปีที่ 1. **วารสารมนุษยสังคมปริทัศน์ (มสป.)** ปีที่ 22 ฉบับที่ 2.

พรทิพย์ สังเกต. (2564). **ผลสัมฤทธิ์ทางการเรียน ทักษะกระบวนการทางวิทยาศาสตร์ขั้นบูรณาการและเจตคติต่อวิชาเคมีของ**

**นักเรียนชั้นมัธยมศึกษาปีที่ 5 โดยใช้การจัดการเรียนรู้ตามแนวคิดสะเต็มศึกษา.**

วิทยานิพนธ์การศึกษามหาบัณฑิต สาขาวิชาการสอนวิทยาศาสตร์. คณะศึกษาศาสตร์ มหาวิทยาลัยบูรพา

นัสรินทร์ บือซา. (2558). **ผลการจัดการเรียนรู้ตามแนวคิดสะเต็มศึกษา (STEM Education) ที่มีต่อผลสัมฤทธิ์ทางการเรียน**

**ชีววิทยา ความสามารถในการแก้ปัญหาและความพึงพอใจต่อการจัดการเรียนรู้ของนักเรียนชั้นมัธยมศึกษาปีที่ 5**.

วิทยานิพนธ์ ศึกษาศาสตรมหาบัณฑิต สาขาวิชาการสอนวิทยาศาสตร์และคณิตศาสตร์.

คณะศึกษาศาสตร์ มหาวิทยาลัยสงขลานครินทร์.

ศูนย์สะเต็มศึกษาแห่งชาติ. (2557). **คู่มือเครือข่ายสะเต็มศึกษา.** กรุงเทพฯ: สถาบันส่งเสริมการสอนวิทยาศาสตร์และทคโนโลยี.

ธัญญารัตน์ รัตน์หิรัญ. (2562). **การเกิดการเรียนรู้ตามแนวสเต็มศึกษาเพื่อพัฒนาทักษะกระบวนการทางวิทยาศาสตร์**

**และความสามารถในการสร้างสรรค์ผลงานสำหรับนักเรียนชั้นมัธยมศึกษาปีที่ 1.** วิทยานิพนธ์ สาขาหลักสูตรและการนิเทศ. คณะศึกษาศาสตร์ มหาวิทยาลัยศิลปากร.

อนุสรา พุ่มพิกุล. (2562). **ผลของการจัดการเรียนรู้ตามแนวทางสะเต็มศึกษาโดยใช้ปัญหาเป็นฐานที่เน้นกระบวนการคิดอย่างมี**

**วิจารณญาณที่มีต่อสมรรถนะการออกแบบวิธีการแก้ปัญหา ผลสัมฤทธิ์ทางการเรียน และความพึงพอใจของนักเรียนชั้นมัธยมศึกษาปีที่ 1**. วิทยานิพนธ์ สาขาวิชาวิทยาศาสตร์ศึกษา. คณะศึกษาศาสตร์ มหาวิทยาลัยศรีนครินทรวิโรฒ.