**แบบชี้แจงการแก้ไขบทความวิจัย/วิทยานิพนธ์**

**การประชุมวิชาการระดับชาติ “ราชภัฏเลยวิชาการ” ครั้งที่ 9**

**รหัสบทความ** 66184

**ชื่อบทความวิจัย/วิทยานิพนธ์** การประเมินความต้องการจำเป็นของการพัฒนาภาวะผู้นำเชิงเทคโนโลยีของผู้บริหารสถานศึกษา สังกัดสำนักงานเขตพื้นที่การศึกประถมศึกษาหนองคาย

|  |  |  |  |  |
| --- | --- | --- | --- | --- |
| **ประเด็น** | **ข้อเสนอแนะจากผู้ประเมิน** | | | **การแก้ไขของผู้เขียน** |
| **ผู้ประเมิน 1** | **ผู้ประเมิน 2** | **ผู้ประเมิน 3** |
| 1. ชื่อเรื่อง | ไม่มีแก้ไข | มีแก้ไข |  | Assessment of the Needs assessment of Technology Leadership of School Administrators Under Nong Khai Primary Education Service Area Office |
| 2. บทคัดย่อ | มีแก้ไข | มีแก้ไข |  | การวิจัยครั้งนี้มีวัตถุประสงค์เพื่อประเมินความต้องการจำเป็นของการพัฒนาภาวะผู้นำเชิงเทคโนโลยีของผู้บริหารสถานศึกษา สังกัดสำนักงานเขตพื้นที่การศึกประถมศึกษาหนองคาย กลุ่มตัวอย่าง ได้แก่ ผู้บริหารสถานศึกษา และครู จำนวน 341 คน ได้มาโดยการสุ่มแบบแบ่งชั้น เครื่องมือที่ใช้ในการวิจัย คือ แบบสอบถามเป็นแบบมาตราส่วนประมาณค่า 5 ระดับ มีค่าความเชื่อมั่นทั้งฉบับเท่ากับ 0.97 สถิติที่ใช้ในการวิเคราะห์ข้อมูล ได้แก่ ค่าเฉลี่ย ส่วนเบี่ยงเบนมาตรฐาน การเรียงลำดับความสำคัญของข้อมูล และการวิเคราะห์เนื้อหา ผลการวิจัย พบว่า การประเมินความต้องการจำเป็นของการพัฒนาภาวะผู้นำเชิงเทคโนโลยีของผู้บริหารสถานศึกษา สังกัดสำนักงานเขตพื้นที่การศึกประถมศึกษาหนองคาย ระดับสภาพปัจจุบันโดยรวมอยู่ในระดับปานกลาง ส่วนสภาพพึงประสงค์โดยรวมอยู่ในระดับมากที่สุด ซึ่งเมื่อพิจารณาค่าดัชนีลำดับความสำคัญของความต้องการจำเป็น มีค่าเท่ากับ 0.31 โดยด้านความเป็นผู้นำและวิสัยทัศน์เชิงเทคโนโลยี มีค่าดัชนีความลำดับความสำคัญของความต้องการจำเป็นมากที่สุด รองลงมาคือด้านการนำเทคโนโลยีมาใช้ในการเรียนการสอน ด้านการใช้เทคโนโลยีในการวัดผลและการประเมินผล ด้านการนำเทคโนโลยีสารสนเทศมาใช้ในการบริหารงาน ด้านการสนับสนุน การบริหารจัดการ และการดำเนินการด้านเทคโนโลยี และด้านจริยธรรมในการใช้เทคโนโลยี มีค่าความลำดับความสำคัญของความต้องการจำเป็นต่ำที่สุด  The purpose of this research is to assess the Needs assessment of technology leadership of educational executives working under Nong Khai Primary Education Service Area Office. The participants were 341 school administrators and teachers chosen using stratified sampling technique. The research instrument included a 5-point rating scale questionnaire, of which the entire reliability equaled 0.97. The statistical tools used were mean and standard deviation. After prioritizing and analyzing the data, it was found from the research result that the needs for technology leadership of educational executives working under Nong Khai Primary Education Service Area Office was at the medium level in terms of the current state, while the overall level of preferable state was at the highest. The Priority Need Index was determined as showing the highest value for the needs, following with the use of technology in the classroom, the use of technology in evaluation, the use of information technology in administration, the support, the technological management and operation, and finally the ethics in technology use which had the lowest value. |
| 3. ความเป็นมาของปัญหา | มีแก้ไข | มีแก้ไข |  | จากเหตุผลดังกล่าวข้างต้นผู้วิจัยจึงสนใจที่จะศึกษาเรื่องความต้องการจำเป็นของการพัฒนาภาวะผู้นำเชิงเทคโนโลยีของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาหนองคาย เพื่อจะได้นำผลวิจัยไปใช้เป็นข้อมูลเบื้องต้นในการหาแนวทางการพัฒนาภาวะผู้นำเชิงเทคโนโลยีของผู้บริหารสถานศึกษา ให้สามารถมีผู้นำที่มุ่งเน้นด้านเทคโนโลยีที่ยั่งยืน และนำไปสู่การพัฒนาคุณภาพการศึกษาให้ดียิ่งขึ้นต่อไป |
| 4. วิธีการดำเนินการวิจัย | มีแก้ไข | มีแก้ไข |  | กลุ่มตัวอย่างที่ใช้ในการวิจัย ได้แก่ ผู้บริหารสถานศึกษา และครู สังกัดสำนักงานเขตพื้นที่การศึกประถมศึกษาหนองคาย จำนวน 341 คน ได้มาโดยการสุ่มแบบแบ่งชั้น  แบบสอบถามที่จัดทำขึ้นได้รับการตรวจสอบความเที่ยงตรงเชิงเนื้อหา (Content Validity) จากผู้เชี่ยวชาญ จำนวน 5 คน พบว่า ข้อคำถามทุกข้อมีค่า IOC ตั้งแต่ 0.80-1.00 ซึ่งเกณฑ์การพิจารณาคือ มีค่ามากกว่า 0.50 แสดงว่ามีความเที่ยงตรงเชิงโครงสร้างผ่านเกณณ์ที่กำหนด |
| 5. ผลการวิจัย | มีแก้ไข | ไม่มีแก้ไข |  | จากตารางที่ 2 พบว่า สภาพปัจจุบันของการพัฒนาภาวะผู้นำเชิงเทคโนโลยีของผู้บริหารสถานศึกษา โดยรวมอยู่ในระดับมาก ( = 3.60, S.D. = 0.13 ) และเมื่อพิจารณารายด้านอยู่ในระดับมากทุกด้าน โดยด้านจริยธรรมในการใช้เทคโนโลยี ( = 3.63, S.D. = 0.20) มีค่าเฉลี่ยสูงสุด รองลงมาคือด้านการนำเทคโนโลยีสารสนเทศมาใช้ในการบริหารงาน ( = 3.62, S.D. = 0.20) ด้านการสนับสนุน การบริหารจัดการ และการดำเนินการด้านเทคโนโลยี (  = 3.62, S.D. = 0.20) รองลงมาคือด้านการใช้เทคโนโลยีในการวัดผลและการประเมินผล (  = 3.60, S.D. = 0.18) รองลงมาคือด้านการนำเทคโนโลยีมาใช้ในการเรียนการสอน ( = 3.57, S.D. = 0.20) และด้านความเป็นผู้นำและวิสัยทัศน์เชิงเทคโนโลยี (  =3.56, S.D. = 0.19) มีค่าเฉลี่ยต่ำที่สุด |
| 6. อภิปรายผล | มีแก้ไข | มีแก้ไข |  | 1. สภาพปัจจุบันของการพัฒนาภาวะผู้นำเชิงเทคโนโลยีของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาหนองคาย พบว่าโดยรวมอยู่ในระดับมาก ( = 3.60 , S.D. = 0.13 ) ซึ่งเมื่อพิจารณารายด้านพบว่าอยู่ในระดับมากทั้ง 6 ด้าน ทั้งนี้แสดงให้เห็นว่าในแต่ละด้านอยู่ในเกณฑ์ที่เท่าเทียมกันแต่ยังไม่ได้อยู่ในเกณฑ์ที่มากที่สุด แสดงให้เห็นว่าทุกด้านยังสามารถที่จะพัฒนาและสามารถที่จะเรียนรู้ให้เพิ่มมากยิ่งขึ้นได้ในอนาคต ที่เป็นเช่นนี้อาจเนื่องมาจากสภาพบริบททางสังคมโลกที่มีการเปลี่ยนแปลงทางเทคโนโลยีอย่างรวดเร็วจนส่งผลกระทบต่อสถานศึกษา ทำให้ผู้บริหารสถานศึกษาจำเป็นต้องมีความรู้ความเข้าใจในการใช้เทคโนโลยีเพื่อส่งเสริมการจัดการเรียนรู้และการจัดการศึกษา โดยมีวิสัยทัศน์และความเป็นผู้นำในการส่งเสริมให้ครูและบุคลากรสามารถนำเทคโนโลยีมาบูรณาการในการจัดการศึกษา และการทำงานภายในสถานศึกษาได้อย่างสอดคล้องกับบริบท ซึ่งสอดคล้องกับ ธีรโชติ หล่ายโท้ (2560) ได้ศึกษาวิจัยเรื่อง ความสัมพันธ์ระหว่างภาวะผู้นำเชิงเทคโนโลยีและทักษะด้านการเรียนรู้และนวัตกรรมของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาอุตรดิตถ์ เขต 2 ผลการวิจัยพบว่า ระดับภาวะผู้นำเชิงเทคโนโลยีของผู้บริหารสถานศึกษาตามความคิดเห็นของผู้บริหารสถานศึกษาและครูวิชาการ โดยรวมและรายด้านอยู่ในระดับมาก   2. สภาพพึงประสงค์ของการพัฒนาภาวะผู้นำเชิงเทคโนโลยีของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาหนองคาย พบว่าโดยรวมอยู่ในระดับมากที่สุด ( = 4.73 , S.D. = 0.35) เมื่อพิจารณารายด้านพบว่าด้านการนำเทคโนโลยีสารสนเทศมาใช้ในการบริหารงานมีค่าเฉลี่ยสูงสุด ( = 4.75, S.D. = 0.27) ทั้งนี้อาจเป็นเพราะการใช้เทคโนโลยีในการบริหารของผู้บริหาร เป็นพฤติกรรมที่ผู้บริหารแสดงออกถึงความสามารถในการประยุกต์ใช้เทคโนโลยีในเพื่อเพิ่มประสิทธิภาพในการปฏิบัติงาน ผู้บริหารจะต้องบูรณาการเทคโนโลยีในการจัดการเรียนการสอน การพัฒนางาน ตลอดจนพัฒนาความก้าวหน้าทางวิชาชีพโดยใช้เทคโนโลยี ซึ่งสอดคล้องกับ วรัฎฐา จงปัตนา (2562) ได้ศึกษาวิจัยเรื่อง การวิเคราะห์ความต้องการจำเป็นของการพัฒนาครูโรงเรียนอนุบาลทรัพย์ปัญญาตามแนวคิดภาวะผู้นำเชิงเทคโนโลยี พบว่า ภาวะผู้นำเชิงเทคโนโลยีในภาพรวมอยู่ในระดับมากที่สุด  3. ค่าดัชนีลำดับความสำคัญของความต้องการจำเป็น (PNImodified ) การประเมินความต้องการจำเป็นของการพัฒนาภาวะผู้นำเชิงเทคโนโลยีของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาหนองคาย โดยรวม (มีค่า PNImodified = 0.31) เมื่อพิจารณาเป็นรายด้านพบว่า ด้านความเป็นผู้นำและวิสัยทัศน์เชิงเทคโนโลยี มีค่าดัชนีความลำดับความสำคัญของความต้องการจำเป็น มากที่สุด ซึ่งสอดคล้องกับ ทอฝัน กรอบทอง (2560) ที่กล่าวว่า การมีวิสัยทัศน์ทางเทคโนโลยีสารสนเทศเป็นคุณสมบัติของภาวะผู้นำที่สามารถมองเห็นภาพบรรยากาศ สิ่งแวดล้อมทางเทคโนโลยีในอนาคตของสถานศึกษาที่ต้องการให้เป็นอย่างชัดเจน โดยต้องสอดคล้องกับเป้าหมายของสถานศึกษา มีความเป็นไปได้เพื่อกระตุ้นให้เกิดความคิดสร้างสรรค์และความร่วมมือในการทำงาน มองเห็นวิธีการปฏิบัติและการเผยแพร่วิสัยทัศน์ ดังนั้น ผู้บริหารควรกระตุ้นและส่งเสริมบุคลากรให้มีความมุ่งมั่นในการใช้เทคโนโลยีสารสนเทศ และมีเจตคติต่อการใช้เทคโนโลยีเพื่อการพัฒนาตนเองให้มีผลงานจนเป็นที่ยอมรับเชิงประจักษ์ |
| 7. สรุปผลการวิจัย | มีแก้ไข | มีแก้ไข |  | ผลการศึกษาสภาพปัจจุบัน สภาพที่พึงประสงค์และความต้องการจำเป็นของการพัฒนาภาวะผู้นำเชิงเทคโนโลยีของผู้บริหารสถานศึกษา พบว่า  1.1 สภาพปัจจุบันของการพัฒนาภาวะผู้นำเชิงเทคโนโลยีของผู้บริหารสถานศึกษา โดยรวมอยู่ในระดับมาก ( = 3.60 , S.D. = 0.13 ) เมื่อพิจารณารายด้านอยู่ในระดับมากทุกด้าน โดยด้านจริยธรรมในการใช้เทคโนโลยี ( = 3.63, S.D. = 0.20) มีค่าเฉลี่ยสูงสุด และด้านความเป็นผู้นำและวิสัยทัศน์เชิงเทคโนโลยี (  =3.56, S.D. = 0.19) มีค่าเฉลี่ยต่ำที่สุด  1.2 สภาพที่พึงประสงค์ของการพัฒนาภาวะผู้นำเชิงเทคโนโลยีของผู้บริหารสถานศึกษา โดยรวมอยู่ในระดับมากที่สุด (  = 4.73 , S.D. = 0.35) เมื่อพิจารณารายด้านอยู่ในระดับมากที่สุดทุกด้าน โดยด้านการนำเทคโนโลยีสารสนเทศมาใช้ในการบริหารงาน ( = 4.75, S.D. = 0.27) มีค่าเฉลี่ยสูงสุด และด้านความเป็นผู้นำและวิสัยทัศน์เชิงเทคโนโลยี (  = 4.71, S.D. = 0.23) มีค่าเฉลี่ยต่ำที่สุด  1.3 ความต้องการจำเป็นในการพัฒนาภาวะผู้นำเชิงเทคโนโลยีของผู้บริหารสถานศึกษา โดยรวม (มีค่า PNImodified = 0.31)เมื่อพิจารณาเป็นรายด้านพบว่า ด้านการความเป็นผู้นำและวิสัยทัศน์เชิงเทคโนโลยี มีค่าดัชนีความลำดับความสำคัญของความต้องการจำเป็น มากที่สุด (PNImodified = 0.33) และด้านจริยธรรมในการใช้เทคโนโลยี (PNImodified = 0.30) มีค่าดัชนีความลำดับความสำคัญของความต้องการจำเป็นต่ำที่สุด |
| 8. ข้อเสนอแนะ | มีแก้ไข | มีแก้ไข |  | 1. ข้อเสนอแนะในการนำผลการวิจัยไปใช้  การพัฒนาภาวะผู้นำเชิงเทคโนโลยีของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาหนองคาย ด้านความเป็นผู้นำและวิสัยทัศน์เชิงเทคโนโลยี มีความต้องการจำเป็นที่ต้องได้รับการพัฒนามากที่สุด ดังนั้นสถานศึกษาในสังกัดสำนักงานเขตพื้นที่การศึกษาประถมศึกษาหนองคาย จึงควรให้ความสำคัญในการพัฒนาเป็นอันดับแรก  2. ข้อเสนอแนะสำหรับการวิจัยครั้งต่อไป  ควรมีการนำความต้องการจำเป็นของการพัฒนาภาวะผู้นำเชิงเทคโนโลยีของผู้บริหารสถานศึกษา สังกัดสำนักงานเขตพื้นที่การศึกประถมศึกษาหนองคาย ด้านการความเป็นผู้นำและวิสัยทัศน์เชิงเทคโนโลยีไปศึกษาหาแนวทางในการพัฒนาภาวะผู้นำเชิงเทคโนโลยีของผู้บริหารสถานศึกษา เพื่อที่จะได้แนวทางในการพัฒนาที่เหมาะสมต่อไป |
| 9. เอกสารอ้างอิง | ไม่มีแก้ไข | ไม่มีแก้ไข |  | - |

ลงชื่อ สุจริต

(นางสาวสุจริต แสงสุวรรณ์)

# ผู้เขียนบทความ

**หมายเหตุ**

1. ในบทความฉบับแก้ไข ขอให้ระบุ ชื่อ – สกุล สถานะ และสังกัด ผู้เขียนบทความให้ชัดเจน

2. หากบทความเรื่องใดมีผู้เขียนมากกว่า 1 คน ขอให้ระบุผู้แต่งหลักโดยใส่เครื่องหมาย (\*) ท้ายสกุล บุคคลนั้น หากไม่ระบุจะถือว่าเป็นผู้แต่งหลักร่วมกัน