

คำสั่งสภามหาวิทยาลัยราชภัฏเลย

ที่ ................../2566

เรื่อง แต่งตั้งคณะกรรมการพิจารณาถึงความชอบธรรมด้านจริยธรรมการวิจัยในคนและ

คณะกรรมการพิจารณาการใช้สัตว์เพื่องานทางวิทยาศาสตร์

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามคำสั่งมหาวิทยาลัยราชภัฏเลย ที่ 003/2562 ลงวันที่ 18 มกราคม พ.ศ. 2562 ได้แต่งตั้งคณะกรรมการพิจารณาถึงความชอบธรรมด้านจริยธรรมการวิจัยในคนและคณะกรรมการพิจารณาการใช้สัตว์เพื่องานทางวิทยาศาสตร์ โดยมีวาระการดำรงตำแหน่ง 4 ปี ตั้งแต่วันที่ 18 มกราคม พ.ศ. 2562 ถึงวันที่ 17 มกราคม พ.ศ. 2566 แล้วนั้น

บัดนี้ คณะกรรมการชุดดังกล่าวได้ครบวาระการดำรงตำแหน่งแล้ว ฉะนั้น เพื่อให้การพิจารณาถึงความชอบธรรมด้านจริยธรรมการวิจัยในคนและคณะกรรมการพิจารณาการใช้สัตว์เพื่องานทางวิทยาศาสตร์ เป็นไปด้วยความเรียบร้อยและมีประสิทธิภาพ โดยมติที่ประชุมสภามหาวิทยาลัยราชภัฏเลย ในการประชุมครั้งที่ ........../2566 เมื่อวันที่ .................................... จึงแต่งตั้งบุคคลต่อไปนี้เป็นคณะกรรมการ ดังนี้

1. คณะกรรมการพิจารณาถึงความชอบธรรมด้านจริยธรรมการวิจัยในคน ประกอบด้วย

1.1 รองอธิการบดีฝ่ายวิจัยและประกันคุณภาพ ประธานกรรมการ

1.2 คณบดีคณะวิทยาศาสตร์และเทคโนโลยี กรรมการ

1.3 นายแพทย์สาธารณสุขจังหวัดเลย กรรมการ

1.4 ดร.จิตรศิริ ตันติชาติกุล กรรมการ

1.5 ดร.มธุรส ชลามาตย์ กรรมการ

1.6 ผู้ช่วยศาสตราจารย์เมธาคุณ พฤกษา กรรมการ

1.7 รองศาสตราจารย์ ดร.ภัทราพร เกษสังข์ กรรมการ

1.8 ผู้ช่วยศาสตราจารย์ ดร.ศถิรวรรณ สมบัติ กรรมการ

1.9 ผู้ช่วยศาสตราจารย์ ดร.พรกมล ระหาญนอก กรรมการ

1.10 ดร.จุไรรัตน์ อาจแก้ว กรรมการ

1.11 นางสาวเนตร์นวรี พาคำ กรรมการ

1.12 ผู้อำนวยการสถาบันวิจัยและพัฒนา กรรมการและเลขานุการ

1.13 รองผู้อำนวยการสถาบันวิจัยและพัฒนา กรรมการและผู้ช่วยเลขานุการ

หน้าที่ 1. พิจารณาถึงความชอบธรรมด้านจริยธรรมต่อโครงการวิจัยที่เกี่ยวข้องกับการศึกษาในคนทบทวนพิจารณาโครงการวิจัยที่ได้รับมอบหมายในฐานะผู้รับผิดชอบทบทวนพิจารณา (Primary reviewer) ทั้งโครงการที่เข้าข่ายการพิจารณาแบบครบองค์ประชุม (Full board review) โครงการที่เข้าข่ายการพิจารณาแบบรวดเร็ว (Expedited review) และโครงการที่เข้าข่ายยกเว้นการพิจารณาจริยธรรมการวิจัยในคน (Exemption review) พร้อมสรุปความเห็นและลงนามในแบบประเมิน และเตรียมนำเสนอในที่ประชุมตามวาระที่กำหนด

2. ประเมินโครงการวิจัยและพิจารณาถึงความชอบธรรมด้านจริยธรรมการวิจัยในคนของโครงการวิจัยที่ส่งมาขอรับพิจารณาในการดำเนินโครงการวิจัยของมหาวิทยาลัยราชภัฏเลย รวมถึงโครงการวิจัยที่บุคลากรของมหาวิทยาลัยราชภัฏเลย ได้รับทุนวิจัยจากสถาบันการศึกษาอื่น ๆ ในหน่วยงานภาครัฐและเอกชน ตลอดจนงานวิจัยที่ใช้ทุนวิจัยของผู้วิจัยเอง

3. ควบคุม กำกับ และติดตามโครงการวิจัยที่ผ่านการรับรองจริยธรรมการวิจัยในคน เพื่อให้เป็นการแน่ใจว่าไม่มีปัญหาในด้านจริยธรรมเกิดขึ้นระหว่างดำเนินการวิจัยจนเสร็จ

4. ให้คำปรึกษาในการดำเนินการเพื่อขอรับคำรับรองจริยธรรมการวิจัยในคน

5. ทำหน้าที่เป็นคณะกรรมการจรรยาบรรณของมหาวิทยาลัยราชภัฏเลยและวินิจฉัย การกระทำผิดจรรยาบรรณสำหรับการวิจัยในคน

6. เสนออธิการบดีหรือผู้ที่อธิการบดีมอบหมาย เพื่อแต่งตั้งผู้ทรงคุณวุฒิช่วยพิจารณาโครงการวิจัยตามความจำเป็นและความเหมาะสม

1. คณะกรรมการพิจารณาการใช้สัตว์เพื่องานทางวิทยาศาสตร์ ประกอบด้วย

2.1 ผู้ช่วยศาสตราจารย์จารุวัลย์ รักษ์มณี ประธานกรรมการ

2.2 นายสัตวแพทย์คณายศ กริอุณะ กรรมการ

2.3 ผู้ช่วยศาสตราจารย์ ดร.ธีรพร กทิศาสตร์ กรรมการ

2.4 ดร.สุภาษร สกุลใจตรง กรรมการ

2.5 ดร.ปิยะพงษ์ ชุมศรี กรรมการ

2.6 ดร.กิตติ ตันเมืองปัก กรรมการและเลขานุการ

2.7 ผู้ช่วยศาสตราจารย์สว่าง กุลวงษ์ กรรมการและผู้ช่วยเลขานุการ

หน้าที่ 1. จัดทำแผนพัฒนาและแผนงบประมาณของหน่วยเลี้ยงสัตว์ให้สอดคล้องกับจรรยาบรรณและมาตรฐานการเลี้ยงและใช้สัตว์เสนอต่ออธิการบดี

2. พิจารณาข้อเสนอโครงการวิจัยที่ขอใช้สัตว์เพื่องานทางวิทยาศาสตร์ เพื่อพิจารณาอนุมัติหรือไม่อนุมัติ หรือให้เปลี่ยนแปลงแก้ไขข้อเสนอโครงการวิจัยที่ขอใช้สัตว์เพื่องานทางวิทยาศาสตร์

3. ติดตาม กำกับ และดูแลการดำเนินโครงการวิจัยที่ได้รับการพิจารณาแล้ว และพิจารณาสั่งแก้ไข ระงับ ยับยั้ง หรือยุติโครงการวิจัยในกรณีที่ไม่เป็นไปตามข้อเสนอของโครงการวิจัย

4. กำกับและดูแลให้มีการดูแลสุขภาพของสัตว์ โดยสัตวแพทย์ประจำสถานที่ดำเนินการ

5. ตรวจสอบและกำกับดูแลให้มีการดูแลสถานที่ดำเนินการต่อสัตว์ให้มีการเลี้ยงและใช้สัตว์ เพื่องานทางวิทยาศาสตร์ให้เป็นไปตามจรรยาบรรณ

6. จัดทำแผนและดำเนินการให้มีการพัฒนาบุคลากร กรณีการวิจัยที่ใช้สัตว์เพื่องานทางวิทยาศาสตร์

7. จัดทำแผนและดำเนินการให้มีการเผยแพร่ความรู้และประชาสัมพันธ์ให้บุคลากรได้เข้าใจเรื่อง จรรยาบรรณ มาตรฐานการเลี้ยงสัตว์และใช้สัตว์ และพระราชบัญญัติสัตว์เพื่องานทางวิทยาศาสตร์ พ.ศ. 2558

8. กำหนดมาตรฐานวิธีปฏิบัติงาน (Standard Operating Procedure : SOP) การปฏิบัติหน้าที่ของคณะกรรมการกำกับ ดูแล และมาตรฐานการปฏิบัติงานเลี้ยงและใช้สัตว์ของสถานที่ดำเนินการ

9. จัดทำรายงานการดำเนินการต่อสัตว์ทุก 6 เดือน และกำกับการจัดทำสถิติการเลี้ยงและ ใช้สัตว์ทุก 6 เดือนของผู้กำกับ ดูแลสถานที่ดำเนินการ เพื่อรายงานต่อเลขานุการคณะกรรมการการวิจัยแห่งชาติ และจัดทำสรุปรายงานประจำปี

10. ทำหน้าที่เป็นคณะกรรมการจรรยาบรรณของมหาวิทยาลัยราชภัฏเลย และวินิจฉัย การกระทำผิดจรรยาบรรณสำหรับการวิจัยที่ใช้สัตว์เพื่องานทางวิทยาศาสตร์

11. เสนออธิการบดีหรือผู้ที่อธิการบดีมอบหมาย เพื่อแต่งตั้งผู้ทรงคุณวุฒิช่วยพิจารณาโครงการวิจัยตามความจำเป็นและความเหมาะสม

โดยให้คณะกรรมการที่ได้รับแต่งตั้งตามข้อ 1 และข้อ 2 ข้างต้น มีวาระการดำรงตำแหน่ง 4 ปีนับแต่วันที่ได้รับแต่งตั้ง และอาจได้รับการแต่งตั้งใหม่อีกครั้งเมื่อครบวาระ ผลการพิจารณาของคณะกรรมการให้ถือเสียงข้างมาก การประชุมคณะกรรมการให้มีองค์ประชุมเกินกว่ากึ่งหนึ่งของจำนวนกรรมการแต่ละคณะ ทั้งนี้ ให้คณะกรรมการปฏิบัติหน้าที่เต็มความสามารถเพื่อให้เกิดประโยชน์และเป็นผลดีแก่มหาวิทยาลัย

ทั้งนี้ ตั้งแต่บัดนี้เป็นต้นไป

สั่ง ณ วันที่.......... เดือน.................. พ.ศ. 2566

(ผู้ช่วยศาสตราจารย์สนิท เหลืองบุตรนาค)

นายกสภามหาวิทยาลัยราชภัฏเลย