**การพัฒนาความสามารถการอ่านภาษาอังกฤษเพื่อความเข้าใจ โดยใช้เทคนิค KWL ของนักเรียนระดับชั้นมัธยมศึกษา**

**The Development of English Reading Comprehension Ability by Using KWL Technique for Secondary Level**

เปรมมิษา หลักม่วง1อัมราภรณ์ หนูยอด2ปณัสนันท์ กิติชัยเดชอนันต์3

E-mail: sb6340102119@lru.ac.th

โทรศัพท์: **097-30203535**

**บทคัดย่อ**

การอ่านเพื่อความเข้าใจ ช่วยส่งเสริมให้ผู้เรียนเกิดกระบวนการคิดวิเคราะห์ และสร้างความหมายจากบทความที่อ่าน ซึ่งมีวัตถุประสงค์ในการวิจัยเพื่อเปรียบทียบความสามารถด้านการอ่านภาษาอังกฤษเพื่อความเข้าใจของนักเรียนระดับมัธยมศึกษา โดยใช้เทคนิค KWL กับเกณฑ์คะแนนร้อยละ 80 กลุ่มตัวอย่างที่ใช้ในการวิจัยครั้งนี้เป็นนักเรียนระดับชั้นมัธยมศึกษา โรงเรียนมัธยมขนาดใหญ่พิเศษแห่งหนึ่งในจังหวัดขอนแก่น ภาคเรียนที่ 1 ปีการศึกษา 2566 รวมทั้งสิ้น 44 คน โดยการเลือกแบบเจาะจง วิจัยนี้เป็นวิจัยเชิงทดลอง เครื่องมือที่ใช้ในการวิจัยคือ แผนการจัดการเรียนรู้จำนวน 6 แผน แบบทดสอบวัดความสามารถด้านการอ่านภาษาอังกฤษเพื่อความเข้าใจ จำนวน 1 ชุด การวิเคราะห์ข้อมูลโดยหาค่าเฉลี่ย ( x ) และร้อยละ

ผลวิจัยพบว่า นักเรียนมีความสามารถด้านการอ่านเพื่อความเข้าใจหลังเรียนโดยใช้เทคนิคการสอนแบบ KWL คิดเป็นร้อยละ 85.57 ซึ่งสูงกว่าเกณฑ์ตามที่กำหนดไว้

**คำสำคัญ:** การอ่านภาษาอังกฤษเพื่อความเข้าใจ, เทคนิคการสอนแบบ KWL

**Abstract**

Reading Comprehension encourages students to contribute critical thinking and create meaning from the articles. The objective of this research is to compare the English reading comprehension abilities of secondary school students by using the KWL technique with a score criterion of 80 percent. The participants in this research were secondary school students from a large special high school in Khon Kaen Province, Semester 1, academic year 2023, totaling 44 students by purposeful selection. This is a pre-experimental design. The tools used in the research are 6 lesson plans and 1 set of English reading comprehension tests. Data analysis was conducted using the average (x) and percentage.

The results of the research found that students' ability in reading comprehension after studying using the KWL technique was 85.57%, which is higher than the specified threshold.

**Keywords:** Reading Comprehension, KWL technique

**ความเป็นมาและปัญหา**

ปัจจุบันภาษาอังกฤษมีความจำเป็นอย่างมากในระบบการศึกษารวมไปถึงเป็นภาษาที่ใช้กันอย่างทั่วโลกเพื่อสื่อสารความเข้าใจจึงไม่สามารถปฎิเสธได้ว่าภาษาอังกฤษได้เข้ามาแทรกแทรงในชีวิตประจำวันไม่ว่าจะเป็น ข้อมูล ข่าวสาร ผู้ที่มีความรู้ความสามารถในการใช้ภาษาอังกฤษย่อมมีข้อได้เปรียบกว่าผู้ที่ขาดความรู้ความสามารถในการใช้ภาษาอังกฤษ เนื่องจากประชากรในหลายประเทศใช้สื่อสารทั้งในฐานะภาษาแรก (Native Language) และภาษาราชการ (Official Language) นอกจากนั้นการสื่อสารภาษาอังกฤษยังมีความสำคัญในหลายสาขาวิชาชีพ ซึ่งแม้ว่าในประเทศไทยภาษาอังกฤษจัดเป็นรายวิชาบังคับในทุกระดับชั้นตั้งแต่ ระดับประถมศึกษา มัธยมศึกษา ตลอดจนถึงระดับอุดมศึกษา (จิราภรณ์ อินทรสอน, 2019) แต่ยังคงแสดงให้เห็นถึงปัญหาการสื่อสารด้านภาษาอังกฤษในทั่วไปอยู่เป็นจำนวนมาก

องค์ประกอบหลักที่จะช่วยส่งเสริมทักษะในการใช้ภาษาอังกฤษเพื่อพัฒนาคุณภาพของนักเรียนตามความมุ่งหวังของหลักสูตร

และเป็นหัวใจของการเรียนรู้ภาษาอังกฤษ นั่นคือความสามารถในการอ่าน เนื่องจากการอ่านมีความสําคัญต่อมนุษย์อย่างมาก การอ่านมีความจําเป็นต่อการศึกษาเล่าเรียน ทำให้เกิดการเรียนรู้ตลอดชีวิต (Lifelong learning) การอ่านภาษาอังกฤษยังเป็นสิ่งที่มีประโยชน์ต่อผู้อ่านเพราะทำให้เกิดการพัฒนาตนเอง ทักษะการอ่านจึงเป็นทักษะที่เชื่อมโยงและบูรณาการเข้ากับทักษะการเรียนรู้อื่นๆได้ง่าย เช่น การฟัง การพูดและการเขียน การอ่านภาษาอังกฤษจึงมีความสำคัญที่จะต้องได้รับการพัฒนาให้มีประสิทธิภาพอยู่เสมอ การอ่านทำให้เกิดการพัฒนาด้านสติปัญญา ความรู้ ความสามารถ พฤติกรรมและค่านิยมต่างๆ การอ่านจึงจำเป็นต้องฝึกให้เกิด (จุลธีระ สุมิตราและประสีระเตสัง รัชกร, 2021) ดังนั้นทักษะการอ่านภาษาอังกฤษจึงมีความสำคัญอย่างมากต่อการเรียนการสอน การอ่านเปรียบเสมือนกุญแจไขความรู้ซึ่งมีอยู่อย่างมากมายไม่รู้จบ นอกจากนั้นการอ่านภาษาอังกฤษยังเป็นสื่อกลางของการเรียนรู้และถ้านำไปใช้ประโยชน์ต่อสังคมสังคมนั้นย่อมมีประสิทธิภาพก้าวหน้าได้อย่างรวดเร็ว

แต่การศึกษาสภาพปัญหาในการจัดการเรียนการสอนภาษาอังกฤษพบว่า นักเรียนส่วนใหญ่มีปัญหาด้านการอ่านเป็นอย่างมากและปัญหาที่น่ามีความน่าเป็นห่วงสำหรับนักเรียนไทยคือ ไม่ชอบอ่านหนังสือ ไม่ชอบการคิด มีเพียงส่วนน้อยที่มีความสามารถทางภาษาในระดับดี ทำให้ภาพรวมคุณภาพการศึกษาภาษาอังกฤษค่อนข้างต่ำ จึงควรเร่งหาทางแก้ไขปรับปรุงโดย สอดคล้องกับข้อสรุปของ นันทิพา สันทัดการ (2562) ที่ได้กล่าวว่า ผู้เรียนขาดทักษะการอ่านภาษาอังกฤษเพื่อความเข้าในส่งผลให้มีผลสัมฤทธิ์ทางการเรียนภาษาอังกฤษต่ำ แม้ว่าทุกวันนี้นักเรียนไทยมีโอกาสในการเรียนรู้ภาษาอังกฤษที่หลากหลายขึ้นจากครูผู้สอนทั้งในห้องเรียนและนอกห้องเรียน เช่น สื่อการสอนออนไลน์ เกม เพลงและ ภาพยนตร์ เป็นต้น การสอนทักษะการอ่านเพื่อความเข้าใจในระบบการศึกษาไทยที่ผ่านมา ครูผู้สอนได้มุ่งเน้นแค่การแปลความหมายของคำศัพท์ การออกเสียง แต่ไม่ได้เน้นเน้นถึงวิธีการอ่านเพื่อความเข้าใจของนักเรียน นอกจากนี้ยังไม่เห็นถึงความสำคัญของการอ่านเพื่อความเข้าใจ เนื่องจากในชีวิตประจำวันของนักเรียนไม่มีโอกาสได้ใช้ภาษาอังกฤษเป็นภาษาหลัก จึงทำให้นักเรียนขาดทักษะการอ่าน ไม่สามารถสรุปใจความสำคัญของเนื้อหาที่อ่านหรือจับประเด็นในเรื่องที่อ่าน ทำให้ไม่สามารถทำแบบทดสอบได้ ซึ่งสะท้อนให้เห็นว่าครูผู้สอนจะต้องปรับการจัดการเรียนการสอนให้เหมาะสมกับระดับนักเรียนเพื่อพัฒนาคุณภาพการอ่านภาษาอังกฤษเพื่อความเข้าใจให้บรรลุตามมาตรฐานการเรียนรู้ที่กำหนดไว้

จากการศึกษาและสํารวจสภาพปัญหาในชั้นเรียนรายวิชาภาษาอังกฤษมัธยมศึกษาปีที่ 3 ซึ่งผู้วิจัยได้ฝึกปฏิบัติการสอน ผู้วิจัยได้สังเกตและพิจารณาถึงสาเหตุจากแบบสํารวจสภาพปัญหา พบว่านักเรียนส่วนมากมีปัญหาด้านการอ่าน ซึ่งปัญหาด้านการอ่านที่พบมากที่สุด คือ ปัญหาการอ่านเพื่อความเข้าใจ เนื่องจากนักเรียนส่วนมากไม่สามารถอ่านบทความภาษาอังกฤษแล้วจับใจความสำคัญหรือสรุปประเด็นเนื้อหาสาระของเรื่องที่อ่านได้ เกิดจากการที่นักเรียนสับสนใจความหลักและใจความรอง ซึ่งนักเรียนส่วนใหญ่แยกแยะไม่ได้ว่าส่วนใดเป็นประเด็นสําคัญของเรื่อง จึงไม่สามารถเรียงลำดับเรื่องราวได้ อีกทั้งยังไม่รู้ความหมายคำศัพท์ในเนื้อเรื่อง ไม่ชอบการอ่านบทความภาษาอังกฤษที่มีความยาวจึงสงผลกระทบต่อการเรียนเมื่อให้ศึกษาเรื่องใดเรื่องหนึ่ง ผู้วิจัยได้ตระหนักถึงความสําคัญของปัญหาดังกล่าว จึงได้ศึกษาเทคนิคการสอนที่จะช่วยส่งเสริมทักษะทางด้านการอ่านเพื่อความเข้าใจแก่นักเรียน ซึ่งพบว่ามีเทคนิคการสอนอ่านที่หลากหลาย เช่น SQ4R ,Metacognitive และ KWL เป็นต้น ผู้วิจัยเห็นว่าเทคนิคการสอนโดยใช้ KWL เป็นเทคนิคการสอนที่น่าสนใจมีความเหมาะสมในการจัดการเรียนรู้เพื่อส่งเสริมทักษะด้านการอ่านเพื่อความเข้าใจให้แก่ผู้เรียนจากที่ผู้วิจัยได้ทำการศึกษาเทคนิค KWL ในการสอนการอ่านเพื่อความเข้าใจ โดยเทคนิคการเรียนรู้แบบ KWL ซึ่งคิดค้นโดย Carr และ Ogle เทคนิคการเรียนรู้แบบ KWL คือกระบวนการเรียนรู้ที่เน้นให้ผู้เรียนมีทักษะกระบวนการอ่าน ซึ่งสอดคล้องกับทักษะการคิดอย่างรู้ว่าตัวผู้อ่านคิดอะไร มีวิธีคิดอย่างไร สามารถตรวจสอบความคิดของตนเองได้ และสามารถปรับเปลี่ยนกลวิธีการคิดของตนเองได้ โดยผู้เรียนจะได้รับการฝึกให้ตระหนักในกระบวนการทำความเข้าใจตนเอง มีการวางแผน ตั้งจุดมุ่งหมาย ตรวจสอบความเข้าใจของตน (Carr & Ogle, 1987) ซึ่งสอดคล้องณัฐนันท์โม้ พิมพ์ (2565) ได้สรุปขั้นตอนกิจกรรมการเรียนรู้ KWL ได้ว่า การจัดกิจกรรมการเรียนรู้แบบ KWL เป็นกระบวนการเรียนรู้ที่เน้นให้ผู้เรียนรู้จักใช้ความรู้เดิมของตนเองในการเรียนรู้สิ่งใหม่ๆโดยกระตุ้นให้ผู้เรียนฝึกการใช้สมอง มีการวางแผน ตั้งจุดมุ่งหมาย ตรวจสอบความเข้าใจของตน มีการจัดระบบข้อมูลเพื่อการดึงมาใช้ภายหลังการเรียนรู้ได้อย่างมีประสิทธิภาพ โดยการจัดการเรียนรู้แบบการเรียนรู้ KWL ประกอบด้วย 4 ขั้นตอนดังนี้ ขั้นตอนที่ 1 คือ K (What you know) เป็นขั้นตอนการตรวจสอบความรู้พื้นฐานของ ผู้เรียนในเรื่องนั้นๆก่อนเรียน ขั้นตอนที่ 2 คือ W (What you want to know) เป็นขั้นตอนที่ตรวจสอบว่าผู้เรียน ต้องการรู้อะไรเพิ่มเติมบ้าง และจะเรียนรู้เรื่องเหล่านั้นได้อย่างไร ขั้นตอนที่ 3 คือ L (What you have learned) เป็นขั้นตอนที่ตรวจสอบว่าผู้เรียนเกิด การเรียนรู้เรื่องอะไรบ้าง

จากการศึกษาและค้นคว้าข้อมูลดังกล่าวทำให้ผู้วิจัยมีความสนใจที่จะศึกษาการพัฒนาทักษะการอ่านภาษาอังกฤษเพื่อความเข้าใจโดยใช้เทคนิค KWL กับนักเรียนชั้นมัธยมศึกษาปีที่ 3 โรงเรียนมัธยมศึกษาขนาดใหญ่พิเศษ จังหวัดหนึ่งในภาคตะวันออกเฉียงเหนือ เพื่อให้ผู้เรียนมีทักษะการอ่านเพื่อความเข้าใจและเกิดความรู้ความเข้าใจในภาษาอังกฤษมากขึ้น

**วัตถุประสงค์ของการวิจัย**

1. เพื่อเปรียบเทียบความสามารถการอ่านเพื่อความเข้าใจของนักเรียนชั้นมัธยมศึกษาปีที่ 3 หลังเรียนโดยใช้เทคนิคการสอนแบบ KWL กับเกณฑ์คะแนนร้อยละ 80 ขึ้นไป

**วิธีการดำเนินการวิจัย**

**1. ประเภทของการวิจัย**

รูปแบบของการวิจัยในครั้งนี้ใช้รูปแบบการวิจัยเชิงทดลอง (Pre-experimental Designs) เป็นการทดลองกลุ่มเดียว วัดครั้งเดียว (The one - group posttest design)

|  |
| --- |
| X O1 |

เมื่อ X การใช้เทคนิคการสอนแบบ KWL

O1 ผลการทดสอบความสามารถด้านการอ่านภาษาอังกฤษเพื่อความเข้าใจ

**2. ประชากรและกลุ่มตัวอย่าง**

2.1 ประชากรที่ใช้ในการศึกษาคือ นักเรียนชั้นมัธยมศึกษาปีที่ 3 โรงเรียนมัธยมศึกษาขนาดใหญ่พิเศษ ในจังหวัดขอนแก่น จำนวน 5 ห้อง รวมทั้งสิ้น 215 คน

2.2 กลุ่มตัวอย่างที่ใช้ในการศึกษาคือ นักเรียนชั้นมัธยมศึกษาปีที่ 3 โรงเรียนมัธยมศึกษาขนาดใหญ่พิเศษ ในจังหวัดขอนแก่น รวมทั้งสิ้น 44 คน ได้มาจากการเลือกแบบเจาะจง (Purposive sampling) จากห้องเรียนที่ผู้วิจัยได้ทำการสอนรายวิชาภาษาอังกฤษพื้นฐาน

**3. เครื่องมือที่ใช้ในการเก็บข้อมูล**

เครื่องมือที่ใช้ในการเก็บรวบรวมข้อมูลในครั้งนี้ ประกอบด้วย แผนการจัดการเรียนรู้การอ่านภาษาอังกฤษเพื่อความเข้าใจโดยใช้เทคนิค KWL และแบบทดสอบวัดความสามารถการอ่านภาษาอังกฤษเพื่อความเข้าใจ

3.1 แผนการจัดการเรียนรู้โดยใช้เทคนิคการสอนแบบ KWL จำนวน 6 แผน 6 ชั่วโมง

แผนการจัดการเรียนรู้ที่ 1 เรื่อง All about me

แผนการจัดการเรียนรู้ที่ 2 เรื่อง Fashion Forword

แผนการจัดการเรียนรู้ที่ 3 เรื่อง That’s environment

แผนการจัดการเรียนรู้ที่ 4 เรื่อง In The Future

แผนการจัดการเรียนรู้ที่ 5 เรื่อง What’s cooking?

แผนการจัดการเรียนรู้ที่ 6 เรื่อง Know The Rules

3.2 แบบทดสอบวัดความสามารถการอ่านภาษาอังกฤษเพื่อความเข้าใจ แบบปรนัย 4 ตัวเลือก 20 ข้อ จำนวน 1 ชุด

**4. การรวบรวมข้อมูล**

ผู้วิจัยดำเนินการเก็บรวบรวมข้อมูลจากนักเรียนชั้นมัธยมศึกษาปีที่ 3 โรงเรียนมัธยมศึกษาขนาดใหญ่พิเศษ จังหวัดขอนแก่น ในรายวิชาภาษาอังกฤษพื้นฐาน ภาคเรียนที่ 1 ปีการศึกษา 2566 จำนวน 44 คน

4.1 ผู้วิจัยปฐมนิเทศนักเรียนชั้นมัธยมศึกษาปีที่ 3 ที่เป็นกลุ่มตัวอย่าง จากรายวิชาภาษาอังกฤษพื้นฐาน โดยแจ้งวัตถุประสงค์ของการวิจัยและประโยชน์ที่คาดว่าจะได้รับของการวิจัยครั้งนี้

4.2 ผู้วิจัยดำเนินการจัดการเรียนการสอนการอ่านภาษาอังกฤษเพื่อความเข้าใจ โดยใช้เทคนิค KWL เป็นระยะเวลา 3 สัปดาห์ รวมทั้งสิ้น 6 คาบ

4.3 ผู้วิจัยทดสอบวัดความสามารถการอ่านเพื่อความเข้าใจหลังเรียนกับกลุ่มตัวอย่าง แบบปรนัย 20 ข้อ 20 คะแนน

4.4 ผู้วิจัยนำข้อมูลที่ได้จากการทดสอบวัดคามสามารถการอ่านภาษาอังกฤษเพื่อความเข้าใจของนักเรียนหลังเรียนโดยใช้เทคนิค KWL มาวิเคราะห์หาค่าเฉลี่ย และค่าร้อยละ เพื่อเทียบกับเกณฑ์ร้อยละ 80 ที่กำหนดไว้

**5. การวิเคราะห์ข้อมูล**

5.1 วิเคราะห์ผลการทดสอบเพื่อวัดความสามารถในการอ่านภาษาอังกฤษเพื่อความเข้าใจของนักเรียนแล้วนำมาเทียบกับเกณฑ์ที่กำหนด

**ผลการวิจัย**

ผลการวิเคราะห์ความสามารถการอ่านภาษาอังกฤษเพื่อความเข้าใจหลังเรียน โดยใช้เทคนิค KWL ของนักเรียนมัธยมศึกษาชั้นปีที่ 3 โรงเรียนมัธยมศึกษาขนาดใหญ่พิเศษ ในจังหวัดขอนแก่น ดังตารางต่อไปนี้

**ตารางที่ 1** แสดงข้อมูลผลการวิเคราะห์ความสามารถการอ่านภาษาอังกฤษเพื่อความเข้าใจหลังเรียนโดยใช้เทคนิค KWL กับเกณฑ์คะแนนร้อยละ 80

|  |  |  |  |  |  |  |  |
| --- | --- | --- | --- | --- | --- | --- | --- |
| **กลุ่มตัวอย่าง (คน)** | **จำนวนนักเรียนที่ไม่ผ่านการทดสอบ** | | **จำนวนนักเรียนที่ผ่านการทดสอบ** | | **ผลความสามารถการอ่านภาษาอังกฤษเพื่อความเข้าใจ (คะแนนเต็ม 20 คะแนน)** | | **ผลความสามารถการอ่านภาษาอังกฤษเพื่อความเข้าใจกับเกณฑ์** |
| จำนวน(คน) | ค่าร้อยละ | จำนวน(คน) | ค่าร้อยละ | ค่าเฉลี่ย | S.D | ค่าร้อยละ |
| 44 | 5 | 11.28 | 39 | 88.72 | 15.20 | 1.76 | 85.57 |

จากตารางที่ 1 แสดงผลการเปรียบเทียบความสามารถการอ่านภาษาอังกฤษเพื่อความเข้าใจของนักเรียนชั้นมัธยมศึกษาปีที่ 3 หลังเรียนโดยใช้เทคนิค KWL กับเกณฑ์คะแนนร้อยละ 80 สรุปได้ว่านักเรียนที่ผ่านเกณฑ์การทดสอบจำนวน 39 คน คิดเป็นร้อยละ 85.57 และจำนวนนักเรียนที่ไม่ผ่านเกณฑ์การทดสอบ 5 คน คิดเป็นร้อยละ 11.28 ซึ่งผลความสามารการอ่านภาษาอังกฤษเพื่อความเข้าใจมีคะแนนเฉลี่ย 15.20 คิดเป็นร้อยละ 85.57 ซึ่งสูงกว่าเกณฑ์ร้อยละ 80 ตามที่กำหนดไว้



ภาพที่ 1 บรรยากาศในห้องเรียนการอ่านภาษาอังกฤษเพื่อความเข้าใจโดยใช้เทคนิค KWL

จากภาพที่ 1 การทำแบบทดสอบความสามารถการอ่านภาษาอังกฤษเพื่อความเข้าใจ ชี้ให้เห็นว่านักเรียนมีการคิดอย่างเป็นระบบ มีวิธีการคิดคำถามเพื่อที่จะทำให้ตนเองสามาถจับใจความสำคัญของเนื้อเรื่องได้ ซึ่งช่วยส่งเสริมให้นักเรียนมีความเข้าใจในเนื้อหาหรือบทอ่านภาษาอังกฤษได้ดีมากยิ่งขึ้น

**อภิปรายผล**

ผลการเปรียบเทียบความสามารถการอ่านภาษาอังกฤษเพื่อความเข้าใจของนักเรียนมัธยมศึกษาปีที่ 3 หลังเรียน ด้วยการจัดการเรียนรู้ โดยใช้เทคนิค KWL มีผลคะแนนเฉลี่ย เท่ากับ 15.20 เฉลี่ยการพัฒนาทักษะการอ่านภาษาอังกฤษเพื่อจับใจความที่สูงขึ้น โดยสามารถอภิปรายผลได้ดังนี้

จากการวิเคราะห์ค่าเฉลี่ยของคะแนนแบบทดสอบหลังเรียนของนักเรียน ความสามารถการอ่านภาษาอังกฤษเพื่อความเข้าใจของนักเรียนชั้นมัธยมศึกษาปีที่ 3 ระหว่างหลังเรียนโดยใช้เทคนิค KWL กับเกณฑ์คะแนนร้อยละ 80 สรุปได้ว่านักเรียนที่ผ่านเกณฑ์การทดสอบจำนวน 39 คน คิดเป็นร้อยละ 88.72 และจำนวนนักเรียนที่ไม่ผ่านเกณฑ์การทดสอบ 5 คน คิดเป็นร้อยละ 11.28 ซึ่งผลความสามารถด้านการอ่านภาษาอังกฤษเพื่อความเข้าใจมีคะแนนเฉลี่ย 15.20 คิดเป็นร้อยละ 85.57 ซึ่งมากกว่าเกณฑ์ร้อยละ 80 ตามที่กำหนดไว้ ซึ่งสอดคล้องกับวัตถุประสงค์ของงานวิจัย แสดงให้เห็นว่านักเรียนมีการพัฒนาทักษาะความสามารถการอ่านภาษาอังกฤษเพื่อความเข้าใจได้ดี เนื่องจากการใช้เทคนิคการสอน KWL มีการสอดแทรกการพัฒนาทักษะทางความคิดสร้างสรรค์เข้าไปด้วย และได้ฝึกการคิดต่อยอดจากความรู้เดิมอย่างเป็นระบบมาเชื่อมโยงกับความรู้ใหม่ โดยมีกรอบและแนวทางให้นักเรียนเชื่อมโยงเนื้อหาอย่างเป็นลำดับขั้นตอน ส่งผลให้มีการพัฒนาทักษะทางการอ่านภาษาอังกฤษเพื่อความเข้าใจได้ดียิ่งขึ้น ซึ่งสอดคล้องกับ Carr and Ogle (1987) กล่าวว่า การสอนโดยใช้เทคนิค KWL มีการจัดกิจกรรมการอ่านที่เกี่ยวข้องกับทฤษฎีโครงสร้างประสบการณ์เดิม เช่น มีการจัดกิจกรรมการเรียนการสอนที่นักเรียนจะต้องใช้ประสบการณ์เดิม และเมื่อนักเรียนได้รับการสอนแบบ KWL ในการอ่านภาษาอังกฤษเพื่อความเข้าใจทำให้นักเรียนได้พัฒนาทักษะด้านการอ่านได้ดียิ่งขึ้น มีการเชื่อมโยงเรื่องที่ตนเองอ่านไปยังเรื่องราวในชีวิตประจำวันได้หรือสอดคล้องกับเรื่องใกล้ตัวของผู้เรียนและสามารถนำไปต่อยอดในทักษะอื่นๆได้ ซึ่งสอดคล้องกับ สุวัลลี ขุนแสง (2561) ได้วิจัยเรื่อง รายงานผลการพัฒนาแบบฝึกทักษะการอ่านภาษาอังกฤษเพื่อความเข้าใจของนักเรียนชั้นประถมศึกษาปีที่ 6 พบว่า แบบฝึกทักษะการอ่านภาษาอังกฤษที่ผู้วิจัยสร้างขึ้น มีค่าประสิทธิภาพอยู่ที่ 84.55/87.81 นักเรียนมีผลสัมฤทธิ์ทางการเรียนในการอ่านภาษาอังกฤษเพื่อความเข้าใจสูงกว่าก่อนเรียน

ดังนั้น กล่าวโดยสรุปได้ว่าการใช้เทคนิค KWL สามารถพัฒนาความสามารถการอ่านภาษาอังกฤษเพื่อความเข้าใจของนักเรียนชั้นมัธยมศึกษาปีที่ 3 ได้นักเรียนเกิดทักษะการเรียนรู้จากการตั้งคำถาม บูรณาการกับความรู้เดิมของตนเอง ทำให้สามารถจับใจความเรื่องที่อ่านได้ ส่งผลให้เกิดทักษะการเรียนรู้ที่ยั่งยืนต่อไป

**สรุปผลการวิจัย**

การพัฒนาความสามาราถการอ่านภาษาอังกฤษเพื่อความเข้าใจโดยใช้เทคนิค KWL ของนักเรียนชั้นมัธยมศึกษาปีที่ 3 สามารถสรุปผลได้ว่า นักเรียนมีความสามารถการอ่านเพื่อความเข้าใจหลังเรียนโดยใช้เทคนิคการสอนแบบ KWL คิดเป็นร้อยละ 85.57 ซึ่งสูงกว่าเกณฑ์ตามที่กำหนดไว้

**ข้อเสนอแนะ**

ข้อเสนอแนะในการนำผลการวิจัยไปใช้

1. กระบวนการจัดการเรียนรู้โดยใช้เทคนิค KWL ช่วยให้นักเรียนพัฒนาทักษะการอ่านเพื่อความเข้าใจได้ ครูผู้สอนควรนำไปใช้กับทักษะด้านอื่นๆ โดยออกแบบการจัดการเรียนรู้ให้เหมาะสมกับผู้เรียนและทักษะที่ต้องการพัฒนา

2. กระบวนการจัดการเรียนรู้โดยใช้เทคนิค KWL อาจใช้เวลานานในการศึกษาและวัดผล ผู้สอนควรออกแบบกิจกรรมให้เหมาะสมและกระชับเพื่อพัฒนาผู้เรียนได้ตรงประเด็น บทอ่านเหมาะสมกับระดับของผู้เรียนและครอบคลุม วัดได้ง่าย

ข้อเสนอแนะสำหรับการวิจัยครั้งต่อไป

1. ควรทำการศึกษาทดลองกับกลุ่มตัวอย่างที่มีความสามารถทางภาษาอังกฤษที่แตกต่างกัน เพื่อศึกษาเปรียบเทียบการใช้

กระบวนการจัดการเรียนรู้โดยใช้เทคนิค KWL ในการพัฒนาผู้เรียนที่มีทักษะที่แตกต่างกัน

2. การจัดกิจกรรมการเรียนรู้ในการอ่านภาษาอังกฤษเพื่อความเข้าใจ ครูผู้สอนควรใช้บทอ่านประเภทอื่นๆ เช่น บทความ เรื่องสั้น นิทาน จดหมาย เป็นต้น

**เอกสารอ้างอิง**

จิราภรณ์ อินทรสอน. (2019). การพัฒนาผลสัมฤทธิ์ในการอ่านจับใจความสำคัญ ของนักเรียนชั้นมัธยมศึกษาปีที่ 1 ที่สอนโดยการใช้เทคนิค KWL Plus. ปัญญา. 26, 2 (ธ.ค. 2019), 11–20.

จุลธีระ สุมิตรา, และ ประสีระเตสัง รัชกร. (2022). “การพัฒนาการจัดการเรียนรู้ เทคนิค KWL Plus หน่วยการเรียนรู้ Special Day เพื่อส่งเสริมการคิดวิเคราะห์ ของนักเรียนชั้นมัธยมศึกษาปีที่ 1”. **วารสารสถาบันวิจัยและพัฒนา มหาวิทยาลัยราชภัฏชัยภูมิ** 3 (1). Chaiyaphum, Thailand:57-69. <https://so10.tci-thaijo.org/index.php/rdicpru/article/view/215>.

ณัฐนันท์ โม้พิมพ์. (2565). การจัดการเรียนรู้แบบ KWL-Plus ที่มีต่อความสามารถด้านการอ่านเชิงวิเคราะห์ของ นักเรียนชั้น

ประถมศึกษาปีที่ 6. (การศึกษามหาบัณฑิต, มหาวิทยาลัยมหาสารคาม).

สุวัลลี ขุนแสง. (2561). รายงานผลการพัฒนาแบบฝึกทักษะการอ่านภาษาอังกฤษ เพื่อความเข้าใจ สําหรับนักเรียนชั้น

ประถมศึกษาปีที่ 6. <https://www.kroobannok.com/board_view.php?b_id=156741&bcat_id=12>.

Carr & Ogle. (1987). KWL Plus: A strategy for comprehension and summarization. *Journal of*

*reading*, *30*(7), 626-631.

สิรีธร สุขเจริญ. (2561). การพัฒนาผลสัมฤทธิ์ทางการอ่านเชิงวิเคราะห์ของนักเรียนชั้นประถมศึกษาปีที่5ด้วยการจัดการเรียนรู้เทคนิค

SQ4R ร่วมกับรรณกรรมท้องถิ่นอีสานใต้. **วารสารบัณฑิตวิทยาลัย พิชญทรรศน์**, 14(3), 163-169.