**การพัฒนาทักษะการคิดวิเคราะห์ เรื่อง รามเกียรติ์ โดยใช้การจัดการเรียนรู้เทคนิค 5W1H ร่วมกับชุดกิจกรรม SPOT IT สำหรับนักเรียนชั้นมัธยมศึกษาปีที่ 2 โรงเรียนสาธิตมหาวิทยาลัยราชภัฏเลย**

DEVELOPING ANALYTICAL THINKING SKILLS IN RAMAYANA BY USING 5W1H LEARNING MANAGEMENT AND THE SPOT IT ACTIVITY SET FOR STUDENTS IN MATHAYOM 2, LOEI RAJABHAT UNIVERSITY DEMONSTRATION SCHOOL

จุฑามาส ศรีจำนงค์1วชิราวุธ ศรีหาบุญมา2นพคุณ ชาวนาแปน3

E-mail : [jutamus001@hotmail.com](mailto:jutamus001@hotmail.com) โทรศัพท์ : 0896419554

**บทคัดย่อ**

การวิจัยครั้งนี้ มีวัตถุประสงค์เพื่อ 1) หาประสิทธิภาพของแผนการจัดการเรียนรู้ เรื่อง รามเกียรติ์ ตามเกณฑ์ 80/80 2) พัฒนาทักษะการคิดวิเคราะห์ของนักเรียนที่เรียนรู้โดยใช้เทคนิค 5W1H ร่วมกับชุดกิจกรรม 3) เปรียบเทียบผลสัมฤทธิ์ทางการเรียนระหว่างก่อนเรียนและหลังเรียน 4) ศึกษาความพึงพอใจของนักเรียนที่ กลุ่มเป้าหมาย ได้แก่ นักเรียนชั้นมัธยมศึกษาปีที่ 2 โรงเรียนสาธิตมหาวิทยาลัยราชภัฏเลย ภาคเรียนที่ 1 ปีการศึกษา 2566 จำนวน 25 คน ได้มาโดยใช้การเลือกแบบเจาะจง เครื่องมือที่ใช้ในการวิจัย ประกอบด้วย แผนการจัดการเรียนรู้โดยใช้เทคนิค 5W1H แบบวัดทักษะการคิดวิเคราะห์ แบบทดสอบวัดผลสัมฤทธิ์ทางการเรียน แบบประเมินความพึงพอใจ สถิติที่ใช้ในการวิเคราะห์ข้อมูล ได้แก่ ความถี่ ร้อยละ ค่าเฉลี่ย ส่วนเบี่ยงเบนมาตรฐาน สถิติทดสอบที แบบกลุ่มตัวอย่างไม่เป็นอิสระ

ผลการวิจัยพบว่า 1) ประสิทธิภาพของแผนการจัดการเรียนรู้ มีค่าเท่ากับ 88/82.8 2) นักเรียนที่เรียนโดยใช้การจัดการเรียนรู้แบบ 5W1H ร่วมกับชุดกิจกรรม SPOT IT มีทักษะการคิดวิเคราะห์ อยู่ในระดับดีมาก จำนวน 7 คน คิดเป็นร้อยละ 28 ระดับดี จำนวน 11 คน คิดเป็นร้อยละ 44 ระดับปานกลาง จำนวน 4 คน คิดเป็นร้อยละ 16 และระดับพอใช้ จำนวน 3 คน คิดเป็นร้อยละ 12 3) นักเรียนมีคะแนนผลสัมฤทธิ์ทางการเรียนหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05 4) นักเรียนมีความพึงพอใจต่อการจัดการเรียนรู้แบบเทคนิค 5W1Hร่วมกับชุดกิจกรรม SPOT ITอยู่ในระดับมาก( 𝑥̅= 4.17 S.D. = 0.14)

**คำสำคัญ :**  ทักษะการคิดวิเคราะห์, การจัดการเรียนรู้แบบ 5W1H , ชุดกิจกรรม

**Abstract**

The objective of this research were to : 1) find out the effectiveness of the learning management plan according to the criteria 80/80 2) developing critical thinking skills of students learning using the 5W1H technique in conjunction with activities set 3) compare achievement between pre-test and post-test 4) study students' satisfaction with 5W1H technical learning. The target group consists of 25 students in Mathyom 2, Loei Rajabhat University Demonstration School, The first Semester in 2023 academic year. Research instruments include: Learning management plan, critical thinking skills test, achievement test, satisfaction assessment form. Analyze data by frequency, percentage, average, standard deviation, t-test for dependent.

The results of the research showed that 1) the effectiveness of the learning management plan; It has an efficiency value of 88/82.8. 2) Students who studied using 5W1H learning management with SPOT IT activity set had very good analyticl thinking skills, 7 students or 28%, good level, 11 students or 44%, moderate level, 4 students or 16%, and fair level, 3 students or 12%. 3) Students had statistically significant higher post-test than pre-test at 0.05 level. 4) Students were very satisfied with the 5W1H technical learning arrangement with the SPOT IT activity set ( x̅= 4.17 S.D. = 0.14).

**Keywords :** ANALYTICAL THINKING SKILLS, 5W1H LEARNING MANAGEMENT, SPOT IT ACTIVITY SET

1 อาจารย์ประจำ กลุ่มวิชาวัดผลการศึกษา คณะครุศาสตร์ มหาวิทยาลัยราชภัฏเลย

2 นักศึกษา หลักสูตรครุศาสตรบัณฑิต สาขาวิชาภาษาไทย คณะครุศาสตร์ มหาวิทยาลัยราชภัฏเลย

3 นักศึกษา หลักสูตรครุศาสตรบัณฑิต สาขาวิชาภาษาไทย คณะครุศาสตร์ มหาวิทยาลัยราชภัฏเลย

**ความเป็นมาของปัญหา**

วรรณคดีคือสิ่งที่ช่วยเสริมสร้างสติปัญญาและความรู้ให้แก่ผู้อ่านได้อย่างหลากหลาย ซึ่งจะทำให้ผู้อ่านมีความรู้ด้านความหมายของคำ การใช้ภาษาของแต่ละยุคสมัย แต่ละภูมิภาค แบบแผนของฉันทลักษณ์แต่ละบท นอกจากนี้วรรณคดียังให้คุณค่าทางอารมณ์อย่างหลากหลาย เพราะวรรณคดีเป็นเรื่องศิลปะของการถ่ายทอดความรู้สึกและอารมณ์ด้วยวิธีร้อยกรองถ้อยคำให้มีชีวิตจิตใจ ทำให้ผู้อ่านเกิดอารมณ์คล้อยตาม ได้รับรสสุนทรียภาพของวรรณคดี

จากการลงพื้นที่ฝึกประสบการณ์ระหว่างเรียน รายวิชาภาษาไทย โรงเรียนสาธิตมหาวิทยาลัยราชภัฏเลย ปัญหาที่พบในการจัดกิจกรรมการเรียนการสอนเนื้อหาวรรณคดีไทย ในระดับชั้นมัธยมศึกษาปีที่ 2 เรื่อง รามเกียรติ์ ซึ่งเป็นวรรณคดีที่มีอิทธิพลต่อความเชื่อด้านศิลปวัฒนธรรมของคนไทยมาอย่างยาวนาน สิ่งที่พบคือ นักเรียนขาดทักษะการคิดวิเคราะห์ โดยเฉพาะการวิเคราะห์เนื้อหา เรื่องราว ตัวละคร การชื่อมโยงและการถอดคำประพันธ์ ทำให้ไม่เข้าใจในการสื่อความหมายของบทประพันธ์ ไม่สามารถวิเคราะห์และเชื่อมโยงเนื้อหาจากบทประพันธ์ ทำให้เบื่อหนายและไม่สนใจเรียนในวิชาวรรณคดี

จากการศึกษาแนวคิด ทฤษฎี และรูปแบบการจัดกิจกรรมการเรียนการสอนเนื้อหาวรรณคดีไทย พบว่า การจัดการเรียนรู้ โดยใช้เทคนิค 5W1H เป็นเทคนิคการฝึกตั้งคำถามให้ครอบคลุมเนื้อเรื่อง โดยสามารถนำมาใช้ในการถอดคำประพันธ์ได้เป็นอย่างดี ช่วยให้เกิดการคิดเชิงลึก คิดอย่างละเอียด จากเหตุไปสู่ผล ตลอดจนการเชื่อมโยงความสัมพันธ์ในเชิงเหตุและผล ความแตกต่าง ระหว่างข้อโต้แย้งที่เกี่ยวข้องและไม่เกี่ยวข้อง ได้แก่ Who (ใคร) What (อะไร) Where (ที่ไหน) When (เมื่อไร) Why (ทำไม) และ How (อย่างไร) เพื่อให้ได้มาซึ่งคำตอบที่ตรงประเด็นหรือสอดคล้องกับความต้องการในการเรียนรู้ เป็นการพัฒนานักเรียนให้มีความสามารถในการสื่อความหมายของเนื้อหา สามารถอธิบายถึงเหตุการณ์ เรื่องราวที่ปรากฏขึ้นในเรื่องโดยการวิเคราะห์จากคำถามนักเรียนจะได้รับการฝึกฝนให้มีกระบวนการขั้นตอนในการคิดวิเคราะห์ที่มากขึ้นซึ่งทักษะเหล่านี้เป็นทักษะสำคัญของนักเรียนในการถอดคำประพันธ์

นอกจากนี้สื่อนวัตกรรม ที่จะช่วยให้การจัดกิจกรรมการเรียนการสอนวรรณคดีได้อย่างสนุกสนาน และเร้าความสนใจของนักเรียน คือ การใช้ชุดกิจกรรม Spot it ซึ่งเป็นบัตรภาพและข้อความจากเนื้อหาในวรรณคดี เรื่อง รามเกียรติ์ เป็นการเรียนรู้ผ่านการเล่นเพื่อส่งเสริมทักษะการสังเกตและการจดจำคำศัพท์ นำไปสู่การถอดคำประพันธ์ในเนื้อหาวรรณคดีได้ เป็นการเรียนรู้ผ่านการเล่นเกม จับคู่ภาพและคำศัพท์จากเนื้อเรื่อง ซึ่งจะทำให้ผู้เรียนเกิดความสนุกสนาน สนใจที่จะเข้าร่วมกิจกรรม ทำให้สามารถจดจำคำศัพท์ วิเคราะห์เนื้อเรื่อง จดจำตัวละคร และถอดคำประพันธ์ได้เป็นอย่างดี

จากเหตุผลและความสำคัญดังกล่าว ผู้วิจัยจึงมีความสนใจในการพัฒนาทักษะการคิดวิเคราะห์ โดยใช้การจัดการเรียนรู้โดยใช้เทคนิค 5W1H ร่วมกับการใช้ชุดกิจกรรม เพื่อพัฒนาความสามารถในการอ่านของนักเรียนให้มีประสิทธิภาพมากยิ่งขึ้น อีกทั้ง ยังสามารถนำประโยชน์ที่ได้จากการอ่านไปใช้ให้เกิดประโยชน์สูงสุดในอนาคต

**วัตถุประสงค์ของการวิจัย**

1. เพื่อหาประสิทธิภาพของแผนการจัดการเรียนรู้โดยใช้เทคนิค 5W1H เรื่อง รามเกียรติ์ ตอน นารายณ์ปราบนนทก ของนักเรียนชั้นมัธยมศึกษาปีที่ 2โรงเรียนสาธิตมหาวิทยาลัยราชภัฏเลย ให้มีประสิทธิภาพตามเกณฑ์มาตรฐาน 80/80

2. เพื่อพัฒนาทักษะการคิดวิเคราะห์โดยใช้เทคนิค 5W1H เรื่อง รามเกียรติ์ ตอน นารายณ์ปราบนนทก ของนักเรียนชั้นมัธยมศึกษาปีที่ 2 โรงเรียนสาธิตมหาวิทยาลัยราชภัฏเลย

3. เพื่อเปรียบเทียบผลสัมฤทธิ์ทางการเรียนระหว่างก่อนเรียนและหลังเรียน เรื่อง การพัฒนาทักษะการคิดวิเคราะห์ในบทเรียน เรื่อง รามเกียรติ์ ตอน นารายณ์ปราบนนทกโดยใช้เทคนิค 5W1H ร่วมกับชุดกิจกรรม SPOT IT รามเกียรติ์ ของนักเรียนชั้นมัธยมศึกษาปีที่ 2โรงเรียนสาธิตมหาวิทยาลัยราชภัฏเลย

4. เพื่อศึกษาความพึงพอใจของนักเรียนที่มีตอการจัดการเรียนรูแบบเทคนิค 5W1H ร่วมกับชุดกิจกรรม SPOT IT รามเกียรติ์ นักเรียนชั้นมัธยมศึกษาปีที่ 2 โรงเรียนสาธิตมหาวิทยาลัยราชภัฏเลย

**วิธีดำเนินการวิจัย**

1. ประเภทของการวิจัย : วิจัยในชั้นเรียน

2. กลุ่มเป้าหมาย ได้แก่ นักเรียนชั้นมัธยมศึกษาปีที่ 2 โรงเรียนสาธิตมหาวิทยาลัยราชภัฏเลย ภาคเรียนที่ 1 ปีการศึกษา 2566 จำนวน 25 คน ได้โดยการเลือกแบบเจาะจง

3. เนื้อหาที่ใช้ในการศึกษา เป็นเนื้อหาวิชาภาษาไทย เรื่อง รามเกียรติ์ ตอน นารายณ์ปราบนนทก ตามหลักสูตรแกนกลางการศึกษาขั้นพื้นฐาน พุทธศักราช 2551

4. ตัวแปรที่ศึกษา

ตัวแปรต้น ได้แก่ การจัดการเรียนรู้โดยใช้หลัก 5W1H ร่วมกับชุดกิจกรรม Spot it รามเกียรติ์

ตัวแปรตาม ได้แก่ 1) ประสิทธิภาพของแผนการจัดการเรียนรู้ 2) ทักษะการคิดวิเคราะห์ 3) ผลสัมฤทธิ์ทางการเรียน  
 4) ความพึงพอใจของนักเรียน

5. เครื่องมือที่ใช้ในการเก็บข้อมูล ประกอบด้วย 1) แผนการจัดการเรียนรู้โดยใช้เทคนิค 5W1H 2) แบบวัดทักษะการคิดวิเคราะห์ 3) แบบทดสอบวัดผลสัมฤทธิ์ทางการเรียน 4) แบบสอบถามความพึงพอใจของนักเรียนที่ต่อการจัดการเรียนรู้

6. การเก็บรวบรวมข้อมูล

1) ผู้วิจัยอธิบายและชี้แจงวัตถุประสงค์การจัดการเรียนการสอน นักเรียนทำแบบทดสอบก่อนเรียน จำนวน 20 ข้อ 20 คะแนน

2) ผู้วิจัยอธิบายและชี้แจงการจัดกิจกรรมโดยใช้เทคนิค 5W1H และการใช้ชุดกิจกรรม Spot it

3) จัดกิจกรรมเพื่อพัฒนาทักษะการคิดวิเคราะห์ ตามแผนการจัดการเรียนรู้โดยใช้เทคนิค 5W1H ร่วมกับการใช้ชุดกิจกรรม Spot it

4) เมื่อเสร็จสิ้นการสอนในแต่ละแผนการจัดการเรียนรู้ นักเรียนทำแบบใบงาน แบบฝึกหัดและชิ้นงาน เพื่อเก็บคะแนนระหว่างเรียน

5) หลังจากดำเนินการสอนครบทั้ง 3แผน นักเรียนทำการทดสอบหลังเรียน และประเมินความสามารถในการคิดวิเคราะห์

6) สอบถามความพึงพอใของนักเรียนต่อการจัดกิจกรรมการเรียนรู้

7. การวิเคราะห์ข้อมูล

1) วิเคราะห์ข้อมูลหาประสิทธิภาพของแผนการจัดการเรียนรู้ โดยใช้ค่า E1/E2

2) วิเคราะห์ทักษะการคิดวิเคราะห์ โดยใช้ความถี่ และร้อยละ

3) วิเคราะห์เปรียบเทียบผลสัมฤทธิ์ทางการเรียนระหว่างก่อนเรียน-หลังเรียน ใช้สถิติทดสอบทีแบบไม่เป็นอิสระ

4) วิเคราะห์ความพึงพอใจของนักเรียน โดยใช้ค่าเฉลี่ย และส่วนเบี่ยงเบนมาตรฐาน

**ผลการวิจัย**

1. ผลการหาประสิทธิภาพของแผนการจัดการเรียนรู้ โดยใช้เทคนิค 5W1H ร่วมกับ ชุดกิจกรรม SPOT IT

**ตารางที่ 1**  แสดงค่าการการหาประสิทธิภาพของแผนการจัดการเรียนรู้ โดยใช้เทคนิค 5W1H ร่วมกับ ชุดกิจกรรม SPOT IT

|  |  |  |  |  |  |  |
| --- | --- | --- | --- | --- | --- | --- |
| **จำนวนนักเรียน** | **รวมคะแนนระหว่างเรียน (กระบวนการ)** | | | **คะแนนหลังจากการจัดการเรียนรู้ โดยใช้เทคนิค 5W1H กับชุดกิจกรรม SPOT ITเรื่อง รามเกียรติ์** | | |
| **25** | **คะแนน**  **เต็ม** | **คะแนน**  **เฉลี่ย** | **ประสิทธิภาพ**  **กระบวนการ**  **()** | **คะแนน**  **เต็ม** | **คะแนน**  **เฉลี่ย** | **ประสิทธิภาพ**  **ผลลัพธ์**  **()** |
| 70 | 61.60 | 88.00 | 20 | 16.56 | 82.80 |

จากตารางที่ 1 พบว่า ประสิทธิภาพของแผนการจัดการเรียนรู้วิชาภาษาไทย เรื่อง รามเกียรติ์ โดยใช้เทคนิค 5W1H ร่วมกับชุดกิจกรรม SPOT IT มีประสิทธิภาพ เท่ากับ 88.00 / 82.80 ซึ่งสูงกว่าเกณฑ์ที่กำหนดไว้

2. ผลการพัฒนาทักษะการคิดวิเคราะห์ เรื่อง รามเกียรติ์

**ตารางที่ 2** คะแนนทักษะการคิดวิเคราะห์ เรื่อง รามเกียรติ์ โดยใช้เทคนิค 5W1H ร่วมกับชุดกิจกรรม SPOT IT

|  |  |  |  |
| --- | --- | --- | --- |
| **คะแนนทักษะ การคิดวิเคราะห์** | **ระดับทักษะการคิดวิเคราะห์** | **จำนวน (คน)** | **ร้อยละ (%)** |
| 65-70 | ดีมาก | 7 | 28% |
| 60-64 | ดี | 11 | 44% |
| 55-59 | ปานกลาง | 4 | 16% |
| 50-54 | พอใช้ | 3 | 12% |
| ต่ำกว่า 50 | ปรับปรุง | - | - |

จากตารางที่ 2 พบว่านักเรียนชั้นมัธยมศึกษาปีที่ 2 โรงเรียนสาธิตมหาวิทยาลัยราชภัฏเลย ที่เรียนโดยใช้การจัดการเรียนรู้แบบ 5W1H ร่วมกับชุดกิจกรรม SPOT IT มีทักษะการคิดวิเคราะห์อยู่ในระดับดีมาก จำนวน 7 คน คิดเป็นร้อยละ 28 ระดับดี จำนวน 11 คน คิดเป็นร้อยละ 44 ระดับปานกลาง จำนวน 4 คน คิดเป็นร้อยละ 16 และระดับพอใช้ จำนวน 3 คน คิดเป็นร้อยละ 12

3. ผลการเปรียบเทียบผลสัมฤทธิ์ทางการเรียนระหว่างก่อนเรียนและหลังเรียน เรื่อง รามเกียรติ์

**ตารางที่ 3** ผลการเปรียบเทียบผลสัมฤทธิ์ทางการเรียน เรื่อง รามเกียรติ์ โดยใช้รูปแบบ5W1H ร่วมกับชุดกิจกรรม SPOT

|  |  |  |  |  |  |  |  |
| --- | --- | --- | --- | --- | --- | --- | --- |
| **การทดสอบ** | **N** | **คะแนนเต็ม** |  | **S.D** | **df** | **t-test** | **p-value** |
| ก่อนเรียน | 25 | 20 | 8.6 | 3.21 | 24 | 11.227\* | 0.00 |
| หลังเรียน | 25 | 20 | 16.56 | 1.3 |

\* มีนัยสำคัญทางสถิติที่ระดับ .05

จากตารางที่ 3 พบว่า ผลสัมฤทธิ์ทางการเรียนของนักเรียนชั้นมัธยมศึกษาปีที่ 2 โรงเรียนสาธิตมหาวิทยาลัยราชภัฏเลย ที่เรียนโดยใช้เทคนิค 5W1H ร่วมกับชุดกิจกรรม SPOT IT มีคะแนนผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 โดยมีค่าเฉลี่ยของคะแนนก่อนเรียน เท่ากับ 8.6 คะแนน จากคะแนนเต็ม 20 คะแนน และมีค่าเฉลี่ยของคะแนนหลังเรียน เท่ากับ 16.56 คะแนน จากคะแนนเต็ม 20 คะแนน

4. ผลการศึกษาความพึงพอใจของนักเรียนที่มีต่อการจัดการเรียนรู้ โดยใช้เทคนิค 5W1H ร่วมกับชุดกิจกรรม SPOT IT

**ตารางที่ 4** ค่าเฉลี่ยและส่วนเบี่ยงเบนมาตรฐาน คะแนนความพึงพอใจของนักเรียนที่มีต่อการจัดการเรียนรู้แบบเทคนิค 5W1H ร่วมกับชุดกิจกรรม SPOT IT

|  |  |  |  |
| --- | --- | --- | --- |
| **หัวข้อ** | **ค่าเฉลี่ย** | **ค่าเบี่ยงเบนมาตรฐาน** | **แปลผล** |
| ด้านเนื้อหา | 3.99 | 0.42 | มาก |
| ด้านการจัดกิจกรรมการเรียนรู้ | 4.15 | 0.11 | มาก |
| ด้านการสื่อและอุปกรณ์การเรียนการสอน | 4.23 | 0.17 | มาก |
| ด้านการวัดผลและประเมินผล | 4.32 | 0.06 | มาก |
| **เฉลี่ยรวม** | 4.17 | 0.14 | มาก |

จากตารางที่ 4 พบว่า ความพึงพอใจของนักเรียนชั้นมัธยมศึกษาปีที่ 2 โรงเรียนสาธิตมหาวิทยาลัยราชภัฏเลย ที่มีต่อการจัดการเรียนรู้โดยใช้เทคนิค 5W1H ร่วมกับชุดกิจกรรม SPOT IT รามเกียรติ์ ในภาพรวมอยู่ในระดับมาก ( = 4.17 S.D. = 0.14 ) เรียงลำดับจากมากไปน้อยตามรายด้าน ได้ดังนี้ ด้านการวัดผลและประเมินผล (= 4.32 S.D. = 0.06) ด้านการสื่อและอุปกรณ์การเรียนการสอน ( = 4.23 S.D. = 0.17) ด้านการจัดกิจกรรมการเรียนรู้ ( = 4.15 S.D. = 0.11) และด้านเนื้อหา (= 3.99 S.D. = 0.42)

**อภิปรายผล**

1. ผลการหาประสิทธิภาพของแผนการจัดการเรียนรู้ เรื่อง รามเกียรติ์ โดยใช้เทคนิค 5W1H มีประสิทธิภาพเท่ากับ 88/82.8 ซึ่งสูงกว่าเกณฑ์ที่กำหนด ทั้งนี้อาจเนื่องมาจากแผนการจัดการเรียนรู้ได้ผ่านกระบวนการสร้างและพัฒนาอย่างเป็นระบบ มีประสิทธิภาพและมีประโยชน์ในด้านการแก้ปัญหาผู้เรียน โดยเริ่มจากการศึกษาหลักสูตร หลักการแนวคิดและทฤษฎี เอกสารและงานวิจัยที่เกี่ยวข้อง สร้างแผนการจัดการเรียนรู้ให้สอดคล้องกับความรู้ที่นักเรียนจำเป็นต้องรู้ มีการปรับปรุงแก้ไข มีครูผู้เชี่ยวชาญตรวจสอบความถูกต้องของเนื้อหา มีรูปแบบเนื้อหาที่น่าสนใจ เรียงลำดับเนื้อหาจากง่ายไปสู่ยาก มีขั้นตอนการจัดกิจกรรมโดยใช้เทคนิค 5W1H ซึ่งเป็นการใช้คำถามกระตุ้นให้นักเรียนได้ฝึกทักษะการคิดวิเคราะห์จากเนื้อเรื่องวรรณคดี จึงทำให้สามารถทำกิจกรรมระหว่างเรียนซึ่งเป็นการเก็บคะแนนระหว่างเรียน และการวัดผลหลังเรียนได้ เป็นอย่างดี สอดคล้องกับงานวิจัยของ รวิสรา จิตรบาน (2562) ได้พัฒนาแผนการจัดการเรียนรู้โดยใช้เทคนิค 5W1H เพื่อส่งเสริมทักษะการคิดวิเคราะห์วรรณคดี วิชาภาษาไทย นักเรียนชั้นมัธยมศึกษาปีที่ 6/7 โรงเรียนภูเวียงวิทยาคม พบว่า ประสิทธิภาพของการจัดการเรียนรู้โดยใช้แบบฝึกทักษะการคิดวิเคราะห์ รายวิชาภาษาไทย โดยใช้เทคนิค 5W1H มีประสิทธิภาพ (E1 /E2) เท่ากับ 80/85.5 เป็นไปตามเกณฑ์ 80/80(E1 /E2) ผลการใช้ชุดการสอนแบบ 5W1H ในการส่งเสริมทักษะการคิดวิเคราะห์รายวิชาภาษาไทยของนักเรียนระดับชั้นประถมศึกษาก่อนเรียนและหลังเรียนสูงขึ้นอย่างมีนัยสําคัญทางสถิติที่ระดับ 0.05   
 2. ผลการพัฒนาทักษะการคิดวิเคราะห์ เรื่อง รามเกียรติ์ ของนักเรียนชั้นมัธยมศึกษาปีที่ 2 โรงเรียนสาธิตมหาวิทยาลัยราชภัฏเลย ที่เรียนโดยใช้เทคนิค 5W1H ร่วมกับชุดกิจกรรม SPOT IT พบว่า นักเรียนมีทักษะการคิดวิเคราะห์อยู่ในระดับดีมาก จำนวน 7 คน คิดเป็นร้อยละ 28 ระดับดี จำนวน 11 คน คิดเป็นร้อยละ 44 ระดับปานกลาง จำนวน 4 คน คิดเป็นร้อยละ 16 และระดับพอใช้ จำนวน 13 คน คิดเป็นร้อยละ 12 ทั้งนี้อาจเนื่องมาจากวิธีการจัดการเรียนการสอน โดยใช้เทคนิค 5W1H ที่มีคุณภาพ ร่วมกับสื่อชุดกิจกรรม SPOT IT ที่ดีและตรงกับการแก้ปัญหาเพื่อพัฒนาทักษะการคิดวิเคราะห์ของผู้เรียน โดยครูเป็นผู้จัดกิจกรรมโดยใช้เทคนิค 5W1H ใช้คำถามกระตุ้น และฝึกนักเรียนตั้งคำถามจากบทประพันธ์ เพื่อสรุปและถอดคำประพันธ์ ทำให้นักเรียนเกิดทักษะการคิดวิเคราะห์ได้เป็นอย่างดี รวมทั้ง มีการใช้สื่อนวัตกรรมที่สัมผัส จับต้องได้ เล่นง่าย และเร้าความสนใจนักเรียน คือ ชุดกิจกรรม SPOT IT ซึ่งเป็นบัตรภาพและคำศัพท์ ผ่านการเล่นเกม การแข่งขัน ทั้งแบบรายบุคคลและแบบทีม ทำให้นักเรียนได้พัฒนาทักษะการคิดวิเคราะห์ในการเรียนรู้วรรณคดี เรื่อง รามเกียรติ์ ได้อย่างดี ซึ่งสอดคล้องกับแนวคิดของ สุวิทย์ มูลคำ (2563) ได้กล่าวถึง การสอนให้นักเรียนคิดวิเคราะห์ โดยใช้เทคนิค 5W1H สามารถช่วยไล่เรียงความชัดเจน ในแต่ละเรื่องได้เป็นอย่างดี ทำให้เกิดความครบถ้วนสมบูรณ์มากยิ่งขึ้น การจัดกิจกรรมเสริมสร้างให้ผู้เรียนมีทักษะการคิดวิเคราะห์ คือสอนด้วยการตั้งคำถาม การบันทึกการเรียนรู้และข้อสงสัย การจัดระเบียบ คิดไตร่ตรอง บูรณาการและประเมินเพื่อให้เข้าใจตนเอง ความคิด และความรู้สึกของตนเอง เป็นการส่งเสริมให้นักเรียนมีศักยภาพเพิ่มมากขึ้น

3. *การเปรียบเทียบผลสัมฤทธิ์ทางการเรียนระหว่างก่อนเรียนกับหลังเรียน พบว่า ผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 ซึ่งเป็นไปตามสมมุติฐานที่ตั้งไว้ ทั้งนี้อาจเนื่องมาจาก การจัดกิจกรรมการเรียนรู้โดยการสอนแบบ* 5W1H *มีขั้นตอนการจัดกิจกรรม ที่เน้นให้นักเรียนใช้คำถามในการฝึกการคิดวิเคราะห์อย่างเป็นระบบ ครูผู้สอนเป็นผู้ฝึกการตั้งคำถาม กระตุ้นความสนใจ ให้คำแนะนำ จึงทำให้นักเรียนเกิดทักษะการเรียนรู้ เกิดความเข้าใจในบทเรียนได้ดีขึ้น อีกทั้งการใช้ชุดกิจกรรม SPOT IT ทำให้นักเรียนได้เรียนรู้คำศัพท์ที่ยาก ที่ไม่เข้าใจในบทประพันธ์ได้ โดยผ่านการเล่นเกม โดยใช้บัตรภาพและบัตรคำ ผ่านการเรียนรู้แบบการแข่งขัน สามารถเรียนรู้เป็นกลุ่ม หรือฝึกทักษะความจำ การสังเกต การวิเคราะห์ การจำแนก ของนักเรียนได้เป็นอย่างดี จึงทำให้นักเรียนมีผลสัมฤทธิ์ทางการเรียนหลังเรียนสูงกว่าก่อนเรียน สอดคล้องกับงานวิจัยของ ณัฐกานต์ เฟื่องมณี (*2562*) ศึกษาผลสัมฤทธิ์ของการอ่านคิดวิเคราะห์ร่วมกับแผนผังความคิด สำหรับนักเรียนชั้นประถมศึกษาปีที่ 5 พบว่า ผลสัมฤทธิ์ทางการเรียนของนักเรียนหลังเรียนสูงกว่าก่อนเรียน อย่างมีนัยสำคัญทางสถิติที่ระดับ* 0.5 *และยังสอดคล้องกับงานวิจัยของ จุไรรัตน์ ลักษณะศิร (*2562*) ได้ศึกษาการเปรียบเทียบผลสัมฤทธิ์ทางการเรียนเรื่อง ชนิดของคำของนักเรียนระดับชั้นมัธยมศึกษาปีที่* 1 *โรงเรียนวัดสุทธิวราราม ที่ได้รับการสอนโดยการเรียนแบบ*5W1H *พบว่า ผลสัมฤทธิ์ทางการเรียนเรื่องชนิดของคำ ของนักเรียนชั้นมัธยมศึกษา ปีที่* 1 *หลังเรียน สูงกว่าก่อนเรียน อย่างมีนัยสำคัญทางสถิติที่ระดับ* .05   
 4. ความพึงพอใจของนักเรียนชั้นมัธยมศึกษาปีที่ 2 โรงเรียนสาธิตมหาวิทยาลัยราชภัฏเลย ที่มีต่อการจัดการเรียนรู้โดยใช้เทคนิค 5W1H ร่วมกับชุดกิจกรรม SPOT IT เรื่อง รามเกียรติ์ ในภาพรวมอยู่ในระดับมาก ( = 4.17 S.D. = 0.14 ) ทั้งนี้อาจเนื่องมาจากการจัดการเรียนการสอนที่มีการวิเคราะห์เนื้อหา แบ่งเป็นส่วน ๆ โดยการเรียงจากง่ายไปยาก มีความต่อเนื่องตามลำดับของเนื้อหา เนื้อหาเป็นเรื่องในบทเรียนทำทำให้เกิดความสนใจมากขึ้น มีสื่อการสอนที่หลายหลาย กิจกรรมส่งเสริมให้นักเรียนได้ใช้กระบวนการคิดเชื่อมโยงในสิ่งต่าง ๆ เพื่อกระตุ้นความคิดของนักเรียน ช่วยให้นักเรียนสนใจต่อการเรียน นอกจากนี้ความพึงพอใจยังเป็นการแสดงออกความรู้สึกชอบและพอใจของนักเรียนที่มีต่อการจัดการเรียนการสอน ซึ่งสอดคล้องกับงานของวิจัยดวงพร เฟื่องฟู (2560) ได้ศึกษาการพัฒนาชุดกิจกรรมการอ่านจับใจความ โดยใช้เทคนิค 5W1H เพื่อส่งเสริมการอ่าน กลุ่มสาระการเรียนรู้วิชาภาษาไทย ของนักเรียนชั้นประถมศึกษาปีที่ 6 พบว่านักเรียนมีความพึงพอใจต่อชุดกิจกรรมการอ่านจับใจความ โดยใช้เทคนิค 5W1H โดยรวมมีความพึงพอใจอยู่ในระดับมาก

**สรุปผลการวิจัย**1. ประสิทธิภาพของแผนการจัดการเรียนรู้วิชาภาษาไทย เรื่อง รามเกียรติ์ โดยใช้เทคนิค 5W1H ร่วมกับชุดกิจกรรม SPOT IT มีประสิทธิภาพ เท่ากับ 88.00 / 82.80 ซึ่งสูงกว่าเกณฑ์ที่กำหนดไว้   
 2. นักเรียนชั้นมัธยมศึกษาปีที่ 2 โรงเรียนสาธิตมหาวิทยาลัยราชภัฏเลย ที่เรียนโดยใช้การจัดการเรียนรู้แบบ 5W1H ร่วมกับชุดกิจกรรม SPOT IT มีทักษะการคิดวิเคราะห์อยู่ในระดับดีมาก จำนวน 7 คน คิดเป็นร้อยละ 28 ระดับดี จำนวน 11 คน คิดเป็นร้อยละ 44 ระดับปานกลาง จำนวน 4 คน คิดเป็นร้อยละ 16 และระดับพอใช้ จำนวน 3 คน คิดเป็นร้อยละ 12

3. ผลสัมฤทธิ์ทางการเรียนของนักเรียนชั้นมัธยมศึกษาปีที่ 2 โรงเรียนสาธิตมหาวิทยาลัยราชภัฏเลย ที่เรียนโดยใช้เทคนิค 5W1H ร่วมกับชุดกิจกรรม SPOT IT มีคะแนนผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 โดยมีค่าเฉลี่ยของคะแนนก่อนเรียน เท่ากับ 8.6 คะแนน จากคะแนนเต็ม 20 คะแนน และมีค่าเฉลี่ยของคะแนนหลังเรียน เท่ากับ 16.56 คะแนน จากคะแนนเต็ม 20 คะแนน

4. ความพึงพอใจของนักเรียนชั้นมัธยมศึกษาปีที่ 2 โรงเรียนสาธิตมหาวิทยาลัยราชภัฏเลย ที่มีต่อการจัดการเรียนรู้โดยใช้เทคนิค 5W1H ร่วมกับชุดกิจกรรม SPOT IT รามเกียรติ์ ในภาพรวมอยู่ในระดับมาก ( = 4.17 S.D. = 0.14 )

**ข้อเสนอแนะ**

ข้อเสนอแนะในการนำผลการวิจัยไปใช้

1. ครูผู้สอนและผู้ที่สนใจ สามารถนำแผนการจัดการเรียนรู้ โดยใช้เทคนิค 5W1H ที่ผ่านการหาคุณภาพแล้ว ไปใช้จัดกิจกรรมพัฒนานักเรียนในด้านทักษะการคิดวิเคราะห์ในกลุ่มสาระการเรียนรู้ต่างๆ ได้

2. ครูผู้สอนในแต่ละกลุ่มสาระการเรียนรู้ สามารถประยุกต์ใช้ชุดกิจกรรม SPOT IT ในการฝึกทักษะการสังเกต การจำแนก แยกแยะ เชื่อมโยงเนื้อหาในแต่ละวิชาได้

3. การจัดการเรียนรู้โดยใช้เทคนิค 5W1H สามารถนำไปใช้ในการจัดกิจกรรมการเรียนรู้ในเนื้อหาวิชาแต่ละกลุ่มสาระการเรียนรู้ได้ ครูอาจเพิ่มระดับความลุ่มลึกของข้อคำถามที่เหมาะสมกับช่วงเวลาและวัยของผู้เรียน

ข้อเสนอแนะสำหรับการวิจัยครั้งต่อไป

1. ควรมีการทำวิจัยเชิงปฏิบัติการเพื่อพัฒนาทักษะการคิดวิเคราะห์ในเนื้อหาอื่นๆ เพื่อให้มีแนวปฏิบัติในการพัฒนาผู้เรียนอย่างรอบด้าน

2. ควรมีการหาคุณภาพของสื่อนวัตกรรม เช่น ชุดกิจกรรม ชุดฝึกเสริมทักษะ เพื่อให้งานวิจัยมีคุณภาพมากยิ่งขึ้น

**เอกสารอ้างอิง**

ตรีทิพย์นิภา จี่มุก. (2562). **การพัฒนาความสามารถในการอ่านจับใจความ โดยใช้เทคนิค 5W1H ของนักเรียนชั้นประถมศึกษา  
 ปีที่ 4**. เข้าถึงได้จาก https://data.bopp-obec.info/emis/news/File/20200313103211.pdf 10 กรกฎาคม 2566

สุวิทย์ มูลคำ (2551). **การจัดการเรียนรู้แบบเทคนิค 5W1H**. กรุงเทพฯ: ภาพพิมพ์.

อรรถเศรษฐ์ ปรีดากรณ์. (2557). **ชุดกิจกรรม Spot it**. วิทยานิพนธ์การศึกษามหาบัณฑิต มหาวิทยาลัยศรีนครินทรวิโรฒ.   
ศิตา เยี่ยมขันติถาวร. (2560). **เรียนภาษาไทยด้วยสื่อและกิจกรรมรอบตัว**. จุฬาลงกรณ์มหาวิทยาลัย.

ทิศนา แขมมณี. (2555). **ศาสตร์การสอน**. กรุงเทพมหานคร: สํานักพิมพ์แห่งจุฬาลงกรณ์มหาวิทยาลัย.

รวิสรา จิตรบาน. (2562). **การพัฒนาแผนการจัดการเรียนรู โดยใชเทคนิค 5W1H เพื่อสงเสริมทักษะการคิดวิเคราะหวรรณคดี**.  
 โรงเรียนภูเวียงวิทยาคม.

สุวิทย์ มูลคำ. (2551) **การพัฒนาการอ่านคิดวิเคราะห์ โดยใช้การจัดการเรียนรู้แบบ 5W1H**. (พิมพ์ครังที 9). กรุงเทพฯ: ภาพพิมพ์.   
ณัฐกานต์ เฟื่องมณี. (2562). **การพัฒนาการอ่านคิดวิเคราะห์โดยใช้การจัดการเรียนรู้แบบ 5W1H ร่วมกับแผนผังความคิด**.   
 หลักสูตรครุศาสตรมหาบัณฑิต, สาขาวิชาหลักสูตรและการสอน คณะครุศาสตร์, มหาวิทยาลัยราชภัฏอุตรดิตถ์.ดวงพร เฟื่องฟู. (2560). **การพัฒนาชุดกิจกรรมการอ่านจับใจความ โดยใช้เทคนิค 5W1H เพื่อส่งเสริมการอ่าน กลุ่มสาระ  
 การเรียนรู้วิชาภาษาไทย ของนักเรียนชั้นประถมศึกษาปีที่ 6**. หลักสูตรศึกษาศาสตรมหาบัณฑิต, สาขาวิชาหลักสูตร  
 และการสอน วิทยาลัยครุศาสตร์, มหาวิทยาลัยธุรกิจบัณฑิตย์.