**บทที่ 1**

**บทนำ**

**1.1 ความเป็นมาและความสำคัญ**

การพัฒนาประเทศไทยในระยะที่ผ่านมา ได้มุ้งเน้นการพัฒนาเศรษฐกิจเพื่อตอบสนองความต้องการพัฒนาเพื่อให้เกิดการเจริญเติบโตทางเศรษฐกิจ การพัฒนาการท่องเที่ยวเป็นแนวทางหนึ่งที่จะช่วยแก้ไขปัญหาความยากจนของประชาชน ซึ่งสอดคล้องกับเป้าหมายการพัฒนาที่ยั่งยืน SDGs (Sustainable Development Goals : SDGs) ในเป้าหมายที่ 1 ยุติความยากจนทุกรูปแบบในทุกที่ เป้าหมายที่ 2 ยุติความหิวโหย และเป้าหมายที่ 8 ส่งเสริมการเจริญเติบโตทางเศรษฐกิจที่ต่อเนื่อง ครอบคลุม และยั่งยืน เพื่อเป็นแนวทางที่สร้างเศรษฐกิจ สังคม และชุมชนให้มีความยั่งยืน เพราะเป็นการส่งเสริมให้ชุมชนรู้จักใช้ทรัพยากรท้องถิ่น ให้พวกเขาสามารถพึ่งพาตนเองในระยะยาวได้อย่างมั่นคง

การท่องเที่ยวด้วยเรือแพเป็นอีกหนึ่งการส่งเสริมการท่องเที่ยวที่ได้รับความนิยมเป็นอย่างมากในยุคปัจจุบัน ในประเทศไทยมีแหล่งท่องเที่ยวด้วยเรือแพที่น่าสนใจ ทั้งภาครัฐ ภาคเอกชน และวิสาหกิจชุมชน โดยการท่องเที่ยวรูปแบบนี้กระตุ้นเศรษฐกิจได้มากในภาคอุตสาหกรรม การพัฒนาประเทศในยุคปัจจุบันมีหลากหลายด้านหลากหลายทาง การจัดการท่องเที่ยวด้วยเรือแพจึงเป็นอีกหนึ่งทางเลือกในการฟื้นฟูและพัฒนาเศรษฐกิจการเงินของไทย และเป็นอีกหนึ่งทางเลือกของนักท่องเที่ยวที่ชอบการท่องเที่ยวแบบเนิบช้า (Slow Travel)

กระแสการท่องเที่ยวแบบเนิบช้าหรือการท่องเที่ยวที่ไร้ความเร่งรีบ (Slow Travel หรือ Slow tourism) ได้รับการกล่าวถึงเป็นอย่างมาก ไม่เพียงแต่ในประเทศไทยเท่านั้น กระแสการท่องเที่ยวแบบเนิบช้ายังได้รับความนิยมในประเทศฝั่งยุโรป อาทิ อิตาลี เยอรมัน อังกฤษ อีกด้วย การท่องเที่ยวแบบเนิบช้ามีความสัมพันธ์อย่างยิ่งกับ “ความเนิบช้า” หรือการใช้ชีวิต “แบบช้าๆ” ของนักท่องเที่ยว การท่องเที่ยวแบบเนิบช้าเป็นวิถีการบริโภคการท่องเที่ยวแบบใหม่ เป็นการบริโภคการท่องเที่ยวที่นักท่องเที่ยวใช้เวลาพินิจพิเคราะห์ใส่ใจในแหล่งท่องเที่ยว โดยไม่คำนึงถึงเวลาและเรียนรู้ความเป็นมาของสถานที่ท่องเที่ยว วัฒนธรรมชุมชน รู้จักวิถีชีวิตของคนในท้องถิ่น เพื่อเปิดโลกทัศน์ใหม่จากความคุ้นชินของนักท่องเที่ยวตลอดระยะเวลาการเดินทาง โดยไม่ละทิ้งประสบการณ์ และความเพลิดเพลินที่ได้รับระหว่างทาง

ในจังหวัดเลย มีทรัพยากรธรรมชาติที่สวยงามป่าไม้และแม่น้ำอุดมสมบูรณ์ นักท่องเที่ยวทั้งในและต่างประเทศต่างยกให้จังหวัดเลยเป็นอีกหนึ่งจังหวัดที่ต้องมาเยือน อุตสาหกรรมการท่องเที่ยวในจังหวัดเลยมีมากมายหลายรูปแบบ หนึ่งในนั้นคือการท่องเที่ยวด้วยเรือแพที่ได้รับความสนใจอย่างล้นหลาม อีกทั้งจังหวัดเลยเป็นจังหวัดที่มีบรรยากาศดี เหมาะสำหรับการพักผ่อน ผู้คนในยุคปัจจุบันเกิดความเครียดกันมาก   
วัดข้อมูลได้จากกรมสุขภาพจิต (2566) จากข้อมูลการประเมินสุขภาพจิตของคนไทย (Mental Health Check In : MHCI) พบว่า ในไตรมาสสอง ปี 2566 ผู้มีปัญหาความเครียด เสี่ยงซึมเศร้า เสี่ยงฆ่าตัวตาย และมีภาวะ หมดไฟ มีสัดส่วนร้อยละ 19.36 จากผู้เข้ารับการประเมิน 2.5 แสนคน เพิ่มขึ้นจากช่วงเดียวกันของปีก่อนที่มีสัดส่วน ร้อยละ 12.76 โดยมีจำนวนผู้ที่เสี่ยงซึมเศร้าสูงสุด รองลงมามีความเครียดสูง มีภาวะหมดไฟ นักวิจัยชาวออสเตรียพบว่า การท่องเที่ยวพักผ่อนเป็นเวลาสั้นๆ หรือประมาณ 3 วัน ในที่สงบๆ ส่งผลดีอย่างมากทันที ช่วยลดความเครียด การวิตกกังวล ช่วยฟื้นฟูร่างกายจิตใจ และประโยชน์เหล่านี้ยังได้อยู่ติดตัวคนที่ไปท่องเที่ยวอย่างน้อย 30-45 วัน การท่องเที่ยวแบบเนิบช้า (Slow Travel) ด้วยเรือแพ จึงเหมาะกับการพักผ่อนหย่อนใจกับปัญหาทางสังคมในยุคปัจจุบัน จังหวัดเลยมีทรัพยากรที่หนุนกับการท่องเที่ยวประเภทนี้อยู่หลากหลายแห่ง และการท่องเที่ยวด้วยเรือแพในจังหวัดเลยมีหลายแห่งที่ได้รับความนิยม อาทิเช่น ในอำเภอเมือง มี 2 แห่งด้วยกัน ที่แรก คือ ห้วยกระทิง ตั้งอยู่ที่ ตำบลกกทอง อำเภอเมือง จังหวัดเลย สถานที่แห่งนี้มีความสมบูรณ์พร้อมทั้งธรรมชาติงดงาม เป็นเรือแพแบบใช้เรือยนต์ลากไปกลางแม่น้ำ ให้นักท่องเที่ยวเลือกจุดพักแพได้ตามใจชอบ มีอาหารและเครื่องดื่มพร้อมบริการ และสามารถชมพระอาทิตย์ตกได้อย่างสวยงาม แห่งที่ 2 ในอำเภอเมือง คือ กลุ่มแพแม่บ้านบ้านโป่งเบี้ย ตั้งอยู่ที่ บ้านโป่งเบี้ย ตำบลน้ำหมาน อำเภอเมือง จังหวัดเลย กลุ่มแพแม่บ้านบ้านโป่งเบี้ย หรือน้ำหมานตอนบน เป็นแม่น้ำเดียวกันกับห้วยกระทิง แต่อยู่คนละฝั่ง ลักษณะเด่นของแพนี้ คือ มีถนนสวยๆ ที่สามารถตั้งแคมป์ได้ และการลากแพ คือใช้เรือยนต์ มีอาหารและเครื่องดื่มบริการ สามารถชมวิวหุบเขาได้ 360 องศา แห่งที่ 3 แพผานางผาเกิ้ง ตั้งอยู่ที่บ้านผานาง อำเภอเอราวัณ จังหวัดเลย แพผานางมีอาณาเขตติดกับจังหวัดหนองบัว ทำให้มีนักท่องเที่ยวเข้ามาท่องเที่ยวไม่ขาดสาย ลักษณะเด่นคือ มีเครื่องเล่นอยู่บนแพแต่ละลำ และนักท่องเที่ยวสามารถลากแพออกไปได้เอง เพราะมีเชือกผูกติดแพทุกแพ มีอาหารและเครื่องดื่มบริการ และแพที่ 4 โครงการอ่างเก็บน้ำเลย ตำบลแก่งศรีภูมิ อำเภอภูหลวง จังหวัดเลย สถานที่นี้ถูกสร้างขึ้นในโครงการอ่างเก็บน้ำเลย ซึ่งเป็นพระราชดำริของในหลวงรัชกาลที่ 9 ที่สร้างโครงการอ่างเก็บน้ำเลย เพื่อกักเก็บน้ำให้ชาวบ้านมีน้ำใช้ทางการเกษตร และได้จัดเป็นสถานที่ท่องเที่ยวประจำอำเภอ คือ การท่องท่องเที่ยวด้วยเรือแพ ความพิเศษของที่นี่คือ สามารถนำอาหารไปเองได้ หรืออุดหนุนพ่อค้าแม่ค้าในละแวกนั้นก็ได้ โดยทางเข้าต้องนำรถจอดไว้ที่ปากน้ำและนั่งเรือเข้าไปในแพอีกที โดยแพแห่งนี้จะปล่อยไว้กลางน้ำ นักท่องเที่ยวสามารถเลือกวิวที่ตัวเองสนใจและติดต่อนั่งแพได้เลย แหล่งท่องเที่ยวแต่ละที่ล้วนมีความสวยงามแตกต่างกันไป และยังมีพื้นที่ทางกายภาพที่เป็นเอกลักษณ์ของแต่ละพื้นที่อีกด้วย

ด้วยเหตุผลที่กล่าวมาข้างต้น ผู้ศึกษาจึงสนใจศึกษาเรือง “การจัดการท่องเที่ยวแบบเนิบช้า (Slow Travel) ด้วยเรือแพสู่การเป็นแหล่งท่องเที่ยวคุณภาพในจังหวัดเลย” มีวัตถุประสงค์เพื่อศึกษาสภาพการจัดการท่องเที่ยวด้วยเรือแพในจังหวัดเลยและเพื่อศึกษาฉากทัศน์การท่องเที่ยวแบบเนิบช้า (Slow travel)

## **1.2 คำถามวิจัย**

1) การจัดการท่องเที่ยวแบบเนิบช้า Slow Travel ด้วยเรือแพเป็นอย่างไร

2) จัดการการท่องเที่ยวด้วยเรือสู่การเป็นแหล่งท่องเที่ยวคุณภาพอย่างไร

**1.3 วัตถุประสงค์**

1) เพื่อศึกษาสภาพการจัดการท่องเที่ยวด้วยเรือแพในจังหวัดเลย

2) เพื่อศึกษาฉากทัศน์การท่องเที่ยวแบบเนิบช้า (Slow travel)

**1.4 ขอบเขตในการศึกษา**

ขอบเขตในการศึกษาประกอบด้วย ขอบเขตด้านพื้นที่ ขอบเขตด้านประชากร และขอบเขตด้านเวลา ซึ่งมีรายละเอียดดังนี้

1) ขอบเขตด้านพื้นที่

- กลุ่มแพแม่บ้าน บ้านโป่งเบี้ย ตำบลน้ำหมาน อำเภอเมือง จังหวัดเลย

- แพห้วยกระทิง ตำบลกกทอง อำเภอเมือง จังหวัดเลย

- แพผานางผาเกิ้ง ตำบลผาอินทร์แปลง อำเภอเอราวัณ จังหวัดเลย

- โครงการอ่างเก็บน้ำเลย ตำบลแก่งศรีภูมิ อำเภอภูหลวง จังหวัดเลย

2) ขอบเขตด้านประชากร

- นักท่องเที่ยวที่เดินทางมาท่องเที่ยวจำนวน 250 คน

- กลุ่มผู้ประกอบการเรือแพจำนวน 50 คน

3) ขอบเขตด้านเวลา ระยะเวลาในการทำวิจัย 4 เดือน ตั้งแต่เดือนมิถุนายน 2566 ถึง   
 เดือนกันยายน 2566

**1.5 ประโยชน์ที่คาดว่าจะได้รับ**

1) ได้ทราบถึงสภาพการจัดการท่องเที่ยวด้วยเรือแพในจังหวัดเลย

2) ได้ศึกษาฉากทัศน์การท่องเที่ยวแบบเนิบช้า (Slow travel)

**1.6 นิยามศัพท์**

**การท่องเที่ยวแบบเนิบช้า** หรือ Slow tourism เป็นการท่องเที่ยวที่ไม่เร่งรีบ นักท่องเที่ยวใช้เวลาอยู่ในแหล่งท่องเที่ยวที่ ยาวนานขึ้น เป็นการท่องเที่ยวรูปแบบใหม่ที่กำลังเป็นที่นิยมมากขึ้นโดยเฉพาะคนในเมืองใหญ่ ซึ่งอาจเกิดจากนักท่องเที่ยวบางส่วนต้องการต้องการการใช้ชีวิตที่ไม่เร่งรีบ หลีกหนีความวุ่นวายและจำเจในเมือง เพื่อแสวงหาการพักผ่อนที่แท้จริงผ่านกิจกรรมต่างๆของแหล่งท่องเที่ยว โดยนักท่องเที่ยวอาจใช้เวลาและพักผ่อนอยู่ในแหล่งท่องเที่ยวให้นานมากขึ้น  เพื่อที่จะได้มองเห็นสิ่งสวยงามของสิ่งใกล้ตัวมากขึ้น โดยมีคำแนะนำง่ายๆ คือ เลือกพักในแหล่งท่องเที่ยวให้นานขึ้น และเริ่มวางแผนท่องเที่ยวไปยังสถานที่รอบๆ ที่พัก เรียนรู้กับวิถีชีวิต การอาหาร ทำความรู้จักกับผู้คน ซึ่งเชื่อว่า นักท่องเที่ยวจะสามารถพบเจอกับประสบการณ์ใหม่ๆทรัพยากรท้องถิ่น หมายถึง ทุกสิ่งทุกอย่างที่มีในท้องถิ่น โดยมีทรัพยากรกายภาพ ทรัพยากรชีวภาพ และทรัพยากรวัฒนธรรมและภูมิปัญญา

**อุตสาหกรรมการท่องเที่ยว** หมายถึง การดำเนินกิจกรรมบริการด้านการนำเที่ยว  เช่น บริการด้านการเดินทาง บริการด้านอาหารและการพักแรม  และบริการด้านการนำเที่ยว  ซึ่งดำเนินการโดยหวังผลกำไร ที่ต้องอาศัยแรงงานและการลงทุนสูง  โดยใช้เทคนิควิชาการเฉพาะ มีการวางแผน การจัดองค์การ และการตลาด ครอบคลุมธุรกิจหลายประเภท  ทั้งที่เกี่ยวข้องกับการท่องเที่ยวโดยตรงและโดยอ้อม

**แพ** หมายถึง ไม้ไผ่ หรือท่อนซุงเป็นต้นที่นำมาผูกติดกันมาก ๆ สำหรับใช้เป็นพาหนะล่องไปตาม ลำน้ำ สิ่งที่ติดเนื่องกันเป็นตับอย่างแพ

**แหล่งท่องเที่ยวคุณภาพ** หมายถึง เป็นแหล่งท่องเที่ยวที่อนุรักษ์ทรัพยากรธรรมชาติและสิ่งแวดล้อม ความต้องการของนักท่องเที่ยวที่สนใจการท่องเที่ยวเพื่อการเรียนรู้ ความต้องการที่จะพัฒนาคนและยังให้ความสำคัญกับการมีส่วนร่วมของชุมชนท้องถิ่นร่วมด้วย

**ฉากทัศน์ หมายถึง** สถานการณ์ที่อาจเกิดขึ้นได้ (Scenario)

**ทรัพยากร** หมายถึง สิ่งที่มีอยู่รอบๆ ตัวเรา สามารถนำมาใช้ในการอุปโภคและบริโภค มาปรับปรุงเปลี่ยนแปลงและใช้ประโยชน์ในการดำรงชีพอย่างมีความสุขและสะดวกสบาย ในทุกวันนี้เราสามารถดำรงชีวิตอยู่ได้ก็ด้วยการนำทรัพยากรที่มีอยู่มาใช้ประโยชน์ต่อการดำรงชีพ ทั้งในด้านปัจจัยสี่ ได้แก่ เครื่องนุ่งห่ม อาหาร เสื้อผ้า และยารักษาโรค อีกทั้งเครื่องอำนวยความสะดวกต่างๆ นานา ดังนั้นเราจึงควรทำความเข้าใจเกี่ยวกับการใช้ทรัพยากร เพื่อจะได้นำทรัพยากรที่มีอยู่อย่างจำกัดมาใช้ประโยชน์อย่างสูงสุด

**กรมสุขภาพจิต** หมายถึง การส่งเสริมและพัฒนาวิชาการและบริการด้านสุขภาพจิต โดยมีการศึกษา วิจัย พัฒนา และถ่ายทอดองค์ความรู้และเทคโนโลยี ดำเนินการส่งเสริม ป้องกัน บำบัดรักษา และฟื้นฟูสมรรถภาพด้านสุขภาพจิต เพื่อให้ประชาชนมีความตระหนักและสามารถดูแลสุขภาพจิตของตนเอง ครอบครัว และชุมชนได้

**บทที่ 2**

**แนวคิด ทฤษฎี และงานวิจัยที่เกี่ยวข้อง**

การศึกษาเรื่อง การจัดการท่องเที่ยวแบบเนิบช้า Slow Travel ด้วยเรือแพสู่การเป็นแหล่งท่องเที่ยวคุณภาพในจังหวัดเลย กรณีศึกษา กลุ่มแพแม่บ้านโป่งเบี้ย ตำบลน้ำหมาน อำเภอเมือง จังหวัดเลย, แพห้วยกระทิง ตำบลกกทอง อำเภอเมือง จังหวัดเลย, แพผานางผาเกิ้ง อำเภอเอราวัณ จังหวัดเลย และโครงการอ่างเก็บน้ำเลย ตำบลแก่งศรีภูมิ อำเภอภูหลวง จังหวัดเลย ผู้ศึกษาได้ศึกษาค้นคว้าข้อมูลต่างๆ จากหนังสือ ตำรา เอกสาร บทความ และเว็บไซด์ต่างๆ รวมถึงงานวิจัยที่เกี่ยวข้อง จากเอกสารผลงานวิจัย ตลอดจนการศึกษา ทางด้านทฤษฎีที่สำคัญ เพื่อความเข้าใจในเนื้อหา ซึ่งจะขอเสนอแนวคิด ทฤษฎี และผลงานวิจัย ที่เกี่ยวข้อง ดังนี้

2.1 แนวคิดที่เกี่ยวกับการพัฒนา

2.2 แนวคิดที่เกี่ยวกับท่องเที่ยวยั่งยืน

2.3 ทฤษฎีการมีส่วนร่วมของประชาชน

2.4 งานวิจัยที่เกี่ยวข้อง

**2.1 แนวคิดที่เกี่ยวกับการพัฒนา**

**2.1.1 ความหมายของการพัฒนา**

มีผู้ให้ความหมายของการพัฒนาไว้ดังนี้ หนังสือเรียนรายวิชาการพัฒนาสังคม พ.ศ 2565ได้ให้ความหมายของคำว่า “การพัฒนา” ไว้ว่า ความหมายของ “การพัฒนา” เนื่องจาก “การพัฒนา” เป็นคำที่ใช้กันอย่างแพร่หลายและโดยทั่วไป จึงทำให้กลายเป็นคำที่มีความหมายแตกต่างกันออกไป เพราะขึ้นอยู่กับผู้ใช้ว่าจะให้ความหมายเน้นในเรื่องอะไร ในปัจจุบันจึงไม่มีคำนิยามอันเป็นสากลที่ยอมรับกันโดยทั่วไป

นักวิชาการสาขาต่างๆ ได้ให้ความหมายของการพัฒนาเอาไว้ทั้งที่คล้ายคลึงกัน และแตกต่างกันออกไป ตามแนวความคิดในสาขาวิชาของตนซึ่งพอรวบรวมได้ 5 รูปแบบแนวความคิดคือ

1. แบบของการพิจารณาจากปัจจัยต้นเหตุ โดยมุ่งที่จะเปรียบเทียบระหว่างสังคมที่พัฒนาแล้วและสังคมด้อยพัฒนาว่ามีลักษณะใดแตกต่างกันบ้าง

2. แบบของการวิเคราะห์ประเด็นปัจจัยหลัก เป็นการมุ่งเน้นไปที่ปัจจัยหนึ่งโดยเฉพาะ

3. แบบของการพัฒนาโดยการใช้ทฤษฎีของสังคมตะวันตกว่าได้มีการพัฒนาอย่างไรและด้วยอะไรมาก่อน จนปัจจุบันมีลักษณะอย่างไร การพัฒนาคือการพยายามที่จะเปลี่ยนแปลงให้เป็นไปตามรูปแบบที่พัฒนา

4. แบบของการพิจารณาโดยใช้ขั้นตอนของสภาวะการพัฒนา เป็นการพิจารณาประเด็นปัจจัยต่างๆ

5. แบบการพัฒนาที่เน้นการรับและการปรับใช้ เป็นการถือว่าวัฒนธรรมของทุกสังคมมีอิทธิพลต่อการเปลี่ยนแปลงเป็นอย่างมาก

ความหมายโดยทั่วไปของการพัฒนา หมายถึงความเจริญก้าวหน้าโดยทั่วๆ ไป หรืออาจกล่าวได้ว่า “การพัฒนา” เป็นกระบวนการของการเคลื่อนไหวจากสภาที่ไม่น่าพอใจไปสู่สภาพที่น่าพอใจ หารพัฒนาเป็นกระบวนการที่เปลี่ยนแปลงอยู่เสมอไม่หยุดนิ่ง

สรุป การพัฒนา หมายถึง ความเจริญก้าวหน้าโดยทั่ว ๆ ไป เช่น การพัฒนาชุมชน พัฒนาประเทศ คือการทำสิ่งเหล่านั้นให้ดีขึ้น เจริญขึ้น สนองความต้องการของประชาชนส่วนใหญ่ให้ได้ดี ทำสิ่งที่ไม่พอใจให้เกิดความพึงพอใจ

**2.1.2 การพัฒนาชุมชน**

การกำหนดความหมายของคำว่า การพัฒนาชุมชนนั้นมี 2 แนวทาง คือแนวทางแรก เป็นการ นำคำว่า “การพัฒนา” กับคำว่า “ชุมชน” มารวมกันแล้วกำหนดความหมายขึ้นใหม่ แนวทางที่สอง ถือว่า การพัฒนาชุมชนเป็นคำเดียวกัน มีความหมายเฉพาะตัวเอง (ซึ่งมีความหมายไม่แตกต่างกัน) เกี่ยวกับความหมายของการพัฒนาชุมชนนี้ มีผู้คนจำนวนมากมีความเข้าใจว่า มีความหมาย เช่นเดียวกับคำว่า “การพัฒนา” และนำมาใช้แทนกันอยู่เสมอซึ่งไม่เป็นการถูกต้อง เพราะการพัฒนา ชุมชนเป็นคำที่มีความหมายเฉพาะในตัวเองและมุ่งเน้นการพัฒนาคนในชุมชนด้วยวิธีการพัฒนาชุมชน เป็นสำคัญ ส่วนคำว่า “การพัฒนา” เป็นคำกลาง ๆ ที่ใช้กันทั่วไปและใช้ประกอบกับคำอื่น โดยไม่ มุ่งเน้นที่ตัวคนในชุมชนเท่านั้น เช่น การพัฒนาเทคโนโลยี การพัฒนาชนบท การพัฒนาเศรษฐกิจ การ พัฒนาคมนาคมสื่อสาร เป็นต้น ซึ่งการพัฒนาชุมชนแตกต่างกับการพัฒนาเหล่านี้อย่างชัดเจน การ พัฒนาชุมชนเป็นวิธีการที่สามารถนำไปช่วยในการดำเนินงานพัฒนาด้านอื่น ๆ ให้ประสบความสำเร็จ ได้อีกด้วย ทั้งนี้เพราะว่า การพัฒนาชุมชนเป็นการพัฒนาคนให้มีความพร้อมที่จะรองรับกิจกรรมการ พัฒนาเหล่านั้นได้นั่นเอง (สนธยา พลศรี, 2547 : 49)

โกวิทย์ พวงงาม (2553 : 132) ได้ทำการสรุปประมวลความหมายของพัฒนาชุมชนไว้ว่า การพัฒนาชุมชน หมายถึง การเปลี่ยนแปลง การสร้างสรรค์ปรับปรุงอย่างมีกระบวนการ (Process) และเป็นการเปลี่ยนแปลงอย่างมีโครงสร้างและแบบแผน (Planed and Sructured Change) หรือมีการกำหนดทิศทาง เป้าหมายที่แน่นอน (Ultimate Goal) ที่อาจเป็นไปได้ทั้งการกระทำของภาครัฐและภาคเอกชน หรือเป็นความร่วมมือของทั้งภาครัฐและภาคเอกชน ทั้งนี้เพื่อยกระดับคุณภาพชีวิตด้านต่าง ๆ ให้ดีขึ้น เช่น เศรษฐกิจ การศึกษาการเรียนรู้ สุขภาพอนามัย วัฒนธรรมและการมีส่วนร่วมของคนในชุมชน เพื่อให้มีความสามารถที่จะพึ่งตนเองได้ ในขณะเดียวกันยังอาจหมายถึงการเรียนรู้และการธำรงไว้ซึ่งทุนทางสังคม (Social Capital) ที่ชุมชนมีมาตั้งแต่ดั้งเดิม คือภูมิปัญญา ระบบนิเวศ ความเชื่อ ค่านิยม วัฒนธรรม ประเพณี ขนบธรรมเนียม ชาติพันธุ์ ศาสนาและภาษา อีกด้วย

จากความหมายที่กล่าวมาข้างต้น สรุปได้ว่า การพัฒนาชุมชน หมายถึง กระบวนการเปลี่ยนแปลงคนและชุมชนให้ดีขึ้น โดยใช้พลังและความร่วมมือจากคนในชุมชนและหน่วยงานของรัฐและองค์กรในชุมชน เพื่อปรับปรุงแก้ไขปัญหาและสร้างสรรค์ชุมชนให้เกิดความก้าวหน้าทั้งในด้านคุณภาพชีวิต ความเป็นอยู่ เศรษฐกิจ สังคม การเมือง การปกครอง โดยมุ่งยกระดับมาตรฐานการครองชีพและคุณภาพชีวิตของประชาชน

**2.2 แนวคิดที่เกี่ยวกับท่องเที่ยวยั่งยืน**

การท่องเที่ยว หมายถึง การเดินทางจากที่อยู่อาศัยปกติ ไปยัง สถานที่ต่าง ๆ เป็นการชั่วคราว ด้วยความสมัครใจและพึงพอใจของผู้เดินทาง เช่น การเดินทางเพื่อ การพักผ่อนการเดินทาง การเดินทาง เพื่อแลกเปลี่ยนวัฒนธรรม การเดินทางเพื่อการศึกษา การ เดินทาง เพื่อเยี่ยมญาติพี่น้องหรือเพื่อน เป็นต้น ไม่ใช่เพื่อการประกอบอาชีพหรือหารายได้

  ความยั่งยืน (Sustainability) นั้นมีหลากหลายความหมายแต่แก่นของความหมายทั้งหมดนั้นคือ การพัฒนาและการรักษาสิ่งที่มีอยู่ในปัจจุบันให้สามารถดำรงสภาพอยู่ได้ต่อไปในอนาคต โดยไม่ให้เกิดผลกระทบคนรุ่นหลังภายภาคหน้า

**2.2.1 การท่องเที่ยวอย่างยั่งยืน**

คือความต้องการสร้างมูลค่าทางเศรษฐกิจอย่างต่อเนื่องพร้อมกับหาแนวทางการอยู่ร่วมกันของการท่องเที่ยวกับท้องถิ่น ในขณะที่ดูแลรักษาทรัพยากรธรรมชาติให้บริสุทธิ์ในการทำงานระดับสากล องค์การสหประชาชาติให้ความสำคัญเป็นอย่างยิ่งกับการท่องเที่ยวรวมถึงการบริหารจัดการอย่างเป็นระบบ

การพัฒนายั่งยืน (Sustainable Development) ได้รับความสนใจตั้งแต่ พ.ศ. 2523 (ค.ศ.1980) โดยสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (International Unionfor the Conservation of Nature and Natural Resources) โครงการสิ่งแวดล้อมแห่งสหประชาชาติ (United Nations Environment Program) และกองทุนโลกเพื่อธรรมชาติ (World Wide Fund for Nature) เผยแพร่รายงาน เรื่อง Strategy for World Conservationต่อมา พ.ศ. 2526 สหประชาชาติได้จัดตั้งคณะกรรมาธิการโลกในเรื่องสิ่งแวดล้อมและการพัฒนา (World Commission on Environment and Develop-ment) เพื่อศึกษาการสร้างความสมดุลระหว่างสิ่งแวดล้อมกับการพัฒนา พ.ศ.2530 คณะกรรมาธิการดังกล่าว ได้เผยแพร่เอกสารจากการศึกษา ชื่อ Our Common Future หรือรายงานบรันด์แลนด์ มีสาระสำคัญ คือ ‘การพัฒนาอย่างยั่งยืน’ (Department of Economic and Social Affairs, 1999) จากข้อสรุปในรายงาน บรันด์แลนด์ รายงานยุทธศาสตร์การอนุรักษ์โลกและข้อสรุปของโครงการสิ่งแวดล้อมแห่งสหประชาชาติ ( UNEP) สู่การประชุมสหประชาชาติว่าด้วยสิ่งแวดล้อมและการพัฒนา (The UnitedNations Conference on Environment and Development : UNCED) พ.ศ. 2535 (ค.ศ.1992) การพัฒนาอย่างยั่งยืนยังคงเป็นสาระสำคัญหลักของการประชุมนี้ พ.ศ.2545มีการประชุม World Summit for Sustainable Develop-ment2002 เป้าหมายสำคัญ คือ การเพิ่มพลังของข้อผูกมัดทางการเมืองสำหรับการพัฒนาอย่างยั่งยืน โดยการเปลี่ยนแปลงจากแผนมาสู่การปฏิบัติ (จันทนา อินทปัญญา, 2548)

จากการประชุมระดับโลกหลายครั้ง ผลักดันความคิดเรื่อง “การพัฒนาที่ยั่งยืน”ส่งอิทธิพลถึงการให้ความสำคัญเรื่อง “การท่องเที่ยวที่ยั่งยืน” จากกระแสการพัฒนาการท่องเที่ยว 3 ประการ (สถาบันการท่องเที่ยวโดยชุมชน, 2559) กล่าวคือ

1.กระแสความต้องการอนุรักษ์ทรัพยากรธรรมชาติและสิ่งแวดล้อม

2.กระแสความต้องการของนักท่องเที่ยวที่สนใจการท่องเที่ยวเพื่อการเรียนรู้

3.กระแสความต้องการในการพัฒนาคนและให้ความสำคัญกับการมีส่วนร่วมของชุมชนท้องถิ่น

ความสำเร็จของการพัฒนาอย่างยั่งยืนต้องมาจากการดำเนินงานที่เป็นสหวิทยาการ มีความหลากหลายของวัฒนธรรม และการดำเนินการในหลายมิติพร้อมกันไปเพื่อให้การพัฒนาส่งผลที่เท่าเทียมกัน ต่อชนทุกกลุ่มในสังคม โดยเฉพาะให้สนองความต้องการของผู้ด้อยโอกาสที่สุดและอ่อนแอที่สุดในสังคม ได้แก่ ผู้มีรายได้ต่ำ เด็ก สตรี และคนในท้องถิ่นชนบท การพัฒนาอย่างยั่งยืนจะต้องเคารพในสิทธิและศักดิ์ศรีของความเป็นมนุษย์และสิ่งแวดล้อม สาระสำคัญของการพัฒนาอย่างยั่งยืนก็คือ การป้องกันภาวะมลพิษ การอนุรักษ์ทรัพยากร การแบ่งผลประโยชน์และต้นทุนอย่างยุติธรรมและการมีส่วนร่วมของผู้มีส่วนได้ส่วนเสียในการตัดสินใจในเรื่องที่จะส่งผลกระทบมาถึง ดังนั้นวิธีการจัดการสิ่งแวดล้อมที่มีประสิทธิภาพจึงเป็นปัจจัย ที่สำคัญยิ่งของการพัฒนาอย่างยั่งยืน การท่องเที่ยวโดยชุมชนจึงเป็นความพยายามหนึ่งของการสร้างทางเลือกในการพัฒนาในประเด็นการท่องเที่ยวที่ให้คนในชุมชนเข้ามามีส่วนร่วมและได้รับประโยชน์จากท่องเที่ยว และมีบทบาทในการกำหนดทิศทางการพัฒนา (Asia-Pacific Economic Cooperation, 2010)

**2.2.2 การพัฒนาการท่องเที่ยวแบบยั่งยืน**

บุญเลิศ จิตตั้งวัฒนา (2548) กล่าวถึง แนวคิดของการพัฒนาการท่องเที่ยวแบบยั่งยืน พอสรุปได้ 3 มิติ ดังต่อไปนี้

1. มิติด้านการสร้างจิตสำนึกการอนุรักษ์ทรัพยากรท่องเที่ยวและสิ่งแวดล้อมให้แก่ผู้เกี่ยวข้องทุกฝ่าย ในการพัฒนาการท่องเที่ยวแบบยั่งยืนมีแนวคิดที่จะให้ความรู้ ความเข้าใจ และสร้างจิตสำนึกแก่ผู้เกี่ยวข้องกับการท่องเที่ยวทุกฝ่ายในการปกป้องรักษาทรัพยากรท่องเที่ยวและสิ่งแวดล้อมเป็นอันดับแรก เพื่อให้คงไว้ซึ่งความสวยงามและคุณค่าทางทรัพยากร

2. มิติด้านการสร้างความพึงพอใจให้แก่นักท่องเที่ยว ในการพัฒนาการท่องเที่ยวแบบยั่งยืนต้องมีแนวคิดให้กับนักท่องเที่ยวที่มีความปรารถนาหรือสนใจที่จะศึกษาเรียนรู้เกี่ยวกับธรรมชาติและวัฒนธรรม

3. มิติด้านการสร้างความมีส่วนร่วมในผลประโยชน์ให้แก่ชุมชนท้องถิ่น ในการพัฒนาการท่องเที่ยวแบบยั่งยืนต้องมีแนวคิดในการมีบทบาทสำคัญต่อการพัฒนาเศรษฐกิจและสังคมของชุมชนท้องถิ่น ด้วยการเปิดโอกาสให้ชุมชนท้องถิ่นมีส่วนร่วมในการท่องเที่ยวแบบยั่งยืน และช่วยให้ชุมชนท้องถิ่นได้รับผลประโยชน์จากการท่องเที่ยวทั้งทางตรงและทางอ้อม

สรุปแนวคิด ทฤษฏีที่เกี่ยวกับท่องเที่ยวยั่งยืน ได้ว่า ท่องเที่ยวยังยืน หมายถึง การเดินทางไปยังสถานที่ต่างๆเป็นการชั่วคราว ด้วยความสมัครใจ ไปแบบเดี่ยว กลุ่มใหญ่หรือกลุ่มเล็กที่มีการจัดการอย่างดีเยี่ยม พร้อมทั้งอนุรักษ์และใช้ทรัพยากรอย่างพอดี ทั้งในส่วนธรรมชาติ สังคม และวัฒนธรรม

**2.3 ทฤษฎีการมีส่วนร่วมของประชาชน**

[การมีส่วนร่วม](http://wiki.kpi.ac.th/index.php?title=%E0%B8%81%E0%B8%B2%E0%B8%A3%E0%B8%A1%E0%B8%B5%E0%B8%AA%E0%B9%88%E0%B8%A7%E0%B8%99%E0%B8%A3%E0%B9%88%E0%B8%A7%E0%B8%A1) (Participation) ตามพจนานุกรมอังกฤษฉบับอ๊อกฟอร์ด ได้ให้คำนิยามไว้ว่า “เป็นการมีส่วน (ร่วมกับคนอื่น) ในการกระทำบางอย่างหรือบางเรื่อง” คำว่า การมีส่วนร่วม โดยมากมักจะใช้ในความหมายตรงข้ามกับคำว่า “การเมินเฉย (Apathy)” ฉะนั้น คำว่าการมีส่วนร่วมตามความหมายข้างต้น จึงหมายถึง การที่บุคคลกระทำการในเรื่องใดเรื่องหนึ่งหรือในประเด็นที่บุคคลนั้นสนใจ ไม่ว่าเขาจะได้ปฏิบัติการเพื่อแสดงถึงความสนใจอย่างจริงจังหรือไม่ก็ตาม และไม่จำเป็นที่บุคคลนั้นจะต้องเข้าไปเกี่ยวข้อง กับกิจกรรมนั้นโดยตรงก็ได้ แต่การมีทัศนคติ ความคิดเห็น ความสนใจ ห่วงใย ก็เพียงพอแล้วที่จะเรียกว่าเป็นการมีส่วนร่วมได้

“การมีส่วนร่วมของประชาชน” หมายถึง การที่กลุ่มประชาชน หรือขบวนการที่สมาชิกของชุมชน ที่กระทำการออกมาในลักษณะของการทำงานร่วมกัน ที่จะแสดงให้เห็นถึงความต้องการร่วม ความสนใจร่วม มีความต้องการที่จะบรรลุถึงเป้าหมายร่วมทางเศรษฐกิจและสังคมหรือการเมือง หรือการดำเนินการร่วมกันเพื่อให้เกิดอิทธิพลต่อรองอำนาจ มติชน ไม่ว่าจะเป็นทางตรงหรือทางอ้อม หรือการดำเนินการเพื่อให้เกิดอิทธิพลต่อรองอำนาจทางการเมือง เศรษฐกิจ การปรับปรุงสถานภาพทางสังคมในกลุ่มชุมชน

เจมส์ แอล เครยัน ได้กำหนดความหมายของการมีส่วนร่วมของประชาชนว่า เป็นกระบวนการ ที่รวบรวมเอาความห่วงกังวล ความต้องการและค่านิยมต่าง ๆ ของสาธารณชนไว้อยู่ในกระบวนการตัดสินใจของรัฐและเอกชน เป็นการสื่อสารสองทาง และเป็นการมีปฏิสัมพันธ์ที่มีเป้าหมายเพื่อการตัดสินใจที่ดีกว่า และที่ได้รับการสนับสนุนจากสาธารณชน

คนึงนิจ ศรีบัวเอี่ยม และคณะ ให้ความหมายการมีส่วนร่วมของประชาชน (Public Participation) หมายถึง การกระจายโอกาสให้ประชาชนมีส่วนร่วมทางการเมือง และการบริหารเกี่ยวกับการตัดสินใจ ในเรื่องต่าง ๆ ร่วมทั้ง การจัดสรรทรัพยากรของชุมชนและของชาติ ซึ่งจะส่งผลกระทบต่อวิถีชีวิตและ ความเป็นอยู่ของประชาชน โดยการให้ข้อมูล แสดงความคิดเห็น ให้คำแนะนำปรึกษา ร่วมวางแผน ร่วมปฏิบัติ รวมตลอดจนการควบคุมโดยตรงจากประชาชน

ปัทมา สูบกำปัง ให้ความหมายการมีส่วนร่วมของประชาชน หมายถึง การเปิดโอกาสให้ประชาชน มีสิทธิในกระบวนการนโยบายสาธารณะทั้งในด้านการให้และรับรู้ข้อมูลข่าวสาร การให้ความคิดเห็นหรือข้อเสนอแนะ การร่วมตัดสินใจ ทั้งในขั้นตอนการริเริ่มนโยบาย การจัดทำแผนงาน โครงการหรือกิจกรรมที่อาจมีผลกระทบต่อคุณภาพชีวิตและสิ่งแวดล้อม การวางแผนพัฒนาเศรษฐกิจและสังคม การจัดการสิ่งแวดล้อมและทรัพยากรธรรมชาติ รวมทั้งการปฏิบัติ การติดตาม และประเมินผลตามนโยบายแผนงานโครงการหรือกิจกรรมนั้น

**2.5 งานวิจัยที่เกี่ยวข้อง**

นงลักษณ์ มณีรัตน์ และคณะ (2555) รายงานผลการวิจัย เรื่อง การหาแนวทางเสริมสร้างศักยภาพเครือข่ายท่องเที่ยวโดยชุมชนจันทบุรี พบว่า การสร้างเครือข่ายการท่องเที่ยวโดยชุมชนประสบความสำเร็จ เนื่องจากมุ่งนำเสนอแหล่งท่องเที่ยวของจังหวัด นำเสนออัตลักษณ์ของการท่องเที่ยว ด้วยกระบวนการมีส่วนร่วมอย่างแท้จริง และการเรียนรู้เกี่ยวกับแหล่งท่องเที่ยว พร้อมกับการสร้างสรรค์ประสบการณ์ให้กับนักท่องเที่ยว ซึ่งให้ความสำคัญกับข้อมูล การจัดการข้อมูล และองค์ความรู้ของชุมชนเพื่อนำไปสู่การจัดการสังคม วัฒนธรรม การบริหารทรัพยากรในชุมชนให้สอดคล้องกับมิติการพัฒนาสู่ความเป็นชุมชนท่องเที่ยว

ธนัชชา ฤทธิ์เดช (2558) รายงานผลการวิจัย เรื่อง แนวทางการพัฒนากิจกรรมการท่องเที่ยวและแหล่งท่องเที่ยวให้เกิดความยั่งยืนของตลาดน้ำอัมพวา จังหวัดสมุทรสงคราม พอสรุปได้ว่า ความเป็นเอกลักษณ์ของชุมชน ทั้งด้านวัฒนธรรม ประเพณีและสิ่งแวดล้อม เป็นปัจจัยสำคัญในการนำเสนอและดึงดูดนักท่องเที่ยว เพราะสิ่งที่นักท่องเที่ยวต่างชาติต้องการมาสัมผัสคือความเป็นธรรมชาติ การค้นหาความดั้งเดิม ทิวทัศน์และสภาพอากาศ การเข้าถึงแหล่งท่องเที่ยว ได้แก่ ร้านอาหารริมคลอง โบราณสถาน โบสถ์คริสต์ และสถานที่พัก ตลอดจนกิจกรรมการท่องเที่ยวเชิงนิเวศโดยรวมและกิจกรรมท่องเที่ยวชุมชน ลักษณะทางกายภาพโดยรวมของตลาดน้ำอัมพวา ความเป็นอยู่ของชุมชนตลาดน้ำได้แก่ กิจกรรมด้านประเพณี เช่น การทำกระทงกาบกล้วย ในช่วงเทศกาลลอยกระทง เทศกาลกินเจ และกิจกรรมด้านเกษตรกรรม เช่น การปลูกขาวพันธุ์ไรซ์เบอรี่ เป็นโครงการจากแพทย์แหนมแดง เป็นโครงการในพระราชดำริของสมเด็จพระเทพรัตนราชสุดาฯ

บุณยสกษฏ์ อเนกสุข (2560) รายงานผลการวิจัย เรือง การท่องเที่ยวแบบเนิบช้า Slow Travel : นิยามและแนวคิด พอสรุปได้ว่า การท่องเที่ยวแบบเนิบช้า Slow Travel เป็นที่นิยมอย่างมากในช่วง 5 ปีที่ผ่านมา ไม่ใช่แค่ไหนประเทศไทย แต่ในประเทศทวีปยุโรปนับว่าได้รับความสนใจเป็นอย่างมาก ทั้งในกลุ่มผู้สูงอายุที่มีอายุ 60 ขึ้นไป และแผ่ขยายมายังกลุ่มวัยรุ่นและกลุ่มที่รักในการท่องเที่ยวแบบไม่เร่งรับ สำหรับประเทศไทยแล้ว ความสนใจแบบการท่องเที่ยวแบบเนิบช้ายังได้ขยายสู่การเป็นกลไกลสำคัญในการพัฒนาคุณภาพชีวิตของนักท่องเที่ยวอีกด้วย

**2.5 กรอบแนวคิดการวิจัย**

ตัวแปรตาม

ตัวแปรต้น

ปัจจัยส่วนบุคคล

* เพศ
* อายุ
* อาชีพ
* การศึกษา

การพัฒนาการจัดท่องเที่ยวแบบเนิบช้า Slow Travel ด้วยเรือแพ สู่การเป็นแหล่งท่องเที่ยวคุณภาพในจังหวัดเลย

* การมีส่วนร่วมต่อการพัฒนา
* เครือข่าย
* การประชาสัมพันธ์
* ความต่อเนื่องและความมั่นคง

**บทที่ 3**

ความพึงพอใจของนักท่องเที่ยว

* ความพึงพอใจต่อการบริการ
* ความพึงพอใจต่ออาหาร/เครื่องดื่ม
* ความพึงพอใจต่อความสะอาด

ปัจจัยทางสังคม

* สิ่งแวดล้อม
* ลักษณะทางกายภาพ
* ลักษณะการบริการ

**ระเบียบวิธีวิจัย**

การวิจัยครั้งนี้ เรื่องปัจจัยที่มีอิทธิพลต่อการพัฒนาการจัดท่องเที่ยวด้วยแพสู่การเป็นแหล่งท่องเที่ยวคุณภาพในจังหวัดเลย โดยมี วัตถุประสงค์หลักคือเพื่อศึกษาสภาพการจัดการท่องเที่ยวด้วยแพในจังหวัดเลย และเพื่อศึกษาปัจจัยที่มีอิทธิพลต่อการพัฒนาการจัดท่องเที่ยวด้วยแพสู่การเป็นแหล่งท่องเที่ยวคุณภาพ ในจังหวัดเลย งานวิจัยชิ้นนี้ได้ใช้กลุ่มแพแม่บ้านโป่งเบี้ย ตำบลน้ำหมาน อำเภอเมือง จังหวัดเลย, แพห้วยกระทิง ตำบลกกทอง อำเภอเมือง จังหวัดเลย, แพผานางผาเกิ้ง อำเภอเอราวัณ จังหวัดเลย และโครงการอ่างเก็บน้ำเลย ตำบลแก่งศรีภูมิ อำเภอภูหลวง จังหวัดเลย ซึ่งเป็นสถานที่ท่องเที่ยวยอดนิยมในจังหวัดเลย เป็นกรณีศึกษา ซึ่งผู้วิจัยได้กำหนดแนวทาง การดำเนินการ ดังนี้

3.1 ประเภทงานวิจัย

3.2 ประชากรและกลุ่มตัวอย่าง

3.3 ขั้นตอนการวิจัย

3.4 เครื่องมือการวิจัย

3.5 สถิติการวิจัย

**3.1 ประเภทงานวิจัย**

งานวิจัยเชิงปริมาณ (Quantitative Research) อธิบายถึงปรากฏการณ์ทางวิทยาศาสตร์ การอธิบายเน้นการนำเสนอเชิงตัวเลขทางสถิติ เช่น ร้อยละ ค่าเฉลี่ย และส่วนเบี่ยงเบนมาตรฐาน เป็นต้น ลักษณะของข้อมูลการวิจัยเชิงปริมาณ เป็นการศึกษาสภาพทั่วไปของสังคมโดยกำหนดตัวแปรต่างๆ เพื่อเก็บข้อมูลสถิติ ตัวเลข เป็นข้อมูลปฐมภูมิหรือทุติยภูมิ การเสนอภาพรวมจะมีวิธีการเก็บข้อมูล ด้วยการสำรวจ เน้นการเก็บข้อมูลเพื่อทำการวิเคราะห์และทดสอบทฤษฎีหรือสร้างทฤษฎี และให้ความหมายในเชิงวิชาการมากกว่าการศึกษาแง่มุมของชาวบ้าน

**3.2 ประชากรและกลุ่มตัวอย่าง**

3.2.1 ประชากร นักท่องเที่ยวที่มาเที่ยวแพ ทั้ง 3 อำเภอ ได้แก่ อำเภอเอราวัณ อำเภอภูหลวง และ   
อำเภอเมือง

3.2.2 กลุ่มตัวอย่าง กลุ่มตัวอย่างที่ใช้ในการวิจัยครั้งนี้ คือ นักท่องเที่ยวที่มาเที่ยวแพกลุ่มแพแม่บ้านโป่งเบี้ย แพห้วยกระทิง แพผานางผาเกิ้ง และโครงการอ่างเก็บน้ำเลย เฉลี่ยรวมกัน 250 คน รวมไปถึง กลุ่มผู้ประกอบการเรือแพ 4 กลุ่ม จำนวน 50 คน โดยการเลือกกลุ่มตัวอย่างแบบสุ่มและแบบเจาะจง

**3.3 ขั้นตอนการวิจัย**

3.3.1การวิจัยครั้งนี้ เป็นการศึกษาการจัดการท่องเที่ยวแบบเนิบช้า Slow Travel ด้วยเรือแพ สู่การเป็นแหลางท่องเที่ยวคุณภาพในจังหวัดเลย เป็นการศึกษาแบบการวิจัยเชิงปริมาณ โดยเลือกศึกษา กลุ่มแพแม่บ้านโป่งเบี้ย ตำบลน้ำหมาน อำเภอเมือง จังหวัดเลย, แพห้วยกระทิง ตำบลกกทอง อำเภอเมือง จังหวัดเลย, แพผานางผาเกิ้ง ตำบลผาอินทร์แปลง อำเภอเอราวัณ จังหวัดเลย และโครงการอ่างเก็บน้ำเลย ตำบล แก่งศรีภูมิ อำเภอภูหลวง จังหวัดเลย เนื่องจากเป็นแหล่งท่องเที่ยวทางธรรมชาติที่เป็นที่นิยมด้านการท่องเที่ยวด้วยเรือแพ จนเป็นที่ยอมรับของนักท่องเที่ยวและหน่วยงานต่างๆ

**3.4 เครื่องมือการวิจัย**

แบบสอบถาม แบบสอบถามในการสำรวจความพึงพอใจในการท่องเที่ยวด้วยเรือแพของนักท่องเที่ยว และแบบสอบถามเกี่ยวกับความพึงพอใจของผู้ประกอบการเรือแพ โดยมีลักษณะแบบสอบถามปลายเปิด เป็นคำถามที่เปิดโอกาสให้ผู้ตอบสามารถตอบได้ตามความคิดเห็น ทัศนคติ และความต้องการ ของผู้ตอบแบบสอบถาม เพื่อเก็บข้อมูลจากกลุ่มตัวอย่าง โดยบางแบบสอบถามเป็น 3 ส่วน ดังนี้

**ส่วนที่ 1** ข้อมูลทั่วไปของผู้ตอบแบบสอบถาม ได้แก่ เพศ อายุ อาชีพ การศึกษา

**ส่วนที่ 2** แบบสอบถามเกี่ยวกับปัจจัยทางสังคม

มีเกณฑ์การให้คะแนน 5 ระดับ ดังนี้

5 หมายถึง ให้ความสำคัญต่อเกณฑ์มากที่สุด

4 หมายถึง ให้ความสำคัญต่อเกณฑ์มาก

3 หมายถึง ให้ความสำคัญต่อเกณฑ์ปานกลาง

2 หมายถึง ให้ความสำคัญต่อเกณฑ์น้อย

1 หมายถึง ให้ความสำคัญต่อเกณฑ์น้อยที่สุด

นำข้อมูลจากแบบสอบถามตอนที่ 2 มาหาค่าเฉลี่ย ส่วนเบี่ยงเบนมาตรฐาน และความพึงพอใจของนักท่องเที่ยว โดยแปลความหมายเปรียบเทียบเกณฑ์

ค่าเฉลี่ย แปลความหมาย

4.50-5.00 หมายถึง พึงพอใจมากที่สุด

3.50-4.49 หมายถึง พึงพอใจมาก

2.50-3.49 หมายถึง พึงพอใจปานกลาง

1.50-2.49 หมายถึง พึงพอใจน้อย

1.00-1.49 หมายถึง พึงพอใจน้อยที่สุด

**ส่วนที่ 3** แบบสอบถามเกี่ยวกับความพึงพอใจของนักท่องเที่ยว

มีเกณฑ์การให้คะแนน 5 ระดับ ดังนี้

5 หมายถึง ให้ความสำคัญต่อเกณฑ์มากที่สุด

4 หมายถึง ให้ความสำคัญต่อเกณฑ์มาก

3 หมายถึง ให้ความสำคัญต่อเกณฑ์ปานกลาง

2 หมายถึง ให้ความสำคัญต่อเกณฑ์น้อย

1 หมายถึง ให้ความสำคัญต่อเกณฑ์น้อยที่สุด

นำข้อมูลจากแบบสอบถามตอนที่ 3 มาหาค่าเฉลี่ย ส่วนเบี่ยงเบนมาตรฐาน และความพึงพอใจของนักท่องเที่ยว โดยแปลความหมายเปรียบเทียบเกณฑ์

ค่าเฉลี่ย แปลความหมาย

4.50-5.00 หมายถึง พึงพอใจมากที่สุด

3.50-4.49 หมายถึง พึงพอใจมาก

2.50-3.49 หมายถึง พึงพอใจปานกลาง

1.50-2.49 หมายถึง พึงพอใจน้อย

1.00-1.49 หมายถึง พึงพอใจน้อยที่สุด

**ส่วนที่ 4** แบบสอบถามเกี่ยวกับการพัฒนาการจัดการท่องเที่ยวแบบเนิบช้า Slow Travel ด้วยเรือแพสู่การเป็นแหล่งท่องเที่ยวคุณภาพในจังหวัดเลย

มีเกณฑ์การให้คะแนน 5 ระดับ ดังนี้

5 หมายถึง ให้ความสำคัญต่อเกณฑ์มากที่สุด

4 หมายถึง ให้ความสำคัญต่อเกณฑ์มาก

3 หมายถึง ให้ความสำคัญต่อเกณฑ์ปานกลาง

2 หมายถึง ให้ความสำคัญต่อเกณฑ์น้อย

1 หมายถึง ให้ความสำคัญต่อเกณฑ์น้อยที่สุด

นำข้อมูลจากแบบสอบถามตอนที่ 4 มาหาค่าเฉลี่ย ส่วนเบี่ยงเบนมาตรฐาน และความพึงพอใจของนักท่องเที่ยว โดยแปลความหมายเปรียบเทียบเกณฑ์

ค่าเฉลี่ย แปลความหมาย

4.50-5.00 หมายถึง พึงพอใจมากที่สุด

3.50-4.49 หมายถึง พึงพอใจมาก

2.50-3.49 หมายถึง พึงพอใจปานกลาง

1.50-2.49 หมายถึง พึงพอใจน้อย

1.00-1.49 หมายถึง พึงพอใจน้อยที่สุด

**3.5 สถิติการวิจัย**

นำข้อมูลที่ได้มาทำการตรวจสอบความสมบูรณ์และความถูกต้อง สรุปผลเพื่อเข้ารหัสโดยใช้เครื่องคอมพิวเตอร์ด้วยโปรแกรมสำเร็จรูปท่งสถิติในการประมวลผลและหาค่าสถิติต่างๆ การวิเคราะห์ข้อมูลใช้สถิติในการวิเคราะห์ข้อมูล ดังนี้

การวิเคราะห์สถิติเชิงพรรณนา (Descriptive Statistics) แสดงผลวิเคราะห์ในรูปแบบตารางประกอบคำอธิบาย โดยค่าสถิติที่ใช้คือ ค่าเฉลี่ย (X) ส่วนเบี่ยงเบนมาตรฐาน (S.D.) ความถี่ (Frequency) และร้อยละ (Percentage)

**บทที่ 4**

**ผลการวิจัย**

งานวิจัยเรื่อง การจัดการท่องเที่ยวแบบเนิบช้า (Slow Travel) ด้วยเรือแพสู่การเป็นแหล่งท่องเที่ยวคุณภาพในจังหวัดเลย ผู้ศึกษาได้เก็บรวบรวมข้อมูล วิเคราะห์ข้อมูล และนำเสนอข้อมูลตามผลการศึกษา   
โดยทำการแจกแบบสอบถาม เพื่อสำรวจความคิดเห็นของนักท่องเที่ยว โดยแยกออกเป็น 4 ตอน ดังต่อไปนี้

**4.1 วัตถุประสงค์ที่ 1** เพื่อศึกษาสภาพการจัดการท่องเที่ยวด้วยเรือแพในจังหวัดเลย

**4.1.1 การเสนอผลการวิเคราะห์ข้อมูล**

การเสนอผลวิเคราะห์ข้อมูลครั้งนี้ผู้ศึกษาได้ดำเนินการเสนอผลการวิเคราะห์ข้อมูลโดยแบ่งออกเป็น 4 ตอน ดังนี้

ตอนที่ 1 ข้อมูลทั่วไปของผู้ตอบแบบสอบถาม

ตอนที่ 2 แบบสอบถามเกี่ยวกับปัจจัยทางสังคม

ตอนที่ 3 แบบสอบถามเกี่ยวกับความพึงพอใจของนักท่องเที่ยว

ตอนที่ 4 แบบสอบถามเกี่ยวกับการพัฒนาการจัดการท่องเที่ยวแบบเนิบช้า Slow Travel ด้วยเรือแพสู่การเป็นแหล่งท่องเที่ยวคุณภาพในจังหวัดเลย

เพื่อให้เกิดความเข้าใจตรงกัน ผู้ศึกษาได้กำหนดสัญลักษณ์ต่างๆ ดังต่อไปนี้

เมื่อ แทน ค่าคะแนนเฉลี่ยเลขคณิต (Mean)S.D. *แทน ส่วนเบี่ยงเบนมาตรฐาน* *(Standard Deviation)*

**ตอนที่ 1 การวิเคราะห์ข้อมูลทั่วไปของผู้ตอบแบบสอบถาม**

**ตารางที่ 4.1** จำนวนและร้อยละของผู้ตอบแบบสอบถามจำแนกตามเพศ

|  |  |  |
| --- | --- | --- |
| **เพศ** | **จำนวน** | **ร้อยละ** |
| ชาย | 90 | 30.00 |
| หญิง | 210 | 70.00 |
| **รวม** | **300** | **100** |

จากตารางที่ 4.1 พบว่า ผู้ตอบแบบสอบถามส่วนใหญ่เป็นเพศหญิง จำนวน 210 คน คิดเป็นร้อยละ 70.00 และเพศชายจำนวน 90 คน คิดเป็นร้อยละ 30.00

**ตารางที่ 4.2** จำนวนและร้อยละของผู้ตอบแบบสอบถามจำแนกตามอายุ

|  |  |  |
| --- | --- | --- |
| **อายุ** | **จำนวน** | **ร้อยละ** |
| ต่ำกว่า 20 ปี | 150 | 50.00 |
| 20-30 ปี | 120 | 40.00 |
| 31-40 ปี | 30 | 10.00 |
| 41 ปี ขึ้นไป | 0 | 0 |
| **รวม** | **300** | **100** |

จากตารางที่ 4.1 พบว่า ผู้ตอบแบบสอบถามส่วนใหญ่มีอายุ ต่ำกว่า 20 ปี คิดเป็นร้อยละ 50.00 อายุ 20-30 ปี จำนวน 120 คน คิดเป็นร้อยละ 40.00 อายุ 31-40 ปี จำนวน 30 คน คิดเป็นร้อยละ 10.00 และอายุ 41 ปีขึ้นไป จำนวน 0 คน คิดเป็นร้อยละ 0

**ตารางที่ 4.3** จำนวนและร้อยละของผู้ตอบแบบสอบถามจำแนกตามอาชีพ

|  |  |  |
| --- | --- | --- |
| **อาชีพ** | **จำนวน** | **ร้อยละ** |
| นักเรียน/นักศึกษา | 168 | 56.00 |
| ข้าราชการ/พนักงานรัฐวิสาหกิจ | 18 | 6.00 |
| พนักงานเอกชน | 57 | 19.00 |
| รับจ้างทั่วไป | 33 | 11.00 |
| อื่นๆ | 24 | 8.00 |
| **รวม** | **300** | **100** |

จากตารางที่ 4.3 พบว่าผู้ตอบแบบสอบถามส่วนใหญ่มีอาชีพเป็นนักเรียน/นักศึกษาส่วนใหญ่ จำนวน 168 คน คิดเป็นร้อยละ 56.00 อาชีพพนักงานเอกชน จำนวน 57 คน คิดเป็นร้อยละ 19.00 อาชีพรับจ้างทั่วไป จำนวน 33 คน คิดเป็นร้อยละ 11.00 อาชีพข้าราชการ/พนักงานรัฐวิสาหกิจ จำนวน 18 คน คิดเป็นร้อยละ 6.00 และอื่นๆ จำนวน 24 คน คิดเป็นร้อยละ 8.00

**ตารางที่ 4.4** จำนวนและร้อยละของผู้ตอบแบบสอบถามจำแนกตามระดับการศึกษา

|  |  |  |
| --- | --- | --- |
| **ระดับการศึกษา** | **จำนวน** | **ร้อยละ** |
| ประถมศึกษา | 30 | 10.00 |
| มัธยมศึกษาตอนต้น | 78 | 26.00 |
| มัธยมศึกษาตอนปลาย/ปวช. | 81 | 27.00 |
| ปริญญาตรี/เทียบเท่า | 89 | 29.67 |
| สูงกว่าปริญญาตรี | 6 | 2.00 |
| อื่นๆ | 16 | 5.33 |
| **รวม** | **300** | **100** |

จากตารางที่ 4.4 พบว่าผู้ตอบแบบสอบถามมีการศึกษาส่วนใหญ่ระดับปริญญาตรี/เทียบเท่า จำนวน 89 คน คิดเป็นร้อยละ 29.67 ระดับมัธยมศึกษาตอนปลาย/ปวช. จำนวน 81 คน คิดเป็นร้อยละ 27.00 ระดับมัธยมศึกษาตอนต้น จำนวน 78 คน คิดเป็นร้อยละ 26.00 ระดับ ประถมศึกษา จำนวน 30 คน คิดเป็นร้อยละ 10.00 ระดับอื่นๆ จำนวน 16 คน คิดเป็นร้อยละ 5.33 และระดับสูงกว่าปริญญาตรี จำนวน 6 คน คิดเป็นร้อยละ 2.00

**ตอนที่ 2** ข้อมูลเกี่ยวกับปัจจัยทางสังคม

**ตารางที่ 4.5** แสดงข้อมูลเกี่ยวกับปัจจัยทางสังคม

|  |  |  |  |
| --- | --- | --- | --- |
| **รายการประเมิน** | **ผลการประเมิน** | | |
|  | **(S.D)** | **ระดับความคิดเห็น** |
| 1. มีทัศนียภาพที่สวยงาม | 4.90 | 0.30 | มากที่สุด |
| 2. เงียบสงบเหมาะสำหรับการพักผ่อน | 4.90 | 0.30 | มากที่สุด |
| 3. ตอบโจทย์การท่องเที่ยวเชิงธรรมชาติ | 4.70 | 0.46 | มากที่สุด |
| 4. การเดินทางสะดวก | 3.90 | 0.94 | มาก |
| 5. มีที่จอดรถเพียงพอต่อนักท่องเที่ยว | 4.70 | 0.46 | มากที่สุด |
| 6. มีห้องน้ำเพียงพอต่อนักท่องเที่ยว | 3.60 | 1.28 | มาก |
| 7. พนักงานมี Service mind | 4.40 | 0.66 | มาก |
| 8. พนักงานมีการให้คำแนะนำ | 4.10 | 0.94 | มาก |
| 9. พนักงานยิ้มแย้มและเต็มใจบริการ | 4.30 | 0.64 | มาก |
| **รวม** | **4.39** | **0.67** | **มาก** |

จากตารางที่ 4.5 พบว่า ผลการประเมินปัจจัยทางสังคม โดยรวมมีความพึงพอใจอยู่ในระดับมาก ( = 4.39 S.D. = 0.67) และเมื่อวิเคราะห์รายข้อ พบว่า ข้อที่ 1 และ 2 มีความเหมาะสมอยู่ในระดับมากที่สุด ( = 4.90 S.D. = 0.30) ส่วนข้อที่ผู้ตอบแบบสอบถามมีความเหมาะสมในระดับน้อยที่สุด พบในข้อ 6 ( =3.60 S.D. = 1.28)

**ตอนที่ 3** ข้อมูลเกี่ยวกับความพึงพอใจของนักท่องเที่ยว

**ตารางที่ 4.6** แสดงข้อมูลเกี่ยวกับความพึงพอใจของนักท่องเที่ยว

|  |  |  |  |
| --- | --- | --- | --- |
| **รายการประเมิน** | **ผลการประเมิน** | | |
|  | **(S.D)** | **ระดับความคิดเห็น** |
| 10. ได้รับความสะดวกรวดเร็วในการบริการ | 4.70 | 0.46 | มากที่สุด |
| 11. มีการบริการตามลำดับขั้นตอนก่อน – หลัง | 4.50 | 0.50 | มาก |
| 12. ขั้นตอนของการให้บริการไม่ยุ่งยาก | 4.80 | 0.40 | มากที่สุด |
| 13. อาหารมีรสชาติตามมาตรฐาน | 4.80 | 0.40 | มากที่สุด |
| 14. อาหารน่ารับประทาน | 4.40 | 0.66 | มาก |
| 15. อาหาร/เครื่องดื่มได้ตามความต้องการของลูกค้า | 4.80 | 0.40 | มากที่สุด |
| 16. ปริมาณอาหารและราคาสมดุล | 4.30 | 0.64 | มาก |
| 17. อาหาร/ภาชนะมีการห่อแร็ปอย่างดี | 4.80 | 0.40 | มากที่สุด |
| 18. ห้องน้ำ/บริเวณเคาท์เตอร์สะอาด | 4.20 | 0.75 | มาก |
| 19. บริเวณบนแพมีความสะอาด | 3.80 | 0.87 | มาก |
| **รวม** | **4.51** | **0.55** | **มากที่สุด** |

จากตารางที่ 4.6 พบว่า ผลการประเมินความพึงพอใจของนักท่องเที่ยว โดยรวมมีความพึงพอใจอยู่ในระดับมากที่สุด ( = 4.51 S.D. = 0.55) และเมื่อวิเคราะห์รายข้อ พบว่า ข้อที่ 12,13,15,17 และ 19 มีความเหมาะสมอยู่ในระดับมากที่สุด ( = 4.80 S.D. = 0.40) ส่วนข้อที่ผู้ตอบแบบสอบถามมีความเหมาะสมในระดับน้อยที่สุด พบในข้อ 19 ( =3.80 S.D. = 0.87)

**ตอนที่ 4** ข้อมูลเกี่ยวกับการพัฒนาการจัดท่องเที่ยวแบบเนิบช้า Slow Travel ด้วยเรือแพ สู่การเป็นแหล่งท่องเที่ยวคุณภาพในจังหวัดเลย

**ตารางที่ 4.7** แสดงข้อมูลเกี่ยวกับการพัฒนาการจัดท่องเที่ยวแบบเนิบช้า Slow Travel ด้วยเรือแพ สู่การเป็นแหล่งท่องเที่ยวคุณภาพในจังหวัดเลย

|  |  |  |  |  |
| --- | --- | --- | --- | --- |
| **รายการประเมิน** | **ผลการประเมิน** | | | |
|  | | **(S.D)** | **ระดับความคิดเห็น** |
| 20. ท่านมีส่วนร่วมในการให้ข้อเสนอแนะเกี่ยวกับปัญหาหรืออุปสรรคที่อาจเกิดขึ้นได้ในแหล่งท่องเที่ยว | 4.80 | | 0.60 | มากที่สุด |
| 21. ท่านมีส่วนร่วมในการให้ความร่วมมือเกี่ยวกับการประเมินแหล่งท่องเที่ยว | 4.60 | | 0.49 | มากที่สุด |
| 22. ท่านมีส่วนร่วมในการร่วมแคมเปญท่องเที่ยวของสถานที่ท่องเที่ยว เช่น สิงหาพาแม่ล่องแพ | 3.80 | | 1.33 | มาก |
| 23. สถานที่ท่องเที่ยวมีการร่วมมือกับชุมชนในการจัดการท่องเที่ยว | 4.70 | 0.46 | | มากที่สุด |
| 24. มีการร่วมมือกันอย่างดีของคนในชุมชน | 4.50 | 0.67 | | มาก |
| 25. มีกิจกรรมที่จัดทำร่วมกันของร้านค้าและคนในชุมชน | 3.90 | 0.94 | | มาก |
| 26. ได้รับข่าวสารการท่องเที่ยวจากหน่วยงานต่างๆ เช่น กรมการท่องเที่ยว กรมการพัฒนาชุมชน เป็นต้น | 3.90 | 0.83 | | มาก |
| 27. มีการประชาสัมพันธ์โปรโมทการท่องเที่ยวอย่างสม่ำเสมอ | 4.30 | 0.78 | | มาก |
| 28. โปรโมทการท่องเที่ยวในเพจต่างๆของจังหวัดเลย เช่น เลยไทม์ออนไลน์ รักเลย เป็นต้น | 4.50 | 0.50 | | มาก |
| 29. มีการเชิญชวนให้เข้าร่วมการท่องเที่ยวอยู่ตลอด | 3.80 | 0.98 | | มาก |
| 30. มีการปรับปรุงวัสดุอุปกรณ์/สถานที่อย่างสม่ำเสมอ | 4.40 | 0.80 | | มาก |
| 31. มีการติดตามความพึงพอใจของนักท่องเที่ยวเพื่อนำมาแก้ไขพัฒนา | 3.70 | 1.10 | | มาก |
| 32. กลุ่มผู้ประกอบการมีความเข้มแข็ง | 4.10 | 0.70 | | มาก |
| **รวม** | 4.23 | 0.78 | | มาก |

จากตารางที่ 4.7 พบว่า ผลการประเมินการพัฒนาการจัดการท่องเที่ยวแบบเนิบช้า Slow Travel ด้วยเรือแพ สู่การเป็นแหล่งท่องเที่ยวคุณภาพในจังหวัดเลย โดยรวมมีการพัฒนาการจัดท่องเที่ยวแบบเนิบช้า Slow Travel ด้วยเรือแพ สู่การเป็นแหล่งท่องเที่ยวคุณภาพในจังหวัดเลยอยู่ในระดับมาก ( = 4.23 S.D. = 0.78) และเมื่อวิเคราะห์รายข้อ พบว่า ข้อที่ 20 มีความเหมาะสมอยู่ในระดับมากที่สุด ( = 4.80 S.D. = 0.60) ส่วนข้อที่ผู้ตอบแบบสอบถามมีความเหมาะสมในระดับน้อยที่สุด พบในข้อ 31 ( =3.70 S.D. = 1.10)

**4.2 วัตถุประสงค์ที่ 2** เพื่อศึกษาฉากทัศน์การท่องเที่ยวแบบเนิบช้า (Slow travel) ด้วยเรือแพสู่การเป็นแหล่งท่องเที่ยวคุณภาพในจังหวัดเลย

การวิจัยเรื่อง การจัดการท่องเที่ยวแบบเนิบช้า (Slow Travel) ด้วยเรือแพสู่การเป็นแหล่งท่องเที่ยวคุณภาพในจังหวัดเลย เป็นการศึกษาโดยใช้ระเบียบวิธีเชิงคุณภาพ กลุ่มเป้าหมายผู้ให้ข้อมูลในการสัมภาษณ์ จำนวน 4 กลุ่ม กลุ่มละ 2 ท่าน

**4.2.1 การเสนอผลการวิเคราะห์ข้อมูล**

โดยผู้วิจัยสร้างคำถามให้มีเนื้อหาครอบคลุมขอบเขตงานวิจัยอันเป็นสิ่งที่ต้องการศึกษา เพื่อให้ได้บรรลุวัตถุประสงค์ที่ตั้งไว้ ผู้วิจัยได้เก็บข้อมูลจากคำถามสัมภาษณ์แล้วมาทำการวิเคราะห์ตามวัตถุประสงค์ของการวิจัย โดยการเสนอผลการวิเคราะห์ข้อมูลครั้งนี้ ผู้ศึกษาได้ดำเนินการเสนอผลการวิเคราะห์ข้อมูลโดยแบ่งออกเป็น 2 ส่วน ดังนี้

ส่วนที่ 1 ผลการสัมภาษณ์ด้านข้อมูลทั่วไปของผู้ให้สัมภาษณ์

ส่วนที่ 2 ผลการสัมภาษณ์ด้านข้อมูลทั่วไปของผู้สัมภาษณ์

ส่วนที่ 3 ผลการสัมภาษณ์ของฉากทัศน์การท่องเที่ยวแบบเนิบช้า (Slow travel)  
 ด้วยเรือแพ ประกอบด้วย 5 ประเด็นในการสัมภาษณ์

**ประเด็นที่ 1** ท่านมีฉากทัศน์ต่อการท่องเที่ยวแบบเนิบช้า (Slow travel) ด้วยเรือแพอย่างไร

**ประเด็นที่ 2** ท่านมีฉากทัศน์การปรับตัวต่อการท่องเที่ยวแบบเนิบช้า (Slow travel) ด้วยเรือแพอย่างไร

**ประเด็นที่ 3** ท่านคิดว่าการท่องเที่ยวแบบเนิบช้า (Slow travel) ด้วยเรือแพ มีโอกาสเติบโตได้ในอนาคตหรือไม่

**ประเด็นที่ 4** ท่านมีความพร้อมเพียงใด ต่อการท่องเที่ยวแบบเนิบช้า (Slow travel) ด้วยเรือแพ

**ประเด็นที่ 5** ท่านเห็นด้วยหรือไม่ ถ้ามีการท่องเที่ยวแบบเนิบช้า (Slow travel) ด้วยเรือแพ

**4.2.2 เสนอผลการวิจัย**

ส่วนที่ 1 ผลการสัมภาษณ์ของฉากทัศน์การท่องเที่ยวแบบเนิบช้า (Slow travel) ด้วยเรือแพ

ประกอบด้วย ข้อมูลทั่วไปของผู้ให้สัมภาษณ์ จากการเลือกกลุ่มสัมภาษณ์จำนวน 2 คน

|  |  |  |  |
| --- | --- | --- | --- |
| ลำดับ | ชื่อ – สกุล | ตำแหน่ง | การให้ข้อมูล |
| 1 | นางทองอินทร์ ศรีบุรินทร์ | สมาชิกกลุ่มแพผานางผาเกิ้ง | ตอบแบบสัมภาษณ์ทั้ง 5 ประเด็นในการให้ข้อมูลในการสัมภาษณ์ |
| 2 | นางศรี สิงหนนท์ | สมาชิกกลุ่มแพผานางผาเกิ้ง | ตอบแบบสัมภาษณ์ทั้ง 5 ประเด็นในการให้ข้อมูลในการสัมภาษณ์ |

ตารางที่ 4.2.2 กลุ่มผู้ให้การสัมภาษณ์ กลุ่มแพผานางผาเกิ้ง

ที่มา: ประภัสสร วันสวัสดิ์ (28 ธันวาคม 2566)

|  |  |  |  |
| --- | --- | --- | --- |
| ลำดับ | ชื่อ – สกุล | ตำแหน่ง | การให้ข้อมูล |
| 1 | นางบุญยัง ดดชั่งพะเนาว์ | สมาชิกกลุ่มแพแพห้วยกระทิง | ตอบแบบสัมภาษณ์ทั้ง 5 ประเด็นในการให้ข้อมูลในการสัมภาษณ์ |
| 2 | นายธนู พงษ์เทพ | สมาชิกกลุ่มแพแพห้วยกระทิง | ตอบแบบสัมภาษณ์ทั้ง 5 ประเด็นในการให้ข้อมูลในการสัมภาษณ์ |

ตารางที่ 4.2.3 กลุ่มผู้ให้สัมภาษณ์ กลุ่มแพแพห้วยกระทิง (แพเพื่อนพ้อง)

ที่มา: ประภัสสร วันสวัสดิ์ (16 มกราคม 2566)

**ส่วนที่ 2** ผลการสัมภาษณ์ของฉากทัศน์การท่องเที่ยวแบบเนิบช้า (Slow travel) ด้วยเรือแพ

ประกอบด้วย 5 ประเด็นในการสัมภาษณ์

**ประเด็นที่ 1** ท่านมีฉากทัศน์ต่อการท่องเที่ยวแบบเนิบช้า (Slow travel) ด้วยเรือแพอย่างไร

การสัมภาษณ์กลุ่มผู้ให้สัมภาษณ์จำนวน 2 ท่าน ทำให้ได้ข้อมูลการสัมภาษณ์ดังนี้ เป็นการท่องเที่ยวแบบเน้นธรรมชาติ ท่องเที่ยวแบบสบายๆ และสงบ

**ประเด็นที่ 2** ท่านมีฉากทัศน์การปรับตัวต่อการท่องเที่ยวแบบเนิบช้า (Slow travel) ด้วยเรือแพอย่างไร

การสัมภาษณ์กลุ่มผู้ให้สัมภาษณ์จำนวน 2 ท่าน ทำให้ได้ข้อมูลการสัมภาษณ์ดังนี้ มีการทำพื้นที่ให้ดีขึ้น เช่น ขยายพื้นที่รับนักท่องเที่ยว ทำที่จอดรถ ทำห้องน้ำ เพิ่มที่นั่งแบบซุ้ม ปรับปรุงเรือ แลอาจทำเป็นแพที่สามารถพักค้างคืนได้ ถ้าในอนาคตการท่องเที่ยวแบบนี้เป็นที่นิยม

**ประเด็นที่ 3** ท่านคิดว่าการท่องเที่ยวแบบเนิบช้า Slow travel ด้วยเรือแพ มีโอกาสเติบโตได้ในอนาคตหรือไม่

การสัมภาษณ์กลุ่มผู้ให้สัมภาษณ์จำนวน 2 ท่าน ทำให้ได้ข้อมูลการสัมภาษณ์ดังนี้ มีโอกาสเป็นไปได้ เพราะ เดี๋ยวนี้วัยรุ่น วัยทำงาน ทุกวัย ชอบพาครอบครัวมาเที่ยวแพกัน ไม่ใช้แค่เทศกาลหรือวันหยุด แต่มากันทุกวันแพไม่เคยว่างเลย และอาจเป็นเพราะสถานที่เราเอื้ออำนวย เลยทำให้คนอยากมาพักผ่อน

**ประเด็นที่ 4** ท่านมีความพร้อมเพียงใด ต่อการท่องเที่ยวแบบเนิบช้า Slow travel ด้วยเรือแพ

การสัมภาษณ์กลุ่มผู้ให้สัมภาษณ์จำนวน 2 ท่าน ทำให้ได้ข้อมูลการสัมภาษณ์ดังนี้ มีความพร้อมขึ้นกลาง เพราะพื้นที่รองรับลูกค้าก็มีพอต่อการเข้าพร้อมกันหลายคน แพก็พึ่งปรับปรุงทาสีใหม่ไป อนาคตจะหาของเล่นใหม่ๆมาอีก และปรับปรุงให้ดีกว่าเดิมแน่นอน

**ประเด็นที่ 5** ท่านเห็นด้วยหรือไม่ ถ้ามีการท่องเที่ยวแบบเนิบช้า Slow travel ด้วยเรือแพ

การสัมภาษณ์กลุ่มผู้ให้สัมภาษณ์จำนวน 2 ท่าน ทำให้ได้ข้อมูลการสัมภาษณ์ดังนี้ เห็นด้วย เพราะถ้าการท่องเที่ยวแบบเนิบช้าเป็นที่นิยม คนก็จะมาเที่ยวแพเยอะขึ้น ทำให้รายได้เพิ่มขึ้น ทำให้สมาชิกมีรายได้เพิ่มขึ้นอีกด้วย

**บทที่ 5**

**สรุป อภิปรายผล และข้อเสนอแนะ**

การศึกษางานวิจัยเรื่อง การพัฒนาการจัดการท่องเที่ยวแบบเนิบช้า Slow Travel ด้วยเรือแพ สู่การเป็นแหล่งท่องเที่ยวคุณภาพในจังหวัดเลย โดยมีวัตถุประสงค์เพื่อศึกษา (1) เพื่อศึกษาสภาพการจัดการท่องเที่ยวด้วยเรือแพในจังหวัดเลย (2) เพื่อศึกษาการท่องเที่ยวแบบเนิบช้า Slow Travel ที่กำลังเป็นกระแสในยุคปัจจุบัน โดยใช้โปรแกรมสำเร็จรูปทางสถิติในการประมวลผลแบบสอบถามจำนวน 300 คน สถิติที่ใช้ได้แก่ ค่าความถี่ ค่าร้อยละ ค่าเฉลี่ย ค่าส่วนเบี่ยงเบนมาตรฐาน ซึ่งผู้ศึกษาขอสรุปผล อภิปราย และข้อเสนอแนะ ตามลำดับดังต่อไปนี้

**5.1 สรุปผลการวิจัย**

กลุ่มตัวอย่างส่วนใหญ่เป็นผู้หญิง จำนวน 210 คน คิดเป็นร้อยละ 70 และเพศชายจำนวน 90 คน คิดเป็นร้อยละ 30 ตามลำดับ กลุ่มตัวอย่างส่วนใหญ่อายุ ต่ำกว่า 20 ปี จำนวน 150 คน คิดเป็นร้อยละ 50 ลำดับที่สอง อายุระหว่าง 20-30 ปี จำนวน 120 คน คิดเป็นร้อยละ 40 ลำดับที่สามอยู่ระหว่าง 31-40 ปี จำนวน 30 คน คิดเป็นร้อยละ 10 กลุ่มตัวอย่างส่วนใหญ่ทำอาชีพ นักเรียน/นักศึกษา จำนวน 168 คน คิดเป็นร้อยละ 56 ลำดับที่สอง อาชีพพนักงานเอกชน จำนวน 57 คน คิดเป็นร้อยละ 19 ลำดับที่สามรับจ้างทั่วไป จำนวน 33 คน คิดเป็นร้อยละ 11 ลำดับที่สี่ อื่นๆ จำนวน 24 คน คิดเป็นร้อยละ 8 และสุดท้าย อาชีพข้าราชการ/พนักงานรัฐวิสาหกิจ จำนวน 18 คน คิดเป็นร้อยละ 6 กลุ่มตัวอย่างส่วนใหญ่ จบการศึกษาสูงสุด ระดับปริญญาตรี/เทียบเท่า จำนวน 89 คน คิดเป็นร้อยละ 29.67 ลำดับที่สอง ระดับมัธยมศึกษาตอนปลาย/ปวช จำนวน 81 คน คิดเป็นร้อยละ 27 ลำดับที่สาม ระดับมัธยมศึกษาตอนต้น จำนวน 78 คน คิดเป็นร้อยละ 26 ลำดับที่สี่ ระดับประถามศึกษา จำนวน 30 คน คิดเป็นร้อยละ 10 ลำดับที่ห้า ระดับ อื่นๆ จำนวน 16 คน คิดเป็นร้อยละ 5.33 และลำดับสุดท้าย ระดับสูงกว่าปริญญาตรี จำนวน 6 คน คิดเป็นร้อยละ 2

**5.2 อภิปรายผล**

จากการศึกษาวิจัยครั้งนี้ เรื่อง การพัฒนาการจัดการท่องเที่ยวแบบเนิบช้า Slow Travel ด้วยเรือแพ สู่การเป็นแหล่งท่องเที่ยวคุณภาพในจังหวัดเลย เป็นการวิเคราะห์แบบสอบถามเกี่ยวกับความพึงพอใจของนักท่องเที่ยวและการจัดการการท่องเที่ยวแบบเนิบช้า Slow Travel ด้วยเรือแพ สู่การเป็นแหล่งท่องเที่ยวคุณภาพในจังหวัดเลย โดยให้ผู้ตอบแบบสอบถามพิจารณาตอบแบบสอบถามตามความพึงพอใจและความคิดเห็นของตนเอง โดยทำเครื่องหมายลงในช่องตามระดับความคิดเห็น พบว่า ค่าเฉลี่ยโดยรวมของระดับความคิดเห็นเกี่ยวกับปัจจัยทางสังคม ตามความคิดของกลุ่มตัวอย่างมีระดับความคิดเห็นอยู่ระดับมาก ( = 4.39) เมื่อพิจารณารายข้อพบว่า มีข้ออยู่ในระดับมากที่สุด 2 ข้อ ได้แก่ ( = 4.90) เป็นลำดับที่ 1 ได้แก่ มีทัศนียภาพที่สวยงาม, เงียบสงบเหมาะสำหรับการพักผ่อน ตามความคิดของกลุ่มตัวอย่างที่มีระดับความคิดเห็นอยู่ในระดับน้อยที่สุดคือ ( = 3.60) ได้แก่ มีห้องน้ำเพียงพอต่อนักท่องเที่ยว ค่าเฉลี่ยโดยรวมของระดับความคิดเห็นเกี่ยวกับความพึงพอใจของนักท่องเที่ยว ตามความคิดเห็นของกลุ่มตัวอย่างอยู่ในระดับมากที่สุด ( = 4.51) เมื่อพิจารณารายข้อพบว่า มีข้ออยู่ในระดับมากที่สุด 3 ข้อ ได้แก่ ( = 4.80) เป็นลำดับที่ 1 ได้แก่ ขั้นตอนของการให้บริการไม่ยุ่งยาก, อาหารมีรสชาติตามมาตรฐาน และอาหาร/เครื่องดื่มตรงตามความต้องการของลูกค้า ตามความคิดของกลุ่มตัวอย่างที่มีระดับความคิดเห็นอยู่ในระดับน้อยที่สุดคือ ( = 3.80) ได้แก่ บริเวณบนแพมีความสะอาด ผลการประเมินการพัฒนาการจัดการท่องเที่ยวแบบเนิบช้า Slow Travel ด้วยเรือแพ สู่การเป็นแหล่งท่องเที่ยวคุณภาพในจังหวัดเลย โดยรวมมีการพัฒนาการจัดท่องเที่ยวแบบเนิบช้า Slow Travel ด้วยเรือแพ สู่การเป็นแหล่งท่องเที่ยวคุณภาพในจังหวัดเลยอยู่ในระดับมาก ( = 4.23 S.D. = 0.78) และเมื่อวิเคราะห์รายข้อ พบว่า ข้อที่ 20 มีความเหมาะสมอยู่ในระดับมากที่สุด ( = 4.80 S.D. = 0.60) ส่วนข้อที่ผู้ตอบแบบสอบถามมีความเหมาะสมในระดับน้อยที่สุด พบในข้อ 31 ( =3.70 S.D. = 1.10)

**5.3 ข้อเสนอแนะ**

**5.3.1 ข้อเสนอแนะในการทำวิจัยครั้งนี้**

การวิจัยครั้งนี้ผู้ตอบแบบสอบถามส่วนมากเป็นวัยรุ่น ทำให้ไม่ค่อยสนใจอ่านรายละเอียดแบบสอบถาม และกลุ่มตัวอย่างในการเก็บแบบสอบถามไม่สามารถกำหนดจำนวนนักท่องเที่ยวในแต่ละวันได้ ทำให้เกิดการล้าช้าในการเก็บแบบสอบถาม

**5.3.2 ข้อเสนอแนะในงานวิจัยครั้งต่อไป**

1. ทำแบบสอบถามให้สั้นและได้ใจความ

2. ขอความร่วมมือนักท่องเที่ยวในการตอบแบบสอบถามพร้อมชี้แจงรายละเอียด

**บรรณานุกรม**

การจัดการการท่องเที่ยวโดยชุมชนกับการพัฒนาการท่องเที่ยวอย่างยั่งยืนของชุมชนบางขันแตก จังหวัดสมุทรสงคราม// สืบค้นเมื่อ 29 สิงหาคม 2566/

จาก <https://so02.tci-thaijo.org/index.php/jitt/article/view/113052>

การท่องเที่ยวแบบเนิบช้า (Slow travel) : นิยามและแนวคิด//สืบค้นเมื่อวันที่ 1 กันยายน 2566

จาก <https://so02.tci-thaijo.org/index.php/human_ubu/article/view/214383>

ความมหายการพัฒนา

**ภาคผนวก**

**ภาคผนวก ก**

**แบบสอบถามเพื่อการวิจัย**

**เรื่อง การจัดการท่องเที่ยวแบบเนิบช้า Slow Travel ด้วยเรือแพสู่การเป็นแหล่งท่องเที่ยวคุณภาพ   
 ในจังหวัดเลย**

**ตอนที่ 1 ข้อมูลส่วนบุคคลของผู้ตอบแบบสอบถาม**

**คำชี้แจง โปรดทำเครื่องหมาย √ ลงในช่อง □ ที่ตรงกับข้อมูลของท่าน**

1. เพศ

□ ชาย □ หญิง

2. อายุ

□ ต่ำกว่า 20 ปี □ 20 – 30 ปี □ 31 – 40 ปี □ 40 ปีขึ้นไป

3. อาชีพ

□ นักเรียน/นักศึกษา □ ข้าราชการ/ พนักงานรัฐวิสาหกิจ □ พนักงานเอกชน

□ รับจ้างทั่วไป □ อื่นๆ..........................

4. ระดับการศึกษาสูงสุด

□ ประถมศึกษา □ มัธยมศึกษาตอนต้น □ มัธยมศึกษาตอนปลาย/ปวช.

□ ปริญญาตรี/เทียบเท่า □ สูงกว่าปริญญาตรี □ อื่นๆ..........................

**ตอนที่ 2 แบบสอบถามเกี่ยวกับปัจจัยทางสังคม**

**คำชี้แจง โปรดทำเครื่องหมาย √ ลงในช่องคำตอบที่ท่านเห็นว่าตรงกับความคิดเห็นของท่านให้ครบสมบูรณ์ทุกข้อ โดยกำหนดให้ 5 = มากที่สุด ไปจนถึง 1 = น้อยที่สุด**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ปัจจัยทางสังคม** | | | **ระดับความคิดเห็น** | | | | | | | | | | | | | | |
| มากที่สุด  (5) | | | | มาก  (4) | | | | ปานกลาง  (3) | | | น้อย  (2) | | | น้อยที่สุด  (1) |
| **สิ่งแวดล้อม** | | | | | | | | | | | | | | | | | |
| 1. มีทัศนียภาพที่สวยงาม | | |  | | | |  | | | | |  | | |  | |  |
| 2. เงียบสงบเหมาะสำหรับการพักผ่อน | | |  | | | |  | | | | |  | | |  | |  |
| 3. ตอบโจทย์การท่องเที่ยวเชิงธรรมชาติ | | |  | | | |  | | | | |  | | |  | |  |
| **ปัจจัยที่สังคม** | **ระดับความคิดเห็น** | | | | | | | | | | | | | | | | |
| มากที่สุด  (5) | | | มาก  (4) | | | | ปานกลาง  (3) | | | | | น้อย  (2) | | | น้อยที่สุด  (1) | |
| **ลักษณะทางกายภาพ** | | | | | | | | | | | | | | | | | |
| 4. การเดินทางสะดวก | | |  | | |  | | | |  | | | |  | |  | |
| 5. มีที่จอดรถเพียงพอต่อนักท่องเที่ยว | | |  | | |  | | | |  | | | |  | |  | |
| 6. มีห้องน้ำเพียงพอต่อนักท่องเที่ยว | | |  | | |  | | | |  | | | |  | |  | |
| **ลักษณะการบริการ** | | | | | | | | | | | | | | | | | |
| 7. พนักงานมี service mind | |  | | |  | | | |  | | | | |  | |  | |
| 8. พนักงานมีการให้คำแนะนำ | |  | | |  | | | |  | | | | |  | |  | |
| 9. พนักงานยิ้มแย้มและเต็มใจบริการ | |  | | |  | | | |  | | | | |  | |  | |

**ตอนที่ 3 แบบสอบถามเกี่ยวกับความพึงพอใจของนักท่องเที่ยว**

**คำชี้แจง โปรดทำเครื่องหมาย √ ลงในช่องคำตอบที่ท่านเห็นว่าตรงกับความคิดเห็นของท่านให้ครบสมบูรณ์ทุกข้อ โดยกำหนดให้ 5 = มากที่สุด ไปจนถึง 1 = น้อยที่สุด**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ความพึงพอใจของนักท่องเที่ยว** | **ระดับความคิดเห็น** | | | | | | | | | | | |
| มากที่สุด  (5) | | | มาก  (4) | | | ปานกลาง  (3) | | | น้อย  (2) | | น้อยที่สุด  (1) |
| **ความพึงพอใจต่อการบริการ** | | | | | | | | | | | | |
| 10. ได้รับความสะดวกรวดเร็วในการบริการ | | |  | | |  | | |  | |  |  |
| 11. มีการบริการตามลำดับขั้นตอนก่อน-หลัง | | |  | | |  | | |  | |  |  |
| 12. ขั้นตอนของการให้บริการไม่ยุ่งยาก | | |  | | |  | | |  | |  |  |
| **ความพึงพอใจต่ออาหาร/เครื่องดื่ม** | | | | | | | | | | | | |
| 13. อาหารมีรสชาติตามมาตรฐาน | |  | | |  | | |  | | |  |  |
| 14. อาหารน่ารับประทาน | |  | | |  | | |  | | |  |  |
| 15. อาหาร/เครื่องดื่ม ตรงตามความต้องการของลูกค้า | |  | | |  | | |  | | |  |  |
| 16. ปริมาณอาหารและราคาสมดุล | |  | | |  | | |  | | |  |  |
| **ความพึงพอใจต่อความสะอาด** | | | | | | | | | | | | |
| 17. อาหาร/ภาชนะมีการแร็ปห่ออย่างดี | |  | | |  | | |  | | |  |  |
| 18. ห้องน้ำ/บริเวณเคาท์เตอร์สะอาด | |  | | |  | | |  | | |  |  |
| 19. บริเวณบนแพมีความสะอาด | |  | | |  | | |  | | |  |  |

**ตอนที่ 4 แบบสอบถามเกี่ยวกับการพัฒนาการจัดการท่องเที่ยวแบบเนิบช้า Slow Travel ด้วยเรือแพสู่การเป็นแหล่งท่องเที่ยวคุณภาพในจังหวัดเลย**

**คำชี้แจง โปรดทำเครื่องหมาย √ ลงในช่องคำตอบที่ท่านเห็นว่าตรงกับความคิดเห็นของท่านให้ครบสมบูรณ์ทุกข้อ โดยกำหนดให้ 5 = มากที่สุด ไปจนถึง 1 = น้อยที่สุด**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **การพัฒนาการจัดการท่องเที่ยวแบบเนิบช้า Slow Travel ด้วยเรือแพสู่การเป็นแหล่งท่องเที่ยวคุณภาพในจังหวัดเลย** | **ระดับความคิดเห็น** | | | | | | | | | | | |
| มากที่สุด  (5) | | | มาก  (4) | | | ปานกลาง  (3) | | | น้อย  (2) | | น้อยที่สุด  (1) |
| **การมีส่วนร่วมในการพัฒนา** | | | | | | | | | | | | |
| 20. ท่านมีส่วนร่วมในการให้ข้อเสนอแนะเกี่ยวกับปัญหาหรือ อุปสรรคที่อาจเกิดขึ้นได้ในแหล่งท่องเที่ยว | | |  | | |  | | |  | |  |  |
| 21. ท่านมีส่วนร่วมในการให้ความร่วมมือในการประเมินผลที่เกี่ยวกับแหล่งท่องเที่ยว | | |  | | |  | | |  | |  |  |
| 22. ท่านมีส่วนร่วมในการร่วมแคมเปญท่องเที่ยวของสถานที่ท่องเที่ยว เช่น สิงหาพาแม่ล่องแพ | | |  | | |  | | |  | |  |  |
| **เครือข่าย** | | | | | | | | | | | | |
| 23. สถานที่ท่องเที่ยวมีการร่วมมือกับชุมชนในการจัดการท่องเที่ยว | |  | | |  | | |  | | |  |  |
| 24. มีการร่วมมือกันอย่างดีของคนในชุมชน | |  | | |  | | |  | | |  |  |
| 25. มีกิจกรรมที่จัดทำร่วมกันของร้านค้าและคนในชุมชน | |  | | |  | | |  | | |  |  |
| 26. ได้รับข่าวสารการท่องเที่ยวจากหน่วยงานต่างๆ เช่น กรมการท่องเที่ยว, กรมการพัฒนาชุมชน เป็นต้น | |  | | |  | | |  | | |  |  |
| **การประชาสัมพันธ์** | | | | | | | | | | | | |
| 27. มีการประชาสัมพันธ์โปรโมทการท่องเที่ยวอย่างสม่ำเสมอ | |  | | |  | | |  | | |  |  |
| 28. โปรโมทการท่องเที่ยวตามเพจต่างๆของจังหวัดเลย เช่น เลยไทม์ออนไลน์, รักเลย เป็นต้น | |  | | |  | | |  | | |  |  |
| 29. มีการเชิญชวนให้เข้าร่วมท่องเที่ยวอยู่ตลอด | |  | | |  | | |  | | |  |  |
| **ความต่อเนื่องและความมั่นคง** | | | | | | | | | | | | |
| 30. มีการปรับปรุงวัสดุอุปการณ์/สถานที่อย่างสม่ำเสมอ | |  | | |  | | |  | | |  |  |
| 31. มีการติดตามความพึงพอใจของนักท่องเที่ยวเสมอเพื่อนำมาแก้ไขพัฒนา | |  | | |  | | |  | | |  |  |
| 32. กลุ่มผู้ประกอบการมีความเข้มแข็ง | |  | | |  | | |  | | |  |  |

**ภาคผนวก ข**

**ประมวลภาพกิจกรรม**



