
**แบบชี้แจงการแก้ไขบทความวิจัย/วิทยานิพนธ์**

**การประชุมวิชาการระดับชาติ “ราชภัฏเลยวิชาการ” ครั้งที่ 10**

**รหัสบทความ** 67028

**ชื่อบทความวิจัย/วิทยานิพนธ์** การศึกษาการบาดเจ็บของนักกีฬามหาวิทยาลัยราชภัฏเทพสตรี กรณีศึกษาปีพุทธศักราช 2566

|  |  |  |  |  |
| --- | --- | --- | --- | --- |
| **ประเด็น** | **ข้อเสนอแนะจากผู้ประเมิน** | | | **การแก้ไขของผู้เขียน** |
| **ผู้ประเมิน 1** | **ผู้ประเมิน 2** | **ผู้ประเมิน 3** |
| 1. ชื่อเรื่อง | ชื่อเรื่องน่าจะเป็น "การศึกษาการบาดเจ็บของนักกีฬามหาวิทยาลัยราชภัฏเทพสตรี กรณีศึกษาปีพุทธศักราช 2565" ตัดคำว่า อาการออก เพราะหากศึกษาอาการจะศึกษาเฉพาะลักษณะอาการบาดเจ็บความรุนแรงของการบาดเจ็บ | ไม่มี | - | เปลี่ยนชื่อเป็น “การศึกษาการบาดเจ็บของนักกีฬามหาวิทยาลัยราชภัฏเทพสตรี กรณีศึกษาปีพุทธศักราช 2566” |
| 2. บทคัดย่อ | กลุ่มตัวอย่างแก้ไขให้ถูกต้องตรงกัน , ผลการวิจัยเขียนบรรยายเฉพาะส่วนที่สำคัญตรงกับประเด็นที่ทำการศึกษา | 1. เพิ่มเติมบทสรุปของการวิจัยในส่วนท้าย ทั้งภาษาไทยและภาษาอังกฤษ ว่าการศึกษาครั้งนี้เกิดประโยชน์อย่างไร  2. บทคัดย่อภาษาอังกฤษควรตรวจสอบหลักไวยากรณ์ให้ถูกต้อง | - | ปรับข้อมูลกลุ่มตัวอย่างใหุ้ถูกต้องเป็น 193 คน ลดทอนข้อมูลที่ไม่สำคัญออก นำข้อมูลที่สำคัญลำดับต้น ๆ |
| 3. ความเป็นมาของปัญหา | ขาดความเชื่อมโยงการเขียนให้เห็นถึงปัญหา หรือช่องว่างในการวิจัย หรือปัญหาที่เกิดขึ้นจนเป็นเหตุให้มีการศึกษาในครัั้งนี้ อีกทั้ง งานวิจัยที่นำมาอ้างอิง มีความล้าหลัง | เพิ่มเติมข้อมูลการศึกษาที่ผ่านมาที่เกี่ยวข้องกับการศึกษาการบาดเจ็บในนักกีฬา ผู้วิจัยอาจให้ตัวอย่าง เช่น การศึกษาการบาดเจ็บในแต่ละชนิดกีฬา ทั้งในประเทศ และต่างประเทศ | - | เชื่อมโยงถึงปัญหาที่เกิดขึ้น จำนำมาสู่การวิจัย  เนื่องจากกีฬาที่ทำการแข่งขันมีลักษณะเป็นมหกรรมกีฬา ซึ่งรายการแข่งขันจะมีการแข่งขันทุกวัน ส่งผลต่อความสามารถของนักกีฬาในการพักและการฟื้นตัวของนักกีฬาที่มีอย่างจำกัด อีกทั้งจำนวนผู้เล่นของนักกีฬาแต่ละทีมเมื่อทำการส่งรายชื่อแล้วจะไม่สามารถหาผู้เล่นอื่นมาทดแทนได้ การป้องกันและการดูแลนักกีฬาเมื่อเกิดการบาดเจ็บจึงมีความสำคัญอย่างยิ่งต่อผลการแข่งขัน เพื่อการป้องกันและดูแลการบาดเจ็บ จึงมีความสำคัญอย่างยิ่งที่นักกีฬา ผู้ฝึกสอน ผู้จัดการทีม และผู้ที่เกี่ยวข้องด้านอื่น ๆ จะต้องศึกษาถึงอาการบาดเจ็บของนักกีฬามหาวิทยาลัยราชภัฏเทพสตรี กรณีศึกษาปีพุทธศักราช 2566 เพื่อเป็นข้อมูลสำคัญในการทราบสาเหตุการบาดเจ็บ ระดับและความรุนแรงของการบาดเจ็บ เพื่อไปใช้ในการเตรียมความพร้อมทีมกีฬาของมหาวิทยาลัยราชภัฏเทพสตรี และการจัดหาอุปกรณ์ต่าง ๆ ที่เหมาะสมให้กับทีมกีฬาได้ใช้เพื่อพัฒนานักกีฬาต่อไป |
| 4. วิธีการดำเนินการวิจัย | เครื่องลักษณะเครื่องมือหรือคุณสมบัติของเครื่องมือ มีการวัดและการแปลผลเครื่องมืออย่างไร , ค่า IOC ค่าความเชื่อมั่นของเครื่องมือ ควรระบุให้ชัด , การเก็บรวบรวมข้อมูลมีการพิทักษ์สิทธิ์จองกลุ่มตัวอย่างอย่างไร ขอความยินยอมอย่างไร | ไม่มี | - | เพิ่มข้อมูลความเชี่ยวชาญเฉพาะของผู้ตรวจสอบคุณภาพเครื่องมือ  3.3 ตรวจสอบคุณภาพของเครื่องมือ  3.3.1 นำแบบสอบถามไปให้ผู้เชี่ยวชาญด้านการควบคุมทีมกีฬา, ด้านเวชศาสตร์การกีฬา และด้านการจัดการแข่งขันกีฬา จำนวน 3 ท่านเพื่อตรวจสอบความเที่ยงตรงเชิงเนื้อหา (Content Validity) โดยการหาค่า IOC (Index of Item-Objective Congruence) |
| 5. ผลการวิจัย | การนำเสนอผลการวิจัย ให้เขียนบรรยายเรียงความผลการวิจัยที่สำคัญ ไม่ควรนำมาเขียนเรียงทั้งหมด ก่อนนำเสนอตาราง ในตารางที่ 3 ควรมีการเขียนรวมจำนวน ร้อยละ แต่ะส่วนที่เป็นตำแหน่งของการบาดเจ็บ | ไม่มี | - | ปรับปรุงตารางการนำเสนอตารง 3 มีสรุปรวมจำนวนผู้บาดเจ็บ |
| 6. อภิปรายผล | พิจารณาตัวเลขให้สอดคล้องกับกลุ่มตัวอย่าง , การอภิปราย จากผลการศึกษาที่พบในครั้งนี้ แตกต่าง หรือมีความสอดคล้องกับการศึกษาของคนอื่นที่ผ่านมาอย่างไร ที่แตกต่าง หรือสอดคล้อง อธิบายได้ว่าอย่างไร ไม่ควรเขียนเป็นข้อเสนอแนะ และงานวิจัยที่นำมาอ้างอิงควรใหม่และทันสมัย | ในการอภิปรายผลทุกประเด็นควรหาข้อมูลการศึกษาวิจัยที่ทันสมัยที่สอดคล้องกับผลการวิจัยครั้งนี้ เพื่อสนับสนุนผลการศึกษาที่พบ | - | เชื่อมโยงผลการศึกษาเขียนอภิปรายผลให้สอดคล้องกับการศึกษาจากแหล่งอื่น ๆ  จากการศึกษาอาการบาดเจ็บของนักกีฬามหาวิทยาลัยราชภัฏเทพสตรี กรณีศึกษาปีการศึกษา 2566 พบว่า จากนักกีฬาจำนวน 193 คน ที่เป็นตัวแทนจากมหาวิทยาลัยลงทำการแข่งขันรายการกีฬามหาวิทยาลัยจำนวน 3 รายการ พบว่า มีนักกีฬา 106 คน หรือคิดเป็นร้อยละ 59.4 ที่มีอาการบาดเจ็บในลักษณะที่แตกต่างกันออกไปไม่ว่าจะเกิดจากการฝึกซ้อมและจากการแข่งขันฯ โดยเมื่อทำการวิเคราะห์ตำแหน่งที่เกิดการบาดเจ็บของนักกีฬามหาวิทยาลัยราชภัฏเทพสตรี พบว่า ตำแหน่งที่มีอาการบาดเจ็บมากที่สุดคือ บริเวณขา (สายใจ เพ็งที , 2549 : 63) ซึ่งเกิดจากชนิดกีฬาที่ทำการแข่งขันเป็นกีฬาที่ต้องใช้ส่วนขาเป็นหลัก อาทิเช่น กีฬาฟุตบอล กีฬาฟุตซอล ซึ่งเป็นกีฬาที่มีจำนวนคนที่มาก ทั้งประเภทชายและประเภทหญิง ลักษณะของการเคลื่อนที่เคลื่อนไหวโดยส่วนใหญ่จึงจำเป็นต้องอาศัยการทำงานของรยางค์ส่วนล่างเป็นสำคัญ  นอกจากนั้นเมื่อวิเคราะห์ถึงสาเหตุการบาดเจ็บที่เกิดขึ้นกับนักกีฬามหาวิทยาลัยราชภัฏเทพสตรี พบว่า ปัจจัยภายนอกที่ส่งผลให้เกิดการบาดเจ็บมากที่สุดคือ การปะทะ ซึ่งลักษณะของชนิดกีฬาที่ทำการแข่งขันส่วนใหญ่เป็นกีฬาที่ต้องทำการปะทะ เบียดแย่งกับคู่ต่อสู่ฝั่งตรงข้ามตลอดเกมการแข่งขันแม้นักกีฬาจะเตรียมความพร้อมก่อนการแข่งขันก็อาจเกิดการบาดเจ็บจากปัจจัยดังกล่าวได้ การป้องกันและดูแลเหตุฉับพลันเฉพาะหน้าเมื่อเกิดเหตุในลักษณะที่มีการปะทะ ทีมแพทย์ประจำทีมของแต่ละทีมจะมีบทบาทสำคัญอย่างยิ่งต่อการประเมินอาการบาดเจ็บ การใช้เวชภัณฑ์ที่เหมาะสมต่อการปฐมพยาบาล และประสานงานกับแพทย์สนาม ซึ่งแพทย์ประจำทีมจำเป็นอย่างยิ่งที่จะต้องมีความรู้เบื้องต้นในการปฐมพยาบาลหรือผู้เกี่ยวข้องเวชศาสตร์การกีฬาเป็นผู้ประเมิน วินิจฉัยเหตุการณ์ที่เกิดขึ้นในระยะเวลาที่สั้นที่สุดซึ่งเป็นงานที่ท้าทายและควรให้ความสำคัญอย่างยิ่งมิใช่ใครที่จะสามารถทำได้ (สุดารัตน์ อภิบาลทวีสกุล , 2564 : 24) ด้านปัจจัยภายในที่ส่งผลต่อการบาดเจ็บพบว่า เกิดจากความเมื่อยล้าจากการฝึกซ้อมและการแข่งขัน ซึ่งเป็นปัจจัยหลักที่ทีมกีฬาทุกทีมไม่สามารถหลีกเลี่ยงได้ เพราะจะต้องลงทำการแข่งขันอย่างต่อเนื่องวันต่อวัน หรือแม้กระทั่งต้องลงทำการแข่งขัน 2-3 แมตท์ต่อวัน ในกรณีที่โปรแกรมการแข่งขันบางรายการจึงพบการบาดเจ็บอันเนื่องมากจากความเมื่อยล้ากับนักกีฬามาเป็นลำดับต้น ๆ  ลักษณะการบาดเจ็บของนักกีฬามหาวิทยาลัยราชภัฏเทพสตรีที่พบมากที่สุดคือ แผลถลอก แผลพุพอง แผลช้ำ และแผลแตก อธิบายได้ว่าลักษณะการบาดเจ็บขึ้นอยู่กับสาเหตุการบาดเจ็บของนักกีฬามหาวิทยาลัยราชภัฏเทพสตรีที่อาการบาดเจ็บเกิดจากการปะทะ จึงส่งผลต่อผิวหนังมากที่สุด ระดับความรุนแรงของการบาดเจ็บแม้จะพบว่าเมื่อนักกีฬาเกิดอาการบาดเจ็บจะสามารถกลับไปลงแข่งขันต่อได้ แต่ก็มีนักกีฬากว่าร้อยละ 42.4 ที่ยังคงมีอาการจากการบาดเจ็บหลงเหลืออยู่และจำเป็นต้องฝืนให้นักกีฬาลงเล่นทั้งที่ร่างกายไม่สมบูรณ์ ซึ่งอาจเกิดจากหลายปัจจัยเข้ามาประกอบ ไม่ว่าจะเป็นการที่มหาวิทยาลัยมิได้มีนักกีฬาที่เป็นผู้เล่นประสบการณ์สูงมากพอในทีม จึงต้องฝืนใช้ผู้เล่นที่มีความสามารถสูงลงทำการแข่งขันเพื่อผลลัพธ์ที่ดีของการแข่งขัน หรืออาจจะเกิดจากการดูแลของทีมกีฬาต่าง ๆ ที่มิได้ครอบคลุมรอบด้านในงานด้านเวชศาสตร์การกีฬาอันเนื่องมากจากจำนวนผู้ช่วยด้านอื่น ๆ ในทีมมีน้อยและมีภาระงานที่ต้องมากในช่วงเวลาการแข่งขัน การดูแลตนเองส่วนใหญ่จึงมักจะเกิดขึ้นโดยตัวนักกีฬาเอง หรือเพื่อในทีมที่ต้องดูแลช่วยเหลือกัน อาทิ การนวด การยืดกล้ามเนื้อ ซึ่งอาจะไม่เพียงพอต่อจำนวนของนักกีฬาที่มีอยู่ในทีมดังนั้น การให้ความสำคัญกับทีมเวชศาสตร์การกีฬา เมื่อมีการแข่งขัน จึงยังมีความจำเป็นที่มหาวิทยาลัยจะต้องให้ความสำคัญและตระหนักถึงประโยชน์ของทีมดังกล่าว เพื่อช่วยให้นักกีฬามีความพร้อมมากที่สุดสำหรับการรับมือต่อเหตุการณ์ต่าง ๆ ในช่วงก่อนการแข่งขัน ระหว่างการแข่งขัน และหลังการแข่งขัน (Brunkel & Khan , 2001 : 107) ซึ่งสอดคล้องกับ ประวิตร (ประวิตร เจนวรรธนะกุล , 2551 : 5) ได้กล่าวว่า การใช้หลักเวชศาสตร์การกีฬานับว่ามีบทบาทอย่างมากต่อการดูแลและฟื้นฟูนักกีฬาให้กับมามีความพร้อมมากที่สุดเมื่อจะต้องลงทำการแข่งขัน ซึ่งในอนาคตอาจต้องมีการจัดตั้งหน่วยงานเวชศาสตร์สำหรับปฏิบัติการภาคสนามอย่างเป็นรูปธรรมมากขึ้น เนื่องจากการปล่อยให้แต่ละทีมกีฬาดูแลนักกีฬาในทีมของตนเองจะเกิดความไม่ทั่วถึงต่อการดูแลรักษาอาการบาดเจ็บของนักกีฬา และส่งผลให้นักกีฬามีอาการบาดเจ็บสะสมมากขึ้น โดดยการทำกายภาพโดยนักกายภาพข้างสนามจะช่วยประเมินได้ว่านักกีฬาที่เกิดการบาดเจ็บสามารถลงทำการแข่งขันต่อได้หรือไม่ จำเป็นต้องปฐมพยาบาลอย่างไร และถ้านักกีฬาต้องทำการแข่งขันต่อจะต้องป้องกันด้วยเครื่องมือและเทคนิคแบบใดบ้างเพื่อช่วยประคับประคองนักกีฬาให้สามารถเล่นต่อไปได้ |
| 7. สรุปผลการวิจัย | สรุปสั้นๆ งานวิจัยนี้ ได้องค์ความรู้ใหม่อะไร อย่างไร ไม่ควรเป็นข้อเสนอแนะ | ไม่มี | - | การศึกษาการบาดเจ็บของนักกีฬามหาวิทยาลัยราชภัฏเทพสตรี กรณีศึกษาปีการศึกษา 2566 ในครั้งนี้ถือเป็นข้อมูลเชิงประจักษ์ที่สำคัญอย่างยิ่งต่อการบริหารจัดการของมหาวิทยาลัยราชภัฏเทพสตรี โดยเฉพาะการให้ความสำคัญต่อการฝึกซ้อมของทีมกีฬาแต่ละชนิด จะต้องเตรียมความพร้อมให้นักกีฬามีความสมบูรณ์ทั้งร่างกาย จิตใจ เพื่อป้องกันและลดการบาดเจ็บที่เกิดขึ้นทั้งก่อน ระหว่าง และพลังการแข่งขัน อีกทั้งหน่วยงานด้านต่าง ๆ ต้องให้ความสำคัญกับการนำเวชศาสตร์การกีฬามาประยุกต์ใช้อย่างเป็นระบบทั้งในการดูแลทีมกีฬา และการสนับสนุนอุปกรณ์ต่าง ๆ ที่เกี่ยวข้องต่อการทำทีมกีฬาเพื่อเข้าร่วมการแข่งขันกีฬาในระดับต่าง ๆ ที่มหาวิทยาลัยส่งเข้าร่วมการแข่งขัน |
| 8. ข้อเสนอแนะ | เพิ่มข้อเสนอแนะสำหรับการวิจัยครั้งต่อไป ควรศึกษาแนวทางการลดการบาดเจ็บของนักกีฬา | ไม่มี | - | ข้อเสนอแนะสำหรับการวิจัยครั้งต่อไป  1.ควรมีการศึกษาลงรายละเอียดถึงการบาดเจ็บโดยอาจมีการแยกเวลาที่เกิดจากการบาดเจ็บนั้นเป็นการบาดเจ็บจากการฝึกซ้อม หรือจากการแข่งขัน และแยกการบาดเจ็บจากการแข่งขันกีฬาประเภททีมและประเภทบุคคล เพื่อเป็นข้อมูลเพิ่มเติมในการจัดเตรียมความพร้อมทั้งบุคลากรและเวชภัณฑ์ทางกีฬาใช้ได้อย่างทันทีต่อสถานการณ์  2. ควรมีการศึกษาแนวทางในการลดการบาดเจ็บของนักกีฬา |
| 9. เอกสารอ้างอิง | อ้างอิง เกิน 5 ปี ควรปรับใหม่ทั้งหมด | เพิ่มเติมข้อมูลอ้างอิงในประเทศและต่างประเทศ | - | พิทยา สุขธงไชยกูล. (2564). *การบาดเจ็บเนื่องจากการทำงานของลูกจ้างในสถาน*  *ประกอบการในความรับผิดชอบของศูนย์ฟื้นฟูสมรรถภาพคนงานภาค 2*  *สำนักงานประกันสังคม.* ปริญญานิพนธ์ รป.ม. : วิทยาลัยบริหารรัฐกิจ  มหาวิทยาลัยบูรพา  สนธยา สีละมาด. (2560). *กิจกรรมทางกายเพื่อสุขภาวะ.* พิมพ์ครั้งที่ 5. กรุงเทพฯ:  สำนักพิมพ์แห่งจุฬาลงกรณ์มหาวิทยาลัย  สายใจ เพ็งที และคณะ. (2559). *การบาดเจ็บของนักกรีฑาที่เข้าร่วมการแข่งขันกีฬา*  *มหาวิทยาลัยราชภัฏกลุ่มภาคตะวันออกเฉียงเหนือ ครั้งที่ 39.*สถาบันวิจัยและ  พัฒนา มหาวิทยาลัยราชภัฏมหาสารคาม.  สุดารัตน์ อภิบาลทวีสกุล (2564). *หลักการและการประยุกต์ใช้เทคนิคการพันผ้า*  *เทป.* สำนักพิมพ์มหาวิทยาลัยธรรมศาสตร์.  Brunkel P, Khan K. *Clinical sports medicine.* 2nd ed. Sydney: Mcgraw-  Hill; 2001 |
|  |  |  |  |  |



ลงชื่อ………………………………………………….

(นายอริญชย์ นิลสกุล)

# ผู้เขียนบทความ

**หมายเหตุ**

1. ในบทความฉบับแก้ไขขอให้ระบุ ชื่อ – สกุล สถานะ และสังกัด ผู้เขียนบทความให้ชัดเจน

2. หากบทความมีผู้เขียนมากกว่า 1 คน ขอให้ระบุผู้แต่งหลักโดยใส่เครื่องหมาย (\*) ท้ายสกุล บุคคลนั้น หากไม่ระบุจะถือว่าเป็นผู้แต่งหลักร่วมกัน