**แบบชี้แจงการแก้ไขบทความวิจัย/วิทยานิพนธ์**

**การประชุมวิชาการระดับชาติ “ราชภัฏเลยวิชาการ” ครั้งที่ 10**

**รหัสบทความ** 67139

**ชื่อบทความวิจัย/วิทยานิพนธ์** การพัฒนาทักษะการคิดอย่างมีวิจารณญาณและการแก้ปัญหาเพื่อยกระดับคุณภาพการเรียนการสอนนักศึกษาคณิตศาสตร์และภาษาอังกฤษ มหาวิทยาลัยราชภัฏร้อยเอ็ด

|  |  |  |  |  |
| --- | --- | --- | --- | --- |
| **ประเด็น** | **ข้อเสนอแนะจากผู้ประเมิน** | | | **การแก้ไขของผู้เขียน** |
| **ผู้ประเมิน 1** | **ผู้ประเมิน 2** | **ผู้ประเมิน 3** |
| 1. ชื่อเรื่อง | ชื่อเรื่องภาษาไทยและภาษาอังกฤษ ขาดตัวแปรที่จะนำมาเพื่อยกระดับคุณภาพการเรียนการสอนนักศึกษา |  |  |  |
| 2. บทคัดย่อ | บทคัดย่อภาษาไทย ย่อหน้าแรกควรตัด “เป็นการวิจัยเชิงปฏิบัติการ” ออก ในคำสำคัญ ควรปรากฏตัวแปร ซึ่งต้องปรับปรุงชื่อของบทความก่อน วัตถุประสงค์ในบทคัดย่อมีข้อความซ้ำในทุกข้อคือข้อความว่า “ของนักศึกษาคณิตศาสตร์และภาษาอังกฤษ มหาวิทยาลัยราชภัฏร้อยเอ็ด” จึงควรตัดออกเพราะหลังจากนั้นจะกล่าวถึงกลุ่มเป้าหมายอยู่แล้ว | ควรแก้ไขประโยคนี้ "มีความสามารถในการคิดอย่างมี วิจารณญาณและทักษะการแก้ปัญหาก่อนการพัฒนาอยู่ที่ ร้อยละ 91.11" เป็น "................หลังการพัฒนา อยู่ที่ร้อยละ 91.11" |  | การวิจัยนี้ มีวัตถุประสงค์เพื่อ 1) ศึกษาทักษะการคิดอย่างมีวิจารณญาณและทักษะการแก้ปัญหา 2) ส่งเสริมทักษะการคิดอย่างมีวิจารณญาณและทักษะการแก้ปัญหา 3) พัฒนาทักษะการคิดอย่างมีวิจารณญาณและทักษะการแก้ปัญหา โดยใช้การจัดกิจกรรมการเรียนรู้ด้วยการอภิปรายประเด็นทางสังคม กลุ่มเป้าหมายที่ใช้ในการทดลอง คือ นักศึกษาคณิตศาสตร์และภาษาอังกฤษ มหาวิทยาลัยราชภัฏร้อยเอ็ด ภาคเรียนที่ 2 ปีการศึกษา 2566 จำนวน 24 คน ซึ่งได้มาโดยการเลือกเฉพาะเจาะจง เครื่องมือที่ใช้ในการวิจัยได้แก่ แผนการจัดการเรียนรู้จำนวน 3 แผน จำนวน 15 ชั่วโมง แบบวัดความสามารถในการคิดอย่างมีวิจารณญาณและทักษะการแก้ปัญหา จำนวน 15 ข้อ และแบบสังเกตพฤติกรรมทางด้านการคิดของผู้เรียนเป็นรายบุคคล และแบบสอบถามผู้เรียนเป็นรายบุคคล ข้อมูลเชิงปริมาณวิเคราะห์โดยใช้ค่าเฉลี่ย ร้อยละ ค่าเบี่ยงเบนมาตรฐาน ข้อมูลเชิงคุณภาพใช้การวิเคราะห์เนื้อหาแล้วสรุปเป็นความเรียง  ผลการวิจัยพบว่า 1) นักศึกษาจำนวน 24 คน มีความสามารถในการคิดอย่างมีวิจารณญาณและทักษะการแก้ปัญหาก่อนการพัฒนาอยู่ที่ ร้อยละ 62.5 2) แนวทางการส่งเสริมทักษะการคิดอย่างมีวิจารณญาณและทักษะการแก้ปัญหาของนักศึกษา ควรใช้คำถามปลายเปิด และไม่ควรตัดสินคำตอบนั้นว่าถูกหรือผิด ควรเลือกประเด็นในการอภิปรายที่มีความสอดคล้องกับชีวิตของนักศึกษา ตลอดจนควรสร้างบรรยากาศที่เอื้อต่อการแลกเปลี่ยนความคิดเห็น การสรุปแนวทางการแก้ไขปัญหาควรเป็นรูปธรรม 3) จากการวัดความสามารถในการคิดอย่างมีวิจารณญาณและทักษะการแก้ปัญหา หลังการจัดกิจกรรมการเรียนรู้ด้วยการอภิปรายประเด็นทางสังคม นักศึกษาจำนวน 24 คน มีความสามารถในการคิดอย่างมีวิจารณญาณและทักษะการแก้ปัญหาหลังการพัฒนาอยู่ที่ ร้อยละ 91.11 ซึ่งมีความสอดคล้องกับการสังเกตพฤติกรรมที่สะท้อนถึงทักษะการคิดอย่างมีวิจารณญาณและทักษะการแก้ปัญหาที่มีระดับที่สูงขึ้น |
| 3. ความเป็นมาของปัญหา | ย่อหน้าแรกควรเขียนให้ปรากฏ key of sentence เพื่อเปิดประเด็นความสำคัญของปัญหา จะดีกว่าการนำคำมาเรียงกันโดยปราศจากแก่นของเรื่องที่ต้องการบอกเล่า  ควรเขียนถึงความสำคัญของการจัดกิจกรรม การเรียนรู้ด้วยการอภิปรายประเด็นทางสังคมว่าเหตุใดผู้วิจัยจึงเลือกวิธีการนี้มาพัฒนาทักษะการคิดของกลุ่มเป้าหมาย |  |  | การคิดอย่างมีวิจารณญาณและการแก้ปัญหา เป็นทักษะสำคัญในศตวรรษที่ 21 การมีความสามารถในการคิดจะเป็นประโยชน์อย่างมาก ต่อการดำเนินชีวิตของมนุษย์จะทำให้สามารถแก้ไขปัญหารวมทั้งสามารถเลือกตัดสินใจได้อย่างเหมาะสมและมีเหตุผลในยุคข่าวสารเทคโนโลยีในปัจจุบันที่มีความเจริญก้าวหน้าอย่างรวดเร็ว การปูพื้นฐานการคิด และส่งเสริมการคิดให้เด็กและเยาวชนจึงเป็นสิ่งที่มีความจำเป็นอย่างยิ่งเพราะมนุษย์ใช้ปัญญาในการคิดเมื่ออยู่ในสถานการณ์ที่ต้องปรับตัวหรือใช้ในการแก้ปัญหา (โกวิท ประวาลพฤกษ์, 2535)  ด้วยเหตุนี้ ครูจึงต้องพยายามปลูกฝังทักษะการคิดอย่างมีวิจารณญาณและการแก้ปัญหาให้เกิดขึ้นในห้องเรียน โดยเฉพาะการเสริมสร้างองค์ความรู้ (Content knowledge) ทักษะเฉพาะทาง (Specific Skills) ความเชี่ยวชาญเฉพาะด้าน (Expertise) และสมรรถนะของการรู้เท่าทัน (Literacy) จึงเป็นตัวแปรสำคัญที่ต้องเกิดขึ้นกับตัวผู้เรียนในการ เรียนรู้ยุคสังคมแห่งการเปลี่ยนแปลงในศตวรรษที่ 21 นี้อย่างมีประสิทธิภาพ (สุทัศน์ สังคะพันธ์, 2557) โดยเฉพาะความสามารถในการคิดอย่างมีวิจารณญาณนับเป็นคุณสมบัติที่พึงปรารถนาและเป็นจุดมุ่งหมายที่สำคัญของการจัดการศึกษาเพราะคนที่มีความคิดวิจารณญาณจะสามารถแก้ไขปัญหาต่าง ๆ เผชิญกับสถานการณ์ที่เป็นปัญหาสามารถเลือกตัดสินใจได้อย่างถูกต้องเหมาะสมและมีเหตุผล(ฉันทนา ภาคบงกช, 2528)  การจัดกิจกรรมการเรียนรู้ด้วยการอภิปรายประเด็นทางสังคม มีความสำคัญในฐานะการเตรียมคนเข้าสู่โลกยุคใหม่ที่การจัดการเรียนรู้จำเป็นต้องเชื่อมโยงความรู้เข้ากับชีวิต ดังที่ วิจารณ์ พานิช (2555) ได้เสนอแนวคิดเกี่ยวกับทักษะแห่งศตวรรษที่ 21 ว่าการศึกษาในศตวรรษที่ 21 เป็นการเตรียมคนไปเผชิญความเปลี่ยนแปลง ครูเพื่อศิษย์ในศตวรรษที่ 21 ครูต้องพัฒนาตนเองให้มีทักษะของการเรียนรู้ประกอบด้วย สาระวิชาหลัก (Core Subjects) ทักษะแห่งศตวรรษที่ 21 ทักษะด้านสารสนเทศ สื่อ และเทคโนโลยีทักษะด้านชีวิตและอาชีพในการดำรงชีวิตและทำงานในยุคปัจจุบันให้ประสบความสำเร็จ ระบบสนับสนุนการศึกษาของศตวรรษที่ 21 ตลอดจนทักษะด้านการเรียนรู้และนวัตกรรมการคิดอย่างมีวิจารณญาณและการแก้ปัญหาเป็นหนึ่งในทักษะด้านการเรียนรู้และนวัตกรรมในการศึกษาในศตวรรษที่ 21 ซึ่งการคิดเป็นหัวใจสำคัญเป็นจุดเริ่มต้นของบุคคลที่จะได้แสดงออกเพื่อนำไปสู่ความพยายามที่จะแก้ปัญหาและสัมฤทธิ์ผลในสิ่งที่ต้องการและเป็นประโยชน์ สามารถดำรงอยู่ในสังคมได้อย่างมีความสุข ด้วยความสำคัญนี้ จึงได้วิจัยการพัฒนาทักษะการคิดอย่างมีวิจารณญาณและการแก้ปัญหาเพื่อยกระดับคุณภาพการเรียนการสอนนักศึกษาคณิตศาสตร์และภาษาอังกฤษ มหาวิทยาลัยราชภัฏร้อยเอ็ดโดยใช้การจัดกิจกรรมการเรียนรู้ด้วยการอภิปรายประเด็นทางสังคมเพื่อพัฒนาทักษะดังกล่าวแก่ผู้เรียนต่อไป |
| 4. วิธีการดำเนินการวิจัย | เนื่องจากในบทคัดย่อมีการระบุถึงวิธีการนำเสนอข้อมูลว่า “ข้อมูลเชิงคุณภาพใช้การวิเคราะห์เนื้อหาแล้วสรุปเป็นความเรียง” ในหัวข้อที่  2. แนวทางส่งเสริมทักษะการคิดอย่างมีวิจารณญาณและทักษะการแก้ปัญหาของนักศึกษาคณิตศาสตร์และภาษาอังกฤษมหาวิทยาลัยราชภัฏร้อยเอ็ด จึงควรนำเสนอเป็นความเรียงเพื่ออธิบายสาเหตุของการปรากฏผลการศึกษาว่าเพราะอะไรประเด็นสำคัญในแต่ละข้อจึงปรากฏคะแนนที่แตกต่างกัน |  |  | **ประชากร**  นักศึกษาคณิตศาสตร์และภาษาอังกฤษ มหาวิทยาลัยราชภัฏร้อยเอ็ด ภาคเรียนที่ 2 ปีการศึกษา 2566  **กลุ่มเป้าหมายของการวิจัย**  นักศึกษาคณิตศาสตร์และภาษาอังกฤษ มหาวิทยาลัยราชภัฏร้อยเอ็ด ภาคเรียนที่ 2 ปีการศึกษา 2566 จำนวน 24 คน ซึ่งได้มาโดยการเลือกแบบเจาะจง  **ตัวแปรที่ศึกษา**  ประสิทธิผลของการจัดกิจกรรมการเรียนรู้ด้วยการอภิปรายประเด็นทางสังคม ประกอบด้วย 1) ความรู้ความเข้าใจของนักศึกษา 2) แนวทางการส่งเสริมทักษะการคิดอย่างมีวิจารณญาณและทักษะการแก้ปัญหา 3) ทักษะการคิดอย่างมีวิจารณญาณและทักษะการแก้ปัญหาของผู้เรียน |
| 5. ผลการวิจัย |  |  |  |  |
| 6. อภิปรายผล |  |  |  |  |
| 7. สรุปผลการวิจัย | บทสรุปของบทความวิชาการควรมีข้อเสนอ ข้อค้นพบ และข้อถกเถียง แต่โดยรวมของบทความนี้ไม่ปรากฏข้อเสนอ และข้อถกเถียง จึงควรปรับปรุงเป็นบทความวิจัย จะมีความสอดคล้องกับลักษณะของงานมากกว่า | ควรมีการสรุปผลการวิจัย |  | 1. ทักษะการคิดอย่างมีวิจารณญาณและทักษะการแก้ปัญหา พบว่า นักศึกษาจำนวน 24 คน มีความสามารถในการคิดอย่างมีวิจารณญาณและทักษะการแก้ปัญหาก่อนการพัฒนาอยู่ที่ ร้อยละ 62.5  2. แนวทางส่งเสริมทักษะการคิดอย่างมีวิจารณญาณและทักษะการแก้ปัญหาในการจัดกิจกรรมการเรียนรู้ด้วยการอภิปรายประเด็นทางสังคม พบว่า 1) ควรใช้คำถามปลายเปิด 2) ไม่ควรตัดสินคำตอบนั้นว่าถูกหรือผิด 3) ควรเลือกประเด็นในการอภิปรายที่มีความสอดคล้องกับชีวิตของนักศึกษา 4) ควรสร้างบรรยากาศที่เอื้อต่อการแลกเปลี่ยนความคิดเห็น 5) การสรุปแนวทางการแก้ไขปัญหาควรเป็นรูปธรรม  3. การพัฒนาทักษะการคิดอย่างมีวิจารณญาณและทักษะการแก้ปัญหา พบว่า หลังการจัดกิจกรรมการเรียนรู้ด้วยการอภิปรายประเด็นทางสังคม นักศึกษาจำนวน 24 คน มีความสามารถในการคิดอย่างมีวิจารณญาณและทักษะการแก้ปัญหาหลังการพัฒนาอยู่ที่ ร้อยละ 91.11 ซึ่งมีความสอดคล้องกับการสังเกตพฤติกรรมที่สะท้อนถึงทักษะการคิดอย่างมีวิจารณญาณและทักษะการแก้ปัญหาที่มีระดับที่สูงขึ้น |
| 8. ข้อเสนอแนะ |  |  |  |  |
| 9. เอกสารอ้างอิง | เอกสารอ้างอิงบางชิ้นมีความล้าสมัย เช่น ฉันทนา ภาควงกช (2528)  โกวิท ประวาลพฤกษ์ (2535)   ควรปรับปรุงให้มีความสอดคล้องกับบริบทของสังคมที่เปลี่ยนแปลงไปแล้ว |  |  | แก้ไขแล้ว |

ลงชื่อ………………………………………………….

(นางสาวนุชรินทร์ มิ่งโอโล)

# ผู้เขียนบทความ

**หมายเหตุ**

1. ในบทความฉบับแก้ไขขอให้ระบุ ชื่อ – สกุล สถานะ และสังกัด ผู้เขียนบทความให้ชัดเจน

2. หากบทความมีผู้เขียนมากกว่า 1 คน ขอให้ระบุผู้แต่งหลักโดยใส่เครื่องหมาย (\*) ท้ายสกุล บุคคลนั้น หากไม่ระบุจะถือว่าเป็นผู้แต่งหลักร่วมกัน