**แบบชี้แจงการแก้ไขบทความวิจัย/วิทยานิพนธ์**

**การประชุมวิชาการระดับชาติ “ราชภัฏเลยวิชาการ” ครั้งที่ 10**

**รหัสบทความ** 67140

**ชื่อบทความวิจัย/วิทยานิพนธ์** การสร้างองค์ความรู้ประวัติศาสตร์ท้องถิ่นเพื่อยกระดับคุณภาพการเรียนการสอนนักศึกษาสังคมศึกษา

มหาวิทยาลัยราชภัฏร้อยเอ็ด

|  |  |  |  |  |
| --- | --- | --- | --- | --- |
| **ประเด็น** | **ข้อเสนอแนะจากผู้ประเมิน** | | | **การแก้ไขของผู้เขียน** |
| **ผู้ประเมิน 1** | **ผู้ประเมิน 2** | **ผู้ประเมิน 3** |
| 1. ชื่อเรื่อง | ควรเพิ่มตัวแปร ในชื่อเรื่อง |  |  |  |
| 2. บทคัดย่อ | ปรับปรุงผลการศึกษาข้อที่ 2 ให้สอดคล้องกับวัตถุประสงค์ |  |  | การวิจัยครั้งนี้ มีวัตถุประสงค์ ประกอบด้วย 1) เพื่อศึกษาประวัติศาสตร์นิพนธ์ที่เกี่ยวข้องกับร้อยเอ็ด 2) เพื่อศึกษาการสร้างองค์ความรู้ประวัติศาสตร์ท้องถิ่นร้อยเอ็ด 3) เพื่อศึกษาแนวทางการนำองค์ความรู้ประวัติศาสตร์ท้องถิ่นร้อยเอ็ดมาใช้ในการจัดการเรียนการสอน โดยใช้วิธีการวิจัยแบบผสมระหว่างวิธีวิจัยทางประวัติศาสตร์ในการศึกษาเอกสารประวัติศาสตร์นิพนธ์ของร้อยเอ็ด และการวิจัยเชิงสำรวจเพื่อศึกษาการสร้างองค์ความรู้ประวัติศาสตร์ท้องถิ่นร้อยเอ็ด และศึกษาแนวทางการนำองค์ความรู้ประวัติศาสตร์ท้องถิ่นร้อยเอ็ดมาใช้ในการจัดการเรียนการสอน  กลุ่มเป้าหมายที่ใช้ในการทดลอง คือ นักศึกษาสังคมศึกษา มหาวิทยาลัยราชภัฏร้อยเอ็ด ชั้นปีที่ 4 ภาคเรียนที่ 2 ปีการศึกษา 2566 จำนวน 17 คน ซึ่งได้มาโดยการเลือกแบบเจาะจง เครื่องมือที่ใช้ในการวิจัยได้แก่ แบบบันทึกการเก็บข้อมูลจากเอกสาร แบบสอบถามการสร้างองค์ความรู้ประวัติศาสตร์ท้องถิ่นร้อยเอ็ด แบบสอบถามแนวทางการนำองค์ความรู้ประวัติศาสตร์ท้องถิ่นร้อยเอ็ดมาใช้ในการจัดการเรียนการสอน ข้อมูลเชิงคุณภาพใช้การวิเคราะห์เนื้อหาแล้วสรุปเป็นความเรียง ข้อมูลเชิงปริมาณวิเคราะห์โดยใช้ค่าเฉลี่ย ค่าเบี่ยงเบนมาตรฐาน  ผลการวิจัยพบว่า 1) ประวัติศาสตร์นิพนธ์ที่เกี่ยวข้องกับร้อยเอ็ด ซึ่งเป็นหลักฐานชั้นต้น ประกอบด้วย ตำนานเมืองนครจำปาสัก ของพระยามหาอำมาตยาธิบดี พงศาวดารมณฑลอีสานของหม่อมอมรวงศ์วิจิตร และพงศาวดารภาคอีสานของพระยาขัติยวงศา 2) การสร้างองค์ความรู้ประวัติศาสตร์ท้องถิ่นร้อยเอ็ดที่ใช้ในการจัดการเรียนการสอนมาจากแหล่งข้อมูล 1) สื่อออนไลน์ 2) เอกสารทางราชการ 3) หนังสือแบบเรียน 3) แนวทางการนำองค์ความรู้ประวัติศาสตร์ท้องถิ่นร้อยเอ็ดมาใช้ในการจัดการเรียนการสอนเพื่อยกระดับคุณภาพการเรียนการสอนนักศึกษาสังคมศึกษา มหาวิทยาลัยราชภัฏร้อยเอ็ด ประกอบด้วย การใช้หลักการจัดการเรียนรู้เชิงรุก การพัฒนาทักษะการคิดอย่างมีเหตุผล การมุ่งพัฒนาเจตคติจากการเรียนวิชาประวัติศาสตร์ การพัฒนาทักษะการตั้งคำถาม และการพัฒนาทักษะการสื่อสาร |
| 3. ความเป็นมาของปัญหา | ปรับให้เห็นถึงปัญหา และความสำคัญของตัวแปรให้ชัดเจนยิ่งขึ้น |  |  | วิจารณ์ พานิช (2555) กล่าวว่าประวัติศาสตร์ เป็นสาระวิชาหลัก (Core Subjects) ในการเสริมสร้างทักษะแห่งศตวรรษที่ 21 (21st Century Skills) ทั้งในด้านความรู้เกี่ยวกับโลก (Global Awareness) การคิดอย่างมีวิจารณญาณและการแก้ปัญหา (Critical Thinking and Problem Solving) ตลอดจนทักษะด้านความเข้าใจความต่างวัฒนธรรม ต่างกระบวนทัศน์ (Cross-cultural Understanding) นับเป็นการเตรียมเยาวชนคนรุ่นใหม่เข้าสู่โลกที่มีความเปลี่ยนแปลงทางวัฒนธรรมอย่างรวดเร็วให้สามารถดำรงชีวิตภายใต้ความเปลี่ยนแปลงนั้นอย่างผาสุก (วิจารณ์ พานิช. 2555: 15 - 22) และวินัย พงศ์ศรีเพียร (2552) นักประวัติศาสตร์ผู้มีชื่อเสียงได้สรุปถึงประโยชน์ของประวัติศาสตร์ว่าเป็นวิชาที่มีส่วนในการพัฒนาภูมิปัญญาของคนในชาติ เพราะเป็นวิชาที่สร้างนักคิดและปัญญาชน ตลอดจนมีบทบาทสำคัญในการทัดทานการครอบงำของกระแสโลกาภิวัตน์  แม้นักวิชาการทั้งสองท่านในข้างต้นให้ความสำคัญต่อวิชาประวัติศาสตร์ในฐานะเครื่องมือในการฝึกฝนทักษะ และความคิดของผู้เรียน แต่ยงยุทธ ชูแว่น (2551) นักประวัติศาสตร์คนสำคัญอีกท่านหนึ่งกลับให้ความสำคัญต่อเนื้อหาในวิชาประวัติศาสตร์ในฐานะเครื่องมือในการกล่อมเกลาเจตคติของผู้เรียนให้มีความรัก และภาคภูมิในในท้องถิ่นของตน ทั้งยังสามารถเสริมสร้างให้ผู้เรียนมีความรู้ความเข้าใจต่อชีวิต และมีทัศนคติที่ดีงามในการรับรู้ต่อโลก และสำหรับบุคคลทั่วไปประวัติศาสตร์ใกล้ตัวเช่นประวัติศาสตร์ท้องถิ่น อาจเป็นเหมือนขุมพลังของชุมชนในการบอกเล่าถึงวันวานอันหวานชื่น ความสามัคคี และการแก้ไขปัญหาในยามวิกฤต เพื่อร่วมสร้างอนาคตอันเข้มแข็งได้ (ยงยุทธ ชูแว่น. 2551 : 246 - 253) สอดคล้องกับสีลาภรณ์ บัวสาย (2547) ที่กล่าวว่าประวัติศาสตร์ท้องถิ่น คือรากเหง้า และเป็นฐานสำคัญหนึ่งในการสร้างพลังความเข้มแข็งให้ท้องถิ่นสามารถพัฒนาได้อย่างยั่งยืน และยังเป็นฐานของการเพิ่มมูลค่าทางเศรษฐกิจให้แก่ประเทศได้ ประวัติศาสตร์ท้องถิ่นสามารถปลุกพลังชุมชนผ่านฐานสำคัญ 4 ฐาน ประกอบด้วย 1) ฐานทรัพยากร 2) เครือข่ายทางสังคม 3) ระบบความรู้ 4) วัฒนธรรมและความเชื่อ อันเป็นบันไดที่จะสร้างความยั่งยืนของชุมชนอย่างมีสมดุล (สีลาภรณ์ บัวสาย. 2547 : 9 - 31)  ผู้วิจัยเชื่อว่า แท้จริงแล้วความรู้ทางประวัติศาสตร์ย่อมสามารถทำให้ผู้เรียนสามารถพัฒนาได้ทั้งทักษะที่จำเป็นในศตวรรษที่ 21 และสามารถสร้างเจตคติที่ดีให้แก่ผู้เรียนไปพร้อม ๆ กัน ด้วยว่าเป็นวิชาที่ไม่ได้ให้ความสำคัญต่อการจดจำเนื้อหาเพียงอย่างเดียวหากแต่เป็นวิชาที่ต้องอาศัยการฝึกฝนทางความคิด เช่นการตั้งคำถาม และการสังเกต การค้นคว้าหลักฐาน และการอธิบายอย่างมีเหตุผล  อย่างไรก็ดี ปัญหาในการจัดการเรียนการสอนวิชาประวัติศาสตร์ท้องถิ่นในร้อยเอ็ดนั้น มีประเด็นสำคัญคือการขาดความรู้เกี่ยวกับงานประวัติศาสตร์นิพนธ์ที่เป็นหลักฐานชั้นต้น จากการสำรวจครูผู้สอนส่วนใหญ่ใช้เนื้อหาที่มาจากอินเตอร์เน็ต และเอกสารราชการที่ไม่มีความน่าเชื่อถือ เนื่องจากเอกสารเหล่านี้ไม่ได้มีการประเมินคุณค่าของหลักฐานว่ามีหลักฐานรองรับมากน้อยเพียงใด เช่นในเอกสารแผนพัฒนาจังหวัดร้อยเอ็ด พ.ศ. 2566 – 2570 (ฉบับทบทวน) ประจำปีงบประมาณ พ.ศ. 2567 หน้าที่ 9 เล่าถึงประวัติศาสตร์ของร้อยเอ็ดว่า  *“...เรียกว่า เมืองสาเกตนคร แห่งอาณาจักรกุลุนทะ ต่อมาอาณาจักรกุลุนทะถึงคราวเสื่อม เมืองสาเกตร้างไป บริเวณรอบบึงสระมีต้นกุ่มขึ้นทั่วไป จึงเรียกบริเวณนั้นว่า บ้านกุ่ม...”* (สำนักงานจังหวัดร้อยเอ็ด. 2565 : 9)  ข้อความในเอกสารจากสำนักงานจังหวัดร้อยเอ็ดนี้ อ้างถึงประชุมพงศาวดารภาคที่ 4 ฉบับพิมพ์ครั้งแรก พ.ศ. 2458 แต่เมื่อผู้วิจัยตรวจสอบเอกสารดังกล่าวแล้วพบว่าไม่มีข้อความข้างต้นในเอกสารดังกล่าวแต่อย่างใด คงเป็นการเขียนตามความเข้าใจของผู้เรียบเรียง ซึ่งเป็นข้อมูลที่ผิดพลาดคลาดเคลื่อนจากข้อเท็จจริง เนื่องจากจนปัจจุบันนี้ยังไม่พบหลักฐานว่าเมืองโบราณอันเป็นที่ตั้งเมืองร้อยเอ็ดปัจจุบันนี้มีชื่อเรียกว่าอย่างไร การอ้างข้อความที่ไม่ได้มีจริงในเอกสารที่กล่าวอ้างจึงย่อมสร้างความเสียหายให้แก่การจัดการเรียนการสอนวิชาประวัติศาสตร์อย่างมิอาจประเมินได้  ปัญหาที่พบจากครูผู้สอนในจังหวัดร้อยเอ็ดนี้ สอดคล้องกับข้อสังเกตของวินัย พงศ์ศรีเพียร (2552) ที่ว่าการเรียนรู้ทางประวัติศาสตร์ถือเป็นกระบวนการทางปัญญา หัวใจของวิชาประวัติศาสตร์อยู่ที่การวิเคราะห์หรือตีความจากเอกสารหลักฐานปฐมภูมิ แต่สังคมไทยในปัจจุบัน คนไทยทั่วไปรับรู้เรื่องราวประวัติศาสตร์ผ่านสื่อ ทั้งที่เป็นสื่อแบบเป็นทางการและไม่เป็นทางการโดยที่ข้อมูลส่วนใหญ่จะเป็นข้อมูลที่เขียนจากเอกสารหลักฐานทุติยภูมิเป็นส่วนใหญ่ จึงอาจทำให้ครูอาจารย์ที่สอนวิชาประวัติศาสตร์ในระดับชั้นต่าง ๆ แทบไม่รู้จักหรือมีโอกาสได้ใช้เอกสารหลักฐานปฐมภูมิในการจัดการเรียนการสอน ด้วยเหตุนี้การประมวลความรู้เรื่องประวัติศาสตร์นิพนธ์ที่เป็นหลักฐานชั้นต้นจึงมีความจำเป็นอย่างยิ่ง ซึ่งผู้วิจัยได้ทำการศึกษาเอกสารชั้นต้นเพื่อประเมินคุณค่าในฐานะหลักฐานทางประวัติศาสตร์ ประกอบด้วย ตำนานเมืองนครจำปาสัก ของพระยามหาอำมาตยาธิบดี (หรุ่น ศรีเพ็ญ) พงศาวดารมณฑลอีสานของหม่อมอมรวงศ์วิจิตร (ปฐม คเนจร) และพงศาวดารภาคอีสานของพระยาขัติยวงศา (เหลา ณ ร้อยเอ็ด) เพื่อประมวลความรู้ให้ครูผู้สอนประวัติศาสตร์ในจังหวัดร้อยเอ็ดสามารถนำไปใช้ได้อย่างมีประสิทธิภาพสามารถพัฒนาทั้งความรู้ ทักษะ และเจตคติของผู้เรียนได้ โดยมีคำถามหลักในการวิจัยว่าการจัดการเรียนการสอนประวัติศาสตร์ท้องถิ่นร้อยเอ็ดที่ดีควรเป็นอย่างไร อันจะเป็นการยกระดับคุณภาพการเรียนการสอนนักศึกษาสังคมศึกษา มหาวิทยาลัยราชภัฏร้อยเอ็ดให้มีความทันสมัย และเข้าใจในความสำคัญของวิชาประวัติศาสตร์อย่างแท้จริง |
| 4. วิธีการดำเนินการวิจัย | ปรับปรุงผลการศึกษาข้อที่ 2 ให้สอดคล้องกับวัตถุประสงค์ | เปลี่ยนคาว่า “วิธีการสุ่มแบบเจาะจง (Purposive Sampling)W ใช้คำนี้แทน “วิธีการเลือกแบบเจาะจง (Purposive Sampling)” |  | 1. ประเภทของการวิจัย  การวิจัยแบบผสมระหว่างวิธีวิจัยทางประวัติศาสตร์ในการศึกษาเอกสารประวัติศาสตร์นิพนธ์ของร้อยเอ็ด และการวิจัยเชิงสำรวจเพื่อศึกษาการสร้างองค์ความรู้ประวัติศาสตร์ท้องถิ่นร้อยเอ็ด และศึกษาแนวทางการนำองค์ความรู้ประวัติศาสตร์ท้องถิ่นร้อยเอ็ดมาใช้ในการจัดการเรียนการสอน  2. ประชากรและกลุ่มตัวอย่าง  2.1 ประชากร  1) นักศึกษาสังคมศึกษา มหาวิทยาลัยราชภัฏร้อยเอ็ด ชั้นปีที่ 4 ภาคเรียนที่ 2 ปีการศึกษา 2566 จำนวน 56 คน  2.2 กลุ่มตัวอย่างการวิจัย  1) นักศึกษาสังคมศึกษา มหาวิทยาลัยราชภัฏร้อยเอ็ด ชั้นปีที่ 4 ภาคเรียนที่ 2 ปีการศึกษา 2566 ซึ่งได้มาโดยวิธีการเลือกแบบเจาะจง (Purposive Sampling) โดยมีเกณฑ์คัดเลือกจากผู้ที่ผ่านการฝึกประสบการณ์วิชาชีพในภาคเรียนที่ 1 ปีการศึกษา 2566 ในจังหวัดร้อยเอ็ด และได้สอนในรายวิชาประวัติศาสตร์ จำนวน 17 คน  3. เครื่องมือที่ใช้ในการเก็บข้อมูล  3.1 แบบบันทึกการเก็บข้อมูลจากเอกสาร เป็นแบบบันทึก ที่ประกอบด้วย หัวข้อชื่อเอกสาร ประเด็นสำคัญ และเลขหน้า เพื่อทำการวิเคราะห์ข้อมูลจากหลักฐานชั้นต้น ประกอบด้วย 1) ตำนานเมืองนครจำปาสัก ของพระยามหาอำมาตยาธิบดี 2) พงศาวดารมณฑลอีสานของหม่อมอมรวงศ์วิจิตร และ 3) พงศาวดารภาคอีสานของพระยาขัติยวงศา  3.2 แบบสอบถาม มี 2 ตอน ประกอบด้วย 1) การสร้างองค์ความรู้ประวัติศาสตร์ท้องถิ่นร้อยเอ็ดมีลักษณะเป็นมาตราส่วนประมาณค่า 5 ระดับ จำนวน 5 ข้อ 2) แบบสอบถามแนวทางการนำองค์ความรู้ประวัติศาสตร์ท้องถิ่นร้อยเอ็ดมาใช้ในการจัดการเรียนการสอนลักษณะเป็นมาตราส่วนประมาณค่า 5 ระดับ จำนวน 10 ข้อ  4. การเก็บรวบรวมข้อมูล  4.1 ดำเนินการศึกษาเอกสารชั้นต้นประกอบด้วย 1) ตำนานเมืองนครจำปาสัก ของพระยามหาอำมาตยาธิบดี 2) พงศาวดารมณฑลอีสานของหม่อมอมรวงศ์วิจิตร และ 3) พงศาวดารภาคอีสานของพระยาขัติยวงศา แล้วบันทึกข้อมูลในแบบบันทึกข้อมูล  4.2 ดำเนินการเก็บข้อมูลผ่านระบบ Google form สำหรับนักศึกษาที่เคยสอนประวัติศาสตร์ท้องถิ่นร้อยเอ็ดจำนวน 17 คน  5. การวิเคราะห์ข้อมูล  5.1 ดำเนินการศึกษาเอกสารชั้นต้นประกอบด้วย 1) ตำนานเมืองนครจำปาสัก ของพระยามหาอำมาตยาธิบดี 2) พงศาวดารมณฑลอีสานของหม่อมอมรวงศ์วิจิตร และ 3) พงศาวดารภาคอีสานของพระยาขัติยวงศา แล้วบันทึกข้อมูลในแบบบันทึกข้อมูล เพื่อตรวจสอบที่มา ผู้แต่ง ความสอดคล้อง และความแตกต่างของเอกสารทั้ง 3 ชิ้น แล้วสรุปเป็นความเรียง  5.2 ข้อมูลเชิงปริมาณ วิเคราะห์โดยค่าความถี่ ร้อยละ ค่าเฉลี่ย และค่าส่วนเบี่ยงเบนมาตรฐาน และนำไปเทียบเกณฑ์การแปลความหมายค่าเฉลี่ยดังนี้  ค่าเฉลี่ย 1.00-1.50 หมายถึง ความสำคัญอยู่ในระดับน้อยที่สุด  ค่าเฉลี่ย 1.51-2.50 หมายถึง ความสำคัญอยู่ในระดับน้อย ค่าเฉลี่ย 2.51-3.50 หมายถึง ความสำคัญอยู่ในระดับปานกลาง  ค่าเฉลี่ย 3.51-4.50 หมายถึง ความสำคัญอยู่ในระดับมาก  ค่าเฉลี่ย 4.51-5.00 หมายถึง ความสำคัญอยู่ในระดับมากที่สุด |
| 5. ผลการวิจัย |  | 1. ในตารางทุกตาราง เปลี่ยนคาว่า “คะแนน” เป็นคาว่า “ค่าเฉลี่ย” 2. ในตารางที่ 1 และ 2 ตรวจสอบระดับค่าเฉลี่ย เช่น ค่าเฉลี่ย 4.41 น่าจะเป็นระดับมาก ไม่ใช่มากที่สุด และ 4.47, 4.35 เป็นต้น |  | แก้ไขแล้ว |
| 6. อภิปรายผล |  |  |  |  |
| 7. สรุปผลการวิจัย | ปรับบทสรุปตามผลการศึกษาที่ปรับปรุงตามวัตถุประสงค์ข้อที่ 2 | สรุปผลการวิจัยให้ตอบโจทย์วัตถุประสงค์ทั้ง 3 ข้อ |  | การสร้างองค์ความรู้ประวัติศาสตร์ท้องถิ่นเพื่อยกระดับคุณภาพการเรียนการสอนนักศึกษาสังคมศึกษา มหาวิทยาลัยราชภัฏร้อยเอ็ด โดยเฉพาะการพัฒนาคุณภาพแก่การจัดการเรียนการสอนวิชาประวัติศาสตร์นั้น ต้องอาศัยการศึกษาประวัติศาสตร์นิพนธ์อันเป็นหลักฐานชั้นต้นเพื่อสร้างเนื้อหาที่มีความลุ่มลึกและเป็นเหตุเป็นผล และต้องอาศัยหลักการจัดการเรียนรู้เชิงรุก เพื่อเสริมสร้างทักษะการคิดอย่างมีเหตุผล และพัฒนาเจตคติจากการเรียนวิชาประวัติศาสตร์ ตลอดจนพัฒนาทักษะการตั้งคำถาม และพัฒนาทักษะการสื่อสาร มากกว่าการมุ่งการท่องจำ และการมุ่งพัฒนาผลการเรียนเป็นหลัก ดังผลสรุปตามวัตถุประสงค์ ดังนี้  1. ประวัติศาสตร์นิพนธ์ที่เกี่ยวข้องกับร้อยเอ็ด ซึ่งเป็นหลักฐานชั้นต้น ประกอบด้วย ตำนานเมืองนครจำปาสัก ของพระยามหาอำมาตยาธิบดี พงศาวดารมณฑลอีสานของหม่อมอมรวงศ์วิจิตร และพงศาวดารภาคอีสานของพระยาขัติยวงศา งานประวัติศาสตร์นิพนธ์ทั้ง 3 เรื่องนี้ ถือเป็นหลังฐานชั้นต้นในที่สามารถบอกเล่าเรื่องราวเชื่อมต่อระหว่างการตั้งเมืองร้อยเอ็ด การปกครองด้วยเจ้าพื้นเมืองรูปแบบอาญา 4 และสมัยการปกครองแบบมณฑลเทศาภิบาล ซึ่งสามารถนำมาใช้เป็นข้อมูลในการจัดการเรียนการสอนวิชาประวัติศาสตร์ท้องถิ่นร้อยเอ็ดได้เป็นอย่างดี  2. การสร้างองค์ความรู้ประวัติศาสตร์ท้องถิ่นร้อยเอ็ดที่ใช้ในการจัดการเรียนการสอนมาจากแหล่งข้อมูล ดังนี้ 1) สื่อออนไลน์ค่าเฉลี่ย 4.76 อยู่ในระดับมากที่สุด 2) เอกสารทางราชการ ค่าเฉลี่ย 4.61 อยู่ในระดับมากที่สุด 3) หนังสือแบบเรียน ค่าเฉลี่ย 4.41 อยู่ในระดับมาก จากผลการสำรวจนี้ทำให้เห็นได้ว่า การสร้างองค์ความรู้ประวัติศาสตร์ท้องถิ่นร้อยเอ็ดที่ใช้ในการจัดการเรียนการสอนส่วนมากมาจากแหล่งข้อมูลที่เป็นหลักฐานชั้นรองที่ไม่มีความน่าเชื่อถือ อันเป็นปัญหาสำคัญของวิชาประวัติศาสตร์  3. การสอนประวัติศาสตร์ท้องถิ่นร้อยเอ็ดที่ดีควรใช้หลักการจัดการเรียนรู้เชิงรุก เพื่อเสริมสร้างทักษะการคิดอย่างมีเหตุผล และพัฒนาเจตคติจากการเรียนวิชาประวัติศาสตร์ ตลอดจนพัฒนาทักษะการตั้งคำถาม และพัฒนาทักษะการสื่อสาร มากกว่าการมุ่งการท่องจำ และการมุ่งพัฒนาผลการเรียนเป็นหลัก |
| 8. ข้อเสนอแนะ | ตรวจสอบให้มีความสอดคล้องกับเนื้อหา และมีความเกี่ยวข้องกับตัวแปรในการศึกษา | ข้อเสนอแนะการวิจัยในครั้งต่อไป ข้อที่ 1 น่าจะมีความ เป็นไปได้ยาก ควรพิจารณาอีกรอบ |  | ข้อเสนอแนะในการนำผลการวิจัยไปใช้  1. ผู้บริหารสถานศึกษา และผู้มีบทบาทหน้าที่สนับสนุนครูควรศึกษางานวิจัยนี้อย่างถ่องแท้ แล้วนำไปปรับใช้เพื่อเป็นแนวทางในการสร้างหลักสูตรประวัติศาสตร์ท้องถิ่น  2. ครูผู้สอน ควรนำแนวทางการสอนประวัติศาสตร์ท้องถิ่นร้อยเอ็ดที่ดีไปใช้ในการวางแผนการสอนให้สามารถพัฒนาความรู้ทักษะ และเจตคติของผู้เรียนได้อย่างมีประสิทธิภาพ  ข้อเสนอแนะสำหรับการวิจัยครั้งต่อไป  1. ควรมีการวิจัยเปรียบเทียบกับผู้สอนประวัติศาสตร์ในระดับประถมศึกษา และระดับมัธยมศึกษา  2. ควรมีการวิจัยเพื่อพัฒนาการจัดการเรียนการสอนประวัติศาสตร์ท้องถิ่นในรูปแบบการวิจัยในชั้นเรียน |
| 9. เอกสารอ้างอิง |  |  |  |  |

ลงชื่อ………………………………………………….

(ผู้ช่วยศาสตราจารย์ ดร.ปริญ รสจันทร์)

# ผู้เขียนบทความ

**หมายเหตุ**

1. ในบทความฉบับแก้ไขขอให้ระบุ ชื่อ – สกุล สถานะ และสังกัด ผู้เขียนบทความให้ชัดเจน

2. หากบทความมีผู้เขียนมากกว่า 1 คน ขอให้ระบุผู้แต่งหลักโดยใส่เครื่องหมาย (\*) ท้ายสกุล บุคคลนั้น หากไม่ระบุจะถือว่าเป็นผู้แต่งหลักร่วมกัน