|  |  |
| --- | --- |
| ชื่อผู้ประเมินบทความ |  |
| รหัสบทความวิจัย | 67046 |
| 1. ชื่อเรื่องภาษาไทยและภาษาอังกฤษ | มีแก้ไข |
| ข้อเสนอแนะ | เสนอให้แก้ไขชื่อเรื่องภาษาอังกฤษ โดยใช้คำว่า Solar dryer แทน solar oven  และแก้ไขเป็น  “The study of drying pandan leaves using a solar dryer” |
| 2. บทคัดย่อและคำสำคัญ ภาษาไทย | มีแก้ไข |
| ข้อเสนอแนะ | ควรมีอธิบายข้อมูลเกี่ยวกับความแตกต่างของอุณหภูมิภายนอกและภายในตู้อบแห้ง และเวลาที่ใช้ในการอบแห้งใบเตยด้วยตู้อบแห้งเร็วกว่าการตากแดดตามธรรมชาติกี่ชั่วโมง เพิ่มข้อมูลเกี่ยวกับความชื้นเริ่มต้น ความชื้นสุดท้ายและใช้เวลาในการทดลองกี่ชั่วโมง ทำการอบแห้งในช่วงวันที่เท่าไหร่ ถึงเท่าไหร่  ข้อมูลเหล่านี้ควรระบุอยู่ในส่วนของบทคัดย่อ เพิ่มคำสำคัญ เนื่องจากไม่พบคำสำคัญ |
| 3. บทคัดย่อและคำสำคัญ ภาษาอังกฤษ | มีแก้ไข |
| ข้อเสนอแนะ | ควรตรวจเช็คหลักแกรมมาอย่างถี่ถ้วน และปรับให้ตรงกับภาษาไทย หลังจากแก้ไขภาษาไทยแล้ว  นอกจากนี้ เสนอให้เน้นเรื่องการใช้ตัวอักษรตัวพิมพ์เล็กพิมพ์ใหญ่ให้ถูกต้อง ไม่พบ keywords ในส่วนนี้ เพิ่ม keywords |
| 4. ความเป็นมาของปัญหา | มีแก้ไข |
| ข้อเสนอแนะ | ควรมีการค้นคว้าเอกสารอ้างอิงเพิ่มเติมในส่วนที่มาและความสำคัญ และในบางประโยคยังเป็นไม่เป็นภาษาทางการ เช่น “ว่าจะสามารถเก็บได้นานแค่ไหน” ควรปรับแก้ให้เป็นทางการมากขึ้น |
| 5. วิธีการดำเนินการวิจัย | มีแก้ไข |
| ข้อเสนอแนะ | ในส่วนของเครื่องมือในการเก็บข้อมูล ให้อธิบายเพิ่มเติมเกี่ยวกับตำแหน่งในการติดตั้งอุปกรณ์ทดลองและสถานที่ในการทำการทดลอง เพิ่มรูปของตู้อบแห้งพลังงานแสงอาทิตย์ที่ใช้ในการทดลอง พร้อมทั้งระบุส่วนประกอบ ขนาดของตู้อบแห้งพลังงานแสงอาทิตย์ที่ใช้ในการทดลอง  ข้อ 4.3 ให้ระบุให้ชัดเจนว่า ในการทดลองนี้ใช้ใบเตยทั้งหมดกี่กรัม และใช้มวลตัวอย่างกี่กรัม วางอยู่บริเวณใดของตู้อบแห้ง ควรระบุให้ชัดเจน ข้อ 4.4 ให้เพิ่มเติมเกี่ยกวกับตำแหน่งที่ทำการวัดข้อมูลอุณหภูมิ ความชื้น ขาเข้าและขาออก เพื่อความชัดเจนควรระบุตำแหน่งโดย mark จุดลงในรูปตู้อบแห้งที่ใช้ในการทดลองครั้งนี้ 4.5 เพิ่มเติมสมการที่ใข้ในการคำนวณ ความชื้นของใบเตย ทั้งมาตรฐานแห้งและมาตรฐานเปียก หัวข้อที่ 5 ในหน้า 3 เนื้อหาซ้ำกับหัวข้อที่ 1 ในส่วนผลการวิจัย ผู้วิจัยควรทำการแก้ไข ตรวจเช็คภาษาเช่น  ในข้อ 2.1 ใบเตยหอม 3000 กรัม  ตรวจเช็คลำดับต่างไ ในบทความเนื่องจากมีการระบุลำดับข้ามไปมา |
| 6. ผลการวิจัย | มีแก้ไข |
| ข้อเสนอแนะ | ในรูปที่ 4.1 อธิบายเพิ่มเติมในประเด็นดังต่อไปนี้ เหตุผลหรือปัจจัยในการเลือกเวลาในการทดลอง เหตุผลที่เก็บข้อมูลการทดลอง 11: 00 – 14:00 ในวันแรก และ 9:00-13:00 ในวันที่สองของการทดลอง และเหตุใดอุณหภูมิจึงมีค่าลดลงในช่วงเวลาบ่ายสองของวันแรก และช่วงเที่ยงของวันที่สอง  และปัจจัยใด ทำให้อุณหภูมิขาเข้าและขาออกจากตู้อบแห้งจึงมีค่าใกล้เคียงกัน ในรูปที่ 4.2 อธิบายเกี่ยวกับสาเหตุที่ทำให้ความชื้นมีค่าเพิ่มขึ้นในช่วงวันแรกของการทดลอง ควรอธิบายเหตุผลทางฟิสิกส์เพิ่มเติม |
| 7. อภิปรายผล | ไม่มีแก้ไข |
| ข้อเสนอแนะ |  |
| 8. สรุปผลการวิจัย | มีแก้ไข |
| ข้อเสนอแนะ | อธิบายเพิ่มเติมเกี่ยวกับการทดลองในงานวิจัยนี้ โดยมีประเด็นสำคัญๆ ได้แก่ ทำการทดลองอย่างไร ที่ไหน และได้ผลการทดลองเป็นอย่างไร เช่น ในงานวิจัยนี้ผู้วิจัยได้ทำการศึกษาการอบแห้งใบเตยด้วยตู้อบแห้งพลังงานแสงอาทิตย์ ในระหว่างวันที่เท่าไหร่ถึงเท่าไหร่ และอุณหภูมิภายในตู้มีค่าต่ำสุด สูงสุด และเฉลี่ย เท่าไหร่ โดยใบเตยมีความชื้นเริ่มต้น …. และ ความชื้นสุดท้าย…. ใช้เวลาในการอบแห้ง …. ชั่วโมง ซึ่งเร็วกว่าการตากแดดตามธรรมชาติ… ชั่วโมง เป็นต้น |
| 9. ข้อเสนอแนะ | มีแก้ไข |
| ข้อเสนอแนะ | ถ้าไม่มีการทดลองเปรียบเทียบกับการตากแดดตามธรรมชาติ ควรใส่เพิ่มเติมในข้อเสนอแนะ ให้มีการทดลองเปรียบเทียบกับการตากแดดธรรมชาติ |
| 10. เอกสารอ้างอิง | มีแก้ไข |
| ข้อเสนอแนะ | การอ้างอิงในบทความไม่ตรงกับเอกสารอ้างอิง ควรทำการแก้ไข อ้างอิงในเนื้อหาให้ตรงกับจำนวนเอกสารอ้างอิง (เนื่องจากไม่พบการอ้างอิงในเนื้อหา พบเพียง 1 ref) และปรับแก้การเขียนเอกสารอ้างอิงให้ถูกต้องตามวารสาร |
| ผลการพิจาณา | สมควรได้รับการตีพิมพ์ แต่ต้องแก้ไขและส่งให้บรรณาธิการพิจารณา |
|  | เห็นควรให้นำเสนอแบบบรรยาย (Oral Presentation) |
| ข้อเสนอแนะอื่น ๆ เพิ่มเติม | ให้ผู้วิจัยตรวจเช็คการสะกดคำใหม่ทั้งบทความ ตรวจเช็คการเรียงลำดับตัวเลขต่างๆ ทั้งบทความ และการใช้หน่วยให้ใช้ให้เหมือนกันทั้งบทความ เช่น องศาเซลเซียส หรือ ˚C |